
Az  olvasóhoz. 


A bölcsészet  általában  is  kevés,  művelőre  talált  ma- 
gyar irodalmunkban,  a katholikus  bölcsészet  pedig  alig  is 
talál  egy  párra,  mint  ez  a köztapasztalat  igazolja. 

Már  mint  budapesti  papnövendék  sajnálattal  láttam, 
hogy  magyar  nyelven  a fordításban  megjelent  és  igen 
elterjedt  Stökl  bölcsészetén  kivül  alig  van  pár  kath.  szel- 
lemű bölcsészeti  mű;  a mi  van  is  az  is  fordított;  rend- 
szeres tankönyvről  pedig  szó  sincsen. 

A mit  akkor  sajnálatos  hiánynak  ösmertem,  az  egy 
évtizeddel  később  igen  érezhető  és  mind  nyomasztóbb  szük- 
ségnek kellett  fölismernem,  a mikor  mint  lyceumi  theo- 
logiai  tanárnak  ép  a bölcsészetet  kellett  előadnom. 

Mi  természetesebb  mint  hogy  Stöklt  kellett  előven- 
nem. De  a mikor  a tankönyv  alig  alig  kapható,  a mellett 
sok  helyen  az  újabb  kor  rohamos  haladásával  változott 
és  kifejlődött  uj  viszonyoknak  már  vagy  alig  vagy  egy- 
átalán  meg  nem  felelő,  a tanítás  csak  igen  nehezen  halad- 
hat előre.  E hiányokat  pótolni  igyekeztem.  így  létesültek 
a különféle  jegyzetek.  Csakhogy  ez  még  sok  tekintetben 
növelte  a bajt.  A rendszeres  bölcsészeti  tankönyv  hiánya 
és  szüksége  e miatt  napról  napra  mind  nyomasztóbban 
nehezedett  reám  is. 


E hiányon  segíteni  akartam.  E miatt  elhatároztam, 
hogy  összegyűjtöm  és  rendszeresen  kiegészítem  a böl- 
csészeti jegyzeteimet  és  — - kiadom. 

Legelsőnek  ime  a „Príma  philosophiá“-t  adom  által  a 
magyar  irodalomnak.  Jó  szolgálatot  vélek  ezzel  teljesíteni 
azonban  nemcsak  a hazai  irodalmunknak,  de  egyúttal 
lyceumi  és  seminariumi  intézeteinknek  is,  midőn  eme  Príma 
Philosophiát : Lén}dan-Ontologia  név  alatt  által  adom, 
a menyiben  első  sorban  tankönyvül,  hittudományi  pap- 
képzésünkben modern  időnknek  teljesen  megfelelő  tan- 
^könyvűl  szántam  azt  és  ehhez  mérten  igyekeztem  ki  is 
dolgozni. 

A mi  benne  van  bevallom : nem  enyém.  Másoktól 
vettem,  tanultam.  Doctrina  mea  non  est  mea,  séd  ejus 
qui  misit  me,^  kell  nekem  édes  örömmel  isteni  Üdvözí- 
tőmmel bevallani. 

A kidolgozásnál  leginkább  felhasználtam  Dr.  Stökl 
Albert  :•  A bölcsészettan  tankönyve  című  munkáját,  dr. 
Egger  Franciscus : Propaedeutica  Philosophica-Theologica 
és  Rosset  Michael : Príma  Principia  Scientiarum  című 
művét.  Másodsorban  kell  megemlítenem  Akv.  sz.  Tamás : 
Summa  contraGentiles  és  SummaTheologica  című  két  művét. 

A metaphysica  egévSZ  anyagát  négy  főkérdésben 
adom  elő : 1.  mi  a lény?  2.  melyek  a lények  tulajdonsá- 
gai? 3.  honnét  vannak  a lények?  és  4.  mily  lények  van- 
nak? E négy  főkérdésben  és  69.  §§-ban,  valóban  minden 
föl  van'Tvéve  és  igazán  ki  van  merítve,  a mit  a lényről 
általában  tudnunk  és  megjegyeznünk  csak  lehet. 

A részletes  tárgyalást  illetőleg  vezérlő  szempontom 
az  volt,  hogy  mint  tankönyvben  lehetőleg  rövid  és  világos 
legyek  egyrészt,  de  számba  vegyem  másrészt  mindenkor 
a modern  tudományos  és  műveltségi  kívánalmakat  és 

azoknak  mindenkor  eleget  téve  a kellő  tájékozást  minden- 
kor megadjam  legalább  az  ide  tartozó  részleges  kérdések 
megemlítésével  és  fölsorolásával. 

Vezérlőm  a részleges  kidolgozásnál  mindenkor  e 
négy  volt:  rövidség,  világosság,  a modern  tudományos 
kívánalmak  számbavétele  és  kerekdedség. 

Ez  utóbbi  szempontból,  hogy  t.  i.  művem  kerekded  és 
befejezett  legyen,  főleg  azért  is  mert  a lénytant  önállóan 
adom  ki,  egyes  oly  kérdéseket  is  fölvettem,  a melyeket 
más  szerzők  a bölcsészet  más  részeiben  szoktak  tárgyalni. 

Hogy  mennyiben  sikerült  fennti  vezér  eszméimet  meg- 
valósítani és  kitűzött  célomat  elérni,  mely  az  volt  hogy 
a kath.  bölcsészet  tanulmányozására  egy  jó  tankönyvet 
nyújtsak  hittudományi  hallgatóimnak  kezeibe  az  olvasó 
méltányos  Ítéletére  kell  bíznom. 

Elnézésre  szorulok  tagadhatlanul  már  a kezdettektől 
is  a nyelv  tekintetében,  mely  latinnal  vegyes  és  a mely 
a terminus  technikusok  meg  nem  oldottságát  együtt  érzi 
a többi  korun kbeli  hittudományi  magyar  művel. 

Istenné  legyen  a dicsőség,  a hála  ha  a kitűzött  mun- 
kát derekasan  elvégeztem  és  ha  fáradalmam  által  a kat- 
holikus  tudomány  és  a keresztény  bölcsészetet  főleg  ha- 
zai irodalmunkban  csak  egy  vonással  is  előbbre  vinnem 
sikerült. 

Istenné  legyen  a dicsőség!  Istenné  a hála! 

Hisz  Ő Tőle  van  az  ész  világossága  és  az  Ítélet 
ereje,  kegyelme  fényével  ő vezeti  a kutató  elmét,  úgy  a 
helyes  megismerés,  mint  a helyes,  tárgyilagos  megítélésben. 
A hiba,  a tévely  pedig  egyedül  az  embertől  van,  midőn 
az  égi  szövétnéket  elhagyjuk  és  csalhatatlan  fén}^étől  tá- 
vozva öntapostosta  utakon  kezdünk  járni. 

Mint  anyaszentegyházunk  hű  fia  tartozó  engedelmes- 


ség  és  hűséggel  jelentem  ki  végül,  hogy  e művet  tel- 
jesen az  0 Ítéletének  vettem  alá. 

S ezzel  általadon!  művemet  magyar  irodalmunk- 
nak, főleg  hittudományi  hallgatóinknak  és  általán  a ke- 
resztény bölcsészet  minden  igaz  tanulmányozójának. 

Isten  adja,  hogy  e mű  mindenkor  Isten,  az  anya- 
szentegyház  igazainak  megvédésére  szolgáljon. 

Isten  velünk ! 

Ungváron,  1903.  november  17. 


A szerző. 


L É N Y T A N. 

(ONTOLÓGIA.) 

1,  §.  A lénytan  fogalma  és  fölosztása. 

A lénytan  azon  tudomány  mely  a lényről'  szól. 
Mindaz  pedig  a mi  nem  semmi,  az  lény,  akár  anyag 
leszen  az,  akár  nem  anyag,  akár  tényleg  létezik,  akár 
csak  gondolatban.  S igy  mindarról,  a mi  ekként  lény, 
akár  gondolható  csak,  akár  tényleg  létező,  a lénytannak 
szólania  kell.  A lénytant  mindamellett  nem  szabad  valami 
általános  tudománynak  gondolnunk.  Mivel,  ha  általáno- 
san szól  is  minden  lényről,  nem  szól  azonban  a lényről 
minden  szempontból.  Csak  azon  szempontból  szól  a lény- 
ről, a mennyiben  ez  minden  lénynyel  közös  és  általános. 

A legáltalánosabb  pedig,  a mi  minden  lénnyel  kö- 
zös, a létezés.  S igy  a lénytan  annyiban  szól  a lényről, 
a mennyiben  az  létezik  vagyis  a mennyiben  az  lény. 

Szól  pedig  a lénytan  a lényről  nem  ama  természet- 
tan! jelenségek  szerint,  melyeket  föltüntet,  tehát  a lény 
physikai  létezése  felől,  mert  ez  kisérleti,  tapasztalati  tudo- 
mány és  a természettudományok  körébe  tartozik.  De  szól 
és  szólania  kell  ama  jelenségek  szerint,  melyeket  föltün- 
tet a lény  az  ő physikai  létezésén  túl  s a fölött,  a mit 
tehát  nem  a kisérleti  természettudomány,  de  egyedül  a 
gondolkodás  van  hivatva  kutatni. 

Az  előadottakból  származnak  a lénytan  különféle 
elnevezései.  A mennyiben  a lényről  szól,  annyiban  neve- 

zik  lénytannak,  ontológia.  A mennyiben  a lényről  szól, 
nem  annak  physikai  léte  szerint,  de  azon  általános  léte- 
zés szerint,  mel}^  a lényeket  — eltekintve  az  ő physikai 
létüktől  általán  megilleti,  annyiban  nevezik  metaphy- 
sicanak.  A mennyiben  a létezés  legáltalánnsabb  alapelveit 
tárgyalja,  e miatt  Philosophia  prima,  Scientia  principio- 
rum,  alapelvek  tudománya  nevét  nyerte. 

Feladatát  a lénytan  akként  oldja  meg,  hogy  egy 
részt  szól  a lényről,  mint  lényről  általában,  másrészt  szól 
a lényről,  mint  lényről  különösen.  E miatt  megkülönböz- 
tetjük az  általános  és  részleges  lénytant.  Az  általános 
rész  metaphysica  generálisnak  vagy  szoros  értelemben 
vett  lénytannak,  ontológiának  neveztetik.  A második  rész 
vagyis  a részleges  lénytan  részlegesen  szól  a lényről,  mint 
ilyenről,  vagyis  az  egyes  lényeket  teszi  vizsgálódása  tár- 
gyává. E miatt  nevezik  részleges  lénytannak,  metapysika 
speciálisnak.  Minthogy  pedig  három  fő  létező  vagy  lény 
van,  a mit  ekként  vizsgálnunk  lehet  t.  i.  a világ,  az  em- 
ber és  az  Isten,  e miatt  a részleges  metaphysika  három 
részre  oszlik  1.  a metaphysikai  világtan,  mely  a világról, 
2.  a metaphysikai  lélektan,  mely  az  emberről  és  3.  a me- 
taphysikai Istentan  mely  az  Istenről  szól. 

E részek  tárgyukról,  melyről  szólnak,  külön  elneve- 
zévSt  is  nyertek:  Cosmologia-világtan,  psychologia-lélektan, 
és  Theologia  Naturalis-természetes  Istentan. 

E felosztás  szerint  fogunk  mi  is  e részben  a lény- 
ről általában  szólani.  Midőn  pedig  általában  szólunk  a 
lényről  azt  kell  vizsgálnunk,  1.  hogy  mi  a lény,  2.  hogy 
milyen  tulajdonságai  vannak  a'  lénynek,  3.  hogy  honnét 
vannak  a lények  vagyis  mily  okaik  vannak  és  4.  mil}^ 
lények  vannak  vagyis  mikép  osztatik  fel  a lény.  Mely 
kérdésekre  megannyi  külön  fejezetben  fogunk  felelni. 


— 3 


I.  FEJEZET. 

2.  §.  Mi  a lény?  — A lény  fogalma. 

Hogy  mi  a lény?  a kérdésre  csak  azt  felelhetjük, 
hogy  a lény  az,  a mit  a mi  e fogalom  alatt  lény  gon- 
dolunk. Hogy  pedig  mit  kell  gondolnunk  e fogalom  alatt 
lény,  azt  kiki  tudja.  Az  érzéki  dolgok  adják  nekünk  a 
lény  fogalmát.  Ugyanis  midőn  megismerjük  őket,  ezen 
ismeretben  legelső  az,  hogy  ők  léteznek  vagyis  lények 
és  csak  azután  ismerjük  azon  faj  és  egyedi  tulajdonokat, 
a melyekkel  léteznek.  Ép  úgy  gondolkozásunkban  is  a 
dolgok  fogalma  legelőbb  mintegy  általánosságban  és  ha- 
tározatlanul jelenik  meg,  a mennyiben  azokat  létezőknek 
vagyis  lényeknek  tekintjük.  A lény  ez  általános  fogalma 
csak  később  lesz  teljessé  a faj  és  egyedi  tulajdonok 
hozzágondolásával.  Midőn  tehát  ekként  a dolgokat  elte- 
kintve az  ő faji  és  egyedi  sajátságaiktól,  mint  létezőket 
tekintjük  általában,  ez  által  nyerjük  a lény  fogalmát. 

Ha  pedig  keressük  e fogalomnak  „lény“  a megha- 
tározását, azt  megadni  nem  vagyunk  képesek,  mert  min- 
dazon feltételek,  melyek  a meghatározáshoz  megkiván- 
tatnak,  itt  hiányzanak.  E fogalom  ugyanis : lény,  a 

legelső  és  legismertebb,  miért  más  előbbi  vagy  ismertebb 
által  nem  határozható  meg.  E fogalom:  lény,  a legegy- 
szerűbb, nem  bontható  tehát  alkatrészeire,  hogy  megha- 
tározzuk. E fogalom  lény  a legáltalánosabb,  miért  is  a 
legközelebbi  nem  és  az  ultima  differentia  által  meg  nem 
határozható. 

Mindamellett  a lény  fogalma  is  megvilágitható,  meg- 
magyarázható. E célból  tekinteni  fogjuk  a lényt,  1.  ellen- 
tétben a nem  lénynyel,  2.  terjedelmében,  3.  tartalmában 
és  4.  különböző  lét  állapotábán,  vagyis  a szerint,  hogy 
mint  birja  a létet. 

3.  §•  A lény  fogalma.  A lény  és  a nem  lény. 

A lény  ellentete  a nem  lénynek.  A lénynek  sajátja 
tehát  a létezés,  a mint  a nem  lénynek  a nem  létezés. 

A lényt  ezen  létezés  megilletheti  vagy  tisztán  a gon- 
dolkozásunkban, vagy  gondolkozásunkon  kivül  a való- 
ságban is.  Ha  lényt  a lét  csak  gondolkozásunkban  illeti 
meg,  az  ily  lény  a gondolati  lény,  ens  rationis.  ily  ens 
rationis  mindaz,  a mi  tárgyikig  nem  bir  léttel,  de  mi 
gondolatunkban  létezőnek  vesszük  fel,  pl.  a semmi,  vagy 
a mi  tárgyilag  bir  ug}^an  léttel,  de  nem  úgy  mint  azt 
gondoljuk,  mint  az  általános  fogalmak  pl.  emberiség  stb. 

Az  ens  rationissal  van  szemben  az  ens  reale,  a való 
lény,  a mely  tehát  tárgyilagos  léttel  bir  önmagában,  el- 
tekintve a mi  gondolkozásunktól. 

A való  lény  tehát  az,  a mi  tárgyilag  önmagában  van. 

Minthogy  pedig  a lénytan  nem  tekinti  a való  lényt 
a physikai  létezés  s annak  jelenségei  szerint,  hanem 
ezen  felül  és  e mögött,  világos  miszerint  a lénytan 
szempontjából  egyaránt  való  lény  lesz  az,  a mi  a tárgyi- 
lagos létet  birja  az  által,  hogy  physice  létezik,  valamint 
az  is,  a melyik  a tárgyilagos  létet  az  által  birja,  hogy 
physice  létezhetik. 

Az  ens  rationis  és  az  ens  reale  között  tehát  van 
különbség  és  ez  a tárgyilagos  lét.  Az  ens  rationis  nem 
bir  és  nem  bírhat  tárgyilagos  léttel.  Az  ens  reale  pedig 
birja  a tárgyilagos  létet,  akár  tényleg  járul  a tárgyilagos 
létezés  hozzá,  akár  pedig  pusztán  a lehetőség  szerint. 
Mindkét  esetben  a tárgyilagos  lét  a való  lénynek  kizáró- 
lagos sajátja.  A tárgyilagos  lét  ugyanis  sajátja  a való 
lénynek,  akkor  mikor  csak  lehetőség  szerint  létezik,  inig 
a gondolati  lényt  a tárgyilagos  lét  sohasem  illeti  meg. 
Miért  is  a való  lény  fogalma  és  a tárgyilagos  lét  birása 

öSvSzeesik;  az  pedig  csak  másodlagos  valami  vájjon  az 
illető  lény  tényleg  birja  a tárgyilagos  létet  vagy  lehetőség 
szerint. 

Minek  folytán,  ha  lénytanilag  akarjuk  a lényt  meg- 
határozni, a mennyiben  a lénytan  a való  lénynyel,  ens 
realeval  foglalkozik  azt  kell  mondanunk,  hogy  lény  az, 
a mi  tárgyilagos  léttel  bir,  akár  tényleg  létezik  akár 
csak  lehetséges  tegyen} 

Tudjuk  tehát  már  mi  a lény,  ebből  könnyű  meg- 
mondanunk azt  is,  hogy  mi  a nem  lény.  A lény  és  a 
nem  lény  ellentétesek.  Ha  tehát  a lény  az,  a mi  való- 
sággal bir,  akár  tényleg  létezzék  az  akár  csak  lehetsé- 
ges legyen,  akkor  a nem  lény  az,  a mi  nem  bir  való- 
sággal és  vagy  nem  létezik  vagy  nem  is  lehetséges.  A 
lény  tehát  a valami,  a nem  lény  a semmi.  A lény  a 
tényleg  létező,  a nem  lény  a tényleg  nem  létező.  A lény 
a lehetőség  szerint  létező  is,  a nem  lény  az  a mi  nem 
létezhetik.  És  a mint  lénytanilag  a lény  fogalmát  akkép 
vettük,  hogy  lény  az,  a mi  bir  valósággal  (tárgyilagos 
lét),  akár  tényleg  létezzék,  akár  pedig  lehetséges  legyen, 
ép  úgy  kell  vennünk  a nem  lény  fogalmát  is  mint  min- 
den valóság  (tárgyilagos  lét)  tagadását.  Nem  lény  tehát 
az,  a mi  nem  bir  valósággal  és  nem  csak  tényleg  nem 
létezik,  de  nem  is  lehetséges. 

A nem  lény  fogalmát  tehát  a lény  tagadása  által 
nyerjük.  Mig  tehát  a lényt  önmagában  ismerjük,  addig 
a nem  lényt  nem  önmagában,  hanem  csak  más  által  is- 
merjük meg,  az  által,  hogy  azon  más  lényt  tagadjuk. 

Fogalmat  pedig  akként  alkotunk  a nem  lényről, 
mint  a lényről.  Tehát  azt  úgy  vesszük  mintha  léteznék. 

1 A fennebb  előadott  ens  ratioriis  tehát,  a mennyiben  nem  bir  valósággal, 
nem  lény.  Gondolhatjuk  ennek  folytán  az  ens  rationist  az  ens  reale  mintájára, 
analógiája  szerint,  ámde  sohasem  szabad  az  ens  rationist  való  lénnyé  tenni  é§ 
annak  tekinteni. 

A nem  lényről  nyert  fogalom  a lény  fogalmához  hason- 
lít, mert  hisz  annak  a mintájára  készült,  de  benső  tartalma 
nincs,  mert  hisz  ép  a valóságnak  a tagadása.  Mig  a lény 
fogalmánál  a valóság,  a mit  állítunk,  a fogalom  tartalma, 
addig  a nem  lény  fogalmánál  csak  tagadjuk  a valóságot. 
A lény  fogalma  tehát  positiv  fogalom,  a nem  lény  fo- 
galma negatív  fogalomnak  tekinthető.^ 

így  alkotunk  a semmiről  is  fogalmat,  mert  a semmi 
ugyanis  nem  egyéb  mint  minden  lénynek,  illetve  való- 
ságnak a tagadása.  Lehet  pedig  két  alakja,  a mennyiben 
1.  a tényleg  létezést  tagadjuk  és  2.  a mennyiben  a tény- 
leges létezés  lehetőségét  tagadjuk.  (Nihilum  privativum 
és  nihilum  negatívum). 

4.  §.  A lény  fogalma.  — A lény  terjedelme. 

A lény  fogalmat  megvilágítja  e fogalom  terjedelme 
is.  E célból  néznünk  kell,  hogy  miről  is  használjuk  a 
lény  fogalmát. 

1.  Minden  valóban  létezőről.  Hisz  a mi  létezik,  a 
tényleg  bírja  a létet,  tehát  lény,  ens  simpliciter. 

2.  Minden  lehetségesről.  Mert  a lehetségest  is  meg- 
illeti a tárgyi  lét,  nem  ugyan  a tárgyi  létezésben,  de  a 
lehetséges  létezésben.  S igy  minden  lehetséges  is  valami. 
Még  pedig  határozott  valami,  mely  ezen  meghatározott- 
ságnál fogva  valóban  létezhet.  A lehetséges  tehát  a meny- 
nyiben valami  valóság,  annyiban  joggal  mondható  lénynek. 

3.  A lény  fogalmát  használjuk  továbbá  minden  lo- 
gikai alany  jelölésére,  melyről  gondolkozásunkban  vala- 
mit állítunk  vagy  tagadunk.  Az  ily  logikai  alany  lehet 
vagy  ens  reale  vagy  ens  rationis.  Az  ens  reale  tulajdon- 
képeni  értelemben  mondatik  lénynek.^  Az  ens  rationis 

1 Az  ens  realet  a régiek  ens  naturae-nak  nevezték.  A.  Egger.  Franc,  dr., 
Propedeutica  Philosophicn — Thpmistica.  Edit.  5,  Brix.  1898.  p.  222,  n.  3. 

pedig  nem  tiilajdonképeni  értelemben,  hanem  csak  per 
analógiám,  az  ens  reale  hasonlósága  szerint  mondatik 
lénynek.  Ily  gondolati  lények:  a faji  és  nemi  általános 
fogalmak;  a tagadások  pl.  sötétség;  a fogyatkozások  pl. 
vakság ; a lehetetlenségek : fából  vaskarika  ; a tisztán  gon- 
dolati vivszonyok  pl.  valaminek  azonossága  önmagával.^ 

Ezek  folytán  a lény  fogalmáról  joggal  mondjuk: 

1.  hogy  az  érzék  fölötti  és  terjedelmére  végtelen. 
A lény  fogalmába  tartozik  ugyanis  minden  létező  és 
minden  lehetséges.  Sőt  bizonyos  értelemben  a nem  lényt, 
a semmit  is  magában  foglalja,  mert  erről  is  a lényhez 
hasonlóan  birunk  analóg  fogalmat  alkotni,  a mint  ép 
láttuk.  A nem  lényt  azonban  jóllehet  ekként  per  analó- 
giám lénynek  is  tekintjük,  soha  sem  vSzabad  ens  reálé- 
nak tekinteni.  így  tévedett  Hegel,  ki  a lényt  és  nem 
lényt  összezavarva  egynek  mondotta. 

2.  Képtelenség  egy  oly  első  és  föltétien  lény  léte- 
zése mely  önmagában  nem  bírna  meghatározottsággal 

a)  Mindaz,  a mi  létezik  bizonyos  meghatározottság- 
gal bir.  Semmi  sem  létezik,  a mi  meghatározott  nem 
lenne.  Mert  a mi  csak  létezik,  kell,  hogy  valami  benső 
mivolttal  birjon  s igy  okvetetlenül  meghatározva  kell 
lennie.  Ez  áll  minden  lényre.  Ez  áll  tehát  az  első  lényre 
is.  Mert  az  első  lénynek  is  birnia  kell  valamivel,  a mi 
által  első  vagyis  birnia  kell  valami  meghatározottsággal 
mivel  különben  nem  lenne  első.  Tehát  az  első  és  föl- 
tétlen  lény  is  okvetlenül  meghatározott. 

b)  Még  a lehetséges  sőt  a gondolati  lények  is  bir- 
nak  bizonyos  meghatázozottsággal,  mert  különben  nem 
tudnánk  azokat  megkülönböztetni,  a mint  tesszük  pl. 
megkülönböztetjük  a bűnt,  a sötétséget,  a létező  házat  a 


I Thom.  Aqu.  Opusé,  De  Ente  et  essentia  c,  1,  Lásd  Egger  252,  Nóta, 

lehetségestől  stb.  A mi  tehát  semmi  meghatárosással  nem 
bir  az  nem  lehet  nem  csak  az  első  és  íöltétlen  lény,  de 
egyáltalában  lény. 

3.  A lény  fogalma  nem  egynemüleg  de  hasonnemüleg 
vétetik. 

Egynemű  az,  a mi  többről  lényegileg  egy  és  ugyan- 
azon értelemben  vétetik.  Hasonnemü  az,  a mi  többről 
nem  egy  és  ugyanazon,  de  hasonló  értelemben  vétetik. 
Különnemü  az,  a mi  többről  teljesen  különféle  értelem- 
ben vétetikd  Már  pedig  a lények  léte  nem  egynemű  pl. 
a való  lény  való  léttel  bir,  a gondolati  lény  csak  a lét 
hasonlóságával  bir;  de  még  a való  lények  léte  is  nem 
egynemű,  mert  különbség  van  a létező  lény,  a lehetséges  lény, 
a véges  lény  között  etc.  ...  De  lények  léte  nemis  teljesen 
különnemü,  mert  vagy  a való  lét  miatt  tekintetnek  lények- 
nek vagy  pedig  a való  léttel  való  hasonlóság  szerint. 
Tehát  a való  lény  fogalma  ha  nem  egynemű,  ha  nem  is 
különnemü,  akkor  csak  hasonnemü  értelemben  vétetik  a 
különféle  lényekről.  Midőn  tehát  valami  meghatáiozás 
járul  a lény  fogalmához  mint  nem  (genu.s)  fogalomhoz 
ezzel  hozzájárul  a differentia  ultima.  Ennek  oka  az,  hogy 
hogy  a lény  fogalma  a különböző  lényekben  nem  egy 
és  ugyanazon  nemű,  és  hogy  másodszor  a lényhez  semmi 
oly  megkülönböztetés  (differentia  ultima)  nem  járulhat, 
a mi  nem  lenne  szintén  valóság  vagyis  lény.  Mert  a 
lény  csak  valami  valóság  által  különbözhetik,  ámde  a mi 
valóság  eo  ipso  lény  is.  A lények  tehát  nem  különböz- 
hetnek szorosan  véve  valami  különbség  hozzá  járulásával, 
hanem  csak  olyas  valaminek  a kifejtésével,  a mi  már 
előbb  is  megvolt  a lény  fogalmában  s most  kifejtetik.  A 
lények  különbsége  tehát  nem  egyéb  mint  azon  mód,  mely 
a lény  létezése  meghatároztatik,  mely  tehát  a lény  fogal- 


1 Egynemű  - univocum;  unalogiim  - hasonnemü;  aequivocum  - különnemü. 

mában  benrejlik  s a meghatározással  csak  kifejtjük  azt, 
s a mely  mód  alatt  a lényt  gondolnunk  kell.  így  pl.  a 
lehetséges  lény,  a való  lény,  a végtelen  lény  stb. 

4.  A lény  fogalmából  a lény  három  alaptörvénye 
származik,  a melyek  az  ellenmondás,  a középkizárás  és 
az  elegendő  ok  törvénye. 

a)  Ha  ugyanis  valami  lény,  eo  ipso  meg  kell  lennie 
az  ő valóságának.  Ha  valami  nem  lény,  eo  ipso  tagadva 
van  tőle  a való  lét.  Miért  is,  ha  valami  nem  lény, 
akkor  lehetetlen,  hogy  egyúttal  lény  legyen.  így  jön  létre 
a lények  első  alaptörvénye  az  ellenmondás  törvénye,  mely 
szerint : lehetetlen,  hog}^  valami  létezzék  és  hogy  ne 
létezzék  ugyanazon  szempont  alatt.  Idem  nequit  esse  et 
non  esse  sub  eodem  respectu. 

b)  Valamely  lényre  csak  e kettő  áll,  hog}^  vagy  * 
létezik  vagy  nem  létezik,  más  harmadik  nincs.  Tehát  a 
létezés  és  nem  létezés  között  valami  harmadik  közös 
állapot  nincs.  Ezen  második  alaptörvény  önkényt  folyik 
az  előzőből.  Ha  ugyanis  valami  létezik,  akkor  nem  lehet, 
hogy  ne  létezzék;  viszont  ha  valami  nem  létezik,  akkor 
nem  lehet,  hogy  létezzék  s igy  valami  közös  állapot  a 
lét  és  nem  lét  között  nem  lehetséges.  Ez  a második 
alaptörvény  a középkizárás  elve,  mely  ekként  lesz  kifejezve: 
két  ellenmondás  között  nincs  közép.  Inter  duó  contradictoria 
non  datur  médium. 

c)  A harmadik  alaptörvény  az  elegendő  ok  törvénye. 
Mert  ha  létezik  valami,  elegendő  okának  kell  lennie  a 
létezésére.  Ha  nem  létezik  valami,  akkor  is  elegendő 
okkal  kell  birnia,  hogy  miért  nem  létezik.  Semmi  sincs 
tehát  elegendő  ok  nélkül.  Nihil  sine  ratisne  sufficienti. 

E három  alaptörvény  valőban  alaptörvénye  a lények- 
nek. Mert  semmi  egyebet  nem  foglalnak  magukban,  mint 
a mit  a lények  fogalmában  közvetlenül  és  biztosan  mint 

igazságot  maga  az  ész  megismer.  A mint  tehát  maga 
a lény  fogalom,  alapfogalom,  akként  e három  törvény  is 
a lények  alaptörvénye.  És  egyformán  illeti  meg  a lényeket 
akár  tekintsük  azokat  mint  létezőket,  akár  pedig  mint 
lehetségeseket. 

Ezen  három  törvény  a mint  lénytani  alaptörvény 
egyúttal  ép  úgy  gondolkozásunkban  is  alaptörvényeket 
alkot  Ellentmondó  állítmányokat  ugyanis  nem  állíthatunk 
egy  alanyról  ugyanazon  szempont  alatt  és  nem  tagadhatunk. 

Az  ellentmondás  elve  kizárja  az  ellentmondó  álllit- 
mányokat  ugyanazon  szempontból,  de  más  más  szem- 
pontból megengedhetők.  Vagyis  egy  alanyban  együtt 
létezhetnek  ekként  különböző  vSzempontból  a lét  és  a nem 
lét.  A lét  lesz  azon  valóság,  a melylyel  bir  a lény,  mely 
e miatt  positionak  mondatik.  A nem  lét  pedig  valamely 
valóságnak  a hiánya  lesz,  miért  is  fogyatkozásnak,  negatio- 
nak  mondatik.  A fogyatkozás  negatív  jellegű,  ha  oly 
valóságnak  a tagadása,  a melyeknek  az  illető  lényben 
nem  is  kellett  meglennie  pl.  az  állatban  a beszélő  képes- 
ségnek. Viszont  a fogyatkozás  positiv  jellegű  vagyis 
privatio,  ha  oly  valóságtól  fosztja  meg  a lényt,  a melylyel 
bírnia  kellene.  Pl.  a vakság  az  embernél. 

A fölsorolt  három  alapelv  között  elsőnek  mondható 
az  ellenmondás  elve.  Mert  mihelyt  megismerünk  valami 
lényt,  eo  ipso  megismerjük,  hog}^  az  illető  lény:  van, 
tehát  nem  lehet,  hogy  ha  egyszer  létezik,  hogy  ugyanak- 
kor ne  létezzék.  Viszont,  ha  megismerjük,  hogy  valami 
nem  létezik,  akkor  nem  lehet,  hogy  egyúttal  létezzék.  A 
mi  pedig  az  ellentmondás  alapelve. 

5.  §.  A lény  fogalom  tartalma.  — A lényeg. 

Valamely  fogalom  tartalmát  azon  jegyek  összege 
képezi,  melyek  által  ama  fogalom  meg  van  határozva.  A 
lénynek  egyetlen  Ilyen  jegye  van,  mely  által  meghatároz- 

tátik  évS  ezen  jegy  a lényeg.  A lényeg  ugyanis  elvont 
fogalma  a lénynek,  ép  úgy  a mint  a jóság  elvont  fogalomban 
fejezzük  ki  a jót.  Amint  tehát  a jót  a jóság  határozza  és 
alkotja  meg,  akként  a lényt  is  a lényeg  alkotja  és  hatá- 
rozza meg. 

Kérdés  mi  a lényeg?  E kérdés  megoldására  nézzük 
e fogalomnak  A)  szóbeli  meghatározását,  B)  tárgyi  meg- 
határozását és  ezekből  alkossuk  meg  a lényeg  meghatáro- 
zását, utóbb  pedig  hozzuk  le  a lénytani  elveket. 

A)  A lényeg  szóbeli  meghatározása.  A lényeg  álta- 
lánosan jelenti : 

1.  A létezés  alapját  (ratio  essendi)  vagyis  azt  „a  mi 
által  és  a miben  valamely  dolog  birja  létét.  “ (Id  quod 
et  in  quod  rés  habét  esse.)  A mint  a bölcsesség  az,  a 
a mi  által  valaki  bölcs  és  annak  mondatik,  ép  úgy  a 
lényeg  az,  a mi  által  valami  lény  és  lénynek  mondatik. 

2.  Szükebb  értelemben  az  a .lényeg,  a mi  által  valami 
bizonyos  nemhez  tartozik  pl.  Caesar  lényege  által  tartozik 
az  emberi  nemhez. 

3.  Miért  is  midőn  e kérdésre  felelünk,  hogy  mi 
valamely  dolog,  a feleletül  adott  meghatározás  az,  a mit 
lényegnek  mondunk.  Ezért  a lényeg  a dolog  misége, 
mivolta,  quidditas  rei. 

4.  A lényeg  alaknak  is  mondatik.  A mint  ugyanis 
a külső  alak,  mely  vonalakból,  lapokból  áll  az  illető  testet 
meghatároza  és  másoktól  megkülönbözteti,  ép  úgy  a 
lényeg  is  mint  valami  benső  alak  meghatározza  a dolgot 
és  azt  másoktól  megkülönbözteti. 

5.  A lényeget  természetnek  is  nevezzük,  a meny- 
nődben  a lényegből,  mint  benső  elvből  ered  a lény  tevé- 
kenysége. 

B)  A lényeg  tárgyi  meghatározása.  Miután  előre 
bocsátottuk  a lényeg  szóbeli  meghatározását,  könnyebben 

lehet  megmondanunk,  hogy  tárgyi lag  mi  a lényeg  és  mi 
tartozik  a lényeghez? 

1.  Nem  tartoznak  a lényeghez  a járulék,  mert  a 
járulék  csak  hozzá  járul  a dolog  lényegéhez  s igy  nem 
maga  a lényeg. 

2.  Nem  tartoznak  a lényeghez  a sajátságok  (propria.) 
Mert  ezek  lényeges  elkülönítő  jegyek  ugyan,  de  csak  a 
lényegből  erednek  s igy  nem  maga  a lényeg.  A nehézség 
szükségképeni  tulajdona  a testnek,  ámde  nem  a miatt 
test  az  illető  test,  mert  nehéz,  hanem  a miatt  nehéz, 
mert  test. 

4.  Nem  tartoznak  a lényeghez  a partes  integrantes 
kiegészítő  részek,  melyek  megkivántatnak  ahhoz,  hogy  a 
fogalom  teljes  legyen,  de  nem  kivántatnak  meg  ahhoz, 
hogy  a dolog  egyszerűen  lény  legyen.  Az  ember  kéz  és 
láb  nélkül  bizonynyal  ember,  de  nem  teljes  ember. 

4.  Hátramarad  tehát'  hogy  csak  az  és  mindaz  alkotja 
a lényeget,  a mi  nélkül  valamely  dolog  nem  létezhet  és 
nem  gondolható  és  a miben  mindaz,  a mi  a dologhoz 
akár  implicite  akár  explicite  hozzátartozik,  benn  foglaltatik, 
így  az  ember  lényegéhez  okvetlenül  fel  kell  vennem, 
hogy  az  ember  állat  és  eszes.  Csak  e kettő  együttesen 
alkotja  meg  az  ember  lényegét.  Ha  az  embert  nem  gon- 
doljuk eszes  állatnak  az  ember  fogalmával  nem  bírunk. 
Ennek  folytán  a lényeg  tárgyilag  úgy  határozható  meg, 
hogy  a dolog  első  és  alap  alkotója  primum  el  radicale 
constitutivum  rei  (entis).  A dolog  alkotója,  mert  a lényeg 
nem  járul  magához  a dologhoz,  seni  pedig  nem  folyik  belőle, 
de  alkotja  magát  a dolgot.  A dolog  első  alkotója,  mert  a 
lényeg  úgy  gondolkozás  mint  a lét  sorában  a legelső. 
Alapalkotója  mert  a lényegből,  mint  alapból  vagy  gyö- 
kérből ered  a dolog  minden  lényeges  tulajdonsága  és 
lényegtelen  módosulása. 

6.  §.  A lényeg  fölosztása. 

A lényeget  különféleképen  lehet  megkülönböztetnünk. 

1.  Az  elvont  és  az  összerii  lényeg.  Ha  t.  i.  a lényeg 
mint  létező  vétetik  akkor  összerü  (concret) ; ha  elvonat- 
koztatva tekintjük  a léttől  akkor  elvont  (abstract.) 

2.  Megkülönböztetjük  a nemi,  faji  és  egyedi  lényeget, 
a mely  által  az  illető  alany  bizonyos  nem,  bizonyos 
fajhoz  tartozik,  illetve  egyedet  képez.  Nem  szabad  ezen 
megkülönböztetést  úgy  értenünk  mintha  valamely  dologban 
több  lényeg  lenne,  mintha  tehát  valamely  dolog  más  által 
lenne  valamely  nem,  faj  tagjává  és  más  által  lenne  ama 
meghatározott  egyedé.  Mert  világos  miszerint  Caesár,  nem 
más  lényeg  által  tartozik  az  állatvilághoz,  nem  más  által 
leaz  emberré  és  más  lényeg  által  lesz  Caesárrá,  hanem 
ugyanazon  egy  lényeg  által.  Másrészt  azonban  az  is 
tagadhatatlan,  hogy  az  egyik  egyed  nem  a másik  egyed, 
miből  az  következik,  hogy  lényegre  is  különböznek,  holott 
a mellett  ugyanazon  nemhez,  fajhoz  tartozhatnak  s igy 
ugyanoly  lényeggel  kell  birniok. 

Mi  alkotja  tehát  közöttük  a különbséget  ? 

Mire  nézve  a következőket  jegyezhetjük  meg.  ♦ 

A nemi  és  faji  lényeg  általános  fogalmak.  Mint  ál- 
talános fogalmak  tartalmokra  nézve  valóban  léteznek,  mert 
a tartalmuk  lényeges  jegyei  azon  nem,  illetve  faj  minden 
egyedénél  megvannak.  Addig  azonban  alakjokra  nézve 
nem  léteznek,  mert  tisztán  az  értelem  műve  az  általános, 
a mennyiben  az  értelem  több  egyedben  ugyanazon  je- 
gyeket látva  'alkotja  ebből  az  általános  fogalmat,  az  illető 
nem  illetve  faj  fogalmát.  S igy  tehát  valamely  lényt, 
ha  mint  lényt  'tekintjük  kétségtelen  ugyanazon  egy  lé- 
nyeg által  lesz  az  illető  nem^  faj  tagjává  és  az  illető 
egyeddé. 

Igaz,  hogy  megismerésünk  szempontjából  mi  a nemi, 
faji  lényegen  kivül  egyes  egyedi  sajátságokat  is  külön- 
böztetünk meg  és  ez  által  különböztetjük  meg  az  egyes 
egyebeket.  így  különböztetjük  meg  az  egyik  embert  a 
másiktól,  jóllehet  ugyanakkor  azoknál  a nemi  és  faji 
egységet  elismerjük.  Kérdés  tehát,  hogy  ezen  egyedi  sa- 
játságok nem  képeznek  e valódi  különbséget  a nemi  és 
egyedi  lények  között. 

Továbbá  kérdés:  Mi  teszi  tehát  az  egyes  meghatá- 
rozott egyebet  ép  ama  meghatározott  egyeddé?  Fen- 
nebb  láttuk,  miszerint  lénytani  különbség  a nemi, 
faji  és  egyedi  lényeg  között  nincs  és  nem  lehet. 
Ezt  annál  inkább  kell  állítanunk,  mert  máskülönben  azt 
kellene  mondanunk,  miszerint  a nemi  illetve  faji  lényeg 
mint  ilyen  önmagában  létező  valami  a mihez  az  egyedi 
sajátságok  mint  valami  differentia  ultima  hozzájönnek 
s ekként  jön  létre  az  egyed  s következőleg  az  egyedi 
lényeg.  Már  pedig  ez  lénytanilag  helytelen,  mert  a nemi 
és  faji  fogalmak  mint  ilyenek  nem  léteznek.  Nem  lehet 
tehát  lénytanilag  különbség  faji,  nemi  és  egyedi  lényeg 
között.  S Így  tehát  lénytanilag  nem  az  egyedi  sajátságok 
azok,  a melyek  az  egyes  egyebeket  megalkotják,  vagyis 
ama  bizonyos  egyeddé  teszik,  hanem  inkább  a nemi,  faji 
lényeg  önmaga  az,  mely  concrete  ekként  eme  egyedi  sa- 
játságokkal létezik  és  nem  másként  és  ezáltal  ama  egye- 
det  meghatározott  egyeddé  teszi. 

Az  egyednek  tehát  egyediségi  elve,  a mely  által 
meghatározott  egyeddé  le.sz,  megismerésünk  szempontjá- 
ból az  egyedi  sajátságok,  lénytanilag  pedig  maga  a nemi 
lényeg,  mely  in  concreto  ekként  létezik  eme  sajátságok- 
kal és  nem  másként.^ 

* „Cum  unum  convertatur  cum  ente,  tenendum  est  principium  quod  facit 
Unitatem  entis,  non  esse  aliquid  ab  extrinseco  ejus  cntitati  addictinn:  unum 
quodque  secundum  idem  habét  esse  et  individuationem.“  Rosset  Michael,  Príma 
principia  scientiarum,  Paris  1880.  tonv.  I.  202.  squ. 

3.  Megkülönböztetjük  a physikai  és  metaphysikai 
lényeget,  a szerint  a mint  a lényeget  a physikai  való 
részek  és  alkotó  elemek  avagy  a metaphysikai  részek 

• és  alkotó  elemek  szerint  tekintjük.  A metaphysikai  lénye- 
get tehát  egyedül  az  fogja  képezni,  a mi  nélkül  a dolog 
nem  létezhet.  A metaphysikai  lényeget  e szerint  a nem 
és  az  utolsó  különbség  (differentia  ultima)  alkotja.  A 
physikai  lényeghez  pedig  e felül  bizonyos  értelemben 
még  az  egyedi  sajátságok  (propria)  is  hozzá  tartoznak. 

4.  Az  eszményi  (ideális)  és  a való  (reális,  actualis) 
lényeg,  a mint  lényeget  pusztán  a lehetőség,  illetve  a 
való  létezésben  gondoljuk. 

7.  §.  A lényegre  vonatkozó  alapelvek. 

A lényeg  fogalmát,  erősebb  világításba  helyezik  a 
reá  vonatkozó  alapelvek.  Ezen  alapelvekből  a következő- 
ket soroljuk  föl  : 

1 . Minden  lénynek  szükségképen  van  lényege.  A 
mint  ugyanis  valami  az  által  lesz  jóvá,  hogy  jósággal 
bir,  ép  úgy  azáltal  lesz  lénnyé,  hogy  lényeggel  bir.  Lé- 
nyegiség  nélkül  nincs  lény.  Természetesen  a lényegiség 
ép  úgy  mint  a lét  első  sorban  illetik  meg  az  állagot,  s 
csak  másodlagosan  a járulékot. 

2.  A lényeget  az  esetleges  lényekben  gondolhatni  a 
tényleges  létezés  nélkül,  de  nem  gondolhatni  a lehetsé- 
ges lét  nélkül 

a)  Tényleges  létezés  nélkül  gondolhatni  a lényeget. 
Mivel  én  gondolhatok  valamit,  ha  mindjárt  nem  is  tu- 
•dom,  hogy  vájjon  az  létezik-e.^  Világos  tehát,  hogy  a 

létezés  és  a lényegiség  fogalma  nem  azonos. 

b)  De  a lényeget  nem  lehet  gondolni  a lehetséges 
lét  nélkül.  Mi  ugyanis  a lényeg?  A mint  láttuk  volt  az, 
a mi  által  a lény  birja  a létet.  A lét  pedig  láttuk,  hogy 

kétféle  lehet  vagy  tényleges,  vagy  lehetséges.  Ha  tehát 
a lényeg  gondolható  is  a tényleges  létezés  nélkül  világos, 
miszerint  a lehetséges  létezés  nélkül  nem  gondolható. 

3.  Az  eszményi  lényegiség  változhatlan,  szükségké- 
peni  és  örök. 

Az  eszményi  lényegiség  nem  egyéb  mint  a metaphy- 
sikai  lényegiség,  a mely  tehát  az  illető'  lény  meghatáro- 
zásának felel  meg.  S mint  ilyen : 

a)  változhatlan.  Mert  minden  lényegiség  az,  a mi  s 
Így  nem  változhatik,  mihelyt  ugyanis  megváltozna,  meg- 
szűnne az  lenni  a mi  és  más  lenne. 

b)  Amennyiben  az  eszményi  lényegiség  ekkép  vál- 

tozhatlan e miatt  szükségképeni  is  t.  i.  olyannak  kell 
lennie  a milyen,  mert  más  különben  nem  lenne  az  illető 
kérdéses  lény  lényegisége.  ^ 

c)  A mennyiben  pedig  az  eszményi  lényegiség  vál- 
tozhatlan és  szükségképi  okvetlenül  örök  is,  vagyis  min- 
denkor egyaránt  változhatlan  egyaránt  szükségképi,  nem 
lehet  tehát  helyhez  és  időhöz  kötve  s igy  örök. 

4.  Az  actualis  lényegiség  pedig  létezésében  azon 
dologhoz  van  kötve,  a melynek  a lényegisége. 

A tétel  világos,  mert  a lény  addig  lény  a mig  meg 
van  a lényegisége.  Tehát  ha  a lény  megszűnik,  megvál- 
tozik, eo  ipso  meg  kell  szűnnie,  illetve  meg  kell  váltóz- 
nia a lényegiségnek  is.  S viszont.  S igy  az  actualis  lé- 
nyegiség egyrészt 

a)  változó  és  múlandó,  a mennyiben  az  illető  lények 
változása  vagy  elmúlása  a lényegiséget  is  megváltoztatja, 
vagy  megszünteti. 

b)  változhatlan  és  tartós.  Mert  a mig  a lény  maga 
nem  változik,  hanem  fennáll,  addig  a lényegiség  sem 
változhatik,  de  állandóan  fennáll. 

8.  §.  A lény  különböző  állapotában. 

Ha  a lényt  létezésében  tekintjük,  három  különböző  lét- 
‘ állapotát  különböztetjük  meg.  Tekinthető  ugyanis  1.  mint 
ténylegesen  létező,  2.  mint  lehetséges  lény,  a mennyiben 
okában  létezik  és  3.  mint  eszményi  lény,  mely  mint  va- 
lósitható  a gondolatban  létezik.  A tényleges  létezés  álla- 
pota tökéletesebb  mint  a lehetőség  állapota  s kétségtelenül 
az  illető  lénynek  valóságos  létállapota.  Kérdés  azonban 
vájjon  a másik  kettő  is  tekinthető-e  a lény  valóságos  lét- 
állapotának. Feleletünk  igenlő.  Mert  úgy  az  okában  létező 
lehetséges  lény,  mint  pedig  az  értelemben  létező  valósít- 
ható eszményi  lény  is  bírnak  némi  valósággal.  Igaz,  hogy 
e valóság  nem  tényleges  (actualis)  lét  állapot,  de  mégis 
valóság.  Miért  is  úgy  a lehetséges  állapot,  mint  az  esz- 
ményi létezés,  valóságos  létezési  állapotai  a lénynek,  a 
mint  ezt  már  részben  fennebb  láttuk  a lehetséges  lényre 
nézve.  A mi  egyaránt  áll  az  eszményi  valósítható  lényre 
is  mely  gondolatunkban  létezik.  Mennyiben  ez  nem 
egyéb  mint  valamely  tényleges  vagy  lehetséges  lény, 
mely  gondolatunkban  mint  valósítható  eszmény  létezik. 
Nem  tekinthető  ez  pusztán  gondolati  lénynek.  Mert  en- 
nek, miután  valósítható,  tényleges  valóság  felel  meg,  mi 
a gondolati  lénynél  nincs  meg. 

Nézzük  ezek  után  ezen  létállapotokat  egyenként.  Az 
ens  ideale  nem  egyéb  mint  a lehetséges  lény  a mennyi- 
ben az  valósítható,  e miatt  itt  a lénytan  álláspontjából 
foglalkoznunk  is  kell  a lehetséges  lénnyel.  Vagyis  a lény- 
nyel, a mennyiben  önmagában  létezik  és  a mennyiben, 
okában,  mint  tehetség  és  képességben  létezik  kell  foglal- 
koznunk. 

Mi  tehát  a lehetőség,  a képesség  és  a ténylegesség, 
valóság  ? 

Dr.  Hadzsega:  Lénytan. 

A tehetség  (potentia)  és  ténylegesség  (actus)  külön- 
böző jelentésben  vétetik. 

A potentia  olykor  a szoros  értelemben  vett  lehetősé- 
get jelöli,  máskor  az  alak  által  meghatározott  alanyt, 
majd  valami  képességet,  erőt,  mellyel  az  alany  bir.  Vi- 
szont a ténylegesség  kifejezi  a tényleges  létezést;  továbbá 
valamely  alany  alakját,  mely  által  megvan  határozva;  a 
cselekvést  és  valamely  cselekvési  szokást  (habitus  opera- 
tivus).  Ha  azonban  az  alapgondolatot  tekintjük,  azt  ta- 
láljuk, hogy  mig  a ténylegességnél  mindig  valamely  va- 
lóság szerepel  addig,  a potentiánál  nem  a valóság  szere- 
pel, de  az  a mi  valósitható.  Miért  azután  a ténylegesség 
nem  egyéb,  mint  a lehetőségnek  a megvalósítása.  Mig 
tehát  a ténylegesség  a valóság,  a való  létezés,  addig  a 
lehetséges  az,  a mi  valósitható,  a mi  tehát  nem  létezik, 
de  létezhet. 

A lehetőség  tehát  meghatározható  akként,  hogy  ké- 
pesség a létezésre:  Habilitas  ad  existendum.  E létezési 
képességet  tekinteni  kell  úgy  az  illető  lény  részéről,  mint^ 
a létesítő  ok  részéről.  Hogy  ugyanis  valami  létezhessék, 
szükséges,  hogy  önmagában  lét  képes  legyen  és  hogy 
lét  képes  legyen  a létesítő  ok  részéről.  Valamely  dolog 
pedig  akkor  lesz  létképes  önmagában,  ha  önmagában  nem 
rejt  ellenmondást.  A mi  ugyanis  önmagában  ellenmondást 
rejt  az  nem  lény,  az  annál  fogva  nem  létezhet. 

De  ha  mindjárt  valami  ekként  önmagában  létképes 
is,  mindamellett  a valóságban  csak  akkor  fog  létezhetni, 
ha  azon  ok,  melytől  létezésében  függ  ezen  létezést  tény- 
leg képes  megadni.  Ha  ugyanis  nem  lenne  képes  meg- 
adni a tényleges  létezést,  világos  miszerint  az  illető  do- 
log nem  létezhet,  tehát  nem  lehetséges. 

így  nyerjük  a lehetőségnek  két  nemét.  Az  első  a 

belső,  a másik  a külső.  A belső  a mennyiben  valami 
önmagában  lehetséges.  A külső  lehetőség  pedig  a mennyi- 
ben a létesitő  ok  részéről  lehetséges.  A belső  és  külső 
lehetőség  csak  együttesen  alkotja  a lehetőséget.  Csak 
akkor  lesz  valamely  dolog  valóban  lehetséges,  ha  úgy 
belsőleg  mint  külsőleg  lehetséges. 

A külső  lehetőség  ismét  lehet  kétféle.  Physikai  (ter- 
mészeti) és  erkölcsi,  a mennyiben  valami  a természeti 
törvények  szerint,  illetve  erkölcsi  szempontból  lehetséges. 
A physikai  és  erkölcsi  lehetőséggel  szemben  a benső 
lehetőség  metaphysikainak  neveztetik. 

A lehetőség  fogalmát  kiegészíti  a lehetetlenségnek  a 
fogalma.  Mi  tehát  a lehetetlenség?  A lehetetlenség  ellen- 
téte, tehát  tagadása  a lehetőségnek.  Mivel  pedig  a lehetőség- 
nek több  neme  van,  e miatt  a lehetetlenségnek  is  több  neme 
van.  A lehetetlenségnek  ezen  nemeit  aszerint  különböztetjük 
meg,  a milyen  lehetőséget  tagadunk.  Meg  különböztet- 
hetünk tehát  benső  és  külső  lehetetlenséget,  a mennyi- 
ben tagadjuk,  hogy  valami  bensőleg  vagy  külsőleg  le- 
hetséges. Továbbá  megkülönböztetjük  a physikai,  erkölcsi 
és  metaphysikai  lehetetlenséget  a mennyiben  tagadjuk 
valamiről  a physikai,  erkölcsi,  illetve  a metaphysikai  le- 
hetőséget. 

A mi  bensőleg,  tehát  metaphysice  lehetetlen  az  kül- 
sőleg is  lehetetlen.  Lehet  azonban  valami  bensőleg  lehet- 
séges külsőleg  pedig  lehetetlen,  a mennyiben  a termé- 
szeti illetve  az  erkölcsi  törvények  meg  nem  engedik.  A 
metaphysikai  lehetetlen  tehát  nem  tűr  meg  semmi  kivé- 
telt. A physikai  lehetetlen  helyt  ád  a kivételnek,  de  csak 
a physikai  erőknél  nagyobb  erőknek.  Az  erkölcsi  lehetet- 
len pedig  már  sokkal  több  kivételt  enged  meg,  mert  le- 

hét  valami  erkölcsileg  lehetetlen,  pbysikailag  pedig  le- 
hetségest 

A ténylegesség  vagyis  a valóság  (actus)  a fönneb- 
biek  folytán  nem  egyéb  mint  az,  ha  valamely  dolog 
nem  csak  az  értelemben  bir  léttel,  mint  ideális  lény,  sót 
ha  továbbá  nem  csak  okában  létezik  mint  lehetséges 
lény,  de  ha  egyúttal  ezeken  kivQl  is  bir  önmagában  és 
önmagáért  léttel.  S igy  a valóság  vagyis  a ténylegesség 
(actus)  nem  egyéb  mint  a fénylegesitett  létezés  (rés  sive 
essentia  actuata). 

Mily  viszonyban  van  a lehetőség  és  ténylegesség? 
Világos  miszerint  a lehetőség  megelőzi  a ténylegességet, 
mert  hogy  valami  tényleg  létezzék,  okvetlenül  előbb  le- 
hetségesnek kell  lennie.  A mi  nem  lehetséges,  nem  is 
létezhet.  A lehetőség  tehát  a valóságot  megelőzi.  És  e 
lehetőség  fenmaradhat  akkor  is,  ha  valamely  dolog  tény- 
leg nem  is  létezik. 

A valóságot  viszont  vizsgálva  az  vagy  az  esetleges- 
ség vagy  a szükségképiség  alakjában  tűnik  föl.  Mi  tehát 
a szükségképi?  — A szükségképi  az,  minek  ellenmondó 
ellentéte  lehetetlen.  A mi  tehát  akként  zárja  ki  az  ellen- 
mondó ellentétetet,  hogy  az  lehetetlen,  ezt  nevezzük 
szükségképinek.  A lehetetlen  pedig  vagy  metaphysikai, 
vagy  physikai  vagy  erkölcsi.  Ennek  folytán  a szükség- 
képeni  is  vagy  metaphysikai,  vagy  physikai  vagy  erköl- 
csi, a szerint  a mint  az  ellentmondó  ellentétet  mint  me- 
taphysikai lehetetlenséget  zárja  ki,  illetve  mint  physikai, 
vagy  erkölcsi  lehetetlenséget.  A mennyiben  pedig  a me- 
taphysikai lehetetlen  föltétien,  vagyis  mindenkor  és  min- 
den körülmény  között  lehetetlen,  e miatt  a metaphysikai- 
lag  szükségképeni  is  föltétien.  Mivel  a physikai  lehetetlen 

1 Hegy  völgy  nélkül  metaphysikailag  lehetetlen.  Hogy  a mozgásba  hozott 
test  önmagától  megálljon  physikailag  lehetetlen.  Hogy  az  anya  gyűlölje  gyermekét 
erkölcsileg  lehetetlen. 

és  az  erkölcsi  lehetetlen  kivételt  enged  meg,  e miatt  a 
physikailag  és  erkölcsileg  szükségképeni  is  megtűri  a 
kivételt,  tehát  csak  visszonylagos  szügségképiség. 

Lénytanilag  tehát  az  a szükségképeni  a minek  ellent- 
mondó ellentéte  nem  létezik.  Az  oly  dolog  tehát,  mely 
úgy  létezik,  hogy  annak  nem  léteznie  nem  lehet,  az  ily 
dolog  szükségképeni. 

Lénytanilag  a szükségképeninek  ellentéte  az  eseté- 
kes (contingens).  A mi  tehát  az  ellentmondó  ellentétet 
nem  zárja  ki  mint  lehetetlent,  az  esetleges.  Ha  tehát  va- 
lamely dolog  úgy  létezik,  hogy  lehetne  nem  is  léteznie, 
az  ily  dolog  az  esetékes. 

Tudjuk  tehát  már  most  úgy  általában  a szükségké- 
peni és  esetékes  fogalmát,  mint  pedig  különlegesen  a 
szükségképeni  és  esetékes  lénynek  is  a fogalmát.  A szük- 
ségképeni lény  ugyanis  azon  lény,  mely  úgy  létezik, 
hogy  nem  léteznie  nem  lehet  (ens  necessarium).  Az  ese- 
tékes lény  pedig  azon  lény,  mely  úgy  létezik,  hogy  nem 
is  létezhetnék  (ens  contingens). 

9.  §.  A lény  kölönbözö  létállapotában. 

A változhatlanság  és  változás.  A lényegiség  és 

létezés. 

A szükségképiség  és  esetékesség  fogalmával  össze- 
függ a változhatlanság  és  változás  fogalma.  A mi  ugyanis 
szükségképeni  az  nem  változhat,  a mi  esetékes  mint  ese- 
tékes változhat  is. 

A változás  alatt  pedig  azt  értjük,  ha  valami  egy 
állapotból  más  állapotba  által  mehet  vagyis  ha  határoz- 
mányai  fölcserélhetik  egymást  akként,  hogy  az  egyik 
megszűnik  és  helyére  egy  másik  lép. 

A változás  lehet  benső  vagy  külső  a szerint  a mint 
a változást  szenvedő  alanynak  benső  határozmányai  vál- 


— 22  — 


toznak,  vagy  pedig  külső  határozmányai.  Bensők  azon 
halározmányok,  melyek  a lényt  önmagában  illetik  meg. 
Külsők  pedig  azon  határozmányok,  melyek  a lényt  nem 
önmagában,  hanem  csak  más  lényekhez  valő  viszonyában 
illetik  meg. 

Ennek  fol}dán  változható  (mutabilis)  azon  lény,  mely 
egy  állapotból  más  állapotba  képes  által  menni,  melynek 
határozmányai  tehát  fölcserélhetők.  Változhatlan  (immuta- 
bilis)  pedig  azon  lény,  mely  más  állapotba  nem  mehet 
által,  melynek  határozmányai  tehát  föl  nem  cserélhetők. 
A mint  pedig  a változás  lehet  benső  vagy  külső,  ak- 
ként a változhatóság  illetve  a változhatlanság  is  lehet 
benső  vagy  külső.  Lehet  valami  bensőleg  változhatlan 
külsőleg  pedig  változható  t.  i.  mert  megmaradhat  magá- 
ban a mi  volt  és  külső  viszonyai  más  dolgokhoz  változ- 
hatnak és  viszont.  Nem  szabad  ennek  folytán  a benső 
változásról  külső  változásra  és  viszont  következtetni, 
mert  ezek  között  szükségképeni  összefüggés  nincs. 

A benső  változás  nem  terjedhet  ki  a lényegre,  mert 
a lényeg  addig,  mig  az  illető  dolog  az  marad  a mi,  nem 
változhatik.  A benső  változás  tehát  egyedül  a lényben 
annak  lényegén  kivül  történhet  vagyis  a járulékon,  tehát 
a lény  mennyiségi  vagy  milyenségi  határozmányain.  A 
mennyiségi  változás  vagy  nagyobbodás  vagy  kisebbedés; 
a milyenségi  változás  a szükebb  értelemben  vett  változás. 

Ezek  után  vizsgálnunk  kell  ama  viszonyt,  mely  egy- 
részt a lényegiség  másrészt  a létezés  között  van.  E kér- 
dés más  megoldást  nyer  az  esetékes  és  más  megoldást 
a szükségképeni  lénynél. 

Ha  először  az  esetékes  lényeket  vizsgáljuk  e kérdés 
megoldásánál  tekinthetjük  a lényeket  mint  lehetségeseket 
és  mint  ténylegesen  létezőket. 

Ha  lényeket  mint  lehetségeseket  tekintjük,  világosan 

láthatjuk,  miszerint  a lényegiség  és  létezés  között  különb- 
ség és  pedig  valóságos  különbség  van.  Mert  ha  valami 
lényegiség,  ez  által  még  nem  lesz  létezővé,  akkor  kezd 
ugyanis  létezni,  mikor  a lehetőségből  a ténylegességbe  (a 
pontentiából  az  actusba)  megy  által. 

Ha  pedig  a lényeket  mint  tényleg  létezőket  tekint- 
jük két  véleménynyel  találkozunk.  Az  egyik  valódi  kü- 
lönbséget állit  és  vitat  a lényegiség  és  létezés  között,  a 
másik  csak  észbeli  (virtuális  vei  rationis  cum  fundamento 
in  re)  különbséget.  Elfogadhatóbbnak  látszik  az  utóbbi 
vélemény,  mely  szerint  ha  a lényegiséget  és  a létezést  a 
ténylegesen  létező  lényben  tekintjük,  akkor  azok  között 
erőbeli  különbség  van  vagyis  észbeli  különbség  dologi 
alappal  (distinctio  rationis  cum  fundamento  in  re). 

A tényleg  létező  lényben  ugyanis  az  egyedi  lénye- 
giség azonos  az  alannyal,  a létező  alanynyal.  Mert  az 
az  illető  egyed  mint  ilyen  ép  az  által  létezik,  hogy  a 
faji  lényegiség^  ép  az  egyediség  azon  alakjában  lép  a 
ténylegességbe.  Meg  lehet  ugyan  különböztetni  az  egye- 
det  az  ő egyedi  lényegiségétől,  de  ez  nem  reális,  hanem 
csak  virtuális  megkülönböztetés. 

Már  pedig  az  egyed  mint  magában  önálló,  önmagá- 
ban elkülönített  állag  suppositum  vagyis  alany,  s ennek 
folytán  az  egyedi  lényegiség  és  az  alany  között  nem 
lehet  valódi,  hanem  csak  virtuális  különbség.  A létezés 
tehát  nem  külön  valóság,  mely  az  egyedi  létezéshez  ada- 
tik, hanem  csak  puszta  viszony,  melynél  a lényeget  a 
léttel  helyezzük  viszonyba.  (Existentia  est  solum  modus 
existendi). 

Annál  inkább  kell  ezt  fenntartanunk  mert  a lénye- 
giség létezés  nélkül  a tényleges  létben  semmi.  Ha  ugyanis 
a concrete  létező  lényben  elvesszük  a lényeget,  semmi 


A faji  lényegiség  csak  mint  egyedi  lényegiség  létezik  concret-en. 

sem  marad  hátra.  De  ép  úgy  ha  elvesszük  a létező  lény- 
ben a létezést  is  akkor  is  semmi  sem  marad  hátra.  Sem- 
mihez pedig  semmit  semmit  sem  lehfet  hozzá  adni.  Vi- 
lágos e miatt,  hogy  a lényegiség  és  a létezés  között  va- 
lódi különbség  nincsen,  hanem  csak  erőbeli  dologi  alap- 
pal. Mert  ha  a concret  lényegiség  és  a létezés  között 
valódi  különbség  lenne,  akkor  ha  a concrét  lényben  el- 
vesszük a lényegiséget,  a létezésnek  kellene  hátra  ma- 
radnia, mint  concret  valóságnak;  illetve,  ha  elveszszük 
a létezést,  akkor  a lényegiségnek  kellene  hátramaradnia 
mint  concret  valóságnak,  a mi  pedig  nem  áll. 

Ha  pedig  a szükségképi  lényt  tekintjük  a lényegiség 
és  a létezés  között  valódi  különbséget  nem  találunk.  A 
szükségképi  lény  létezésére  nézve  is  szükségképeni,  te- 
hát nem  lehet,  hogy  ne  létezzék,  miért  is  lényegétől  a 
létezés  el  nem  választható.  A szükségképeni  lényben  te- 
hát lényeg,  létezés  és  valóság  föltétlenül  egy  és  ugyanaz. 
Midőn  pedig  mégis  különbséget  teszünk  a szükségképeni 
lényben  is  a lényeg  és  létezés  között  e megkülönböztetés 
csak  észbeli  dologi  alappal. 

Mi  tehát  a különbség  ezen  két  virtuális  megkülön- 
böztetés között  mel3^et  az  esetékes  és  szükségképeni  lény  lé- 
nyegisége  és  létezése  között  te.szünk  ? A szükségképeni  lény- 
nél a lényegiség  és  a létezés  annyira  összefügg,  hog}^  a szük- 
ségképeni lény  in  statu  possibilitatis  nem  is  lehet.  Ellen- 
ben az  esetékes  lénynél  van  status  possibilitatis  és  sta- 
tus existentiae,  a mennyiben  in  potentia  illetve  in  actu 
van.  In  status  possibilitatis  teimészetesen  reális  különb- 
ség van  lényeg  és  létezés  között.  In  statu  existentiae 
azonban  csak  virtuális.  Nem  annyiban,  hogy  a létezés  és 
a lényegiség  szükségkép  azonosak  lennének  mint  a szük- 


1 A.  Egger.  1.  c.  p.  229.  sq.  — Dr.  Stökl  Albert,  A bölcselet  tankönyve 
U,  köt,  150  squ  és  205.  — Rosset  i.  m,  290—294. 

ségképeni  lénynél  áll,  de  a mennyiben  ha  az  esetékes 
lény  is  in  statu  existentiae  vétetik  ugyanakkor  nem  lehet, 
hogy  ne  létezzék.  S igy  a létezés  és  a lényegiség  nem 
különbözhetnek  realiter,  hanem  csak  virtualiter. 

10.  §.  A lény  különböző  létállapotaiban. 

Ens  a se,  ens  ab  alio. 

Miután  az  esetékes  lény  ép  úgy  létezhet,  mint  nem 
létezhet,  e miatt  ha  az  ily  lény  tényleg  létezik,  e léte- 
zés csak  is  "kellő  és  kielégítő  ok  mellett  állhat  fenn,  a 
mely  ok  t.  i.  neki  létet  adott.  Ezen  ok  pedig  nem  lehet 
más,  mint  valamely  működő  ok  (causa  efficiens),  mely 
működése  által  okozza  létét.  Ámde  ez  által  minden  ese- 
tékes lény  egyúttal  mástól  van  vagyis  mástól  való  lény 
(ens  ab  alio). 

Ezzel  szemben  pedig  a szükségképeni  lény  nem  bír- 
hat egy  tőle  különböző  létezési  okkal,  mert  ha  birna  ak- 
kor tagadhatlanul  ép  úgy  létezhetne,  mint  nem,  mi  a 
szükségképeni  lény  fogalmával  ellenkezik.  A mennyiben 
pedig  a szükségképeni  lény  létezési  okát  másban  nem 
bírhatja,  világos  tehát,  hogy  ez  okot  önmagában  birja. 
S igy  a szükségképeni  lény  egyúttal  önmagától  való 
lény  (ens  a se). 

A mint  pedig  teljesen  áll,  hogy  az  ens  necessarium 
ens  a se,  ép  úgy  megfordítva  is.  Minden  ens  ab  alio 
esetékes  lény,  és  minden  ens  a se,  ens  necessarium. 
Mert  e fogalmak  ugyanazon  tartalommal  bírnak  s egy- 
mást teljesen  fedik. 

Az  esetékes  lény,  mivel  létezését  egy  tőle  különböző 
októl  nyeri,  e miatt  előbb  lehetséges  és  csak  azután  le- 
het tényleg  létező.  Az  esetékes  lény  létezését  tehát  meg- 
előzi annak  lehetősége  még  pedig  benső  és  külső  lehető- 
sége. Kérdés  már  most,  hogy  miben  birja  alapját  a dől- 

gok  lehetősége?  A válasz  csak  a következő  három  tétel 
valamelyikéből  állhat.  Ugyanis  valamely  dolog  lehetősé- 
gének oka  vagy  önmagában  az  illető  dologban  rejlik, 
vagy  az  illető  dolgon  kivül  van  és  pedig  vagy  gondol- 
kozásunkban vagy  ettől  függetlenül  valamely  más  do- 
logban. 

Az  első  fönn  nem  állhat,  mert  jóllehet  a bensőleg 
lehetséges  valami  tényleges  valóság,  mégis  nem  vehető 
úgy  mintha  e valóság  önmagától  és  önmagában  léteznék. 
Mert  ha  igy  lenne,  akkor  már  nem  lenne  lehetséges,  ha- 
nem létező. 

Ép  úgy  nem  oka  valamely  dolog  lehetőségének  a 
mi  gondolkozásunk.  Mert  a mi  egyszer  bensőleg  lehet- 
séges azon  a gondolkozás  mit  sem  változtat,  akár  annak 
gondolja  a mi,  akár  nem.  S igy  a bensőleg  lehetséges 
nem  függ  a gondolkozásunktól,  hanem  az  előtt  és  a nél- 
kül létezik.  És  ép  annak  megismeréséből  nyeri  gondol- 
kozásunk a lehetséges  fogalmát. 

Ha  pedig  a belsőleg  lehetséges  tárgyilag  tekintve 
sem  gondolkozásunknak  nem  eredménye,  sem  pedig  ön- 
magában és  önmagától  nem  létezik,  akkor  okvetlenül  csak 
egy  más  létező  lényből  eredhet.  A bensőleg  lehetséges 
ugyanis  tárgyilagos  valóság  s igy  okának  is  tényleges-való 
lénynek  kell  lennie.  Kérdés  melyik  ezen  másik  lény? 

A mi  bensőleg  lehetséges,  az  szükségképen  ilyen; 
nem  lehetséges  ugyanis,  hogy  a mi  bensőleg  lehetséges, 
annak  ellenmondó  ellentéte  is  szintén  beiívSŐleg  lehetsé- 
ges legyen.  Ha  pedig  a bensőleg  lehetséges  szükségké- 
peni,  akkor  azon  lénynek,  melyből  a bensőleg  lehetséges 
ered  szükségképeninek  kell  lennie. 

Továbbá  a mennyiben  a bensőleg  lehetséges  szük- 
ségképeni  e miatt  egyúttal  változhatlan  is,  melyben  vál- 
tozásnak, cserének  nem  lehet  helye.  Ha  pedig  a benső- 

lég  lehetséges  változhatlan,  akkor  a lénynek,  melyből 
ered,  változhatlannak  és  öröknek  kell  lennie. 

Végül  azon  lénynek,  melyben  a bensőleg  lehetséges 
okát  bírja,  nem  szabad  olyannak  lennie,  miszerint  ön- 
maga is  előbb  lehetséges  és  csak  azután  lesz  létezővé 
vagyis  nem  szabad  esetékes  lénynek  lennie.  Mert  hisz 
akkor  a lény  lehetősége  is  más  lényben  lenne  keresendő 
mint  okában.  E visszamenés  a végtelenig  nem  terjedhet, 
mert  képtelenség.  S igy,  hogy  okát  adjuk  a bensőleg 
lehetségesnek  okvetlenül  oly  lényt  kell  elfogadnunk,  mely 
nem  esetékes,  hanem  szükségképeni. 

S igy  a bensőleg  lehetséges  egy  szükségképeni  vál- 
tozatlan és  örök  lényt  követel  okául  felvenni.  E lény  pe- 
dig az  isteni  lény. 

11.  §.  A lény  különböző  létállapotaiban. 
Lénytani  elvek. 

A fönnebbiekből  a következő  lénytani  elvek  (tanté- 
telek) hozhatók  le: 

1.  Nincs  lehetséges  egy  első  létező  lény  nélkül  (Ni- 
hil possibile,  nisi  prius  aliquid  existal).  Kimutattuk  imént, 
hogy  a benső  lehetségesnek  oka  csak  Isten  lehet.  Ha  te- 
hát van  lehetséges.  Istennek  lennie  kell.  Ha  tagadnék 
Isten  létét,  tagadnunk  kellene  a lehetséges  létezését  is. 
Megszűnne  tehát  a lehetőség,  ennek  folytán  a létezés  s 
mindezt  elnyelné  a borzasztó  semmi. 

2.  A föltétien  ténylegesség  előbbi,  mint  a képesség, 
(Actus  simpliciter  prior  est  quam  potentia).  A lehetséges 
megkívánja  az  első  lényt.  Már  pedig  a lény  a tényle- 
gesség, a lehetség  a képesség.  S igy  a föltétien  tényle- 
gesség okvetlen  előbbi  a képességnél. 

Előbbi  pedig  a föltétien  ténylegesség  a képességnél 
elvre,  időre  és  okságra  és  tökéletességre  nézve.  A föltét- 

len  ténylegesség  megelőzi  a képességet  elvre,  mert  a ké- 
pességnek elve,  alapja  benne  van.  A ténylegesség  meg- 
előzi a képességet  időre  és  okságra.  Igaz  ugyan,  hogy 
az  esetékes  lényeknél  minden  lény  előbb  lehetséges  és 
csak  azután  lehet  létező,  mégis  hog}^  valami  csak  a le- 
hetőségben is  létező  legyen,  meg  kell  előznie  őt  a tény- 
legesen létező  lénynek,  melyből  a lehetsége  ered.  .Meg- 
előzi végre  a ténylegesség,  a képességet  tökéletességre, 
mert  hisz  minden  képességnek  célja  a ténylegesség,  a 
melylyel  nem  bir,  de  elérnie  kell.  Miért  is  a képesség 
okvetlen  tökéletlenebb,  mint  a ténylegesség. 

3.  Csak  annyiban  cselekszik  minden  a mennyiben 
tényleges.  (Nihil  ágit  nisi  in  quantum  est  in  actu).  Hogy 
valami  ugyanis  cselekedhessék  léteznie  kell  úgy  önma- 
gának, mint  azon  képességnek  a melylyel  cselekedni  fog. 
Tehát  a mennyiben  cselekedni  fog,  annyiban  tényleges- 
nek kell  lennie.  És  a mellett  semmi  sem  képes  csele- 
kedni olyan  tekintetben,  a melyben  nem  létezik  vagy  is 
nem  tényleges. 

4.  Minden  esetékes  lény  lehetőségből  és  tényleges- 
ségből van  összetéve.  (Omne  ens  contingens  compositum 
est  ex  potentia  et  actu).  Minden  esetékes  lény  ugyanis 
előbb  lehetséges  azután  ténylegesen  létező.  A mellett 
minden  esetékes  lényben  megvan  a cselekvés  és  a cse- 
lekvési képesség.  Minden  esetékes  lényben  van  némi, 
de  nem  minden  tökéletesség,  miért  is  képes  más  tökéle- 
tességek szerzésére.  — Ezzel  szemben  Isten  a föltétien 
ténylegesség.  Benne  a lehetőség  és  a létezés  egy,  mert 
szükségképeni  lény.  Isten  mint  szükségképeni  változhat- 
lan  lény  a legtökéletesebb,  melyhez  semmi  tökéletesség 
sem  járulhat.  Isten  mint  változhatlan  lény  cselek- 
vésre is  föltétien  ténylegesség,  cselekvés.  Istenben 
tehát  sem  létre,  sem  cselekvésre,  sem  mivoltára 

nézve  nincs  semmi  összetétel  képesség  és  tényleges- 
ség között. 

5.  A benső  lehetőség  és  lehetetlenség  föltétien,  szük- 
ségképeni  változhatlan  és  örök.  Nem  lehet  ugyanis,  hogy 
a mi  egyszer  bensőleg  lehetséges,  annak  ellentmondó 
ellentéte  is  lehetséges  legyen.  Nem  lehet  ugyanis,  hogy 
valami  létezzék  és  ne  létezzék  ugyanazon  szempontból. 
Miért,  ha  valami  bensőleg  lehetséges,  akkor  annak  ellent- 
mondó ellentéte  nem  lehetséges,  s mindkettő  egyaránt 
föltétien,  szükségképeni,  változhatlan  és  örök. 


II.  FEJEZET. 


12.  §.  A lény  tulajdonságai. 

Minden  lény  tekinthető  vagy  önmagában  és  ekként 
a lény  egy  vagy  mással  való  viszonyában  tekinthető,  a 
mennyiben  tárgyát  képezi  az  értelemnek  és  az  akaratnak 
s e szempontból  a lény  igaz  és  jó.  Innét  a lény  transce- 
dentalis  tálajdonságai  az  egység,  az  igazság  és  a jóság. 
E tulajdonságok  a lényhez  újabb  valóságot  nem  adnak, 
s Így  csak  mintegy  létezési  módoknak  tekinthetők.  Az 
egynek  ellentéte  a több,  az  igaznak  ellentéte  a hamis 
és  a jónak  ellentéte  a rossz.  A következőkben  egyenként 
szólunk  ezekről. 

13.  §.  Az  egység  és  a többség. 

Mindenekelőtt  megállapitjuk  a fogalmát  az  egység, 
többség  és  a számnak.  Ezután  előadjuk  az  ide  vonatkozó 
lénytani  törvényeket. 

A)  Az  egység  fogalma.  Mindazt,  miben  nincs  meg- 
oszlás egynek  nevezzük.  Miért  is  az  egységnek  kettős 
alkotó  eleme  van  az  egyik  positiv,  a mennyiben  az  illető 
lény  való  léttel  bir,  a második  negatív  a mely  a megosz- 
lás hiánya.  Egy  darab  kréta  ugyanis  valami  valóság,  mely- 

tői  távol  van  a megoszlás  és  mihelyt  részekre  osztanék 
megszűnik  egy  lenni. 

A lény  és  annak  egysége  közötti  különbség  gondol- 
kozásunkból ered.  Gondolkozásunkban  teszünk  ugyanis 
különbséget  a lény  fogalma  és  az  egység  fogalma  között, 
mert  e fogalmak  nem  azonosak,  de  különböző  jegyekből 
állanak.  Dologilag  azonban  nincs  különbség  a lény  és 
egység  között.  Az  által  ugyanis,  hogy  a lényben  nincs 
megoszlás,  hanem  egység,  semmi  újabb  valóságot  sem 
adunk  a lényhez.  A lényben  ugyanis  a lényen  kivül  semmi 
más  valóság  nincsen. 

B)  A többség  fogalma.  Az  egység  ellentéte  a több- 
ség. Ha  tehát  az  egység  a megoszlás  hiánya,  akkor  a 
többség  a megoszlásból  ered.  Szoros  értelemben  pedig 
azokat  nevezzük  többnek,  a mi  tényleg  meg  van  oszolva, 
a hol  tehát  tényleg  különbözik  egyik  a másiktól  pl.  több 
ember,  több  fa  stb.  Tágabb  értelemben  azonban  azokat 
is  többnek  nevezzük,  a melyek  bár  nincsenek  igy  meg- 
oszolva, de  ily  megoszlásra  képesek.  Sőt  még  azokat  is, 
többnek  mondjuk,  a melyek  egyedül  értelmünk  által  van- 
nak megosztva,  megkülönböztetve.  így  különböztetjük 
meg  az  egy  emberi  lélekben  a különböző  tehetségeket  stb. 

C)  A szám  fogalma  és  felosztása. 

Az  egység  és  többség  egymással  való  viszonyban 
állanak.  Minden  többség  ugyanis  bizonyos  tekintetben 
egység.  Eme  viszonyból  fejük  ki  a szám  fogalma.  A 
szám  fogalmához  szükséges : a)  valamely  többség  vagyis 
több  lény,  b)  valamely  tulajdon,  melyben  e lények  meg- 
egyeznek és  c)  hogy  a megegyező  tulajdonban  az  érte- 
lem a kérdéses  több  lényt  összefoglalja.  A szám  tehát 
ugyanazon  egységnek  többszörös  tétele^  értelmünk  által 
összefoglalva  (összeszámolva).  Lények  tehát,  melyek  sem- 

miben  sem  egyeznek  meg,  nem  számolhatók  egybe.  így 
nem  mondhatni,  hogy  Isten  és  Sokrates  két  bölcs  stb. 

A szám  kétféle.  1.  Erzékfölötti  (Transcendentalis), 
mely  a megoszláson,  egyik  lénynek  a másiktól  való  kü- 
lönbözésén alapul.  2.  Számtani  szám  pedig  a^,  mely  a 
folytonos  mennyiségnek,  teháit  az  anyagi  mennyiségnek 
a megoszlásából,  fölosztásából  ered.  Az  érzék  fölötti  szám 
a szellemekben  is  meg  van,  a számtani  pedig  csak  is 
az  anyagi  dolgokban. 

14.  §.  Az  egység  lény  tani  elvei. 

A következőket  soroljuk  föl : 

1.  Minden  lény  egy. 

Minden  lény  ugyanis  saját  lényegisége  által  lesz 
lénynyé,  való  lénynyé.  A lényegiség  pedig  változásra  nem 
képes,  mert  ha  a lényeg  megváltozik  ezzel  megszűnik 
a kérdéses  lény  is.  A lényeg  tehát  nem  tűr  megosz- 
lást s Így  egy.  — Továbbá  a lények  vag}^  egyszerűek 
vagy  összetettek.  Ha  valamely  lény  egyszerű,  már  ezzel 
eo  ipso  egy  és  megoszthatlan.  Ha  összetett  okvetlenül 
nem  lehet  benne  megoszlottság,  mert  nem  lehetne  akkor 
összetett  s így  egy.  Minden  lény  tehát  a mennyiben 
lény,  annyiban  egy.  És  minden  lény,  a meddig  lény, 
addig  megőrzi  egységét  is. 

2.  Minden  lény  egyszerűen,  fajilag  és  egyedileg  egy. 

a)  Egyszerűen  egy  (simpliciter)  minden  lény,  mely 

állagi  létre  egy,  mert  csak  akkor  lehet  róla  egyszerűen 
állítanunk,  hogy  egy.  Ha  pedig  valamely  lény  egysége 
nem  állagi  létére  vonatkozik,  de  másra,  azon  lény  egy 
az  illető  tekintetben  (secundum  quid.)  Ilyen  föltételes 
(secundum  quid)  egység  ot)  a logikai  egység  pl.  az  álta- 
lános fogalom  azokra,  a mire  vonatkozik,  P)  az  erkölcsi 
pl.  egy  hadsereg,  y)  a mesterséges  pl.  egy  épület,  a vagy 

h)  a zagyva  egység  pl.  egy  kőhalmaz.  A föltételes  egy- 
ség az  állag!  létet  nem  érinti  és  csak  bizonyos  föltét 
mellett  illeti  meg  az  illető  lényt. 

b)  Fajilag  egy  minden  lény,  a mennyiben  egy  faji 
lényegisége  van. 

c)  Egyedileg  egy  minden  lény  a mennyiben  a való- 
ságban csak  meghatározott  egyedi  lények,  egyedek  lé- 
teznek. 

Minden  lénynek  meg  van  a saját  egységes  állagi 
léte,  a saját  egy  faji  és  egyedi  lényegisége  s igy  világos 
miszerint  minden  lény  egyszerűen,  fajilag  és  egyedileg 
egy.  Az  egyedi  lények  egysége  megkülönböztetendő  az 
általános  fogalmak  egységétől.  Az  általános  fogalmak  ala- 
kilag nem  léteznek  csak  tartalmukat  tekintve.  Alaki  érte- 
lemben vett  általános  lények  nem  léteznek,  mert  a való- 
ságban csak  egyedi  meghatározott  lények  fordulnak  elő. 

3.  A különböző  lényekben  az  egység  különböző  fok- 
ban van  meg. 

Az  egység  a megoszlás  hiánya.  Minthogy  pedig  a 
lények  különféle  módon  zárják  magokból  ki  a megosz- 
lást, világos  miszerint  a különféle  lényekben  az  egység 
^különféle  fokban  van  meg. 

a)  K legalsó  fokon  áll  a szervetlen  testek  egysége. 
A szervetlen  testek  valódi  állaggal  birnak  s igy  valóban 
egyek.  Csakhogy  a szervetlen  testek  legkisebb  része  is 
csak  oly  egy  e tekintetben  mint  bármily  nagy  tömeg. 

b)  Tökéletesebb  a szerves  testek  egysége.  Itt  a kü- 
lönböző részek  valamely  közös  életelv  által  akként  egye- 
sitetnek,  hogy  csak  ezen  egyességben  alkotják  az  illető 
lényt. 

c)  A legtökéletesebb  azon  egység,  mely  a megoszol- 
hatlanságból  származik,  ha  ugyanis  valamely  lény  a miatt 
nem  oszolhat  részekre,  mert  nincsennek  részei.  Minthogy 

a lénynek  lehetnek  logikai,  physikai  és  metaphysikai  ré- 
szei, ennek  fol}4cin  a megoszolhatlanság  is  lehet  vagy 
logikai  vagy  physikai  vagy  metaphysikai,  amennyiben 
nincsennek  logikai  részei,  illetve  physikai,  illetve  me- 
taphysikai részei.  így  logikailag  megoszolhatlan  az 
egyszerű  fogalom.  Physikailag  megoszolhatlan  az  emberi 
lélek,  a szellemi  lények  amennyiben  nincsennek  benne 
physikai  részek,  bár  még  vannak  metaphysikai  részeik, 
milyenek  a lényeg  és  létezés,  állag  és  járulék  stb.  Me- 
taphysikailag  megoszolhatlan  azon  lény,  melyekben  nin- 
csennek metaphysikai  részek.  Ez  az  egység  legtökélesebb 
foka  és  egyedül  Istenben  van  meg.  Istenben  semmi  nemű 
részek  nincsennek  s igy  semmi  nemű  többség  sincs  ő 
benne,  ő tehát  nem  csak  , a legtökéletesebb  értelemben 
egységes  lény,  de  a szó  szoros  értelmében  egyedüli  lén}^, 
a föltétien  egység. 

A mi  megoszolhatlanságból  egy,  azt  másként  egy- 
szerűnek nevezzük.  Az  egyszerűség  a fentiek  szerint 
tehát  lehet  logikai,  physikai  és  metaphysikai. 

15.  §.  Az  igazság  és  a hamisság. 

A)  Az  igazság  fogalma.  Az  igazság  szorosan  véve 
az  értelemben  honol,  s abban  áll,  hogy  az  ismeret  meg- 
felel a megismert  tárgynak.  De  ezenkivül  az  igazság 
nyilván  magukat  a tárgyakat  is  megilleti,  a mennyiben 
őket  önmagukban  is  igazaknak  mondjuk  és  tényleg  iga- 
zak is.  Ezen  igazságról  tehát,  mely  a lényeket  önmaguk- 
ban illeti  meg  s a mely  metaphysikai  vagy  ontológiainak 
neveztetik,  kell  mostan  szólanunk. 

Midőn  valamely  dolgot  igaznak  mondunk,  ezzel  azt 
akarjuk  kifejezni,  hogy  azon  dolog,  melyről  szó  van,  nem 
valami  költött  és  látszólagos,  de  valóban  az,  a minek 
mondjuk.  Pl.  az  arany,  valódi  arany.  Hogy  pedig  a do- 

lóg  az  legyen  a mi,  ez  az  ő lényegiségétől  függ,  hogy 
t.  i.  a dolog  lényegisége  megfeleljen  ama  fogalomnak, 
eszmének,  mely  az  illető  dolog  felől  van.  Valamely  do- 
log igazságának  tehát.-  két  alkotó  ré.sze  van,  t.  i.  az  ő 
lényegisége,  melynél  fogva  a dolog  az  a mi  és  nem 
más,  másodszor  az  illető  dolognak  megegyezése  az  ér- 
telemmel. 

Ezen  két  alkotó  elem  szerint  az  igazságnak  kettős 
meghatározása  is  van.  „Igaz  az,  a mi  létezik “ mondja 
sz.  Ágoston.  „Az  igazság  az  értelemnek  és  a tárgynak 
megegyezése"  mondja  aquinói  sz.  Tamás.  Az  első  megha- 
tározás kifejezi  az  igazságot  anyagi  tárgya,  a másik  alaki 
tárgya  szerint.  Az  utóbbi  meghatározás  teljesen  azonos 
úgy  a logikai  mint  az  ontológiai  igazságnál.  Mindkettő 
ugyanis  az  értelem  és  a tárgynak  a megegyezésében  áll. 
Csakhogy  a logikai  igazságnál  hz  ismeret  idomul  és  kell 
hogy  megfeleljen  a tárgynak,  addig  az  ontológiai  igazság- 
nál ép  ellenkezőleg  a tárgynak  kell  idomulnia  és  kell 
megfelelnie  az  értelemben  levő  eszmének.  A logikai  igaz- 
ságnál az  értelem  tisztán  megismerő  (intellectus  specu- 
lativus),  az  ontológiai  igazságnál  az  értelemben  levő  eszme 
befoly  a tárgy  létére,  tehát  az  értelem  létet  adó  (intellec- 
tus practicus).  Az  értelemnek  és  a dolognak  ezen  meg- 
egyezése a logikai  igazságnál  esetleges,  az  ontológiai 
igazságnál  pedig  lényeges. 

B)  Az  ontológiai  igazság  alapelvei. 

1.  Az  igazság  és  a lény  fogalma  között  nincsen 
reális,  csak  logikai  különbség. 

Az  igazság  ugyanis  a lény  fogalmához  semmi  külön 
valóságot  sem  ad,  egyedül  csak  a lénynek  az  értelemhez 
való  viszonyát  mutatja.  E viszony  pedig  nem  külön  va- 
lóság, a mely  tehát  a lényhez  mint  valami  más  lény 
hozzájárulna.  Innét  van,  hogy  ens  et  verum  convertun- 

tuntur,  a mi  lény,  az  igaz  is  és  viszont  a mi  igaz,  az 
lény  is. 

2.  Minden  lény  a mennyiben  lény  igaz.  Nincs  lény, 
mely  föltétlenül  hamis  lenne. 

Ha  ugyanis  az  igaz  és  a lény  között  nincs  reális  különb- 
ség, okvetlenül  az  következik,  miszerint  minden  lény  igaz. 

A szükségképeni  lény  kivételével  minden  lény  előbb 
lehetséges  és  csak  azután  létező.  Minek  folytán  a hon- 
nét  meriti  minden  lehető  lény  lehetőségét,  onnét  kell 
nyerni  igazságát  is.  A lehetséget  pedig  egyedül  a szük- 
ségképeni lény  adja.  Midőn  pedig  a lehetséges  lény  meg- 
valósul, ezzel  együtt  nyeri  az  ontológiai  igazságot  is,  a 
mennyiben  megvalósodásával  megegyezik  a neki  létet 
adó  értelem  eszméjével.  Világos  tehát,  hogy  a mennyi- 
ben megvalósul,  annyiban  igaz  és  a mennyiben  igaz 
annyiban  megvalósult  vagyis  lény. 

Ily  viszonyban  van  tehát  minden  lehetséges  lény 
ontológiai  igazsága  a szükségképeni  lénynyel,  az  Isten- 
nel. Kérdés  menynyire  terjed  a lények  ezen  ontológiai 
igazsága.^  A lények  megegyeznek  az  isteni  értelemmel, 
mert  az  minden  megismerhetőt  tökéletesen  ismer  és  mert 
minden  létezőnek  ő ad  létet.  Az  első  szempontból  a 
lényekben  levő  fogyatkozások  is  megfelelnek  az  isteni 
értelemnek,  bár  nem  okoztatnak.  A második  szempontból 
a lények  tökéletesen  megfelelnek  az  Istenben  levő  esz- 
méjöknek  úgy  lényegiségöket  tekintve,  mint  mindazt,  a 
mi  bennük  positive  van. 

Tehát  midden  lény  önmagában  mint  lény  igaz. 

Világos  ebből  az  is,  hogy  nincs  lény,  mely  föltét- 
lenül hamis  lenne.  Ehhez  ugyanis  az  kivántatnék  meg 
hogy  vag}^  ne  birjon  a saját  lényegiségével  vagy  az  is- 
teni értelemmel  lényi  voltára  ellenkezzék,  mi  mindkettő 
lehetetlen. 

3.  A dolgok  esetlegesen  lehetnek  hamisak. 

Hamisak  lehetnek,  a mennyiben  viszonyba  jönnek 
az  emberi  értelemmel  (logikai  igazság).  E viszony  ugyanis 
esetleges,  mig  az  isteni  értelemmel  a dolgok  lényeges 
viszonyban  vannak. 

Ezen  esetleges  hamisság  kétféle  lehet.  Ugyanis  vagy 
hamis  fogalmunk  van  a dolgokról  vagy  fogalmunknak 
megfelelően  nem  vagyunk  képesek  őket  megvalósítani. 
Ha  hamis  fogalmunk  van  a dolgokról,  ennek  oka  vagy 
a dolgokban  van  vagy  az  értelmünkben  van,  hogy  vagy 
másat  mutatnak  nekünk,  mint  a mik  valóban  (hamis  ba- 
rát, hamis  pénz)  vagy  az  ember  másat  gondol  felőlük, 
mint  a mik  az  illető  dolgok  a magok  valóságában  (bál- 
vány). 

Az  Isten  a legfőbb  igazsága  részben  mert  Istenből 
mint  alapból  ered  minden  lény  igazsága,  részben  mert 
ha  minden  lény  lényegisége  szerint  igaz,  akkor  Isten  lé- 
n}^egiségének  végtelensége  miatt  végtelen  igazságnak 
kell  lennie. 

16.  §.  A jó  és  a rossz. 

A jó  érzék  fölötti  fogalom.  Mint  ilyen  szoros  érte- 
lemben nem  határozható  meg,  csak  megvilágositható, 
megmagyarázható.  Kiindulásúl  pedig  az  szolgál,  hogy  a 
jó  az  akaratnak  az  indoka.  A jó  ugyanis  azon  indok, 
mel}^  az  akaratot  valamely  tárgy  felé  indítja.  Miért  is  a 
jót  helyesen  határozhatta  meg  Aristoteles  ekként:  bonum 
est  quod  omnia  appetunt,  jó  az,  a mit  mindenki  akar 
(kiván).  Mit  sem  változtat  a dolgon  az,  hogy  a rossz  is 
lehet  az  akarat  indoka,  mert  ez  esetben  is  a rossz  is 
csak  anynyiban  kívánatos,  a mennyiben  valami  jót  tar- 
talmaz (sub  ratione  boni).  Az  öngyilkos  is  azért  emészti 
el  magát,  mert  az  neki  jónak  látszik  önmagára. 

Aristoteles  meghatározása  a legáltalánosabban  értendő, 
tehát  nem  csak  az  értelmes  lények  akaratáról,  de  még  az 
oktalan  lényekről  is,  a melyek  a természet  ösztöne  által 
akarnak  más  dolgokat.  Így  akarja  a száraz  föld  az  esőt, 
a kilőtt  nyil  a célt,  a barom  a táplálékot,  az  értelem  az 
igazságot.  Miért  is  hármas  akaratot  kell  megkülönböztetni, 
természeti,  állati  és  értelmest.  A mire  irányul  a hármas 
akarat  az  nem  ugyanegy  jó,  de  különféle  jó,  mind- 
nél ugyanaz  az  indok;  annyiban  tárgya  ugyanis  valami  az 
akaratnak,  amennyiben  jó  vagyis  az  illető  lényre  kívánatos. 

Ha  pedig  azt  nézzük,  hogy  mi  teszi  a dolgokat 
ekként  kívánatosakká  vagyis  jókká,  hogy  mi  tehát  az 
alapja  a dolgok  jóságának,  azt  feleljük  sz.  Ágoston  és 
aqu.  sz.  Tamás  nyomán,  miszerint  a lények  önmagok, 
vagyis  az  ő lényegiségök.  Minden  lény  ugyanis  önma- 
gában kell,,  hogy  birja  a jóságát.  A mikor  pedig  vala- 
mely lény  jósága  más  lény  akaratával  megegyezik  ez 
által  lesz  ő reá  kívánatos  vagyis  ő reá  is  jó.  A jóság  Is 
tehát  kettős  alakot  nyer.  Jó  az  a mi  létezik,  a mi  tehát 
lény.  És  jó  az  a mi  az  akarattal  megegyezik  s e miatt 
kívánatos. 

Ha  pedig  nézzük,  hogy  mi  alkotja  a lények  jóságát 
önmagokban,  a következőket  válaszolhatjuk.  A jóság  nem 
külön  valóság,  mely  a lényhez  járulna,  mert  a lényben 
nincs  más  valóság  azon  kivül,  a mi  a lényt  alkotja.  S 
Így  a lény  jósága  csak  onnét  lehet,  a honnét  ered  lénye- 
gisége.  Minthogy  pedig  minden  lehetséges  lény  a szük- 
ségképeni  lényben  és  lényből  birja  úgy  lehetőségét  mint 
pedig  való.ságát  világos  miszerint  a lények  jósága  és  a 
szükségképeni  lényből  vagyis  Istenből  származik.  A szár- 
mazás módja  pedig  nem  lehet  más,  mintáz,  a hogy  szár- 
mazik más  lényeknél  t.  i.  az  által,  hogy  akarattal  meg- 
egyezik. 

A lény  az  isteni  akarattal  megegyezhetik  azonban 
több  szempontból.  Ugyanis  1.  lényegiségét  tekintve,  2. 
természeti  physikai  valóságát  és  3.  erkölcsi  mivoltát 
tekintve. 

Hogy  a lény  megegyezzék  az  isteni  akarattal  lénye- 
gét tekintve  okvetlenül  szükséges,  mert  különben  nem  is 
létezhetnék.  A mi  lényegére  nem  egyezik  az  isteni  aka- 
rattal, azt  Isten  nem  akarja,  de  e miatt  léttel  sem  birhat. 
A mi  tehát  létezik,  vagyis  lény  az  eo  ipso  megegyezik 
az  isteni  akarattal  vagyis  eo  ipso  jó  lényegét  tekintve. 

17.  §.  A lénytani  jóság  alapelvei.  — A lélektani  jó. 

A fönnebbiek  szerint  megállapithatjuk  miszerint : 

1.  A Jóság  a lény  szükségképeni  tulajdonsága.  Csak 
annyiban  létezhet  ugyanis  minden  lény,  a menyiben  a 
szükségképeni  ok  vagyis  Isten  akarta  és  létre  hozta. 
Ennek  legalább  minden  lény  lényegére  kell  kiterjednie. 
Mert  a mi  lényegére  nem  egyezik  meg  Isten  akaratával 
az  nem  létezik  és  az  nem  létezhet.  Hogy  a lény  phy- 
sikai illetve  erkölcsi  mivoltja  szerint  megegyezzék  az 
isteni  akarattal,  ez  nem  szükségképeni  tulajdonsága  a lény- 
nek, mert  a lény  megmarad  lénynek,  a mint  tudjuk  az 
esetre  is,  ha  esetleg  physikai  illetve  erkölcsi  mivoltára 
nincs  is  összhangban  az  isteni  akarattal. 

2.  Minden  lény  jó.  Minden  annyiban  létezik,  a 
mennyiben  az  Isten  neki  létet  adott.  A mennyiben  te- 
hát létezik,  annyiban  megegyezik  minden  lény  az  isteni 
akarattal  vagyis  jó.  S e jóság  megilleti  a lényt  első  sor- 
ban önmagával  szemben,  másodsorban  más  lényekkel 
szemben. 

3.  Ens  el  bonum  convertuntur.  A mi  lény  az  mint 
lény  jó.  S a mi  jó  az  lény  is. 

De  láthatjuk  azt  is,  hogy  a jóság  nem  föltétlenül 

illeti  meg  a lényeket.  A lény  csak  annyiban  jó,  a meny- 
nyiben lény  vagyis  szükségképen  minden  lény  lényege 
szerint.  A physikai  és  erkölcsi  jóság  nem  szükségképi 
tulajdonsága  a lényeknek.  Sőt  még  e tekintetben  sem 
föltétlenül  illeti  meg  a jóság  a lényeket,  mivel  egyik  lény 
birhatja  a neki  megfelelő  jóságot  egész  teljében,  uiig  a 
másik  nem  egész  teljében,  hanem  csak  részben.  Egyedül 
Isten  mint  szükségképi  lény  valamint  föltétien  igazság, 
ép  úgy  föltétien  jóság  is,  mint  fönntebb  láttuk. 

A jóság  tekinthető  másodsorban  tisztán  az  emberi 
akarat  szempontjából.  Mikor  is  az  lesz  a jó,  mi  az 
emberi  akarattal  megegyezik  s e miatt  kivánatos.  E jó- 
ság a lénytani  jósággal  szemben  lélektani  jóságnak  ne- 
veztetik. A lélektani  jó  többfélekép  különböztethető  meg  : 

1.  a tárgyi  jóság  és  az  alanyi  jóság.  Tárgyilag  jó 
az,  mi  alkalmas  arra  önmagában,  hogy  akaratunkra  ki- 
vánatos legyen ; az  alanyi  jó  pedig  az,  a mi  akaratunkra 
tényleg  kivánatos.  A tárgyi  jóság  tehát  úgy  viszonylik 
az  alanyi  jósághoz  mint  az  ok  az  okozathoz.  2.  A tisz- 
tességes jó  (bonum  bonestum),  a hasznos  jó  (bonum 
utile)  és  az  élvezeti  jó  (bonum  delectabile),  ha  t.  i.  va- 
lami az  akaratra  kivánatos  vagy  önmagáért  vagy  a be- 
lőle származó  haszonért,  vagy  a belőle  eredó  gyönyörért. 
3.  Az  értelmi,  physikai  és  erkölcsi  jó,  ha  t.  i.  valami 
reánk  nézve  jó,  tekintettel  értelmi  természetünket,  illetve 
physikai  mivoltunkat,  illetve  erkölcsi  létezésünket. 

18.  §.  A rossz. 

A jónak  az  ellentéte  a rossz.  Nem  más  pedig  a 
rossz,  mint  a jónak  a tagadása.  A mellett  azonban  igaz 
az  is,  miszerint  nem  egy  lényről  is  azt  mondjuk,  hogy  az 
rossz  pl.  rossz  angyalok,  rossz  ember,  rossz  nedvek,  stb. 
Mindezek  pedig  tényleges  valóságok.  A bűn  szintén  ab- 
ban áll,  hogy  az  akarat  valósággal  a rossz  tárgyhoz  fór- 

dúl.  A büntetés  mint  minden  fájdalom  szintén  positiv 
valami.  Miben  áll  tehát  ennek  folytán  a rossz  szoros 
értelemben,  kérdezhetjük  jogosan.  ' 

A rossz  mint  ilyen  nem  különálló  lény,  csak  hiánya 
azon  jónak,  a melynek  meg  kellene  lennie. 

Mutatja  ezt  a rossznak  fogalma.  Mi  ugyanis  a rossz  ? 
A rossz  ellentéte  a jónak.  Nézzük  most  már  ez  ellentétet,  hogy 
miben  is  áll.  Minthogy  a jó  tényleges  valóság,  lény,  vi- 
lágos miszerint  a rossz  akkor  csak  is  valami  nem  való- 
ság vagyis  nem  lény  lehet.  Továbbá  a jó  oly  lénytani 
valóság,  mely  az  akaratra  kívánatos.  Lélektanilag  ennek 
folytán  a . rossz  csak  oly  nem  valóság  lehet,  más  szavak- 
kal hiánya  valamely  valóságnak,  a mely  e miatt  az  aka- 
ratra nem  kívánatos  és  az  akarattal  meg  nem  egyezik. 
Valamely  valóság,  jóságnak  a hiánya  pedig  az  akarat 
ezen  visszatetszésével  csak  az  esetben  találkozhatik,  ha 
annak  megkellene  lennie  és  nincs  meg.  Senki  sem 
mondja  ugyanis  rossznak,  hogy  a növénynek  nincs  böl- 
csesége,  nincs  beszélő'  képessége,  mert  ezeknek  nem  is 
kell  meglenniök  a növénynél.  A rossz  tehát  hiánya  azon 
jónak,  melynek  megkellene  lennie. 

A hiányzó  jónak  milyenségéből  és  e hiány  kisebb 
vagy  nagyobb  fokából  mérlegeljük  a rosszat  és  külön- 
böztetjük meg  a kisebb  és  nagyobb  roszszat. 

A lénytani  jó  a lénynek  az  isteni  akarattal  való 
összhangjából  származik.  Láttuk  pedig,  hogy  a lény  az 
isteni  akarattal  megegyezhetik  1.  lényegiségét,  2.  physi- 
kai  mivoltát  és  3.  erkölcsi  mivoltát  tekintve.  Hasonlóan 
kell  a rosszat  is  tekintenünk.  Rossz  lesz  tehát  az,  ha 
valamely  lény  nem  egyezik  meg  az  isteni  akarattal.  E 
megnem  egyezés  is  tekinthető  1.  a lényegiség  2.  a lé- 
nyek physikai  mivolta  és  3.  erkölcsi  mivolta  szempont- 
jából. A lényegiséget  tekintve  minden  lény  jó,  tehát  lé- 

nyegiségét  tekintve  eg}^etlen  lény  sem  lehet  rossz.  Phy- 
sikai  és  erkölcsi  rossz  azonban  lehetséges  és  pedig,  ha 
valamel}"  lény  tekintve  physikai  mivoltát,  illetve  erkölcsi 
mivoltát  vagyis  a physikai  és  erkölcsi  törvények  szerint 
nem  olyan,  a milyennek  Isten  akaratából  lennie  kellenne. 

A rossz  minthogy  nem  lény,  magában  nem  létéz- 
hetik,  hanem  csakis  a jóban,  miért  is  nincs  és  nem  lehet 
oly  lény,  mely  föltétlenül  rossz  lenne. 

Ha  pedig  azt  kérdezzük,  miként  értendők  tehát  a 
fennebb  mondottak,  midőn  azt  mondjuk,  hogy  van  ör- 
dög, rossz  ember,  bűn  stb.  a melyek  mind  positiv  való- 
ságok, a következőket  lehet  felelnünk.  Minden  lény,  mint 
lény  jó,  ekként  jók  az  ördög,  a rossz  ember;  de  van 
bennök  vág}'  physikai  vagy  erkölcsi  rossz,  mi  nem  egyéb 
minthogy  az  illető  lények  tekintv^e  physikai  illetve  erkölcsi 
mivoltukat  nem  olyanok,  a milyennek  Isten  akarja  physi- 
kai illetve  erkölcsi  törvén}TÍvel.  Tehát  a rossz  itt  is  csak 
valami  physikai  illetve  erkölcsi  jónak  a hián}"a,  a mely- 
nek meg  kellene  lennie.  Hasonlóan  értendő  a bűn  is. 
Midőn  az  akarat  a rosszhoz  fordul,  ezáltal  az  akaratban 
hiányzani  kezd  ama  erkölcsi  jóság,  mely  az  erkölcsi  törvény- 
nyel való  megegyezésből  származik  és  ennek  a hiányát  mond- 
juk bűnnek.  Épen  ez  áll  a fájdalomra  is.  Lényegiségére  ugyan 
is  a fájdalom  valami  élettani  működés  és  ennyiben  tehát  lé- 
nyegére jó.  Minthogy  azonban  kisebb  nagyobb  nehézség- 
gel és  ellenállással  történik,  ennyiben  nélkülözi  a meg- 
kivánt  physikai  illetve  erkölcsi  jót  és  enn}nben  rossz. 

19.  §•  A rossz  lénytani  elvei.  — A lélektani  rossz. 

A rossznak  a következő  alapelveit  soroljuk  föl : 

1.  A rósz  nem  önmagában,  hanem  csak  a jóban 
létezik.  A rossz  ugyanis  nem  lény  e miatt  önmagában 
nem  is  létezik.  Másrészt  pedig  a rossz  a hiánya  azon 

jónak,  melynek  meg  kellene  lenni  valamely  lényben.  S 
Így  a rossz  nyilván  nem  önmagában,  hanem  csak  a jó- 
ban létezik.  S ha  eló'b  jó  nem  lett  volna  rossz  sem 
létezhetnék.  Csak  ott  lehet  rossz  a hol  előbb  jó  volt. 

2.  A rossz  nem  a lény  természetéből,  de  valami 
külső  okból  van.  A rossz  ugyanis  azon  jónak  hiánya, 
melynek  meg  kellene  lennie.  A megkívánt  jó  tehát  a 
lény  természetéből  folyik,  s igy  annak  a hiánya  vagyis  a 
rossz  a lény  természetével  ellenkezik.  Világos  tehát,  hogy 
ekként  a rossz  miv’^el  ellenkezik  a lény  természetével, 
nem  eredhet  a lény  természetéből,  de  külső  okból  kell 
származnia. 

3.  A rossz  okát  képező  külső  ok  csak  valamely  más 
jó  lehet,  mely  esetleg  okozza  a rosszat.  Valamit  mint  ok 
létrehozni  csak  is  valami  valóság  vagyis  lény  képes,  már 
pedig  minden  lény,  a menn^hben  lény,  jó  is.  Tehát  a 
rossz  oka  csak  más  valami  jó  lehet.  Midőn  pedig  a jó 
ekkép  okozza  a rosszat,  ez  nem  eredhet  szükségképen 
az  illető  lény  természetéből,  mert  a mi  a lény  természe- 
tével megegyezik  az  a jó.  S igy  tehát  a rossz  csak  eset- 
leg származik  a jótól.  Bonum  est  causa  mali  non  efficiens 
séd  deficiens.  Midőn  ugyanis  a lény  letér  attól,  a mi 
természetével  megeg}^ezik,  a mi  természetének  megfelel, 
tehát  célja  természetének,  ezen  letérés  eredményezi  a 
rosszat.  Ezen  letérés  több  módon  történhetik  vagy  az 
illető  alan}"  vagy  a tárgy  vagy  a körülmények  részéről. 
Bonum  ex  Integra  causa,  malum  ex  quolibet  defectux. 

Másodsorban  a rosszat  az  emberi  akarattal  való 
viszonyában  ha  tekintjük,  nyilvánvalóan  az  lesz  a rósz, 
a mi  ellentéte  a lélektani  értelemben  vett  jónak.  Az  lesz 
tehát  a rossz,  a mi  az  emberi  szabadakarattal  meg  nem 
egyezik  s a miatt  nem  kívánatos. 

A lélektani  rossznak  nemei:  1.  az  értelmi,  physikai 

és  erkölcsi,  a mint  értelmi,  physikai  illetve  erkölcsi  jónak 
áll  a hián}4ból.  2.  A malum  per  se  és  makim  per  acci- 
dens  (önmagában  és  esetlegesen).  Ha  már  önmagában 
rossz,  tehát  privatio  boni  debiti  akkor  maliim  per  se.  Ha 
pedig  in  se  bonum,  de  képes  esetlegesen  minket  valami 
jótól  megfosztani,  akkor  esetleges  rossznak  mondatik.  3. 
A malum  culpae  és  malum  poenae  (malum  actionis  et 
malum  passionis).  A malum  culpae  maga  cselekedet, 
mely  ellenkezik  az  erkölcsi  törvénynyel.  A malum  poenae 
pedig  azon  büntetés,  melylyel  a malum  culpae  miatt  az 
igazságosság  követelményei  szerint  bűnhődnie  kell. 

20.  §.  A tökéletes  és  a tökéletlen. 

A jósággal  szorosan  összefügg  a tökéletesség  és  a 
szépség  kérdése.  Miért  is,  hogy  az  előzőket  kiegészítsük, 
folytatólagosan  szólanunk  kell  a tökéletesről  és  a szépről. 
A)  A tökéletes  fogalma. 

A tökéletes  ellentéte  a hiányosnak.  A hiány  pedig 
nem  egyéb  mint  valami  jóságnak  a tagadása.  A tökéletes 
ennek  folytán  valami  jóságnak  a bírása. 

A tökéletes  igy  - fölfogva  tekinthető  föltétlenül  és  föl- 
tételesen. Föltétlenül  az  lesz  tökéletes,  a miben  nincs 
semmi  hiány,  fogyatékosság,  hanem  tiszta  valóság  és 
jóság. 

Föltételesen  az  lesz  tökéletes,  a miben  van  valami 
jóság,  valóság,  de  vannak  hiányok  és  fogyatékosságok  is. 
Kérdés  mily  jóval  kell  valamely  lénynek  birnia,  hogy 
föltételesen  (viszonylagosan)  tökéletes  legyen.  Világos, 
hogy  azon  jóval  kell  birnia,  a mely  szükséges,  hogy  a 
maga  nemében  ama  lény  befejezett  és  teljes  legyen  va- 
gyis, hogy  ekként  az  illető  lény  eszméjének  megfeleljen. 
Hogy  pedig  valamely  lény  a maga  nemében  befejezett 
és  teljes  legyen,  okvetlenül  szükséges,  hogy  befejezett 

legyen  tekintve  1.  létezését  2.  működését  és  3.  sajátos 
céljának  elérését.  Ha  e hármas  szempontból  befejezett 
akkor  az  illető  lény  viszonylagosan  (föltételesen)  tökéletes. 
Minthogy  pedig  valamely  lény  céljának  elérése  csak  úgy 
lehetséges,  ha  az  illető  lény  befejezett  úgy  létezésére 
mint  pedig  működésére,  e miatt  a viszonylagos  tökéletes- 
nek jogosan  nevezhető  az,  a mi  célját  elérte  illetve  célját 
elérni  képes.  A mi  ugyanis  célját  elérni  képes  az  valóban 
olyan,  a milyennek  ép  lennie  kell  vagyis  viszonylagosan 
tökéletes. 

Ezen  viszonylagos  tökéletesség  vonatkozhatik  arra, 
a mi  lényben  lényeges,  illetve  esetleges.  Az  előbbi  alkotja 
az  illető  lény  lényeges  tökéletességét,  az  utóbbi  pedig 
esetleges  vagy  másként  szerzett  tökéletességét 

Minden  lény  a mint  láttuk  lényegére  jó  s igy  okvet- 
lenül minden  lény  lényegére  nézve  tökéletes  is.  Oly  lény 
mely  lényegére  nézve  nem  tökéletes  nem  létezik,  mert 
különben  lényegére  rossz  lénynek  is  kellene  léteznie.  Az 
esetleges  tökéletesség  hozzá  tartozhatik  a lényhez  vagy 
nem,  a mint  neve  is  mutatja.  Minden  esetre  azonban 
minden  szerzett  tökély  megegyezik  a lény  természetével, 
s azzal  ellenkező  tökéletességgel  nem  birhat  a lény. 

A lények  különböznek  egymástól  a lényeges  tökélyre 
és  az  esetleges  tökélyre  is.  Vannak  lények,  melyek  töké- 
letesebbek mint  mások  úgy  lényegökre  mint  szerzett  tö- 
kéletességökre nézve.  Egy  lény  önmagában  lényeges  tö- 
-kéletességére  nem  változhatik,  de  szerzett  tökéletességére 
változhatik. 

A tökéletesség  mely  valamely  lénynek  ekként  sajátja, 
egyes  alkatrészekből  alakul  meg  t.  i.  mindazon  részleges 
jóságokból  (valóságokból)  a melyek  együttesen  teszik  tö- 
kéletessé. Ezek  az  alkatrészek  külön  külön  az  illető  lény 
részleges  tökéletességei  (tökélyei). 


A részleges  tökéletességek  1.  lényegesek,  ha  az  illető 
lény  lényegéhez  tartoznak.  Ellenesetben  pedig  esetlege- 
sek. 2.  Vegyesek  vagy  tiszták,  ha  némi  fogyatékossággal 
járnak  vegyesek;  ha  tiszta  valóságot  képeznek  tiszta  tö- 
kéletességek. így  a tudás  tiszta  tökély,  a tanulás  ve- 
gyes tökély.  3.  Valamely  tökély  megilletheti  a lényt 
alakitag  (formatiter)  vagy  virtualiter  (eröbetiteg)  vagy 
eminenter  (kivátóan).  Formaliter  akkor  illeti  meg,  ha  az 
illető  lénynek  alkatrésze ; virtualiter,  ha  az  illető  tökélyt 
képes  másokban  előidézni,  igy  a festő  a kép  szépségét  ; 
eminenter,  ha  az  illető  lény  nem  formaliter,  de  még 
sokkal  nagyobb  mérvben  birja  a kérdéses  tökélyt,  mint 
a hogy  mondva  van,  igy  birja  az  ember  az  oroszlán  erejét. 

B)  A tökéletes  kiegészitéséül  néznünk  kell  a tökéletlent. 
Mi  lesz  a tökéletlen?  Ha  a tökéletes  a jónak  a birása, 
akkor  a tökéletlen  a jónak  a nem  birása.  És  szoros  érte- 
lemben azon  jónak  a nem  birása,  a mely  a lény  előadott 
befejezettségéhez  megkivántatik. 

A tökéletlen  is  tekinthető  föltétlenül  és  föltételesen. 
Föltétlenül  az  lenne  tökéletlen,  a miben  nincsen  meg  az 
absolut  tökéletesség.  Ily  értelemben  Istenen  kivül  minden 
lény  tökéletlen. 

Föltételesen  vagyis  viszonylagosan  az  lesz  a töké- 
letlen, a mi  nem  bir  ama  részleges  jósággal,  tökéletességgel, 
a mellyel  birnia  kellene,  hogy  czélját  elérni  képes  legyen. 
A viszonylagos  tökéletlenség  lehet  a)  negativ,  ha  vala- 
mely lény  nem  érte  el,  ama  tökéletességet,  a melyet  ké- 
sőbb fejlődés  folytán  elnyerni  képes  és  elnyerni  fog;  b) 
privativ  tökéletlenség,  ha  a kérdéses  tökélettességnek  már 
tényleg  meg  kellene  lennie  és  nincs  meg.  S igy  ez  valódi 
hiány,  fogyatékosság. 

A viszonylagos  tökéletlenség  ismét  tekinthető  a 
mennyiben  ellentéte  a lényeges,  illetve  az  esetleges  töké- 

letességnek.  Nincs  lén}^,  a mely  lényegére  nézve  tökéletlen 
volna,  mert  minden  lény,  mint  ilyen  tehát  lényegére 
nézve  tökéletes.  A tökéletlenség  tehát  egyedül  mint  a 
szerzett  tökély  ellentéte  fordulhat  elő.  S lehet  e tökélet- 
lenség negatív,  ha  t.  i.  oly  jónak  a hiányából  áll,  a 
melynek  nem  is  kell  az  adott  esetben  meglennie,  vagy 
privativ  tökéletlenség,  ha  oly  jónak  a hiánya,  a mely- 
nek meg  kellene  lennie. 

21.  §.  A szép  és  a rut. 

A)  A szép  fogalma. 

A szépség  fogalma  rokon  az  igaz  és  a jó  fogalmával. 
Az  igaz  fogalmával,  mert  a mint  az  igazság  úgy  a szép  is 
a megismerő  tehetséghez  tartozik,  mivel  azt  mondjuk 
szépnek,  minek  a megismerése  illetve  a szemlélete  nekünk 
tetszik.  De  rokon  a szép  fogalma  jó  fogalmával  is.  Min- 
den ugyanis  a mi  az  akaratra  kivánatos,  az  jó,  már 
pedig  a szép  természeténél  fogva  az  akaratra  kivánatos, 
tehát  a mi  szép,  az  jó  is.  De  ha  a szép  fogalma  rokon 
is  az  igaz  és  a jó  fogalmával  még  sem  azonosok.  Minden 
szép  ugyanis  igaz  és  jó,  de  minden  igaz  és  jó  egyúttal 
nem  szép  is.  Pl.  Az  okság  elve,  az  ellenmondás  elve 
igaz,  de  szépnek  nem  mondjuk,  az  egészséges  jó,  még 
sem  mondják  szépnek.  Vizsgáljuk  tehát  a szépség  fogal- 
mát, hogy  tudjuk  miben  áll  az. 

Ha  elemezzük  a szép  fogalmát,  úgy  találjuk,  hogy 
mi  emberek  azt  nevezzük  szépnek,  minek  a látása  illetve 
megismerése  nekünk  tetszik.  így  tetszik  valamely  vidék, 
a mit  szemlélünk ; a zene,  a mit  hallgatunk ; a gondolat, 
melynek  szépségében  gyönyörködünk.  Helyes  ennek  folytán 
aqu.  sz.  Tamás  meghatározása,  mely  szerint : pulchra  sunt 
quae  visa  piacent,  szép  az,  minek  szemlélete  tetszik,  él- 
vezetet szerez.  Természetesen  a szépnek  szemlélete  nem 
szorítható  pusztán  a testi  szemekkel  való  szemléletre. 

Ekként  bírva  a szépnek  fogalmát  alanyilag,  nézzük 
tárgyában  a szépet  vagyis  mi  az  a tárgyban  magában, 
a mi  bennünk  a szép  érzetét  kelti.  Tárgyilag  a szép  nem 
lehet  más  mint  az  a mi  bevégzett,  befejezett,  teljes  a 
maga  nemében  vagyis  a mi  tökéletes.  Minél  bevégzettebb 
ugyanis  valami,  minél  teljesebb,  minél  több  előnye  van 
annál  inkább  érdemli  meg  a szép  fogalmát.  Ellenben 
minél  hiányosabb,  silányabb  minél  több  fogyatkozása  van 
annál  kevésbé  érdemli  meg  a szép  nevet. 

Hogy  a tárgyilag  szép  maga  a tökéletes,  igazolják 
a szép  művészetek,  a melyek  müveit  annál  .szebbeknek 
tartjuk,  minél  tökéletesebbek  a maguk  nemében. 

Világos  tehát,  hogy  a tárgyilag  szépnek  és  a töké- 
letesnek fogalma  összeesik.  Magától  értetődik,  miszerint 
itt  csak  a lényeges  tökéletességiől  és  nem  a szerzett 
vagyis  esetleges  tökéletességekről  van  szó. 

Mindaz  tehát  a mi  lényegében  tökéletes  ez  által 
tárgyilag  vagyis  önmagában  szép. 

A tárgyi  szépet  pedig  midőn  megismerjük  és  annak 
szemlélete  gyönyörködtet  minket  akkor  az  alanyilag  is 
vagyis  mireánk  is  szép  lesz.  Minél  nagyobb  tehát  a tárgyi 
szépség  önmagában,  továbbá  minél  jobban  vagyunk  ké- 
pesek azt  megismerni,  annál  szebbnek  tűnik  föl  előttünk. 
Minthogy  pedig  az  alanyi  szépség  a mi  megismerésünk- 
től is  függ,  innét  van,  hogy  bár  lényegileg  minden  lény 
szép,  mert  lényegére  tökéletes,  mi  alanyilag  nem  mon- 
dunk mindent  szépnek,  ha  lényegére  tökéletes  is,  hanem 
csak  is  azt,  minek  tökéletességét,  mint  ilyet  megismerjük. 
Tehát  tárgyilag  minden  lény  szép,  alanyilag  nem  minden 
lény  szép,  a minek  oka  nem  az,  hogy  az  illető  lényben 
nem  lenne  meg  a lényeges  tökéletesség,  de  az  az  oka, 
hogy  mi  az  illető  lény  tökéletességét  nem  ismerjük  meg. 

A szépség  tehát  nem  önmagában  illeti  meg  a lénye- 

két,  hanem  viszonylagosan.  Ama  viszonyban  tudniilik, 
a melyben  van  a tökéletes  az  észszel  és  az  akarattal. 
A tökéletes  ugyanis  tökéletességének  fényével  bevilágítja 
az  észt  s a mig  annak  szemlélete  gyönyörködtet,  addig 
másrészt  ezen  gyönyörködtetés  által  az  akaratra  kívána- 
tossá lesz. 

Teljesen  kimeríti  a szépnek  a fogalmát  Aristoteles 
meghatározása:  pulchrum  est  id,  quod  cum  bonum  sit, 
jucundum  est,  quia  bonum.  Vagyis  magyarul:  szép  az, 
a mi  jó  lévén,  kellemes  reánk  ezen  jósága  által.  Meg- 
van ugyanis  e meghatározásban  1.  a tárgyi  ok  t.  i.  ■ a 
lény  jósága  vagyis  tökéletessége,  2.  a szépnek  alaki  ered- 
ménye a tetszés  és  3.  a tetszésnek  közvetlen  oka  t.  i. 
a lény  jóságának,  tökéletességének  a megismerése,  nem 
pedig  valami  haszon,  kényelem. 

B)  A szép  fölosztása.  A szépet  fölosztjuk:  a va- 

lóságos, eszményi  és  művészi  szépre.  A mennyiben  a 
szépség  a való  lényekben  megvan  valóságos  szépnek  ne- 
vezzük. Ha  valamely  lény  faji  szépségét  oly  kiváló  fok- 
ban vesszük,  a milyenben  az  nincs  meg  az  egyes  való 
lényekben,  elő  áll  az  eszményi  szépség.  A mennyiben 
pedig  a művészetek  az  eszményi  szépséget  megvalósitják, 
az  ily  szépet  művészi  szépnek  tekintjük.  2.  Az  érzéki, 
értelmi  és  erkölcsi  szép,  a mennyiben  a tárgyi  szépség 
érzéki  (testi),  értelmi  vagy  erkölcsi  lényben  van  meg. 

3.  A magasztos  és  a kedves.  Ha  valaminek  a szép- 
sége a közönséges  és  rendes  arányokat  fölülmúlja,  más 
részt  pedig  a gyönyör-élvezettel  bennünk  tiszteletet  is 
ébreszt,  az  ily  szép  a magasztos.  A kedves  pedig  oly 
szépség,  mely  különös  kellemesség  és  gyöngédség  által 
tűnik  ki. 

A szépség  mint  egyszerű  tökély  az  Istent  is  meg- 
illeti alakilag.  Mert  1.  ő végtelen  tökéletes  s igy  minden 

való  tökéletességet  végtelenül  bir,  2.  minden  lehetséges 
tökéletesnek  a forrása  is.  Az  Isten  tehát  a föltétien  szép- 
ség. Minden  lény  csak  Istenhez  való  viszonyában  szép. 
Isten  mint  föltétien  szépség  valóságos  szépség  és  egyút- 
tal eszményi  szépség,  melyet  az  ember  csak  részben  is- 
mer meg. 

C)  A szép  lénytani  törvényei.  1.  Lényegére  minden 
lény  szép.  Föltétlenül  rut  nincsen.  Nihil  absolute  deforme. 

2.  Minden  lény  annyiban  szép  a mennyiben  jó  és  tö- 
kéletes. Annyiban  nem  szép,  a mennyiben  nem  tökéletes. 
Annyiban  rut  pedig,  a mennyiben  nem  birja  a viszony- 
lagos neki  megfelelő  tökéletességet,  tehát  a mennyiben  a 
megfelelő  jósággal  nem  bir. 

3.  A tárgyi  szépség  nem  függ  mi  tölünk  e miatt  a 
szépség  megítélése  nem  tisztán  alanyi  tényünk.^  A szép- 
nek alanyi  megitélésével  azonban  csak  együttesen  teljes 
a szép  fogalma,  s igy  az  alanyi  megitélés  a szép  fogal- 
mának része,  e miatt  van,  hogy  az  egyik  ezt,  s a má- 
sik amazt  mondja  szépnek  s viszont.  Innét  áll  az  is, 
hogy  de  gustibus  non  est  disputandum. 

4.  A szépnek  ellentéte  a nem  szép  és  a rut.  Mint- 
hogy a szép  valamely  tökéletességnek  a birása,  ennek 
folytán  valamely  tökéletességnek  a hiánya  a nem  szép. 
Ha  pedig  a hiányzó  tökéletesség  az  illető  lény  viszony- 
lagos tökéletességéhez  tartozik  vagyis  oly  jónak  a hiánya, 
a melynek  meg  kellenne  lennie,  akkor  az  ily  nem  szép 
a rut. 


III.  FEJEZET. 


A lény  okairól. 

22.  §.  Az  oksági  elv  valósága  és  eredete. 

Miután  láttuk,  hogy  mi  a lény  és  mily  tulajdonok- 
kal bir,  folytatólag  néznünk  kell,  hogy  honnét  van  a lény 
vagyis  szólnunk  kell  a lény  okairól. 

Az  ok  és  okság  fogalmai  általánosak,  akár  csak  maga 
a lény  fogalom.  Mert  minden  lény  a melytől  vagy  a 
melyből  vagy  a mely  miatt  van  valami,  részt  vesz  az  ok 
fogalomban.  Mivel  pedig  a bölcsészet  a dolgoknak  leg- 
főbb okaiban  való  ismertetése,  láthatjuk,  hogy  e miatt  a 
lény  okairól  szólani  kiválóan  hozzátartozik  a lénytanhoz. 

Szólnunk  kell  tehát  az  okról  és  az  okságról.  Mielőbb 
azonban  erről  szólunk  vizsgáljuk  meg  az  oksági  elv  va- 
lóságát és  eredetét. 

Az  ok  fogalmával  tagadhatlanul  birunk  s majdnem 
nincs  is  korábbi  fogalmunk  mint  ez.  Miért?  ez  a legelső 
kérdés  már  a gyermek  ajkain  is.  De  honnét  van  e 
fogalom. 

Hume,  Locke  után  az  ok  fogalmát  tisztán  a tapasz- 
talatból vezeti  le.  Szerinte  a tapasztalat  mutatja  nekünk, 

hogy  egyik  tüneményre  a másik  következik.  Ezen  egy- 
másutániságot megszokjuk.  Miért  is  ezen  egymásutáni- 
ságból azt  hozzuk  le,  hogy  az  egyik  tüneménynek  a má- 
sik után  kell  is  következnie.  S igy  nyerjük  az  oksági 
viszonyt.  A mennyiben  pedig  az  egyik  tüneményből  a 
másikat  szükségképen  hozzuk  le,  az  elsőt  oknak  a má- 
sodikat okozatnak  nevezzük. 

Kant  ellenben  az  okság  elvét  tisztán  alanyi  fogalom- 
nak tekinti,  melynek  kizárólagos  forrása  az  emberi  ész. 

Az  uj  anyagelviség  pedig  az  ok  fogalmát  szintén 
egyedül  a tapasztalatból  származtatja. 

Mindkét  felfogás  azonban  helytelen,  mert  az  ok  fo- 
galom sem  nem  kizárólagosan  tapasztalati,  sem  nem  kizá- 
rólagosan ész  fogalom. 

. Hogy  az  ok  fogalom  nem  pusztán  tapasztalati,  mely 
a puszta  egymásutániság  állandóságából  ered,  könynyen 
kimutatható.  Nem  egyszer  adja  elő  magát  ugyanis,  hogy 
egy  tünemény  a másik  után  van  és  mégis  senki  sem 
tekinti  az  egyiket  a másik  okának,  igy  az  éj  és  a nappal. 

Továbbá  hányszor  van,  hogy  az  okot  megkülönböz- 
tetjük azon  tüneménytől,  mely  valamely  kérdéses  ese- 
ményt megelőz,  igy  ha  tűzre  fát  teszek  a fa  meggyül, 
de  ezen  meggyuladásnak  tudom,  hogy  oka  nem  a tűzre 
tétel,  hanem  más  t.  i.  a tűz  természete  és  a fa  termé- 
szete, hogy  .az  egyik  gyújt  a másik  eléghet.  Végre  nem 
egyszer  tudjuk,  hogy  mi  előzte  meg  valamely  tüneményt, 
és  mégis  az  okot  nem  ismerjük.  Nyilvánvaló  tehát,  hogy 
az  okság  nem  pusztán  a tünemények  egymásutániságá- 
ból ered,  mint  azt  a tapasztalat  mutatja,  mert  különben 
minden  állandó  egymásutániságnak  egyúttal  oknak  és  oko- 
zatnak kellene  lennie,  mi  pedig  nem  áll. 

Az  okság  fogalma  tehát  nem  pusztán  a tapasztalat- 
nak, de  egyúttal  eszünk  működésének  is  kell,  hogy  ered- 

ménye  legyen,  mivel  nem  minden,  de  csak  bizonyos 
egymásutániságot  tekintünk  ok  és  okozatnak.  S igy  pe- 
dig az  ok  fogalma  az  értelem  munkája,  mely  bizonyos 
egymásutániságból  lehozza  az  ok  fogalmát  elvonás  utján. 
Mutatják  ezt  a következők : 

a)  Midőn  valamit  észreveszünk  ez  észrevevésben 
tudjuk,  hogy  mi  függünk  a kérdéses  tárgytól,  a mennyi- 
ben a tárgy  cselekvő,  mi  pedig  szenvedő  viszonyban 
vagyunk.  Midőn  az  értelem  ezen  elmélkedik  — szükség- 
kép belátja,  hogy  a tárgy  az  ok,  az  észrevevés  pedig  az 
okozat,  a melyek  között  nemcsak  puszta^egzmásutániság, 
de  benső  összefüggés,  benső  viszony  van.  Már  most,  ha 
elvonatkozunk  a konkrét  esettől  és  egyetemesitjük  ezen 
fogalmat,  előttünk  van  az  egyetemes  okság  fogalma. 

b)  Benső  tapasztalásunk  tanúsítja,  miszerint  mi  cse- 
lekvőleg  folyunk  be  gondolkozásunkra  akkor,  midőn 
akként  s oly  módon  gondolkozunk,  a mint  előre  elhatá- 
roztuk. Világosan  tehát  elhatározásunk  az  ok  gondolko- 
zásunk az  okozat.  S ha  már  most  eltekintük  a konkrét 
esettől  és  az  ok  és  okozat  fogalmát  egyetemesen  vesszük, 
előttünk  áll  az  okság  egyetemes  fogalma. 

c)  Végül  tudjuk  tapasztalásunkból,  miszerint  rajtunk 
kivül  a külvilágban  különféle  tünemények  vannak,  me- 
lyek az  előző  tüneményekkel  nemcsak  az  egymásutáni- 
ság viszonyában  vannak,  hanem  más  szoros  viszonyban, 
a mennyiben  az  előző  tünemény  a reá  következő  tüne- 
ményt előidézi.  E viszony  tagadhatatlanul  megálla- 
pítható, de  ezzel  már  az  ok  és  okozat  is  meg  van  álla- 
pítva. S ha  a konkrét  esettől  eltekintve  az  ok  és  okozatig 
viszonyt  általánosan  fogjuk  föl  előttünk  van  az  okság 
fogalma. 

Mint  minden  más  fogalom  tehát  mibennünk  ép  úgy 
az  okság  fogalma  is  a tapasztalat  és  gondolkozás  közös 

eredménye.  A tapasztalat  adja  az  anyagot,  az  okot  a meg- 
felelő okozattal  s a köztök  levő  benső  viszonynyal.  Gon- 
dolkozásunk által  pedig  megismerjük  az  okot  az  okozat- 
tal s a köztük  levő  benső  viszonyt.  S a midőn  az  ok  és 
okozatot  s a köztük  levő  benső  viszonyt  ismerve  elte- 
kintünk a konkrét  esettől  már  birjuk  ezen  értelmi  elvo- 
nás által  az  okság  viszonyát. 

Miután  megállapitottuk  az  ok  fogalom  eredetét  és 
valóságát  szólanunk  kell  magáról  az  okról.  Teszük  pedig 
először  általában,  azután  különlegesen. 

23.  §.  Az  elv,  az  alap  és  az  ok. 

Általában  tekintve  az  ok  az  elv  és  az  alap  fogal- 
maival összefügg.  Innét  a közbeszédben  e három  foga- 
lom azonosnak  vétetik.  Bölcsészetileg  azonban  főleg  a 
két  előbbi  és  a harmadik  vagyis  az  ok  között  nem  cse- 
kély kölönbség  teendő.  Az  elv  és  az  alap  terjedelme  sok- 
kal tágabb  mint  az  ok  fogalom  terjedelme. 

A)  Az  elv  és  elvezet  Mi  tehát  az  elv,  az  alap  és 
mi  az  ok?  Elvnek  azt  nevezzük,  mi  egy  másiknál  valami 
tekintetben  előbbi,  s igy  ama  másiknak  a kezdete.  Miért 
is  aquinói  sz.  Tamás  akként  határozza  meg  az  elvet 
(princípium) : Id  a quo  aliquid  procedit  quocumque  modo.^ 
Mintegy  részletezve  tünteti  föl  Aristoteles  meghatározása 
az  elv  fogalmát:  Primum,  unde  aliquid  est  aut  fit  aut 
cognoscitur. 

Az  elv  tehát  valami  primum,  első.  Az  elv  tehát  min- 
dig megelőz  valamit.  Az  a mit  az  elv  megelőz  elvezet- 
nek principiatumnak  neveztetik. 

.Az  elv  és  az  elvezet  között  szükségképeni  viszony 
van.  Ezen  viszony  nagyon  is  különféle  lehet.  Lehet 


1 S.  Thom.  Aqu.  Summa  Theol.  I.  p.  q.  33  art.  1. 

ugyanis  külső,  pusztán  idő  szerint,  hely  szerint  vagy 
más  hasonló  szerint.  Lehet  ezen  viszony  benső,  ha  az 
elv  és  elvezet  között  benső  befolyás  létezik. 

Az  elv  és  elvezet  közötti  benső  viszonyt  határozza 
meg  Aristoteles:  unde  aliquid  est  aut  fit  aut  cognoscitur, 
a mi  által  valami  van,  vagy  lesz  vagy  megismertetik. 
Vannak  elvek  ugyanis,  melyek  pusztán  gondolkosásunkra 
folynak  be,  melyek  által  tehát  uj  fogalmakat  ismerünk 
meg,  Így  a tudomány  alapelveiből  ismerjük  meg  a rész- 
letes ismereteket.  Ezen  elvek  az  ismereti  elvek  a princí- 
pium cognitionis,  vagy  pr.  logicum.  Ha  epedig  az  elv 
tényleges  befolyást  gyakorol  az  elvezetre,  t.  i.  az  elve- 
zet lét  alapját  foglalja  magában,  akkor  valósági  elv, 
princípium  reale.  A valósági  elv  befolyhat  az  elvezetnek 
vagy  lényegiségébe  vagy  létezésébe  t.  i.  hogy  vagy  lény 
legyen  vagy  pedig  létező  lény  legyen.  E szerint  a való- 
sági elv  vagy  lényegiségi  elv  vagy  létezési  elv,  az  el- 
sőből ered  a lény  lényegisége,  az  utóbbiból  a lény  létezése. 

B)  Az  ok.  Ha  az  elv  létezést  ad  az  elvezetnek  ak- 
kor csak  két  eset  lehet,  hogy  vagy  ugyanazon  létet  adja 
az  elvezetnek,  a melylyel  ő bir,  vagy  pedig,  hogy  a sa- 
ját létezésétől  különböző  létet  kölcsönöz  neki.  Az  első 
esetben  az  elvet  principium  pariimnak,  a második  eset- 
ben princípium  causalenak  nevezzük.  A principium  pu- 
rumnál  tehát  az  elv  és  az  elvezet  ugyanazon  egy  léttel 
bírnak.  Mig  a principium  causalenál  az  elvezet  lét  és 
szám  vszerint  teljesen  különböző  az  elvtől.^ 

A principium  causale  pedig  a szorosabb  értelemben 
vett  ok,  a mely  tehát  szoros  értelemben  e kérdésre  felel: 
miért?  Az  okot  röviden  meghatározhatjuk  akként,  hogy 
oly  elv,  mely  az  elvezetbe  létetadólag  beíoly  t.  i.  a saját 


* Csak  az  isteni  személyeknél  van  ily  tiszta  elv,  principium  purum.  Min- 
den teremtett  elv  pedig  oksági  elv  (principium  causale), 

létezésétől  külön  létet  ad  neki.  Princípium  influens  reali- 
tatem  in  aliiid  vagyis  az  ok  azon  elv,  mely  valamely 
valóságot  ad  egy  másnak. 

Tehát  e meghatározás  szerint  az  ok  1.  princípium, 
elv,  mert  az  októl  származik  az  eredmény.  2.  influens, 
befoly,  mert  az  ok  és  az  okozat  között  nem  puszta  egy- 
másutániság, de  benső  viszony  van.  3.  realitatem,  valóság 
szerint  vagyis  létadólag,  mert  az  ok  valóságot,  létet  ad  az 
okozatnak,  ellentétben  a megismerési  elvekkel,  melyek 
létet  nem  adnak.  4.  In  aliud,  egy  más  valamibe.  E hoz- 
záadás által  van  megkülönböztetve  a princípium  purum 
a princípium  causaletól.  A princípium  purumnál  ugyanis 
az  okozat  alius,  de  nem  aliud,  más  személy,  de  nem 
más  dolog. 

C)  Az  alap  és  következmény. 

Midőn  ekként  tisztán  megállapítottuk  az  elv  és  az 
ok  fogalmait,  hozzáadjuk  már  most  az  alap  (ratio)  fo- 
galmát is. 

Az  alap  fogalma  nem  csak  a közbeszédben  azonos- 
nak vétetik  az  elv  és  az  ok  fogalmával,  de  a bölcsészet- 
ben  is  nagyon  gyakran  fölcseréltetik  az  elv  togalmával.  De 
viszont  e kettőt  meg  is  szokás  különböztetni  következőleg. 

Az  alap  első  sorban  valami  ész  fogalom,  másodsor- 
ban pedig  az,  a mi  ennek  az  ész  fogalomnak  megfelel  a 
dologban.  Ezen  ész  fogalom  pedig  vagy  a dolog  lényeges, 
vagy  pedig  valamely  nem  lényeges  jegye.  így  az  emberi- 
ség azon  alap,  melynél  fogva  valakit  embernek  mondunk; 
az  emberi  cselekedetek  beszámithatősága  alapja  a bűn- 
nek és  az  erénynek.  A mi  ekként  az  alapból  ered,  azt 
következménynek  (rationatum)  mondjuk.  Ha  már  most 
az  alapot  igy  fogva  föl  összevetjük  az  elvvel,  láthatjuk, 
miszerint  az  előadottak  szerint  az  elv  tágabb  terjedelem- 
mel bir,  Az  elv  az,  a miből  valami  bármikép  ered,  az 

alap  pedig  az  lesz,  a mi  által  azon  elv  a kérdéses  élve- 
zetre nézve  elvvé  lesz. 

D)  Az  elégséges  ok  törvénye. 

Kz  alapra  egy  lénytani  tantétel  vonatkozik,  mely  itt 
emlitendő  meg  s ez  az  elégséges  alap  törvénye,  mely 
Így  hangzik:  Nihil  sine  ratione  sufficienti,  semmi  sincsen 
elégséges  alap  nélkül.  E tantétel  úgy  lénytanilag,  mint 
gondolkodástanilag  közvetlenül  szembetűnő  és  általános 
értékű  tétel.  Mert  mindaz,  a mi  létezik  kell,  hogy  birjon 
lényeggel,  a mi  által  azzá  lesz,  a mi.  És  minden  mit 
gondolunk,  kell  hogy  jegyekkel  birjon,  a melyek  által 
gondolható.  A ki  ezt  tagadná,  kénytelen  megengedni, 
hogy  valami  lehet  egyszerre  létező  és  nem  létező  és  hogy 
valami  egyszerre  egy  szempontból  lehet  megérthető  és 
meg  nem  érthető.  Vagyis  tagadva  az  elégséges  alap  tör- 
vényét tagadnia  kell  az  egyik  lénytani  és  gondolkodástani 
alaptörvényt  az  ellenmondás  törvényét.  Idem  nequit  simul 
esse  et  non  esse  sub  eodem  respectu. 

Az  alap  és  következmény  tehát  benső  viszonyban 
van.  Ha  tehát  van  következmény,  kell  lenni  elégséges 
alapnak.  És  viszont,  ha  van  elégséges  alap,  kell  lenni 
következménynek  is,  természetesen  ha  csak  magát  az 
alapot  tekintjük  és  annak  erejét. 

Az  alap  és  következmény  között  azonban  nem  csak 
ekként  benső  viszony  van,  de  arány  is  van.  Minél  na- 
gyobb az  alap,  annál  nagyobb  a következmény  és  viszont. 
Mert  semmi  sem  lehet  a következményben,  mi  előbb 
nincs  meg  az  alapban.  A mint  tehát  jogosan  következ- 
tetünk a következményből  az  elégséges  alapra,  ép  úgy 
jogosan  következtetünk  a következmén}^  nagyságá- 
ból, tökéletességéből  az  alap  nagyságára  és  tökéletes- 
ségére. 

E)  Az  ok  fölosztása. 

A fogalmak  általános  kifejtése  után  által  kell  men- 
nünk a lény  okai  részleges  tárgyalására.  Az  ismereti 
elvek  előadása  nem  a lénytan,  de  gondolkodástan  körébe 
tartozik.  A lénytannak  mint  ilyennek  a valósági  elveket 
kell  előadnia.  Tehát  szólania  kell  a lényegiségi  elvről  és 
az  oksági  létezési  elvről  vagyis  szorosan  a lény  alkotó 
elveiről  és  az  okról.  Az  elsőt  méltán  nevezhetjük  a lény 
benső  elvének,  az  utóbbit  pedig  a lény  külső  elveinek. 

24.  §.  A lény  belső  elvei. 

A lény  benső  elveinek  tekinthetjük  mindazt,  a mi 
az  illető  lényt  létében  (in  esse)  megalkotja  vagy  meg- 
alkotásában közreműködik.  Ekként  a lény  benső  elvei 
lesznek  1 . a képesség  és  a ténylegesség  (potentia  et  actus), 
2.  a lényeg  és  a létezés  és  3.  anyag  és  az  alak.  Ezekről 
kell  tehát  szólanunk. 

A)  A képesség  és  a ténylegesség  (potentia  et  actus). 

A képesség  és  a ténylegesség  fogalmait  már  láttuk 

fönnebb.  Ugyanott  láttuk  a képesség  vagyis  lehetőségnek 
a fajait,  a melyek  a benső  lehetőség  vagyis  a metaphy- 
sikai  és  a külső  vagyis  physikai  és  erkölcsi  lehetőség. 
Láttuk  a lehetőség  alapokát  is,  a mi  az  Isten.  Ezen  ala- 
pon itt  egyes  egyedül  vizsgálni  kellene  azt,  hogy  miképen 
oka  a lehetőségnek  Isten.  E kérdés  azonban  összefügg 
Isten  fogalmának  bővebb  kifejtésével,  miért  későbbre  kell 
halasztanunk  a természetes  Istentanra. 

B)  A lényeg  és  a létezés  (essentia  et  existentia). 

Hogy  mi  a lényeg,  hogyan  osztjuk  föl  és  mily  tu- 
lajdonságokkal bir  előadtuk.  Ép  úgy  előadtuk  azt  is,  hogy 
mi  a létezés,  a valóság.  Láttuk  és  elég  behatólag  meg- 
viZvSgáltuk  a lényeg  és  a létezés  viszonyát  is.  Csak  egyet- 
len kérdés  van  még,  mely  e kérdés  kimerítő  előadásához 

szükséges  és  ez  a lényeg  megismerése  körül  forog,  hogy 
t.  i.  az  ember  megismerheti-e  a lények  lényegét. 

Megismerhetjük-e  tehát  a lények  lényegét  ? 

Locke,  Gioberti  s az  ontologisták  megengedik,  hogy 
az  ember  képes  megismerni  a metapysikai  lényeget,  de 
tagadják,  hogy  képes  megismerni  a lények  physikai  lé- 
nyegét. Szerintük  a lény  physikai  lényege  teljesen  rejtve 
van  az  elme  előtt  és  semmikép  sem  ismerhető  meg. 

E helytelen  nézettel  szemben  röviden  kimutatjuk, 
hogy  a lények  lényege  megismerhető. 

a)  Mi  megismerjük  a lényeket,  még  pedig  sokat 
teljesen.  Ámde  ekkor  okvetlenül  meg  kell  ismerni  a dol- 
gok lényegét  is,  mert  hisz  a dolgok  épen  lényegük  által 
lesznek  ama  meghatározott  dolgokká.  Midőn  tehát  a dol- 
gokat megismerjük  ez  által  ép  a dolgok  lényegét  ismer- 
jük meg. 

b)  Mi  megkülönböztetjük  egyik  dolgot  a másiktól 
Így  az  embert  az  állattól,  növénytől,  ásványtól.  Megkü- 
lönböztetjük pedig  nem  csak  a járulékokra,  hanem  benső 
mivoltára,  tehát  lényegére  is.  S igy  ha  mi  a dolgokat 
lényegük  szerint  képesek  vagyunk  megkülönböztetni,  ok- 
vetlen ösmernünk  kell  a dolog  lényegét. 

c)  A dolgok  lényegének  megismerése  nélkül  nincsen 
tudomány.  Ha  lehetetlen  ugyanis  megismerni  a dolgok 
lényegét,  egyúttal  lehetetlen  minden  tudomány  is.  Mert 
a tudomány  csak  arra  vonatkozhatik  a lényekben,  a mi 
bennük  változatlan,  szükségképi  és  örök,  ez  pedig  egyedül 
a lényeg.  Ha  tehát  van  tudomány,  akkor  okvetlenül  meg- 
ismerjük a dolgok  lényegét  is. 

d)  Végre  nyilt  ellenmondás  azt  állítani,  miszerint  a 
metaphysikai  lényeget  megismerhetjük  ugyan,  de  a dol- 
gok physikai  mivolta  teljesen  rejtve  marad  előttünk.  Mert 
a metaphysikai  lényeg  fogalmát  nem  alkothatjuk  meg. 

ha  előbb  a lények  physikai  lényegét  meg  nem  ismerjük, 
így  mit  tudnák  az  eszességről,  állati  természetről,  ha  előbb 
meg  nem  ismernénk  oly  lényeket,  melyek  birnak  állati 
illetve  eszes  természettel. 

A dolgok  lényege  tehát  általunk  megismerhető. 

C)  Az  anyag  és  az  alak.  (Matéria  et  forma.) 

Az  anyag  és  alak  kérdése  nagy  jelentőségű,  mert  a 
physikai  lények  alkotó  elveiről  vagyis  lényegéről  szól 
természetesen  a metaphysika  szempontjából.  S e kérdés 
nem  csak  ide  tartozik  a metaphysikához,  de  egyúttal 
csak  is  a metaphysika  képes  erre  a kielégitő  feleletet 
megadni  és  semmi  más.  Nem  képes  a természettudomány 
bármely  neme,  mert  ez  a lények  külső  megjelenése,  külső 
tulajdonaival  foglalkozik,  de  a lényegig  nem  hatol.  Nem 
képes  a vegytan  sem,  mert  ez  fölmegy  az  elemekig,  de 
az  elemnek  alkotó  elvei  reá  nézve  meg'  nem  fejthetők. 

Az  anyagi  lények  alkotó  elveit  különböző  elméletek 
különböző  módon  magyarázzák. 

Ezen  elméletek  részletes  taglalata  a részletes  meta- 
physikába  és  pedig  a világtanba  tartozik.  Ott  ug}^anis 
úgy  a szervetlen,  mint  a szerves  anyag  lényi  elveit  meg- 
állapitani  kötelesség. 

Itt  inkább  megemlitjük  ez  elméleteket. 

Az  első  elmélet  az  egyszerű  erők  elmélete  (dynami- 
kus  elmélet).  Ezt  jogosan  lehet  physikai  idealismusnak 
nevezni,  mert  a physikai  testek  alkotó  elveit  physikailag 
egyszerű  állagokba  helyezi  és  ezekből  származtatja  le 
azokat.  Teljesen  helytelen  elmélet,  mert  a physikailag 
egyszerű  állag  és  az  összetett  állag  között  fajilag  rop- 
pant különbözés  van,  miért  eltekintve  minden  más  ne- 
hézségtől nem  érthető  meg  észszerűen,  hogy  keletkezik 


1 Teljesen  meg  nem  magyarázható  ezen  elméletben  a mozgás,  a tétlenség, 
a testek  faji  különbözése,  a testek  áthatlansága,  terjedsége  és  sok  egyéb. 

a fajilag  kélönböző  egyszerű  állagból  a fajilag  különböző 
physikailag  összetett  állag. 

Második  a parányelmélet  (atomistikus  elmélet).  Ez 
joggal  physikai  materialismüsnak  neveztetik,  mert  mig  a 
dynamikus  elmélet  egyszerű  állagoknak  mondja  a physi- 
kai lények  alkotó  elveit,  addig  az  atomismus  a parányo- 
kat  mondja  azok  alkotó  elveinek.  E parányok  pedig  a 
testeknek  oly  parányi  részei,  melyek  többé  már  föl  nem 
oszthatók.  E parányokat  tehát  a parány  elmélet  elfogadja, 
bár  létöket  beigazolni  nem  képes.  E parányok  azonban 
nem  egyszerű  állagok,  de  ép  oly  természetüek,^mint  maga 
a physikai  test.  Ezen  elmélet  is  azonban  helytelen.  Mert 
minden  más  nehézségtől  eltekintve  már  csak  a miatt 
sem  fogadható  el,  mert  a kérdést  nem  fejti  meg.  Jogo- 
san kérdezhetni  ugyanis  a parányok  elméletében,  hogy 
hát  maguk  a parányok  mik?  mik  azok  alkotó  elvei  ? Erre 
pedig  a parány  elmélet  nem  ad  feleletet. 

25.  §.  A lény  bennső  elvei.  Morphologikus  elmélet. 

Elfogadható  egyedül  a harmadik  elmélet.  Ez  a scho- 
lastikusok  elmélete.  Neve  morphologikus  elmélet  mert  a 
lények  alkotó  elveit  az  alak  és  anyagban  állapítja  meg. 
Az  anyag  a matéria,  az  alak  a forma;  a kettőnek  egye- 
sülése pedig  teszi  az  összetett  physikai  testet,  a compo- 
situmot. 

A matéria  itt  természetesen  nem  physikai  értelem- 
ben veendő,  a mint  az  a különböző  testekben  oly  különbö- 
zően lép  föl  mint  azok  testi  tömege  s alatta  általában  a 
testek  testi  tömegét  értjük  eltekintve  az  egyes  testektől. 
Ily  értelemben  szól  a természettudomány  a testek  anya- 
gáról, az  anyag  tulajdonságairól,  erőiről  stb. 

A matéria  itt  metaphysikai  értelemben  veendő.  Vi- 
szonyosságban tekintjük  ugyanis  a matériát  a formával. 

S matéria  alatt  értjük  a testnek  azon  részét,  mely 
önmagában  nincs  meghatározva,  de  meghatároz- 
ható. E meghatározó  pedig  az  alak.  Az  anyag  — 
a matéria  — tehát  az,  a miből  van  valami.  Az  alak  pe- 
dig az,  a miáltal  lesz  az  anyagból  valami. 

Az  anyag  és  alak  egyesüléséből  egy  harmadik  egy- 
séges lény  jön  létre,  mert  önmagában  befelezett  és  ön- 
magában és  önmagáért  létező  egységes  lény  vagyis  ál- 
lag. S Így  mint  összetett  lény  jogosan  hívható  composi- 
tum  substantialenak. 

A compositummal  viszonyítva  az  anyag  a lehetőség, 
az  alak  pedig  a ténylegesség.  Az  anyag  ugyan  is  a le- 
hetőséget adja  meg,  hogy  e compositum  létrejöjjön.  Az 
alak  ellenben  az  anyag  meghatározása  által  a tényleges 
létet  adja  meg  a compositumnak.  Az  összetett  lény  az 
anyagból  keletkezik  az  alak  által  és  pedig  az  által,  hogy 
anyagot  az  alak  meghatározza. 

Az  anyag  és  alak  egyesülése  tehát  az  állag.  Még 
pedig  ha  pusztán  az  állag  tényleges  létét  nézzük  az  alak 
az  állag  actüs  primusa,  ha  pedig  működését  is  tekintjük 
az  alak  az  állag  actus  secundusa.  Itt  az  állagot  létezésé- 
ben tekintjük,  s ekkép  mondjuk  az  alakot  az  állag  való- 
ságának. S ebből  mint  elvből  ered  az  állag  működése. 
Minden  lénynek  ugyanis  a természete  adja  meg  az  ő 
működését  és  határozza  azt  meg.  Már  pedig  a lények 
természetét  azok  alakja  határozza  meg  s igy  lesz  az  alak 
— mely  őket  meghatározott  lényekké  teszi  --  egyúttal 
azok  működésének  is  elve  és  forrásává. 

Az  anyag  és  alak  az  általok  és  belőlök  eredő  állag 
vagy  lénynek  a lényi  elvei  (principuim  essendi),  mert 
ezek  alkotják  meg.  S mennyiben  e miatt  az  ily  állag 
sem  létezhetik  anyag  és  alak  nélkül,  e miatt  mindketten 
az  állag  létezésének  alapját  foglalják  magukban.  E miatt 

az  illető  állag  okainak  is  tekintetnek.  És  pedig  az  anyag 
mint  tehetség  (meghatározandó,  definibilis)  az  alak  mint 
cselekvőség  (definiens,  meghatározó).  E miatt  az  okok 
között  is  szerepelnek  mint  anyagi  és  alaki  ok  (causa 
materiális  et  causa  formális).  Okságuk  azonban  nem  ab- 
ban áll,  hogy  kölcsönösen  egymásra  hatnak  és  ezáltal 
adnak  létet  a compositumnak,  de  abban  áll,  hogy  egy- 
mással egyesülve  ezen  egyesülés  által  létesítik  a com- 
positumot. 

E miatt  az  anyag  és  alak  ekként  határozhatók  meg : 
Az  anyag  a lény  anyagi  oka  mely  mint  benn  létező 
egy  másikkal  — az  alakkal  egyesülve  ezen  egyesülés 
által  azon  lénnyé  lesz  meghatározva, 

Mig  az  alak  a lény  alaki  oka,  mely  az  anyaggal 
való  egyesülése  által  azt  azon  lénynyé  határozza  meg. 

Ezen  elméletnek  valóságát  beigazolni  a metaphysi- 
kai  világtannak  a feladata.  Itt  saját  szempontunkból  na- 
gyon elég  ha  egy-két  általános  érvet  hozunk  fel. 

Először  minden  testnek  egyaránt  tulajdona  a kiter- 
jedtség. Ez  a kiterjedés  tehát  közös  tulajdon  minden 
testnél,  mely  nélkül  test  nem  is  lehet.  Ezen  általános 
közös  tulajdon  mellett  pedig  a különböző  testek  minő- 
ségileg különböző  tulajdonokkal  birnak  t.  i.  más  physi- 
kai,  chemiai  tulajdonokkal,  mi  szintén  közismeretü. 

E tulajdonok  okvetlen  a testek  benső  mivoltára, 
természetére  vagyis  lényegére  vezetendők  vissza.  S igy  a 
testek  lényegéből  kell  erednie  úgy  a kiterjedtségnek, 
mint  a különböző  tulajdonoknak.  A minden  testtel  közös 
tulajdonság  egy  és  ugyanazon  lényi  elvet  követel  min- 
den testnél  ép  a miatt,  mert  a kiterjedtség  egyaránt  kö- 
zös minden  testtel,  tehát  egy  és  ugyanazon  okának  kell 
lennie.  A minőségileg  különböző  többi  test  tulajdonok 
pedig  minden  testnél  különböző  lényi  elvet  (alapot)  kö- 


— 64  — 


vetelnek,  melyből  mint  okból  származhatnak,  mennyiben 
úgy  a kiterjedtségtől,  mint  egymástól  különbözve  egy 
közös  okból  nem  származhatnak  (mert  qualis  effectus 
talis  est  causa,  milyen  az  okozat  olyan  az  ok  is.) 

így  tehát  a testeknél  két  lényi  elvet  kell  okvetlenül 
fölvennünk.  Egyik  a közös,  második  a különböző.  Az 
elsőből  ered  a kiterjedtség,  a másodikból  a minősé- 
gileg különböző  tulajdonok.  Az  elsőt  nevezzük  anyag- 
nak. A másodikat  alaknak.  Az  anyaggal  pedig  mi- 
dőn az  alak  egyesül  fölveszi  ezáltal  az  anyagból  az  ál- 
talános tulajdont  a kiterjedtséget,  az  alak  pedig  mint 
meghatározó  adja  a minőségileg  különböző  testi  tulaj- 
donokat. 

Ugyanígy  igazolja  a morphologikus  elmélet  igazsá- 
gát a testek  passivitásának  és  activitásának  is  a hasonló 
megfigyelése.  Nincs  test  szenvedő  képesség  nélkül.  És 
ép  úgy  nincs  test  cselekvő  képesség  nélkül.  A szenvedő 
képesség  közös  és  egyenlő  minden  testnél.  A cselekvő 
képesség  minden  testnél  különböző.  Mindkettő  a testek 
lényegéhez  tartozik,  tehát  lényegéből  ered  is.  Lényegesen 
különböznek  azonban  egymástól  s igy  egy  és  ugyanazon 
lényi  elvből  nem  eredhetnek.  S e miatt  két  különböző  lényi 
elvet  kell  megkülönböztetni  minden  testben.  Egy  közö- 
set minden  testre,  melyből  ered  a szenvedő  képesség. 
Ez  az  anyag.  És  más  ettől  különbözőt,  melyből  ered  a 
cselekvés.  És  ez  az  alak. 

Ugyanily  eredményre  jutunk  akkor  is,  ha  külön- 
legesen vizsgáljuk  a testeknél  azok  tulajdonait.  Minden 
test  megegyezik  egymással,  hogy  anyag,  s mégis  még  a 
vegytanilag  egyszerű  testek  is  különböző  vegyi  tulajdo- 
nokat mutatnak  föl.  Ez  is  csak  két  lényi  elvből  vezet- 
hető le  az  anyag  és  alakból.  Teljesen  ezen  eredmény 
származik  annak  a megfigyeléséből  is,  hogy  a testekben 

egyrészt  sok  rész  van,  másrészt  lényeges  benső  egység, 
mely  a.  számtalan-  részt  eggyé  teszi. 

A morphologikus  elmélet  valósága  tehát  nagyon  is 
kielégítő  igazolást  nyer  a fönnebb  előadottakból. 

26.  §.  A lény  benső  elvei.  — Az  anyag  és  alak 

különösen. 

Ezen  általános  meghatározások  után  tekintsük  rész- 
letesen az  anyagot  és  alakot  és  a kettőből  származó 
állagot  és  nézzük  az  idetartozó  részletes  iriegkülönböz- 
tetéseket. 

a)  Az  alakra  nézve  megkülönböztetjük: 
az  állagi  és  jámléki  alakot  (forma  subsíantialis  et 
forma  accidentalis).  Az  állagi  alak  bensőleg  határozza 
meg  az  anyagot,  akként  hogy  az  anyaggal  egyesülve  egy 
természetére  (vagyis  lényegére)  különböző  állagot  hoznak 
létre.  Mig  a járulékos  alak  nem  folyik  be  bensőleg  az 
állagba,  tehát  természetét  vagyis  lényegét  változatlanul 
meghagyja,  de  külsőleg  határozza  meg  azt  vagy  annak 
milyenségét  vagy  mennyiségét  tekintve^  vagy  viszonyát 
tekintve.  A járulékos  állag  tehát  már  előre  feltételezi  az 
állagi  alakot,  mert  csak  a már  létező  alanyhoz  járulhat 
mint  annak  külső  módosulása. 

Az  állagi  alak  lehet  olyan,  hogy  vagy  különálló  lét- 
tel is  bir,  illetve  birhat  az  anyag  nélkül  is  vagy  nem. 
Ha  külön  léttel  bir,  az  ily  alakot  különálló  (alanyi  sub- 
sistens)  alaknak  hivjuk.  Ha  pedig  különálló  léttel  nem 
bir,  de  a compositum  megszűntével  az  anyag  és  alak  egy- 
aránt szintén  megszűnik,  az  ily  alakot  nem  különálló 


1 lényeges  állag,  a melynél  fogva  a márvány  bizonyos  fajú  márványkő. 
Járulékos  alak,  mely  által  e márvány  kőből  márvány  szoborrá  lesz. 

alaknak  vagy  mert  az  anyaggal  csak  együtt  képes  létezni 
e miatt  anyagi  alaknak  hivjuk.  (Ilonná  inhaerens  vei 
materiális  et  forma  subsistens). 

Végre  a különálló  alakok  vagy  természetüknél  arra 
vannak  rendelve,  hogy'  anyaggal  egyesülve  létezzenek 
s ekként  alkossanak^  egy  állagilag  összetett  lényt  (com- 
positum  substantiale)  vagy  nem.  Az  első  esetben  létre 
jövő  alakokat  alakitó  alakoknak  (forma  informans),  mig 
az  utóbbiakat  elkülönült  alakoknak  (forma  separata) 
nevezzük. 

b)  Különlegesen  az  anyagot  tekintve  megkülönböz- 
tetjük az  első  és  a második  anyagot.  (Matéria  prima  et 
matéria  secunda). 

Ha  egy  testből  tova  gondoljuk  a meghatározó  alakot, 
hátra  marad  a meg  nem  határozott  anyag.  Ha  igy  teszünk 
gondolatban  minden  testtel,  akkor  nyerjük  a matéria 
prima  fogalmát.  A matéria  prima  tehát  nem  egyéb,  mint 
a testeknek  azon  része,  mely  minden  a testekben  levő 
alak  tova  gondolása  után  jön  létre.  A matéria  prima  tehát 
egyetemes  fogalom.  Világos,  hogy  a matéria  prima  való- 
ságban mint  ilyen  nem  létezik  (t  i.  egyetemes  alakjában). 
Sőt  nem  is  létezhetik,  mert  az  anyag  határozatlan, 
mely  csak  az  alak  által  lesz  meghatározva,  minden  pedig 
a mi  létezik,  okvetlenül  meghatározott,  mint  fönnebb 
láttuk.  De  vannak  lények,  melyekben  az  a mit  első 
anyagnak  mondunk  bizonyos  lényeges  alakok  alatt  jelen  van. 

A matéria  secunda  fogalma  kettős* értelemben  vétetik. 

Először  valamely  testi  lény  valamely  lényeges  alak 
hozzájárulása  által  más  összetett  lénnyé  (substantiale 
compositum)  alakulhat  át.  Ily  állagi  alakra  nézve  maté- 
riául az  illető  testi  lény  szolgál.  Az  utólagosan  hozzájáruló 
állagi  alak  által  bensőleg,  módosuló  test  tehát  elsőben 
nevezendő  második  anyagnak. 

De  második  matériául  tekinthetjük  azon  matériát  is, 
mely  utólag  járuló  járulékos  alak  által  külsőleg  módosul. 
Mert  ez  esetben  ezen  járulékos  alakra  nézve  a módosulást 
szenvedő  test  valósággal  matéria,  anyag. 

c)  Ha  pedig  különlegesen  az  anyag  és  állagból  ke- 
letkező állagot  tekintjük,  erre  a következő  határozmányok 
állanak. 

Minden  anyag  és  alakból  álló  lény  állag,  de  nem 
megfordítva  minden  állag  anyag  és  alakból  áll.  Láttuk 
ugyanis,  hogy  vannak  tisztán  különálló  elkülönített  alakok 
(formáé  subsistentes,  separatae.)  Innét  megkülönböztetjük 
az  anyagi  és  anyagtalan  lényeket.  Az  anyagiak  állanak 
anyag  és  alakból.  Az  anyagtalanok  anyag  nélkül  pusztán 
alakból  állanak,  tehát  önálló  alakok. 

Minden  anyagból  és  alakból  álló  lény  egyúttal  phy- 
sikailag  összetett,  mert  a hol  anyag  van,  ott  physikai 
részek  is  vannak.  De  a mennyiben  nem  minden  lény  áll 
anyagból  és  alakból,  e miatt  nem  minden  lény  összetett, 
de  vannak  össze  nem  tett  vagyis  egyszerű  lények.  A 
physikai  részekből  álló  állag  összetett  állag.  Ha  pedig 
valamely  állagban  nincsenek  physikai  részek,  akkor  egy- 
szerű állag.  Minthogy  pedig  csak  az  lehet  egyszerű,  a 
hol  nincs  anyag,  mely  physikai  részekből  áll,  e miatt  az 
anyagi  és  összetett,  az  anyagtalan  és  egyszerű  állag  azo- 
nos fogalmak. 

Végre  minden  anyagi  vagyis  részekből  összetett  állag 
ép  e miatt  terjedtséggel  bir  vagyis  kiterjedt.  Az  anyag- 
talan tehát  részekből  nem  álló  állag  (egyszerű)  nem  bir 
kiterjedéssel.  Innét  megkülönböztetendők  a terjedtséggel 
biró,  illetve  nem  biró  állagok.  Azon  állagot,  mely  anyagi, 
összetett  és  terjedtséggel  bir  testinek  nevezzük.  Mig  az 
anyagtalan,  egyszerű  és  terjedtséggel  nem  biró  állagot 
szelleminek  mondjuk. 

Dr.  Hadzsega  ; Lénytan. 


5* 


27.  §.  A lény  külső  elvei. 

A lény  külső  elvei  vagyis  a szoros  értelemben  vett 
ok  alatt  azon  elveket  értjük,  melyek  a lényeknek  létet 
adnak  akként,  hogy  a saját  létezésüktől  külön  és  önálló 
létezéssel  bírjanak,  úgy  hogy  ennek  önmaguk  semmi  ré- 
szét sem  alkotják.  Ily  külső  elv  vagy  ok  három  van,  u. 
m.  A)  a szülő  ok,  B)  a cél  ok  és  (')  mintaképi  ok. 

28.  §.  A lény  külső  elvei. 

A)  A szülő  ok  (causa  efficiens)  és  fajai. 

Azon  okot  nevezzük  szülő  oknak,  mely  saját  reális 
és -physikai  működése  által  létrehoz  egy  uj  lén}á.  A szülő 
ok  tehát  uj  lényt  hoz  létre  működése  által  s ekként  kü- 
lönbözik úgy  az  anyagi  mint  az  alaki  októl,  a melyek 
önmaguk  közlése  által  létesítik  az  uj  lényt  és  nem  juü- 
ködésök  által.  A szülő  ok  saját  reális  működése  által 
létesíti  az  uj  lényt.  S ekként  különbözik  a hiánytól  a 
fogyatkozástól,  a melyek  szintén  befol^mak  valaminek 
létesítésébe,  de  nem  reális  ténykedésük  által.  A szülő  ok 
működése  végre  physikai  s ekként  különbözik  a szülő 
ok  a céloktól  és  a mintaképi  oktői,  a melyek  erkölcsi 
ténykedésük  által  hozzák  létre  okozatukat. 

A szülő  ok  által  létesített  uj  lényt  okozatnak  (effectus), 
a szülő  ok  működő  erejét  pedig  okságnak  (causalitas) 
nevezzük. 

A szülő  ok  működése  lehet  vagy  benmaradó  (im- 
manens) vagy  kiható  (transiens),  a mennyiben  a szülő 
okon  bennmarad  vagy  azon  kívülre  hat. 

A szülő  ok  a legfőbb  ok,  a ok,  miért  is  a 

közbeszédben  valahán\^szor  egyszeilien  okról  szólunk, 
rendesen  a szülő  okot  értjük. 

A szülő  ok  működéséhez  bizonyos  kellékeket  kíván- 
hat meg,  a melyek  v^agy  elhái'itják  az  akadályunkat  mű- 

ködése  utjából  vagy  pedig  positiv  módon  előkészítik  a 
működését.  E kellékeket  föltételnek  nevezzük. 

E föltétel  lehet  olyan,  hogy  nélküle  az  eredmény 
vagy  egyáltalában  nem  létesülhetne  vagy  csak  nehezebben 
Jönne  létre.  Az  első  föltétel  a szükséges  (conditio  sine 
qua  non),  az  utóbbi  az  előnyös  föltétel. 

A föltételtől  különbözik  az  alkalom.  Az  alkalom  nem 
kellék  az  ok  működésére,  mely  a nélkül  is  létre  hozhatja 
az  eredményt,  de  az  alkalom  arra  indítja,  készti  az  okot, 
hogy  működésbe  menjen  át. 

A szülő  ok  tekinthető  vagy  akként,  a mennyiben 
képességgel  bir  az  eredmény  létesítésére  vagy  a mennyi- 
ben tényleges  működéssel  létesíti  az  eredményt.  (In  actu 
primo  et  in  actu  secundo).  Ha  a szülő  ok  képességét  a 
megkívánt  összes  föltételekkel  együtt  gondoljuk,  akkor 
azt  in  actu  primo  proximo  vesszük;  mig  e föltételektől 
eltekintve  in  actu  primo  renioto  gondoljuk. 

A szülő  oknak  különböző  fajai  vannak: 

7.)  per  se  et  per  accidens  vagyis  az  egyenes  és  az 
esetleges  szülő  ok.  A per  se  ok  azon  szülő  ok,  melynek 
működése  egyenesen  befoly  az  eredmény  létesítésébe  és 
egyenesen  attól  függ  teljesen.  Ha  azonban  az  eredmény 
olyan,  melyre  az  ok  működése  egyenesen  nem  irányult, 
akkor  azon  eredményre  az  illető  ok  per  accidens  ok. 
Ezen  esetlegesség  (per  accidens)  lehet  vagy  az  illető  okot 
vagy  az  illető  eredményt  tekintve.  így  ha  valamely  orvos 
szépen  énekel,  itt  az,  hogy  ő orvos  csak  per  accidens 
oka  a szép  éneknek.  így  ha  valaki  ellenségét  akarva  kő- 
dobással vagy  lövéssel  megsebezni  s a közelben  álló 
Jó  barátját  sebzi  meg,  itt  az  illető  per  accidens  oka  an- 
nak, kogy  Jó  barátját  sebezte  meg,  mert  bár  ő akarja  is 
a lövést,  de  nem  akarja  Jó  barátját  megsebezni. 

P)  Physikai  és  erkölcsi  ok  (causa  physica  et  causa 

morális)  a mint  physikai  működés  illetve  erkölcsi  műkö- 
dés által  létesilik  az  eredményt. 

y)  Első  ok  és  másodrendű  ok  (caiisa  príma  et  causa 
secunda).  Első  ok  az,  mely  sem  létét,  sem  működését 
tekintve  más  í'ennsőbb  októl  nem  függ.  Másodrendű  ok 
pedig  az,  mely  létét  és  erőit,  sőt  esetleg  (egyesek  szerint) 
azok  g}^akoiiatát  is  más  í'ennsőbb  októl  kapja.  Első  ok 
csak  az  Isten  mint  ens  a se.  Mig  minden  más  lény  az 
Istenen  kivűl  másodrendű  ok. 

o)  Egyetemes  és  részleges  ok  (causa  universalis  et 
causa  particularis).  Egyetemes  ok  természeténél  fogva  min- 
den lehető  eredmény  létrehozására  képes.  Mig  a részleges 
ok  természeténél  fogva  csak  bizonyos  meghatározott  ered- 
mények létesitésére  képes.  Az  első  ok  nyilván  képes 
minden  eredmény  léttehozására.  A teremtett  másod  okok 
pedig  csak  részleges  okok. 

£)  Fö  és  eszközt  ok  (causa  principális  et  causa  in- 
strumentális). Fő  ok  az,  mely  saját  működése  által  hozza 
létre  az  eredményt.  Eszközi  ok  pedig,  mely  nem  saját, 
de  a fő  ok  működése  által  okozza  eredményét  pl.  a 
szobrász  vésője  eszközileg  hozza  létre  a szobrot. 

vj)  Teljes  és  nem  teljes  ok  (causa  totális  seu  adaequata 
et  causa  partialis,  non  adaequata).  A teljes  ok  az  ered- 
mény alapját  teljesen  magában  birja,  mig  a nem  teljes 
ok  nem  birja  egyébül  magában,  miért  is  más  együtt 
működő  okokra  (concausae)  van  szüksége. 

A szabad  és  szükségképi  ok  (causa  libera  et 
causa  necessaria).  Ha  a szülő  ok  működése  szabad  aka- 
rattól függ,  az  ily  ok  szabad  ok;  ha  ellenben  nem  függ, 
akkor  szükségképi  ok. 

) Egynemű  és  hasonnemü  ok.  (causa  univoca  et 
causa  aequivoca).  Ha  az  eredmény  az  okkal  egy  természetű, 

akkor  az  ily  ok  egynemű  ok.  Ha  pedig  az  eredmény 
nem  egynemű,  de  hasonló,  akkor  az  ily  ok  hasonnemű  ok. 

A közeliy  távoli  és  végső  ok,  (causa  proxima, 
causa  remota  et  causa  ultima).  Ha  az  ok  közvetítő  nélkül 
hozza  létre  az  eredményt,  akkor  közeli  ok.  Ha  ellenben 
az  eredményt  mások  közvetítésével  idézi  elő,  akkor  távoli 
oknak  mondjuk.  A távoli  ok  tehát  önmagán  kivűl  még 
más  okot  tételez  fel  t.  i.  a közvetlen  okot.  Ennek  folytán 
valamely  eredmény  létrehozásában  több  ok  is,  sőt  az 
okok  egész  lánczolata  is  részt  vehet.  E lánezolat  utolsó 
tagját  végső  oknak  hívjuk.  A végső  ok  lehet  vagy  föl- 
tétlenül vagy  viszonylagosan  végső  ok.  Ha  t.  i.  csak 
bizonyos  eredményt  tekintve  végső,  akkor  viszonylagosan 
végső  ok.  Ha  pedig  minden  okozatra  nézve  egyaránt 
végső  ok,  akkor  az  ily  ok  föltétlenül  végső  ok. 

A szülő  okok  ezen  lánczolatában  tehát  láthatjuk, 
hogy  alárendeltség  van,  egyik  ok  közelebbi,  a másik  ok 
távolabbi  s ez  által  egymástól  is  függnek.  Ezen  aláren- 
deltség lehet  vagy  anyagi  vagy  alaki.  Ha  ugyanis  az 
alárendelt  ok  létében  és  kérdéses  oki  működésében  a 
fensőbb  októl  függ,  akkor  ezen  alárendeltség  alaki.  Ha 
ellenben  az  alárendelt  ok  létében  függ  ugyan  a fensőbb 
októl,  de  nem  a kérdéses  oksági  működésben,  akkor  ezen 
alárendeltség  anyagi.  Az  anyagi  alárendeltség  mellett  a 
fennsőbb  oknak  nem  tudhatő  be  az  alsóbb  ok  által  vég- 
bevitt okozat.  Pl.  az  apának  nem  tudható  be  a fia  által 
függetlenül  elkövetett  bűntény. 

Ennyi  elég  a szülő  ok  fogalma  és  fajairól. 

29.  §.  Az  occasionalismus. 

A szülő  okot  vizsgálva  különösebb  vizsgálat  tárgyává 
kell  tennünk  a másodrendű  okot,  hogy  annak  oki  mű- 
ködését közelebbről  meghatározzuk.  Kell  pedig  ezt  annál 


inkább  tennünk,  mert  egy  ellenkező  elmélet  tagadja,  hogy 
a másodrendű  okok  (vagyis  teremtett  okok)  sajátos  oki 
működésre  képesek  lennének  önmaguktól  s azt  állítja, 
hogy  a másodrendű  okok  működésénél  is  a sajátlagos 
működő  az  első  ok  (tehát  az  Isten),  a másodrendű  szülő 
okok  oki  működése  pedig  csak  alkalom  az  első  ok  mű- 
ködésére. 

Isten  tehát  a tulajdonképeni  működő.  E működés 
pedig  csak  azért  tulajdonittatik  a másodrendű  okoknak, 
mert  Isten  mintegy  magára  is  törvénnyé  tette,  hogy  e 
működést  nem  eszközli  másként,  mint  a másodrendű 
okok  működése  esetén. 

Ezen-  elmélet  Occasionalismusnak  neveztetik.  Meg 
emlékezik  róla  aqu.  sz.  Tamás^  de  nevet  nem  említ. 
Ezen  elmélet  iránt  hajlamot  árulnak  el  Philo  és  d’  Ailly 
Péter  (Petrus  Aliacensis).  Újabban  pedig  Malebranche 
(1638 — 1715.)  tanította.  Szerinte  a másodrendű  okok  nem 
bírnak  semmi  tulajdon  müködéSvSel,  akár  testiek  akár 
szellemiek  volnának  Isten  egyetlen  causa  activa.  Az  ő 
működése  azonban  egy  általános  törvényhez  alkalmazko- 
dik, melyet  mindenben  követ.  És  e törvény  az  ,, alkalmi 
okok  törvénye'',^  mint  fennebb  láttunk. 

Ezen  elmélettel  szemben  határozottan  állítjuk,  mi- 
szerint a másodrendű  okok  tulajdon  működéssel  bírnak. 

Állításunkat  a következőkkel  igazoljuk. 

A teremtett  dolgok  tökéletessége  követeli,  hogy  tu- 
lajdon működéssel  is  bírjanak.  Isten  minden  lényt  a maga 
nemében  befejezett  és  tökéletesnek  teremtett.  Hol  lenne 
azonban  ezen  tökéletesség,  ha  nem  lenne  a teremtmény- 
nek tulajdon  működése  .U  Sőt  kérdjük,  mért  ruházta  föl  a 
teremtményt  az  Isten  különböző  erőkkel  és  képességekkel. 


* Conlr.  Gént.  III.  50.  cs  Siunm.  'l'hcol.  I.  q.  105.  a 5. 
3 Stőkl  Alb.  dr.,  A bölcselet  története  II.  r.  810.  lap. 

ha  nem  adta  meg  egyúttal  a tulajdon  működést  is  ?!  A 
teremtmények  befej ez.ettsége  vagyis  tökéletessége  követeli 
tehát  a tulajdon  működést. 

Továbbá  tudjuk  azt,  hogy  a teremtmény  a Terem- 
tőnek a képe  vagy  halvány  nyoma.  E hasonlóság  pedig 
csak  a létben  és  csak  a működésben  állhat  és  kell  állania, 
mert  ezek  a leglényegessebbek.  S igy,  a mint  a teremt- 
mény tulajdon  léttel  bir,  ép  úgy  tulajdon  működéssel  is 
kell  birnia. 

Tanúskodik  a mellett  az  öntudat  és  a tapasztalás 
is.  Öntudatunk  ugyanis  nyiltan  tanitja,  hogy  az  ember 
igen  sok  cselekedetet  nem  idegen,  de  saját  cselekvéssel 
visz  végbe.  Hasonlóképen  a tapasztalat  is  igen  sok  cse- 
lekvényről  tanúskodik,  hogy  bizonyos  lényekkel  összefüg- 
gésben jelennek  meg  pl.  a nap  világit,  a tűz  melegít,  a 
víz  nedvesít,  stb.  Mindeme  jelenségeket  pedig  tapa.szta- 
latunk  az  illető  lényeknek  mint  okozatokat  a saját  oka- 
iknak tulajdonítja.  Azt  mondani  pedig,  hogy  e jelenségek 
az  illető  lények  jelenlétében  ugyan,  ámde  nem  ő általuk 
történnek,  minden  józan  tapavSztalattal  ellenkezik  és  leront 
minden  természettudományt  és  minden  bölcsészeti  bi- 
zonyítást. 

Az  occasionalismus  a mellett  ellenkezik  a minden- 
kori köztüdattal. 

Ellenkezik  végre  a szentirássaE  és  az  egyház  taní- 
tásával is.^ 

Az  occasionalismus  tana  tehát  elvetendő. 


^ 1.  Mózes  1.  — Zsolt.  102.  — Zsolt.  148.  A hol  a teremtményeknek  cse- 
lekmények tulajdonitatnak. 

2 Trienti  zsinat.  6.  fej.  4.  kiközösiti  azokat,  kik  azt  mondják,  hogy  a te- 
remtmény szabad  akarata  semmit  sem  cselekszik  és  teljesen  szenvedőlegesen  visel- 
kedik a kegyelemmel  szemben. 

30.  A teremtmények  cselekvési  elve. 

A másodrendű  okokat  tehát  tulajdon . cselekmény 
illeti  meg.  Csak  az  a kérdés,  hogy  mi  azon  elv,  mely 
által  e cselekmények  végbe  vitetnek. 

X'oltak  .páran,  kik  azt  állitották,  hogy  a teremt- 
mények cselekvés  elvei  csak  esetlegesek.  Ismét  mások 
Duns  Scotussal  a teremtmények  cselekvését  állagi  elvre 
vezették  kizárólag  vissza. 

Az  általán  elfogadott  nézet  pedig  az,  hogy  a teremt- 
mények cselekvésének  első  elve  a lény  összes  állagisága, 
csakhogy  másodlagos  elvek  által  cselekszik. 

E nézetet  a következőkkel  igazoljuk. 

Először  is  kétségtelenül  igaz,  miszerint  minden  te- 
remtményben realiter  különbözik  a lény  állagától  annak 
cselekvése. 

Minden  teremtményi  cselekedet  ugyanis  vagy  külső 
vagy  belső,  a mint  az  illető  teremtményen  belül  vagy 
azon  kivül  van. 

Hogy  a külső  cselekedetek  különböznek  a lén}dől, 
s Így  nem  azonosak  annak  állagával  — világos,  mert 
hisz  a cselekvőből  a szenvedőbe  mennek  által,  holott 
magának  a cselekvőnek  állaga  nem  megy  által,  de  vál- 
tozatlanul megmarad. 

fíogy  pedig  a teremtmény  benső  cselekvése  is  rea- 
liter különbözik  az  illető  teremtmény  állagától,  onnét  lát- 
hatjuk, hogy  minden  teremtménynek  a léte  meg  van 
határozva  s igy  okvetlenül  meg  van  határozva  a cselek- 
vése is.  Mert  quale  esse  tale  et  agere. 

Ugyanezt  igazolja  az  is,  hogy  a teremtményekben 
szaporodnak  a cselekedetek,  de  semmikép  sem  képes 
megszaporodni  az  állag.  Tehát  a teremtmény  cselekvése 
nem  azonos  annak  állagával. 

Mi  tehát  a teremtmények  cselekvésének  elve? 

Az  általános  nézet  szerint  a teremtmény  összes  álla- 
gisága  a cselekvés  első  elve,  mert  okvetlenül  azt  illeti 
meg  kiválóan  a cselekvés,  a kit  a létezés  is  kiválóan 
megillet.  Már  pedig  a teremtmény  létezése  kiválóan  ép 
annak  összes  állagiságát  illeti  meg.  De  a teremtményben 
a cselekvés  több  módja  van  meg.  Mert  ha  az  ember  ze- 
nél és  énekel  vagy  szeretete  által  szeret,  vagy  erejével 
mivel  valamit,  egy  esetben  sem  cserélhetők  össze  ez  ál- 
lítmányok és  nem  mondható,  hogy  szeretet  által  énekel  stb. 

Miként  határozzuk  meg  tehát  a cselekvés  első  elvét  ? 

A mi  illeti  az  esetleges  cselekedeti  tényeket,  ezek 
esetleges  alakoktól  mint  októl  származhatnak.  Az  eset- 
leges alaknak  is  van  képessége  és  hajlandósága  is  meg- 
felelő okozat  létesítéséhez.  Mily  okon  lehetne  tehát  tőle 
az  eredményt  megtagadni.  Annál"  kevésbé,  a mikor  a 
tapasztalat  igazolja  ezt.  így  a hő  másokban  is  hőt  időz 
elő.  S minden  test,  melyben  hő  van  ugyancsak  képes  erre. 

Járulékos  okozatokat  lehet  tehát  a lények  esetleges 
képességeinek  betudni.  De  csak  is  ilyeneket.  Másokat  nem. 

Allagi  okozatokat  ellenben  csak  a lények  állagi  ké- 
pessége okozhat  első  sorban. 

Határozottan  megkülönböztetendő  tehát  a járulékos 
okozat  az  állagi  okozattól.  A járulékos  okozat  a lény 
járulékaiban  megy  végbe,  tehát  a mennyiségben  vagy 
milyenségben  vagy  viszonyban.  Állagi  okozat  pedig  az, 
mikor  a dolog  állagi  létében  történik  változás,  a mi  tör- 
ténik pl.  a nemzés  által,  rothadás  által  stb. 

Az  ily  állagi  okozat  tehát  első  .sorban  állagi  képes- 
ségtől eredhet  egyedül. 

Ha  ugyanis  a járulékos  képességek  más  lényeken 
járulékos  okozatokat  hozhatnak  létre,  akkor  sokkal  inkább 

kell  ily  erővel  bírnia  a fcnsobb  és  tökéletesebb  képesség 
nek  az  állagi  képességnek. 

Továbbá  ha  van  állagi  képesség,  kell  lennie  állagi 
cselekvésnek  is,  mert  a milyen  a lét,  ol3ain  a cselekvés. 

Végre  ellenmondásos  s e miatt  el  nem  fogadható, 
hogy  az  állagi  okozat  járulékos  képességtől,  mint  októl 
származzék.  Az  eredmény  ugyanis  nem  lehet  nagyobb 
mint  az  ok. 

S Így  tehát  kétségtelenül  az  állagi  okozatok  első 
sorban  mint  okra  az  állagi  képességekre  viendök  vissza. 

31.  §.  A teremtmény  cselekvésének  közvetlen 

(oka)  elve.  , 

Két  cselekvési  elvet  különböztetünk  meg.  Az  egyik 
a közelebbi  vagy  közvetlen,  a másik  a távolabbi  vagyis 
közvetett  elv,  a melyből  a közvetlen  cselekvési  képesség 
ered.  Ép  úgy  mint  a gyümölcsfa  gyökerének  okozata  a 
gal}^,  a melynek  okozata  a g}mmölcs. 

Duns  Scotus  és  követői  szerint  a teremtmény  állaga 
a cselekvés  közvetett  és  közvetlen  elve  együttesen  mig 
a járulékok  csak  a cselekvés'  anyagának  elkészítésével 
járulnak  közzé. 

Aquinói  sz.  Tamás  ellenben  az  állagi  cselekvést  egye- 
dül Istennek  tulajdonítja.  Mig  a teremtményben  az  állag 
a közvetett  (távolabbi)  elve  a cselekvésnek,  addig  a köz- 
vetlen (közelebbi)  elv  a cselekvési  képesség  (erő).  Pl.  az 
ember  leikéből  mint  állagból  indul  ki  minden  cselek- 
mény, de  az  ember  érzékek,  értelem  és  akarat  által  cse- 
lekszik, a mely  tehetségek  pedig  a lélektől  realiter  kü- 
lönböző reális  tehetségek. 

Hogy  pedig  tényleg  a teremtmény  állaga  nem  lehet 
közvetlen  és  közelebbi  elve  saját  cselekvésének  a követ- 
kezőkkel igazoljuk. 

Az  emberben  az  értelem  és  az  érzéki  észrevevö  te- 
hetség realiter  különböznek.  Már  pedig,  ha  az  ember  ál- 
lagával művelné  cselekedeteit  akkor  az  értelem  és  az 
érzéki  észrevevés  egyforma  müve  lenne  az  emberi  állag- 
nak vagyis  egyenlő  lenne.  De  hát  ki  merné  mondani, 
hogy  érteni  anyi  mint  pl.  látni,  vagy  hallani  etc. 

Továbbá  az  emberben  az  egyik  működés  gyengül,  * 
alább  hagy  vagy  akadályozza  a másik  működést.  Mi 
csak  úgy  lehetséges  és  csak  úgy  érthető  meg,  hogyha  a 
különböző  működés,  különböző  tehetségekből  ered,  me- 
lyek mint  alapból  az  emberi  lélekből  nyerik  erejüket. 

Továbbá  a teremtett  állag  csak  úgy  fejthet  ki  valami 
működést  más  lényen,  ha  ott  jelen  van.  Mert  lehetetlen 
az  „actio  in  distans."  Már  pedig  állagával  nyilvánvalóan 
nincs  jelen,  tehát  jelen  van  valami  járulékával. 

Végre  igaz  tétel  az,  hogy  a milyen  a képesség  olyan 
a működés  is  és  viszont. 

Már  pedig  a teremtményben  a cselekvés  járulék  és 
nem  állag.  Ennek  folytán  maga  a képesség  is,  mely  ál- 
tal e cselekvés  közvetlenül  történik  nem  állag,  de  járulék. 

így  tehát  a teremtmény  állaga  a cselekvés  távolabbi 
{közvetett)  oka,  mig  a közelebbi  {közvetlen)  ok  a képes- 
ség, mely  által  az  állag  cselekszik. 

32.  §.  A teremtmény  cselekvésének  föltétele. 

A teremtmény  cselekvésénél  szükséges,  hogy  az  ok 
az  okozattal  összekötetésben  legyen. 

Hogy  ugyanis  valamely  lény  cselekedhessék  szük- 
séges, hogy  az  illető  tárgy  vagy  lény,  melyre  e cselek- 
vése irányul  jelen  legyen,  illetve  a cselekvő  legyen  jelen 
ő nála.  Jelen  lehet  pedig  a cselekvő  CvSakis  vagy  állagi- 
lag  vagy  erőbelileg  t.  i.  vagy  állaga  által  vagy  ereje  ál- 
tal. Jelen  van  állaga  szerint,  ha  cselekvő  állaga  összeköt- 

tetik  a szenvedő  állagával.  Jelen  van  pedig  ereje  által, 
ha  állaguk  nincs  összek()tve,  de  a cselekvő  az  ő erejét 
valainikép  közli  a szenvedővel  (a  mi  t.  i.  a cselekvést 
befogadja).  Pl.  a nap  erejével  megmelegiti  a földet.  S 
Így  ténykedést  csak  akkor  képes  kifejteni,  ha  a másik 
lényen  vagy  állaga  szerint  vagy  ereje  által  jelen  van. 
'Máskép  pedig  míiködni  nem  képes.  S igy  jelen  nem  levő 
tárgyon  cselekedni  nem  lehet.  Mit  a bölcsészettanban  e 
kifejezéssel  fejeznek  ki : Actio  in  distans  impossibilis  est. 
A cselekvés  lehetetlen  a távolra  (t.  i.  a jelen  nem  léte- 
zőre állaga  vagy  ereje  által). 

Némelyed  Duns  Scotust  követve  vitatták  a távolra 
cselekvés  lehetőségét.  Mit  azonban  aqu.  Tamás  és  Aris- 
totelest  követve  kereken  tagadjuk  ezt. 

Allitásunkat  következőkkel  igazoljuk. 

1.  A cselekvés  együtt  jár  a léttel.  A hol  tehát  nincs 
meg  a lét,  nem  lehet  meg  a cselekvés  sem. 

2.  Idő  és  tér  egyaránt  befolyásolják  a cselekvést. 
Ámde  semmi  lény  sem  képes  cselekedni  oly  időben, 
melyben  nincs  ielen.  Ép  ugyanezt  kell  mondanunk  tér- 
belileg  is  vagyis  semmi  lény  sem  képes  tehát  cselekedni 
oly  téren  (oly  lényen)  a hol  nincs  jelen. 

3.  A milyen  a lényeg  olyan  a cselekvési  képesség. 
A mint  tehát  a teremtmény  lényege  mint  véges,  bizo- 
nyos térre  szorul,  ép  úgy  okvetlenül  az  ő cselekvése  is 
csak  véges  vagyis  bizonyos  térre  korlátozott  lehet. 

4.  A véges  lény  csak  oly  lényen  bir  ténykedni,  mely 
cselekvésének  alá  van  vetve.  Már  pedig  ily  alávetés  csak 
a közelség  és  összekötetésből  eredhet.  Tehát  távoli 
és  összekötetésben  nem  levő  lényen  nem  ténykedhetne. 

Valósággal  tehát  nincsen  cselekvés  a távolra  (non 
est  actio  in  distans). 

33.  §.  A közönséges  szülöokok  fölsorolása. 

I.  Természet. 

Közönségesen,  ha  valaminek  a megtörténtéről  van 
szó,  azt  mondjuk,  hogy  vagy  természetesen  vagy  erő- 
szakosan, vagy  mestenségesen,  vagy  szükségszerüleg  tör- 
tént az.  S Így  közönségesen  a következő  szülőokokat  kü- 
lönböztetjük meg:  a természet,  az  erőszak,  a mesterség, 
a véletlen  és  a vakeset  vagy  a szükségszerűség  (fatum). 

Ezek  mindegyikéről  szólani  kell  valamit. 

1)  A természet  Latinul  natura,  a mi-  nasci  — szü- 
letni igéből  származik  és  szorosan  annyit  jelent  mint 
születés  vagy  születik.  Ez  okból  a natura  szóval  először 
csak  a születés  által  létre  jövő  lények  szülő  oka  jelölte- 
tett. Majd  később  az  oly  lényekre  is  át  vitetett,  a melyek 
nem  szülés,  illetve  nemzés,  de  más  külső  okság  által  lé- 
tesültek. Majd  a lények  benső  lételvét  jelölték  vele. 
Mivel  pedig  a lények  elve  az  anyag  és  alak,  e miatt  ép 
e kettőt  nevezték  a természet  részeinek.  Végül  minthogy 
a dolgokban  a lényeg  az  alak  által  határoztatik  meg  és 
lesz  megkülönböztetve,  ez  okból  a lényeget  természetnek 
is  mondjuk.  így  azt  mondjuk,  hogy  az  állat  természete 
külömbözik  az  ember  természetétől.  Sőt  a természet  ki- 
fejezést általánosítjuk  is,  igy  beszélünk  arról,  hogy  a 
dolgok  természetében  rejlik  valami  stb. 

Midőn  tehát  a természet  szerepel  mint  szülő  ok  ez 
több  értelemben  vehető  u.  m : a)  születés  fogalmában, 
igy  mondjuk,  hogy  az  első  szülött  már  a természettől 
testvérei  fölé  helyeztetett,  b)  Az  anyag  és  alakra,  igy 
mondjuk,  hogy  az  embernek  két  természete,  testi  és  lelki 
természete  van.  c)  A dolgok  lényege  kifejezésére,  d)  Leg- 
általánosabban pedig  a dolgok  bennmaradó  elvének,  mel}^- 
től  ered  hyugalmok  vagy  mozgásuk.  így  mondjuk,  hogy 
a szív  ver,  a kő  felülről  lefelé  esik  stb. 

34.  §.  A közönséges  szülő  okok  fölsorolása. 

II.  Az  erőszak. 

Erőszak  (vis-violentia)  külső  okból  eredő  oly  beha- 
tás valamely  lényre,  melyhez  a hatást  befogadó  közre.' 
nem  munkál.  Azt  mondjuk,  hogy  külső  okból  (elvből) 
eredő  behatás,  mert  a mint  a természetes  okozat  benső 
elvből  származik,  akép  az  erőszakos  okozat  külső  okból 
(elvből)  ered.  Azt  mondjuk  továbbá,  hogy  az  erőszak  oly 
behatás,  melyben  a hatást  befogadó  közre  nem  munkál 
és  pedig  semmi  módon,  sem  beleegyezés,  sem  bárminő 
közremunkálás  által,  de  inkább  ellenszegül,  ellenáll.  Ezen 
ellenszegülés  annyira  lényege  az  erőszaknak,  hogy  ha 
valamely  esetben  nincsen  meg  pl.  a külső  behatást  befo- 
gadó beleegyezik  vágy  akarja,  kívánja,  előmozdítja,  ak- 
kor többé  az  nem  is  — erőszak,  jóllehet  külső  okból  ered  is. 

Erőszaknak  ennek  folytán  nem  minősíthető  azon  be- 
hatás vagy  működés,  a mel}^et  az  alsóbb  rendű  teremt- 
ményekre a fensőbb  rendűek  gyakorolnak  a természet 
megállapított  rendje  szerint,  mert  ez  Isten  akaratából  ered 
s azok  ellenkezésével  nem  járhat.  De  ép  ellenkezőleg  töké- 
letességökre szolgál,  melyre  minden  teremtmén}^  tör,  mert 
az  alsóbb  rendű  teremtmény  tökéletesedése  a fennsőbb 
rendű  behatásából  ered. 

Erőszaknak  ép  oly  kevéssé  mondható  azon  behatás,  ' 
vagy  működés  is,  mit  valamely  teremtménynek  Isten 
ad,  kölcsönöz.  Ez  ugyanis  nem  lehet  a teremtmény  elle- 
nére, de  ép  a legkiválóbb  módon  kell,  hogy  természeté- 
vel megegyezzék.  Istentől  van  ugyanis  a teremtmén}^ 
természete  és  Istentől  van  bárminemű  behatás,  világos 
tehát,  hogy  itt  erőszakról  nincs  szó.  Bármely  irányban 
hajlitja  is  az  ember  a kezét,  ez  természetes  cselekvés 
lesz,  ép  úgy  természetes  lesz  a teremtményre,  bármily 
működést  is  adjon  annak  az  Isten. 

Innét  láthatjuk,  hogy  még  a szabad  akaratú  teremt- 
mény természetével  sem  ellenkezik  a fensőbb  akarat,  a tör- 
vény, főleg  há  isteni  törvény  által  van  vezetve.  Az  lesz 
az  erőszak,  ha  alsóbb  akarat  akarja  a fensőbbet  vezetni 
és  kormányozni. 

Ha  azonban  Isten  akarja,  erőszakot  is  tehet  a teremt- 
ményeken, akként,  hogy  bizonyos  működést  vagy  hajla- 
mot tart  fenn  bennök  és  egyúttal  e hajlammal  bizonyos 
ellenkező  ténykedést  nyom  rájuk,  ekkép  tesz  erőszakot 
az  ördögön,  midőn  tűz  békókhoz  kötözi  őket,  igy  sújt 
minket  néha  betegség  vagy  csapással,  hogy  bennünk  a 
földiek  utálatát  felköltse. 

35.  §.  A közönséges  szülő  okok  fölsorolása. 

III.  Mesterség. 

Mesterség  {művészet  — ars)  alatt  az  emberi  ész 
azon  állandó  képességét  értjük,  mely  őt  a külső  anyagi 
dolgok  földolgozásában  vezérli.  Miért  is  a mesterséget 
akkép  is  határozhatjuk  meg,  miszerint  a külső  anyag 
földolgozásának  helyes  módja.  És  ép  ebben  különbözik 
a mesterség  az  okosságtól,  mert  az  okosság  munkálko- 
dásra irányul,  a mesterség  a külső  anyag  feldolgozására. 
Maga  a mestermű  vagy  művészi  mű  pedig  ép  az  anyag 
külső  feldolgozásából  állittatik  elő.  E földolgozásban  pe- 
dig nem  csak  nem  a természet  ellen  teszünk,  de  ép  ellen- 
kezőleg a természetet  utánozuk  és  követjük.  A mester- 
ség és  a művészet  a természet  követője,  mondhatjuk 
majma.  És  ez  egészen  rendén  van.  Mert  a mint  az  em- 
ber az  által  lesz  tökéletesebb,  hogy  mint  tökéletest  Istent 
utánozza,  ép  úgy  a mesterség  és  művészet  is  az  által 
tökéletesül,  hogy  mint  tökéletesebbet  a természetet  utá- 
.nozza. 

Dr.  Hadzsega : Léri3dan. 

A mesterség  és  a művészet  és  a természet  között 
sok  hasonlóság  van.  így  hasonlítanak  okukban,  a termé- 
szet az  isteni  észből,  a mesterség  az  emberi  észből  ered. 
Hasonlítanak  az  alany  tekintetében,  mert  úgy  a termé- 
szet mint  az  ember  működéséhez  okvetlenül  anyagot 
kivan  meg.  Hasonlítanak  a módra,  mely  bizonyos  rend- 
hez van  kötve  mind  kettőnél.  Hasonlítanak  a célra,  mert 
mindkettőnek  van  kijelölt  célja,  melytől,  ha  eltér  akár- 
melyik is  legott  hibázik. 

De  egyúttal  különböznek  is.  Mindenekelőtt  a termé- 
szet mint  isteni  mű  fensőbb,  általánosabb  és  hatékonyabb 
ész  műve  mint  a mesterség,  melyet  az  emberi  ész  léte- 
sít. Különböznek  a czélra  is,  mert  a természetnél  a cél 
a mindenség  lényeges  java,  mig  a mesterség  csak  az 
ember  javára,  kényelmére  irányul. 

36.  §.  A közönséges  szülő  okok  fölsorolása. 

IV.  Szerencse  véletlen  és  vaksors. 

Sokat  abból  mi  e világon  történik  tulajdoniunk 
szerencse,  véletlen  vagy  vaksorsnak,  mint  valami  szülő 
oknak.  Pedig  e három  nem  határozott  valami,  hanem  ép 
ellenkezőleg  határozatlan  természetű,  mint  ha  csak'  álta- 
tok a különböző  szülő  okok  egymással  való  küzdelmét 
fejeznők  ki.  Ha  az  ily  határozatlan  ok  előre  nem  látott 
és  esetleges,  akkor  szerencse  vagy  véletlennek  nevezzük, 
ha  pedig  valamely  fennsőbb  ok  előzetes  meghatározásá- 
ból (akaratából)  ered,  akkor  vaksorsnak  (íatum)  nevezzük. 

Ezen  elnevezések  pogány  eredetűek.  A pogány  hie- 
delem ugyanis  a szerencsét  istenségnek  gondolta,  mely 
főleg  az  emberi  jövendőt  vak  véletlenséggel  intézte.  A 
szerencsét  vak  alaknak  képzelték,  mely  lábaival  egy 
szüntelen  forgó  gömbön  állt  és  szünet  nélkül  egyaránt 

szórta  szét  a koronákat,  a gazdagságot,  a hatalmat,  nyo- 
mort, Ínséget,  bajt,  tömlöcöt  stb. 

A józan  bölcsészet  e tévelytől  mentesen  a szeren- 
csét és  a véletlent  egyforma  esetleges  oknak  tekinti,  a 
melyeknek  nem  várt  okozatokat  szokás  tulajdonítani. 
Néha  pedig  e két  névvel  az  ekként  származó  váratlan 
okozatokat  magokat  jelöljük.  A,  szerencse  és  a véletlent 
tehát  esetleges  szülőoknak  határozhatjuk  meg,  a melyek- 
ből az  okozat  várakozás  ellenére  szokott  származni.  Ha 
az  ily  esemény  eszes  lények  körül  történik  szoros  érte- 
lemben szerencsének  mondjuk,  ha  pedig  észszel  nem  biró 
okoktól  ered,  szorosan  véletlennek  nevezhető. 

Minthogy  Isten  mindentudó,  világos  miszerint  az  ő 
részéről  szerencse  vagy  véletlenről  szó  sincsen. 

Teljesen  más  természetű  a vaksors  (fatum).  Vaksors- 
nak a régiek  a jövendő  eseményeknek  tudatos  és  szán- 
dékos, de  változatlan  előre  állapítását  értik  Isten  által. 

Eg}^esek  a régiek  közül  elvetve  az  isteni  gondvise- 
lést s ezzel  a fatumot  is,  mindent  a véletlennek  tulaj- 
donítottak. 

A vStoikusok  a fatumot  ama  természetes  rend  és 
összefüggésbe  helyezték,  mely  a világegyetem  okai  kö- 
zött van  és  a melyekből  minden  szükségképen  szárma- 
zik. Innét  kiváló  mértékben  a csillagoknak  s azok  elhe- 
lyezésének tulajdonítottak  mindent. 

Mások  Így  Seneca,  (Plató)  a fatum  szükségképeni- 
ségét  nem  a csillagokhoz,  vagy  más  más  természeti 
okokhoz  kötötték,  de  Isten  akaratába  helyezték.  így  ta- 
nít Kálvin  is  az  ő változhatlan  praedestinatiojában. 

Mások,  a fatumot  külön  istenségnek  vélték.  A köl- 
tők pedig  érctáblákra  fölvésve  képzelték  a fatumot,  a jö- 
vendő sorsot. 

Megközelítette  ezeket  Wikleff  is,  ki  szerint  Isten  oly 

szükségszerüleg  intézi  a világ  folyását,  hogy  Isten  ön- 
maga sem  cselekedhetnék  másként,  mint  a hogy  tényleg 
— cselekszik. 

A személyes,  mindentudó  és  mindenható  Isten  a vi- 
lágnak bölcs  gondviselője  is  egyúttal.  Természetesen 
e miatt  ő benne  a jövendő  sors  is  változatlanul  meg 
van  előre  állapítva,  de  a fatum  kizárásával.  Ezt  bőveb- 
ben a természetes  Isten  tanban  fogjuk  látni.  Itt  nagyon 
elég  annyit  mondani,  hogy  Isten  mig  az  ésszel  nem  biró 
okokat  szükségképeniséggel,  addig  az  eszes,  szabad  aka- 
rata okokat  a szabadság  alapján  kormány oza  s igy  vak- 
sors vagy  fatumról  pogány  értelemben  szó  sem  lehet. 

37.  §.  A lény  külső  elvei.  B)  Célok  (causa  finalis). 

A cél  (finis)  különféle  jelentményben  vétetik.  Álta- 
lában valaminek  a végét,  határát  értjük  alatta.  Miért  is  a ' 
célt,  mint  okot,  akkép  határozhatjuk  meg,  hogy  a cél  az, 
a mi  végett  történik  valami  vagyis  az,  a mi  végett  a 
cselekvő  ok  cselekszik. 

A cselekvőnek  az  akarata,  mellyel  a célt  akarja  a 
szándék  (intentio).  A mi  a cselekvőt  a cselekvésre  indítja  : 
az  az  indok,  (motívum),  a cselekvény  pedig  mellyel  a célt 
akarja  elérni  az  eszköz  (médium,  remedium). 

A célok  pedig  a mennyiben  a cselekvés  indokát 
foglalja  magában  valósággal  az  igy  létesülő  okozatra 
nézve  szülő  ok,  mert  létet  ad  neki,  nem  ugyan  physikai 
behatással,  de  erkölcsi  befolyással. 

Ha  pedig  azt  nézzük,  hogy  mi  az,  a mi  által  a 
célok  a mi  akaratunkat  cselekvésre  indítja,  azt  találjuk, 
hogy  a célok  annyiban  hat  az  akaratra,  a mennyiben' 
jó.  A célokban  levő  valódi  vagy  látszólagos  jóság  tehát 
az,  mely  akaratunkra  hat  és  azt  cselekvésre  indítja.  A 
célok  ugyanis  föltünteti  előttünk  a benne  rejlő  valódi 

vagy  látszólagos  jót  és  ez  által  megnyeri  az  akaratot.  A 
köztapasztalat  tanúsága  szerint  ugyanis  senki  sem  ki- 
vánja  a rosszat,  a miatt  mert  rossz.  Hiszen  az  esetben 
is,  midőn  rosszat  kivánunk,  ezt  a miatt  tesszük,  mivel 
magunkra  jónak  tartjuk.  Kézzelfoghatólag  látjuk  ezt  az 
öngyilkosnál,  a ki  a halált  a miatt  választja,  mert  ma- 
gára nézve  jobbnak  látja  az  életnél. 

Ha  pedig  azt  nézzük,  hogy  mi  az,  a mi  által  a 
célokban  rejlő  jó  megnyeri  az  akaratot,  általában  azt 
kell  mondanunk,  hogy  ez  az  illető  jónak  a kívánsága, 
vagyis  a szeretete,  melyet  bennünk  fölkelt. 

Midőn  ugyanis  értelmünk  megismer  valami  jót,  ez- 
zel látja  akkor  annak  a jóságát,  ez  tetszésére  is  van  az 
akaratnak,  s megszerzésének  kívánsága  ébred  föl 
bennünk.  E lelki  tények  pedig  kettőre  vezethetők  vissza 
a szeretet  és  kívánságra.  A célok  szemlélete  közvetlenül 
felidézi  bennünk  ama  kívánságot,  hogy  elnyerjük,  de  má- 
sodsorban azután  reávesz  minket  azon  szükséges  eszkö- 
zök igénybe  vételére,  a mi  által  az  illető  célt  el  lehet 
érnünk.  A velle  finem  a primum,  és  az  adhibere  média 
a secundum.  Mely  eszközöknek  okvetlenül  olyanoknak 
kell  lenniük,  hogy  a célt  képesek  legyenek  elérni  vagyis, 
hogy  arányban  legyenek  a céllal.  Minthogy  pedig  eszkö- 
zök nélkül  a cél  el  nem  érhető,  e miatt  okvetlenül  az 
következik,  hogy  a ki  komolyan  akarja  a célt,  annak 
szükségképen  akarnia  kell  az  eszközöket  és  pedig  a meg- 
felelő eszközöket.  Másrészt  pedig  világos  az  is,  miszerint 
az,  a ki  valamely  célra  szolgáló  arányos  eszközöket  nem 
akarja,  nem  akarja  magát  a célt  sem,  — bármit  is  mond- 
jon esetleg  szavakkal. 

A célok  tehát  az  akaratra  azon  kívánság  és  szeretet 
által  hat,  melyeket  mibennünk  az  ő (célok)  ösmerete  és 

látása idéz  föl.  De  más  részt  az  is  igaz,  hogy  a szeretet 
az,  a mi  miatt  az  illető  célt  akarjuk. 

A céloknak  különböző  nemeit  különböztetjük  meg : 

1 . A finis  qui  {vagyis  tárgyilagos  cél),  mi  alatt  azon 
jót  kell  értenünk,  a mit  elnyerni  akarunk.  Ez  lehet  vagy 
már  létező  vagy  pedig  létrehozandó,  a szerint  a célokot 
is  megkülömböztetjük  finis  qui  obtinendus  és  finis  qui 
efficiendus.  Ha  valaki  egy  házat  meg  akar  venni,  az  finis 
qui  obtinendus ; ha  pedig  valaki  házat  akar  épiteni  ez, 
finis  qui  efficiendus,  mert  a ház  még  csak  létrehozandó. 

2.  Finis  quo  (vagyis  alanyi  célok)  magának  az  óhaj- 
tott jónak  a birása.  Pl.  a zsugorira  a finis  qui  a pénz, 
a finis  quo  pedig  a pénznek  a birása. 

3.  A finis  Cüi  azon  alany  ugyanis,  kinek  javára  az 
illető  célt  akarjuk  elérni.  így  a szülő  a gyermek  javára 
dolgozik. 

4.  A finis  operis  és  finis  operantis.  A finis  operis 
azon  cél,  melyre  az  illető  dolog  természeténél  fogva 
irányul.  A finis  operantis  pedig  azon  cél,  a melyet  az 
illető  cselekvő  magának  kitűz,  hogy  elnyerjen.  Pl.  egy 
óránál  a finis  operis,  hogy  mutassa  az  időt,  a finis  ope- 
rantis pedig  az,  a mit  az  órás  elnyerni  akar,  ez  pedig  lehet 
a legkülönfélébb,  megélhetés,  hirnév,  vagyon  stb.  A finis 
operis  benső  célnak,  a finis  operantis  pedig  külső  célnak 
mondható. 

5.  A közeli  távolabbi  és  legtávolabbi  — végcél,  a 
mint  közeli,  távolabbi  illetve  legtávolabbi  célt  akarunk 
elérni.  Az  utolsó  cél  lehet  azután  viszonylagosan  vagy 
föltétlenül  utolsó,  a mint  viszonyban  másokkal  avagy  föl- 
tétlenül legutoLsó. 

6.  A főcél  és  mellékcél  pl.  ha  valaki  kötelességét 
első  sorban  azért  teljesiti,  hogy  eleget  tegyen  kötelessé- 
gének, de  másodlagosan  azért  akar  esetleg  tetszeni  főnö- 

kének  hogy  könnyebben  kapjon  szabadságot,  vagy  hogy 
hamarább  előlépjen  stb. 

38.  §.  A célokra  vonatkozó  alapelvek. 

A célok  okságát  tekintve  a következő  tételeket  ál- 
lítjuk föl : 

1.  A célok  igazi  és  első  oka  mindennek.  Hogy  a 
célok  igazi  ok,  mutatja  a közbeszéd,  a menynyiben  cél- 
nak azt  mondjuk,  a mi  végett  történik  valami,  ezzel  pe- 
dig oksági  ténykedést  fejezünk  ki.  A mellett  a cselek- 
vésre a cél  indít,  de  ezen  indítás  amaz  elv,  a melyből 
az  okozat  származik.  Nyilvánvaló  tehát  miszerint  a cél 
valódi  ok. 

A célok  egyúttal  az  első  ok  is,  mert  a cél  az,  mely 
magát,  a szülő  okot  is,  — melytől  ered  a tényleges 
ténykedés  — működésre  bírja.  E miatt  a célok  valóban 
első  ok  úgy  sorrendileg,  mint  rang  s méltóságra  nézve. 
Sorrendileg,  mert  a célok  az  első,  mely  működésűnket 
fölidézi ; méltóságra,  a mennyiben  a célok  méltósága  az, 
mely  által  minket  működésre  bir.  Ekként  a célok,  bár  a 
tevékenységünk  határa,  mégis  első  szándékunkban,  mely 
akaratunkra  hat.  Finis  est  primus  in  intentione  et  ultimus 
in  executione. 

2.  Minden  cselekvés  bizonyos  cél  miatt  történik ^ de 
különböző  módon. 

Hogy  minden  cselekvés  bizonyos  cél  miatt  történik 
már  onnét  is  könnyen  láthatjuk,  miszerint  minden  cse- 
lekvés nem  egyéb,  mint  valami  mozgás,  mely  valamely 
alanyból  kiindul  és  valamely  véghatár  felé  tör.  Már  pe- 
dig e határ  (finis)  ép  az  a cél,  a melyre  e cselekvés 
irányul. 

Továbbá,  hogy  valamely  cselekvő  alany  ilyen  és 
ilyen  meghatározott  cselekedetet  vigyen  végbe,  okvetle- 

nül  szükséges,  hogy  ép  ezen  meghatározott  cselekvényre 
legyen  azon  cselekvő  alany  meghatározva.  E meghatá- 
rozást pedig  egyedül  a cél  képes  eszközölni,  mert  hisz  a 
cselekvés  az  által  lesz  meghatározva,  a mi  végett  törté- 
nik. Minthogy  pedig  minden  cselekvény  meghatározott, 
világos  miszerint  minden  cselekvés  bizonyos  cél  miatt 
történik.^ 

Bár  azonban  minden  cselekedet  bizonyos  cél  miatt 
történik,  ámde  ép  oly  könnyen  látható,  miszerint  külön- 
böző módon  irányul  céljára.  Mutatja  ezt  ugyanis  a kü- 
lönböző cselekvő  alanyok  természete  önmagában. 

A célok  hatékonysága  abból  ered,  hogy  a cselekvő 
megismerve,  megszereti  és  kívánja  a célt.  Ámde  vannak 
cselekvő  alanyok,  a melyek  a czél  ismeretére  egyáltalá- 
ban nem  képesek;  vannak  ismét  más  cselekvő  alanyok, 
melyek  a célt  anyagilag  és  ismét  mások,  melyek  a célt 
alakilag  ismerik  meg.  Világos  miszerint  mindhárom  nemű 
cselekvő  különböző  módon  tör  majd  céljára  is. 

Ott,  a hol  nincs  és  nem  lehet  a célnak  semmi  is- 
merete, ott  a cselekvő  alany  szükségképiséggel  irányul 
célja  felé.  Pl.  a leeső  kő  mit  sem  tud  célról,  határról 
és  vak  szükségképiséggel  mozog  célja  felé  és  éri  azt  el. 

Azon  cselekvők,  melyek  anyagilag  ismerik  meg  cél- 
jokat  vagyis  megismerik  a célban  a jót  és  azt  mint  ilyet 
akarják  is,  ámde  arról,  mint  célról,  a neki  szolgáló  esz- 
közökről mit  sem  tudnak,  teljesen  ennek  megfelelőleg 
/agyis  anyagilag  is  törnek  feléje.  Akarják  tehát  a célt, 
mert  látják,  hogy  az  nekik  jó,  de  mert  többet  mit  sem 
tudnak  mit  sem  törődnek  is  vele.  Pl.  az  ökör  megeszi, 
a kínálkozó  takarmányt,  de  mert  bővebben  mit  sem  tud 
róla,  mit  sem  törődik  vele. 


1 Cí.  S.  Thom.  I.  II.  9.  1.  a.  2. 

Végül  azon  cselekvők,  melyek  a czélt  nem  csak  anya- 
gilag, hanem  alakilag  ösmerik  meg  vagyis  mint  célt  az 
elérésére  vSzolgáló  arányos  eszközökkel,  ennek  megfelelő- 
leg  öntudatos  cselekvéssel  törnek  céljukra  is,  tehát  mert 
megismerik,  e miatt  akarják  és  e miatt  veszik  igénybe 
az  arányos  szükséges  eszközöket.  Mi  látható  az  egyes 
eszes  teremtménynél. 

A cselekvő  és  a cél  között  bizonyos  összefüggés 
van  és  egyiknek  a kettő  közül  okvetlenül  a másik  fölé 
kell  bizonyos  értelemben  emelkednie. 

A szervetlen  test  semmi  főlénynyel  sem  bir  a cél 
fölött,  e miatt  vak  szükségképiség  vezeti  céljához. 

A szerves  lények  érzéki  benyomásaik  által  irányul- 
nak céljukra. 

Az  eszes  lény  tudja  és  akarja  cselekvése  célját.  S 
minél  tökéletesebb  az  eszes  lény,  annál  tökéletesebben 
emelkedik  célja  felé  és  törekszik  feléje.  Miért  is  a vég- 
telen tökéletes  lény  végtelen  magasan  áll  célja  felett.  All 
ez  az  Istenre,  kinek  mint  végtelen  tökéletes  lénynek, 
csak  végtelen  tökéletes  lehet  az  ő végcélja  is,  mely  miatt 
cselekszik.  Innét  van,  hogy  isteni  cselekvésnek  végin- 
doka önmaga  és  e miatt  akar  minden  mást,  mert  vilá- 
gos, miszerint  minden  más  teremtett  cél  felé  irányulnia 
annyi  lenne  mint  a teremtett  célból  némileg  függésbe 
lenni,  mi  Istenről  meg  nem  engedhető. 

Különbség  van  tehát  a mint  látjuk  agere  ad  finerriy 
valami  célra  irányulni,  mi  az  ész  nélküli  teremtménynél 
is  megvan  és  agere  propter  finerriy  mi  egyedül  az  eszes 
teremtmény  sajátja,  mely  öntudatosan  tör  céljára  vagyis 
valóban  a cél  miatt  cselekszik. 

Láthatjuk  tehát  azt  is,  miszerint  az  eszes  és  szabad 
akaratú  lények  cselekesznek  egyedül  céltudatosan  prop- 

tér  finem.  Mig  viszont  világos  az  is,  hog}^  a hol  céltu- 
datosság van,  ott  ok\^tlen  eszes  oknak  kell  lennie. 

Finis  praesupponit  causam  intelligentem.  (A  cél  ér- 
telmes okot  tételez  föl.) 

Miből  másrészt  az  következik,  hogy  az  eszes  ok, 
mint  ilyen,  mint  eszes  ok  mindig  céltudatosan  cselek- 
szik vagyis  öntudatos  ok  akaratisággal  tör  céljára. 

Nihil  ágit  nisi  causa  intelligem  propter  finem.  CaUvSa 
intelligens  ágit  semper  propter  finem,  quatenus  intelli- 
genter  ágit. 

3.  A célokok  végtelensége  lehetetlen  miért  is,  okvet- 
lenül egy  vég  cél  veendő  föl, 

A lények  a jóságot  külünböző  fokban  birják  és  ek- 
ként bámulatos  fokozatos  sorát  adják  a jónak  egészen  a 
végtelen,  teremtetlen  jóig.  Ugyan  ez  áll  a célokokra 
nézve  is,  mert  minden  cél  annyiban  cél,  a mennyiben 
jó.  De  ép  úgy  a célokok  fokozatos  sorában  sem  szabad 
a végtelenségig  mennünk,  de  okvetlen  egy  utolsó  vagyis 
végcélban  kell  megállapodnunk.  Oka  ennek  az,  hogy 
véges  mennyiségből  végtelen  sor  nem  lehetséges. 

Ugyanezt  mutatja  a céloknak  már  csak  a neve  is. 
A cél  ugyanis  annyi  mint  valaminek  határa,  vége,  a mi 
tehát  bevégez,  berekeszt  valamit.  A célokok  között  pedig 
tagadhatatlanul  valódi  sorozat  van,  fokozatosan  emelkedő 
sor.  E sorozat  azonban  a végtelenségig  nem  mehet,  de 
okvetlenül  egy  végokot,  végcélt  kell  fölvennünk,  mert 
különben  e célsorozat  nem  birna  önmaga  céllal  véggel, 
berekesztéssel  s igy  eredetében  célok  lenne  cél  nélkül. 
A mi  meg  nem  engedhető. 

A mi  által  egy  újabb  tételt  ismertünk  meg,  hogy  vala- 
hányszor céltudatosan  cselekszünkegyuttal  valamely  végcélért 
cselekszünk  legalább  implicite.  Causa  intelligens  quatenus 
intelligenter  ágit,  semper  ágit  propter  finem  aliquemultimum. 

39.  §.  Rend  és  törvény. 

A „rend“  kifejezést  mint  a lények  állitmányát  hasz- 
náljuk akképen,  hogy  azzal  az  okok,  célok,  tények,  tár- 
gyak, igazságok,  ösmeretek  vagy  egyáltalában  a lények 
bizonyos  meghatározott  egymásutánját  értjük,  melyek 
ezen  meghatározott  egymás  iránti  viszonyuknál  fogva  egy 
erkölcsi  egészet  alkotnak.  Ordo  est  dispositio  plurium 
ad  unum  secundum  certam  rationem.  Vagyis  több  dolog- 
nak bizonyos  meghatározott  viszony  szerinti  elhelyezése. 

A rend  ezen  meghatározását  könnyen  akadatolhatjuk 
és  helyességét  igen  könynyen  átláthatjuk. 

Egy  dolog  önmagában  nem  alkothat  rendet.  A rend 
fogalmához  okvetlenül  szükséges  a többség  fogalma.  Vagy 
akként,  hogy  egy  dolognak  több  része  legyen  vagy  ak- 
ként, hogy  több  dolog  legyen.  De  azt  is  látjuk,  hogy  a 
többség  még  önmagában  szintén  nem  alkotja  a rendet.  Midőn 
ugyanis  valami  többséget  rendezünk,  mindig  megnézzük, 
van  e ezen  többségben  valami  kölcsönös  viszony  a ta- 
gok közütt,  továbbá  nézzük,  hogy  mi  ezen  kölcsönös  vi- 
szony és  végül  egyik  vagy  másik  viszonyt  fölveszük 
magunknak  és  a szerint  az  illető  dolgokat  elhelyezzük. 
Miért  is  ugyanazon  dolgokat  többféleképen  lehet  elren- 
dezni, a szerint  a mint  más  és  más  viszonyt  veszünk 
ezen  elrendezés  szabályozóul.  Ha  egy  viszony  szerint 
rendezzük  a dolgokat,  a létrejövő  rend  egyszerű,  ha  pe- 
dig több  viszony  szerint  járunk  el  ezen  elrendezésben, 
akkor  a létrejövő  rend  is  összetett. 

Az  együttesen  létező  anyagi  dolgok  elrendezése  a 
térben  történik;  az  egymást  követő  dolgok  az  időben  so- 
rolhatók rendbe ; mig  az  anyagtalan  és  együtt  létező  dol- 
gok a gondolkodás  törvényeivel  rendezhetők. 

Alkotó  mozzanatai  pedig  a rendnek  a fönnebiek  sze- 

rint:  1.  a többség  2.  bizonyos  közös  szempont  vagyis 
cél  és  3.  a dolgok  elrendezése  a közös  szempont  szerint, 
hog}^  Így  bizonyos  egységet  alkossanak. 

Vagyis  röviden  a rendhez  szükséges  1.  több  lény, 
2.  közös  cél,  3.  a közös  célra  való  elrendezés. 

Minthogy  pedig  a több  tárgy  egy  közös  célra  ekként 
rendezve  határozott  viszonyokat  létesít  az  illető'  tárgyak 
között,  a mely  viszonyokban  megvalósul  és  nyilvánul  a 
rend,  e miatt  eme  viszonyokat  bizonyos  szabály,  törvény- 
nek kell  szabályoznia.  E szabályok  hivatvák  a kölcsönös 
viszony  állandó  rendezésére  s e miatt  azokat  a rend  tör- 
vényeinek nevezzük. 

A rend  fogalmával  tehát  együtt  jár  úgy  a cél,  mint 
a törvén}^  fogalma.  Rend  nincs  és  nem  lehet  cél  nélkül 
és  ép  úgy  törvény  sem  lehet  cél  nélkül.  A törvény 
ugyanis  a rend  miatt  van,  a. rend  a cél  miatt,  s igy  ok- 
vetlenül a törvény  is  mindig  a cél  miatt  van. 

így  kapjuk  a rend  három  fő  és  lényeges  jellemvo- 
nását: a célszerűséget,  tervszerűséget  és  törvényszerűsé- 
get, hogy  t.  i.  a lend  minden  egyes  tagja  a közös  cél- 
hoz bizonyos  terv  és  állandó  törvény  szerint  legyen 
irányítva. 

Végül  még  azt  kell  megállapítanunk,  hogy  mi  nemű 
okozat  a rend  vagyis  mily  októl  származhat  a rend? 

Válaszunk  az,  miszerint  a rend  okvetlen  értelmes 
okot  követel,  ordo  prae  supponit  causam  intelligentem. 

Nincs  ugyanis  okozat  ok,  még  pedig  arányos  meg- 
felelő ok  nélkül  ugyannyira  miszerint  semmi  sem  lehet 
az  okozatban,  a mi  kielégítő  alappal  nem  bírna  saját 
okában. 

Már  pedig  a rendhez  mint  okozathoz  egyedül  az 
értelmes  ok  van  arányban  és  más  semmi. 

Ugyanis  minden  lehető  ok  csak  e két  nemhez  tar- 
tozhat: a per  se  ok  és  a (esetleges)  per  accidens  ok.  A 
rend  azonban  nem  lehet  esetleges  oknak  (causa  per  acci- 
dens) az  okozata,  minden  rendben  ug}^anis  tagadhatlanul 
bizonyos  állandóság  és  egy  természetiség,  célszerűség, 
tervszerűség  és  törvényszerűség  uralkodik.  A mi  pedig 
esetleg  történik  az  állandó  és  egy  forma  jelleggel  nem  birhat, 
mivel  különben  az  állandóság  és  eg}^formaság  kielégítő 
ok  nélkül  léteznének,  a mi  ellenmondás. 

A per  se  ok  pedig  az,  mely  okozatára  vagy  önma- 
gától irányul  vagy  pedig  természetes  elrendezettsége  és 
szűkségképiségével.  Az  oly  ok  pedig,  mely  önmagától 
irányul  okozatára  nyilvánvalóan  értelmes  ok.  Azon  ok 
pedig  mely  természetes  elrendezettsége  és  szűkségképi- 
sége  által  irányul  céljára  tagadhatatlanul  valahonnét  kapta 
ezen  elrendezettséget  és  szűkségképiséget.  Kérdés  kitől 
kapta?  Önmagától?  Nem,  mert  értelem  hián  semmi  sem 
lehet  önmagának  az  oka.  Nincs  más  tehát,  mint  hogy 
mástól  kapta.  Ezen  más  ok  pedig  csak  ismét  vagy  ön- 
magától birta  azt,  vagy  pedig  benső  elrendezettsége  és 
szűkségképisége  által  volt  képesítve  ezen  eredményre. 
Ha  az  első  eset  áll,  akkor  már  értelmes  okkal  birunk, 
ha  pedig  az  utóbbi  akkor  ismét  ugyanazon  nehézségek 
újból  és  újból  mind  addig  föl,  mig  csak  végre  egy  ér- 
telmes okfőben  mint  végokban  meg  nem  állapodunk. 

S Így  valóban  minden  rendezett  mű  vagyis  minden 
oly  mű,  a hol  célszerűség,  tervszerűség  és  törvényszerű- 
ség van,  mely  tulajdonok  a rendnek  lényeges  jellemvo- 
násai, mindaz  ilyen  közvetlenül  vagy  közvetve  értelmes 
oknak  lehet  egyedül  az  okozata. 

Néha  ugyan  a nem  értelmes  okok  esetleges  műkö- 
déséből is  a rendezett  mű  bizonyos  hasonmása  szárma- 
zik. De  ez  csak  hasonlóság,  puszta  anyagi  hasonlóság  és 

semmikép  sem  rendezett  mű,  mert  benne,  célszerűség 
és  törvényszerűségről  szó  sincsd 

A rendnek  különböző  fajait  különböztetjük  meg. 

Lehet  ugyanis  a rend  tekintve  a rend  alapját  (fun- 
damentum), melyen  a rendet  létrehozzuk  természetes,  ha 
ez  alap  magában  az  illető  lények  természetében  rejlik 
vagy  positiv,  ha  ezen  alap  az  illető  lények  természetén 
kivül  van. 

Tekintve  a rend  tagjait,  lehet  a rend  physikai  vagy 
erkölcsi,  a mint  tisztán  physikai  (anyagi)  avagy  erkölcsi 
vagyis  értelmes  szabad  akaratú  lényekből  alakul  meg. 

Végül  lehet  a rend  célját  tekintve,  célját  természe- 
tes és  természetfölötti,  ha  t.  i.  természetes  vagy  termé- 
szetfölötti célra  irányul. 

A mint  a rend  ép  úgy  a törvény  is  megkülönböztet- 
hető természetes  és  positiv,  physikai  és  erkölcsi,  végül 
természetes  és  természetfölöttire. 

40.  §.  A lény  külső  elvei.  C)  Az  eszményképi  ok. 

Végül  szólunk  az  eszményképi  vagy  mintaképi  ok- 
ról (causa  exemplaris). 

Az  alaki  okkal  áll  a legközelebbi  összekötetésben 
miért  is  sokszor  az  alaki  okhoz  számittatik.  E miatt  alaki 
oknak  hivják,  csakhog}^  megkülönböztetésül  az  alaki 
(benső)  októl,  melyből  az  anyagi  okkal  való  egyesülése 
által  származik  az  összetett  lény,  alaki  külső  oknak  szo- 
kás hivni. 

És  joggal  mondható  a mintaképi  ok  alaki  külső  ok- 
nak, ugyanis  ez' azon  eszményi  minta-kép,  eszményi  alak. 


1 A.  Salvatoris  Tongiorgi  S,  J. : „Institutiones  phylosophicae  in  compe- 

naium  redactae.  Edit.  5.  Paris.  — Lugdum  1878.  Nrum.  146.  147.  148.  p. 

165.  166. 

mely  a működő  alany  értelmében  előzetesen  él,  s me- 
lyet a működő  alany  az  okozatban  megvalósít  és  a 
melyhez  e miatt  az  okozatnak  hasonlítania  és  vele  meg- 
egyeznie kell. 

Joggal  határozza  meg  a miatt  aqu.  sz.  Tamás  ekkép 
a mintaképi  okot:  Forma  , ad  quam  respiciens  artifex  ope- 
ratur  vagy  bővebben  forma,  quam  aliquis  imitatur  ex 
intentione  agentis  sibi  finem  determinantis.  (Quaest.  III. 
de  Veritate)  vagy  is  azon  alak,  melyet  valaki  utánoz  a 
cselekvőnek  bizonyos  célra  irányuló  elhatározásából. 

Valójában  ugyanis  a mintaképi  ok  értelmi  kép,  min- 
takép, melynek  hasonlóságára  készül  valami.  Ezen  min- 
taképi ok  tehát  maga  a gondolat,  az  eszme,  mely  a szán- 
dékolt műben  kifejezésre  kell,  hogy  találjon,  az  illető 
cselekvőnek  bizonyos  célra  irányuló  elhatározásából.  Az 
ily  mintaképi  ok  ugyanis  annyiban  mondható  oknak,  a 
mennyiben  áz  illető  cselekvő  bizonyos  maga  elé  kitűzött 
cél  valősitása  végett  azt  utánoza  cselekvésében.  És  ha 
valami  hasonlóság  az  illető  cselekvőnek  szándéka  nélkül 
avagy  annak  ellenére  létesül,  az  ilyenre  semmikép  sem 
mintaképi  ok  az  illető  eszme. 

A mondottakból  látható : 

1.  hogy  a mintaképi  ok  valódi  ok,  a menynyiben 
valósággal  befoly  az  okozat  létrehozásába.  Ki  tagadhatná 
ugyanis,  hogy  a festő  eszméje,  esetleg  eszményétől  függ, 
hogy  milyen  legyen  az  illető  festmény?  Az  ily  cselek- 
vésnél ugyanis  az  eszme  jut  kifejezésre,  az  eszme  nyil- 
vánul meg.  Kifejezője  pedig  az  eszmének  tulajdonképen 
az  okozat  alakja.  Mert  az  eszme  meghatározólag  foly  be 
a lénybe.  Minden  lény  meghatározását  pedig  alakja  adja. 
S Így  az  eszme  is  mindenkor  az  okozat  alakjában  nyil- 
vánul. Miért  joggal  mondatik  a mintaképi  ok  alaki  külső 
oknak  (causa  formális  externa). 

2.  Ha  kérdezzük  miben  áll  a mintaképi  ok  ezen 
hatékonysága,  láthatjuk,  hogy  a most  mondottakon  ki- 
vül  abban,  miszerint  a mintaképi  ok  a cselekvésben  ve- 
zeti a cselekvő  értelmes  cselekvőt.  Ez  által  a mintaképi 
ok  bizonyos  módon  a szülő  ok  természetében  részesül, 
mert  befoly  az  okozat  létesítésébe.  De  egyúttal  osztozik 
a mintaképi  ok  a célok  természetében  is  az  által,  hogy 
az  eszme  az,  melyet  valósítani,  kifejezni  vagyis  mint 
célt  az  illető  cselekvő  elérni  akar. 

3.  Érthető  az  is,  hogy  a mint  egyedül  az  értelmes 
ok  cselekedhetik  propter  finem,  akkép  az  értelmes  ok 
képes  cselekedni  eszmék,  eszményképek  szerint.  Tehát 
az  értelmes  és  szabadakaratu  lények  azok,  a melyek 
eszményi  mintaképek  szerint  képesek  egyedül  cselekedni. 
Természetesen  azonban  valahányszor  azután  az  értelmes 
ok  cselekszik,  valahányszor  mint  értelmes  ok  működik, 
mindig  előzetes  gondolattal,  eszmével  kell  bírnia,  melyet 
cselekvésében  valósítani  akar,  mert,  hogy  cselekedjék 
öntudatosan,  ha  nem  tudja,  hogy  mit  akar  tenni?  hogy 
járjon  el  meggondoltan  és  nem  esetleg  vagy  meggondo- 
latlanul, ha  nincs  előzetesen  részletes  eszméje  cselekvé- 
séről? és  annak  aprólékos  részleteiről?  hogy  valósítson 
meg  valamit  cselekedetében,  ha  semmi  sincs  mi  benne, 
mint  oly  mintakép,  eszme  illetve  eszmény  meg  lenne  és 
élne  ? ! 

Kétségtelen  tehát,  miszerint  az  értelmes  ok  quatenus 
intelligenter  ágit  mindig  előzetes  eszme  szerint  cselekszik, 
mely  benne  él.^ 

1 Ily  értelemben  mondja  S.  Dionysius : ideas  divinas  esse  rerum  omnium 
productivas.  így  zeng  Boetius  is  Istenről  : 

Tu  cuncta  superno  Ducis  ab  exemplo,  pulchrum  pulcherrimus  ipse. 

Mundum  mente  gerens,  similique  ab  imagine  formans. 

Consol.  metr.  IX.  cf.  Mich.  Rosset : 

Prima  Principia  Scientiarum,  Paris.  1880.  Tóm.  I.  Num.  135 — 136.  p. 
365—367. 

Másrészt  pedig  ép  oly  tagadhatlan,  hogy  valahány- 
szor valamely  cselekvényben  valamely  gondolat  vagy 
eszme  illetve  eszmény  jut  kifejezésre,  az  mindannyiszor 
közvetlenül  vagy  közvetve  értelmes  oknak  az  okozata,  mert 
nihil  ágit  iuxta  ideas  praeconceptas  nisi  causa  intelligens 
illaque  sola. 

41.  §.  Az  oksági  legfőbb  elvek. 

1.  Nihil  existit  sine  ratione  sufficienti  — semmi 
sincs  elégséges  alap  nélkül. 

Alap  alatt  általában  azt  értjük,  a mi  által  valami 
megérthető,  gondolható.  Ekként  a dolgok  fogalmai  alkot- 
ják azok  alapját. 

Szorosabb  értelemben  pedig  alap  alatt  azt  mondjuk, 
a miből  megértjük,  hogy  mi  vagy  micsoda  vagy  miért 
létezik  az  a kérdéses  dolog.  Ekként  a dolognak  három 
alapját  különböztetjük  meg:  lényegiségi,  létezési  és  szem- 
betünőségi  alapját.  Az  elsőt  adják  a dolog  benső  elvei ; 
a másodikat  megadják  a lény  külső  elvei  vagyis  a szülő 
ok  és  a végok;  a harmadikat  az  ismeret  elvekben  ta- 
lálhatjuk föl.  Ezek  ugyanis  a következő  kérdésekre  való 
elégséges  feleletet  adják  meg,  mi  a lény,  honnan  van, 
mi  okból  van  és  mi  célból  van  ? Hogy  minden  esetben 
elégséges  alapra  van  szükség  ép  oly  -világos,  mint  hogy 
nincs  okozat  ok  nélkül,  a mennyiben  az  elégséges  alap 
törvénye  magában  foglalja  az  elégséges  ok  törvényét. 

2.  Nincs  okozat  ok  nélkül 

Az  okozat  ugyanis  azon  eredmény,  mit  az  ok  léte- 
sit,  miből  világOvSan  látható,  hogy  ha  nincs  ok,  nincsen 
s nem  lehet  eredménye  sem  vagyis  nem  lehet  okozata. 

Ezen  főelvben  foglaltatnak  a következő  elvek  : 
a)  Semmiből  semmi  sem  lesz.  (Ex  nihilo  fit  nihil). 
Mely  elv  kétféle  értelemben  vehető.  E kifejezés  semmi- 

Dr.  Hadzsega  ; Lénytan.  7 

bői  vonatkozhatik  ugyanis  vagy  a szülő  okra  vagy  az 
anyagi  okra.  Mindkét  esetben  más  értelme  van.  Ha 
ugyanis  a szülő  okra  értjük  a semmiből  kifejezést,  akkor 
azt  akarjuk  kifejezni : lehetetlen,  hogy  (semmi)  ok  nélkül 
legyen  valami.  A mi  teljesen  igaz  és  egybevág  az  ok- 
ság  elvével : nincs  okozat  ok  nélkül.  A midőn  pedig  a 
semmiből  szót  az  anyagi  okra  értjük,  akkor  mintha  azt 
mondanók : lehetetlen  valamit  létrehozni,  ha  előbb  nem 
létezik  már  azon  anyag,  a melyből  képezve  van.  Ezen 
utóbbi  értelemben  ezen  alapelv  áll  és  igaz  a másodlagos 
vagyis  teremtett  okokra,  de  nem  áll  az  első  okról,  mely- 
nek ereje  azt  is,  mi  előbb  semmi  anyagban  sem  létezett, 
létezővé  teheti,  mint  végtelen  erő. 

b)  Egy  lény  sem  lehet  önlétezésének  szülő  oka  (ni- 
hil potest  esse  causa  efficiens  sui  ipsius).  Máskülönben 
ugyanazon  lénynek  léteznie  kellene,  hogy  magát  létre- 
hozhassa és  egyúttal  nem  kellenne  léteznie,  hogy  létre- 
hozható legyen,  a mi  ellenmondás. 

c)  Két  dolog  nem  lehet  kölcsönösen  sem  közvetve, 
sem  közvetlenül  egymás  létezésének  oka  (duó  entia  ne- 
queunt  esse  sibi  invicem  causa  efficiens.)  Ha  ugyanis  két 
lény  egymást  kölcsönösen  létezésre  hozná,  akkor  ok  és 
okozat  lenne  mindkettő  egyidejűleg  vagyis  létezne  és 
nem  létezne,  a mi  ellenmondó. 

3.  Az  okozat  mindig  arányban  van  az  okkal  és  az 
ok  az  okozattal.  (Effectus  est  semper  proportionatus 
causae  et  causa  effectui.) 

Mindig  ugyanis  az,  a mi  megvan  az  okozatban,  meg 
kell  hogy  legyen  az  okban  is  bizonyos  módon,  mert  ha 
nem  lenne  meg,  akkor  az  okozatban  oly  eredmény  lenne, 
a mi  egyáltalán  nincs  meg  az  okban  a mi  ellentmond  a 
logika  első  elvének:  Nihil  sine  causa. 

Az  ok  vehető  reduplikativ  és  denominativ  értelemben. 

Reduplikativ  értelemben  annyit  jelent,  hogy  az  eredmény 
nem  lehet  nagyobb,  de  önmagát  tekintve  kisebb  sem 
lehet,  mint  a működő  ok  — ereje  és  működése. 

Denominativ  értelemben  pedig  annyit  jelent,  hogy 
minél  tökéletesebb  azok  annál  tökéletesebb  az  okozat  és  mi- 
nél általánosabb  az  eredmény,  annál  általánosabb  az  ok  is. 

4.  Az  ok  magában  foglalja  az  okozat  összes  töké- 
letességét Ne  hogy  az  okozatban  valami  ok  nélkül  meg- 
legyen, elkerülhetlenül  szükséges,  hogy  minden  tökéle- 
tesség, mi  az  okozatban  megvan  valamikép  meglegyen 
az  okban  is.  Meglehet  pedig  vagy  formaliter  vagy  vir- 
tualiter  vagy  eminenter. 

5.  Az  ok  előbbi  az  okozatnál  Az  okozat  ugyanis 
azon  eredmény,  mely  az  okból  származik,  e miatt  va- 
lamikép előbb  kell  léteznie  az  okozatnál.  Ellenmondó 
ugyanis,  hogy  az  a mi  nem  létezik  adjon  létet  egy  má- 
siknak t.  i.  az  okozatnak. 

Az  ok  pedig  előbbi  lehet  okozatánál  vagy  időre 
nézve,  ha  előbb  létezett  vagy  természetre  vagy  elvre 
ha  bár  tán  időrendileg  nem  is  előbbbi  okozatánál,  de 
létre  (quod  ad  esse)  előbbeninek  fogjuk  fel.  így  előzi 
meg  a nap  fölkelte  sugarainak  szétáramlását. 

A szülő  ok  természet  és  elvre  nézve  mindig  meg- 
előzi okozatát.  Időrendileg  azonban  nem  előzi  meg  min- 
dig okozatát. 

A célok  szintén  bizonyos  módon  előbbi  az  okozat- 
nál vagyis  természet  és  elvre  nézve,  mivel  az  okozat  tőle 
függ.  De  megjegyzendő,  miszerint  a célok,  hogy  okoza- 
tát létrehozza  nem  szükséges,  hogy  mindig  tényleg  lé- 
tezzék. Pl.  az  egészség  helyreállításának  vágya  okozza 
a gyógyítást.  i 

6.  A mi  oka  egy  okozat  okának y az  oka  ennek  az 
okozatnak  magának.  Causa  causae  est  causa  causati).  A 

mely  elv  absolut  érvénnyel  bir  a szükségképen  működő 
okokra  nézv^e,  de  nem  a szabad  okokra  nézve.  A sza- 
bad okokra  nézve  akkor  bir  érvény  nyel,  ha  az  okozat 
producitur  per  se  és  non  per  accidens.  Vagyis  ha  az  ok 
reduplikativ  (t.  i.  a mennyiben  ok)  értelemben  vétetik 
ezen  elv  absolut  érvényű,  különben  nem  (tehát  denomi- 
nativ  értelemben).  így  az  atya  nem  lehet  oka  a fia  által 
végbe  vitt  gyilkosságnak,  melyről  tudomása  sem  volt. 

7.  Hasonló  okok  hasonló  okozatokat  létesítenek 
(eaedem  causae  eosdem  producunt  effectus.)  Teljesen 
áll  a physikai  okokról,  melyek  szükségképiséggel  hozzák 
létre  okozataikat,  de  nem  áll  a szabad  okokról. 

8.  A szülöok  működése  csak  agy  lehetséges,  ha  vagy 
önmaga  által  vagy  egy  harmadik  által  összeköttetésbe 
jön  az  okozatával  (Causa  efficiens  agere  non  potest  ali- 
quid  nisi  vei  per  se  vei  per  aliud  praesens  sit  illi  in  quo 
ágit.)  Cselekvés  ugyanis  csak  ott  lehet,  a hol  az  ok  van. 
Ha  tehát  valami  nem  esik  az  ok  hatáskörébe,  világos 
hogy  arra  hatást  gyakorolni  nem  képes.  Az  ok  hatáskö- 
rébe eshet  pedig  közvetlenül  — jelenléte  által  vagy  köz- 
vetve valamely  más  harmadik  közeg  által,  mely  az  ok 
működését  közvetíti.  Mint  az  ok  ereje,  akkép  az  ok  mű- 
ködésének közvetítése  is  csak  korlátolt  és  véges  lehet, 
és  a kellő  határokon  túl  semmikép  sem  mehet  vagyis  az 
„actio  in  distans“  lehetetlen  mint  már  feljebb  is  lát- 
tuk volt. 


IV.  FEJEZET. 


42.  §.  A lény  fölosztásáról. 

A lény  lehet  vagy  gondolati  (ens  logicum)  vagy  való 
lény  (ens  reale). 

A gondolati  lény  a gondolkodástan  és  nem  a meta- 
physikának  a tárgya. 

A való  lény  pedig  lehet  vagy  állag  vagy  járulék. 

E miatt  a következőkben  szólunk : 1 . az  állag  és 
járulékról  általában,  3.  az  állagok  fő  nemeiről  és  3.  a 
járulék  főnemeiről. 

43.  §.  Az  állag  és  járulékról  általában. 

Ha  a létező  lényeket  nézzük  úgy  találjuk,  hogy  van- 
nak olyanok,  a melyek  önmagokban  vagyis  függetlenül 
minden  más  lénytől  mint  alanyuktól  képesek  létezni  és 
vannak  ismét  olyanok,  a melyek  önmagukban  ekkép 
függetlenül  más  lénytől  mint  alanyuktól  létezni  nem 
képesek. 

Sőt  ha  a létező  lényt  tekintjük,  úgy  találjuk,  hogy 

megkülönböztethető  mindenikben  egy  alany,  mely  válto- 
zatlanul megmarad,  míg  csak  az  illető  lény  létben  ma- 
rad és  megkülönböztethető  különféle  állítmány,  mely  ezen 
egy  alanyról  állítható  és  a melyek  változásnak  lehetnek 
alávetve,  ha  az  alany  nem  is  változik.  Pl.  a vas,  mely 
mig  mint  alany  változatlanul  megmarad,  mégis  lehet  vö- 
rös, izzó,  fekete,  kék,  parázs  stb. 

Láthatjuk  innét,  miszerint  a valóságoknak  (realitás) 
két  osztályát  lehet  és  kell  e miatt  megkülönböztetni. 

Azt  kell  mondanunk,  hogy  vannak  oly  valóságok, 
a melyek  önmagukban  tehát  mástól  mint  alanytól  nem 
függve  képesek  létezni  és  ezeket  nevezzük  állagnak. 
Továbbá,  hogy  vannak  oly  valóságok,  melyek  nem  ön- 
magukban, de  ép  mástól  mint  alanyuktól  függve  képesek 
egyedül  létezni  és  ezeket  hívjuk  járulékoknak. 

Ép  úgy  a mint  pl.  vannak  növények  a melyek  ma- 
gukban, támaszték  nélkül  léteznek,  a fák,  bokrok  stb. 
és  viszont  vannak,  a melyeknek  támasztékra  van  szük- 
ségük, hogy  létezzenek  pl.  borostyán,  folyondár.  Továbbá 
vannak  tökéletesebb  lények,  a melyek  önmagukban  füg- 
getlenül léteznek  pl.  az  ember,  a kő  stb.  és  ezek  az  ál- 
lagok. Viszont  vannak,  melyek  csak  másban  mint  ala- 
nyukban léteznek,  de  nem  önmagukban  függetlenül  pl. 
a szin,  a nagyság,  a .szépség  stb.  és  ezek  a járulékok. 

44.  §.  Az  állag  fogalmának  a kifejtése. 

Az  állag  — substantia  — egyesek  szerint  a sub- 
sistere,  mások  szerint  a substare  igékből  származik 
vagyis  nyilván  a létezés,  az  állástól  származtatják,  a 
mennyiben  önmagában  létezik,  önmagában  áll. 

Szt.  Tamás  szerint  az  állagnak  két  jellemzője  van: 
1.  hogy  nincs  szüksége  más  külső  alapra,  a mely  lön- 


— 103  — 


tartsa,  mert  önmagában  van  föntartva,  2.  hogy  alapja 
a járulékoknak.^ 

Az  állag  ezen  két  jellemző  vonása  szerint  kétféle 
kép  határozható  meg.  1.  Állag  az  önmagában  álló  való 
(reale)  lény.  2.  A járulékhoz  való  viszonyában  tekintve 
az  állagot,  azt  mondhatjuk,  miszerint  az  állag  a járulé- 
koknak benső  változatlan  alanya  a lényben. 

Ha  mindkét  jellemvonását  számba  akarjuk  venni, 
akkép  határozható  meg  az  állag,  miszerint : az  önmagá- 
ban álló  való  lény,  melynek  nincs  szüksége  más  lényre, 
hogy  abban  mint  alanyában  létezhessék.  (Ens  in  se  et 
per  se  stans  et  non  indigens  alio  tamquam  subjecto  cui 
inhaereat  ad  existendum.) 

Hogy  állagok  léteznek,  nem  lehet  tagadni.  Ép  oly 
bizonyos  az  is,  hogy  járulékok  léteznek. 

Midőn  pedig  azt  mondjuk,  hogy  az  állag  önmagá- 
ban álló  lény,  okvetlenül  meg  kell  jegyeznünk,  misze- 
rint lényeges  különbség  van  a között,  a mint  önmagában 
mint  önálló  lény  létezik  a teremtett  és  a nem  teremtett 
állag.  A nem  teremtett  állag  önmagában  álló,  szükség- 
képi lény,  mely  absolut  lény  létére  és  függetlenségére 
nézve  egyaránt.  A teremtett  állag  pedig  kivétel  nélkül 
mástól  való  lény  (ens  ab  alio),  mely  annyiban  mondatik 
önmagában  álló  lénynek,  mert  nincs  szüksége  létreho- 
zatása  esetén  még  egy  más  lényre,  a melyikben  mint 
attól  függő  valóság  léteznék,  de  önmagában  és  ekként 
minden  más  lénytől  függetlenül  képes  létezni  ellentétben 
a járulékkal,  mely  csak  másban  képes  létezni,  mint  ala- 
nyában annak  valósága  gyanánt. 


^ „Substantia,  quae  est  subjectum,  duó  habét  propria  ; quorum  primum  est, 
quod  non  indiget  extdnseco  fundamento,  in  quo  sustentetur,  séd  sustentatur  in 
se  ipso:  et  ideo  dicitur  subsistere,  quasi  per  se  et  non  in  alio  existens.  Aliud  verő 
est,  quod  est  fundamentum  accidentibus,  sustentans  ipsa,  et  pro  tanto  dicitur  subs- 
tare.“  S.  Thom.  Quodl.  disp.  de  Potent.  q.  9.  a.  1, 

Midőn  pedig  az  állagnak  ezen  egy  meghatározása 
reá  alkalmaztatik  eg^^aránt  úgy  a teremtett,  mint  a nem 
teremtett  állagra  ez  tulajdonképen  analógia,  hasonlóság 
szerint  történik.  Mig  ugyanis  a nem  teremtett  állag  va- 
lóban absolute  in  se  et  per  se  létező  lény,  addig  a te- 
remtett lény  csak  bizonyos  hasonlóság  vagyis  analógia 
szerint  mondható  állagnak,  mert  nem  absolute  önmagá- 
ban és  önmaga  által  létező  lény,  de  csak  bizonyos  ha- 
sonlóság szerint.  A kettő  között  tehát  lényeges  különb- 
ség és  bizonyos  hasonlóság  áll  fönnd 

Isten  ugyanis  mint  tiszta  cselekvőség,  a kiben  a lé- 
tezés az  ő lényegisége  és  a ki  minden  nemnek  forrása, 
kétségtelenül  egyetlen  nem  alá  sem  tartozhat,  de  lénye- 
gileg minden  nem  és  faj  fölött  áll.  Midőn  tehát  istenről 
is  és  a teremtett  lényekről  is  használjuk  az  állag  kifeje- 
zést, ez  csak  bizonyos  analógia  szerint,  de  egyúttal  lé- 
nyeges különbséggel  használható. 

Az  állag  előadott  meghatározásából  könnyű  belát- 
nunk, miért  kevésbé  helyesen  határozza  meg  az  állagot 
Cartesius,  midőn  azt  mondja,  hogy  az  állag  rés  quae  ita 
existit  üt  nulla  alia  re  indigeat  ad  existendwn.  Szósze- 
rint  ezen  meghatározás  ugyanis  Istenre  egyedül  lenne 
alkalmazható,  mert  ő az  egyedül  absolut  és  független 
lény. 

Kevésbé  helyes  Leibnicz  meghatározása  ivS,  ki  sze- 
rint a substantia : Ens  agendi  vi  praeditum.  Mert  e meg- 
határozásban össze  van  zavarva  az  állag  és  az  ok  fo- 


^ Akv.  sz.  Tamás  Sum.  Thcol.  1.  q.  Í3.  a.  5.  conclus. : „Cuin  Deus  sit  actus 
piirus,  neque  in  eo  esse  ab  cssentia  distinguatur,  ac  cujuscumquc  generis  princí- 
pium sit,  in  iiullo  directe  vei  rcductivo  gencre  est.“ 

És  „Ad  primum  ergo  dicendum,  quod  substantiae  nőmén  non  significat  hoc 
solum,  quod  est  per  se  esse,  (vagyis  ens  a se);  quia  hoc  quod  est  esse,  non  po- 
test  per  se  esse  genus,  ut  ostensum  est,  séd  significat  essentiam,  cui  competat  sic 
esse,  id  est,  per  se  esse;  quod  tamen  esse  non  sit  ipsa  ejus  essentia;  et  sic  patet, 
quod  Deus  non  est  in  genere  substantiae."  Edit.  Vives,  Parisiis  1882.  tóm.  I.  p.  26. 

galma.  Igaz  ugyan,  hogy  minden  állag  — ok,  csakhogy 
az  állagot,  mikor  megakarjuk  határozni,  azt  léte  és  nem 
cselekvése  szerint  kell  meghatározni. 

Locke  és  a sensisták  pedig  azt  állitják,  hogy  az  em- 
ber nem  bir  az  állag  eszméjével,  az  állagot  kifejező  sza- 
vak pedig  semmi  másat  nem  jelentenek  csak  bizonyos 
tulajdonságokat,  a melyeket  állandóan  összekötve  látunk, 
ezekről  azután  úgy  beszélünk,  mintha  csakugyan  egy 
dolgot  képeznének,  mert  úgy  hisszük,  hogy  azok  vala- 
mely közös  alapon  nyugszanak  és  tartatnak  fönn,  jólle- 
het mi  ezen  alapot  önmagában  nem  ismerjük. 

Az  igaz,  hogy  mi  az  állagot  benső  mivoltában  nem 
ismerjük,  mert  hisz  nem  közvetlenül,  de  csak  közvetve 
az  okozataiból  ismerjük  meg.  Mégis  az  állagnak  tiszta 
fogalmával  birunk  annyira,  hogy  az  józanul  nem  tagad- 
ható. Ugyanis  nem  is  szükséges  nekem,  hogy  tudjam 
mi  a fának  a lényege,  állaga,  midőn  látom,  hogy  in  se 
et  per  se  existit  sine  alio  subjecto  cui  inhaerere  ad  exis- 
tendum  debet  és  eo  ipso  bizonnyal  tudom,  hogy  a fa 
állag  és  nem  — járulék.  És  ép  úgy,  ha  pl.  a fát  vizs- 
gálom okvetlenül  bizonnyal  látom,  hogy  benne  van  va- 
lami állandó  szemben  a változó  tulajdonokkal  mint  nagy- 
ság, szin,  keménység  stb.  Ebből  bizonnyal  látom,  hogy 
a fának  van  valami  állandó  benső  alanya,  a mit  állag- 
nak nevezek  szemben  a változő  tulajdonokkal,  a melyek 
a járulékok.  vS  ugyanez  áll  általában  is  az  állagról. 

Ez  által  pedig  Locke  nézete  teljesen  megdül. 

45.  §.  Az  állag  fogalmának  kifejtése. 

Az  állag  meghatározása  után  néznünk  kell  e meg- 
határozás tárgyi  értékét.  A mi  már  könnyen  fog  menni, 
miután  láttuk  egyes  helytelen  fölfogását  és  meghatározá- 
sát az  állagnak.  Az  empirismus  szerint  ugyanis  az  állag 

csak  a dolog  tulajdonságainak  összessége.  Kant  kriticiz- 
musa  az  állagot  hasonlókép  valami  teljes  ösmeretlennek 
mondja.  A Pantheismus  pedig  az  állagot  egynek  veszi  a 
végtelen  lénnyel. 

E téves  nézetekkel  szemben  azt  mondjuk  miszerint: 

1.  az  állag  való  lény.  Ha  ugyanis  megengedjük, 
hogy  van  valóban  létező  lény  (ens  reale),  akkor  okvetlen 
léteznie  kell  az  állagnak  is.  Mert  minden,  a mi  létezik, 
vagy  önmagában  van  vagy  másban  van.  Már  pedig  a 
mi  önmagában  van  az  az  állag,  a mi  pedig  másban  van 
az  a járulék  s igy  szükségkép  követeli  a magában  létező 
lényt,  a mi  az  állag.  A ki  tehát  elismeri  a tényleg  létező  lé- 
nyeket, kénytelen  egyúttal  elismerni  az  állag  tárgyi  valóságát. 

2.  Az  állag  a lény  tulajdonságainak  összegétől  kü- 
lönbözik. 

Mutatja  ezt  a kettőnek  összehasonlítása.  A lény  tu- 
lajdonságai számosak,  változók,  szaporithatók  és  meg- 
fogyaszthatók,  nemcsak  egyenkint,  de  egész  összességük- 
ben is.  De  ezen  kívül  tagadhatlanul  a lényekben  van 
valami,  a mi  egy,  állandó,  nem  változó  mindaddig,  mig 
az  illető  lény  az  marad,  a mi.  És  ép  ezen  utóbbi  az 
állag.  Az  állag  nyilván  tehát  nem  lehet  azonos  a lények 
tulajdonságainak  összegével. 

3.  Az  állag  nem  teljesen  ismeretlen  előttünk. 

Igaz,  hogy  az  állagot  nem  vagyunk  képesek  közvetlenül 
megismerni,  de  képesek  vagyunk  közvetve  t.  i.  okozataiból 
megismerni,  a mely  ismeret  nemcsak  nem  hamis,  de  sajátla- 
gos,  megfelelő  és  lehetőségig  tökéletes  is.  Ekkép  ösmer- 
hetjük  meg  a lények  állagát  nem  csak  általában,  de  kü- 
lön külön  az  egyedekben  is. 

4.  Az  állag  azonos  a dolgok  lényegével. 

A lényeget  itt  ontológiai  jelentményében  kell  ven- 
nünk, a mennyiben  a lénynek  benső  mivoltát  jelenti,  a 

mely  által  a lény  azon  lénnyé  lesz  a mi.  Hogy  az  állag 
dologilag  azonos  a lényeggel  könnyen  látható.  Az  állag 
a dolgokban  az  első  és  legbensőbb  valóság,  de  ugyanaz 
a lényeg  is.  Továbbá  az  állag  mindig  megmarad  vagyis 
állandó  á lényegben,  de  ép  úgy  a lényeg  is.  Végre  az 
állag  az,  a mi  önmagában  és  önmagáért  áll  fenn,  de  épen 
úgy  a lényeg  is,  mert  ép  a lényeg  által  lesz  az  illető 
lény  azzá,  a mi.  — Realiter  tehát  a lényeg,  az  állag  és 
természet  egy  és  ugyanaz,  fogalmukban  különböznek 
egyedül.  Mert  ugyanazon  egy  valóság,  ugyanazon  benső 
elv  az  a mi  által  a dolgok  léteznek,  cselekesznek  és 
önállóan  függetlenül  fennállanak. 

5.  Valótlanság,  hogy  csak  egy  a végtelen  állag  lé- 
tezik. 

Realiter  az  állag  és  lényeg  azonosságát  ép  most  iga- 
zoltuk. Ámde  lényeg  sok  van,  mert  nem  csak  Istennek, 
de  minden  teremtménynek  külön  külön  lényege  van.  Kü- 
lönben azt  kellene  mondanunk,  hogy  azon  egy  állag 
anyag  és  anyagtalan,  változó  és  változatlan,  szerves  és 
szervetlen,  eszes  és  ész  nélküli.  A mi  ellenmondás.  S 
Így  sok  állag  létezik  tagadhatlanul. 

46.  §.  A járulék  fogalmának  a kifejtése.  Fölosztás. 

Az  állag  fogalmából  könnyen  lehozható  a járulék 
fogalma,  a mennyiben  bizonyos  értelemben  a járulék 
ellentéte  az  állagnak,  más  tekintetben  pedig  a járulék 
csak  az  állaggal  viszonyítva  létezhet  és  igy  határozható 
is  meg. 

Azt  mondtuk,  hogy  az  állag  az  önmagában  álló 
való  lény.  A járulékról  pedig  ép  az  ellenkező  áll.  Tehát 
a járulék  lesz  a nem  önmagában  álló  való  lény. 

Azt  mondtuk,  miszerint  az  állag:  önmagában  álló 

való  lény,  melynek  nincs  szüksége  más  lényre,  hogy 
abban  mint  alanyában  létezhessék.  A járulék  tehát  oly 
való  lény,  mely  nem  önmagában,  de  egy  más  lényben, 
mint  alanyában  létezik  és  a melynek  ezen  alanyra  szük- 
sége is  van,  hogy  létezhessék.  Ennek  megfelelően  lehet 
meghatároznunk  a járulékot:  „való  lény,  mely  nem  ön- 
magában és  önmaga  által  létezik,  de  egy  más  alanyban, 
a mely  nélkül  nem  létezhetnék/' 

Láthatjuk  ebből,  hogy ‘a  1.  járuléknak  mindig  va- 
lami alanya  van,  a melyhez  tartozik  és  a melytől  függ, 
2.  hogy  a járulék  fogalma  mindig  valami  tökéletlent  zár 
magába,  mert  mindig  csak  az  alanynak  a valamije,  3. 
hogy  a járulék  csak  az  állag  által  határozható  meg, 
mennyiben  az  állag  azon  alany,  a melyhez  tartozik,  4. 
hogy  végre  a járuléknak  teljes  és  tökéletes  meghatáro- 
zása nem  adható,  mert  önmaga  által  tökéletesen  nem 
határozható  meg,  hanem  csak  más  által. 

E pár  megjegyzés  fennt  adott  meghatározásunkat 
legjobban  megvilágítja. 

Ezekből  egyúttal  láthatjuk,  miszerint  az  állagnak 
jellemzője  az  önmagában  való  lét,  mig  a járuléknak  a 
másban  való  létezés. 

Ennek  megfelelően  az  állag  is  akként  határozható 
meg,  hogy  a járulékoknak  állandó  alanya.  Mig  a járu- 
lékra azt  mondhatjuk,  miszerint  mind  az  mi  a lényben 
annak  állagán  kivül  van. 

Csak  azon  különbség  van  a két  meghatározás  kö- 
zött, hogy  a hol  van  járulék,  mindig  kell  lenni  állagnak, 
ámde  az  állagnál  nincs  okvetlenül  szükség  járulékra, 
mivel  az  állag  járulék  nélkül  is  állag  marad. 

Ha  pedig  azt  kérdezzük,  mi  az  a lényben,  mi  a járu- 
léknak állandó  hordnoka,  a mi  által  az  illető  lény  az  ma- 
rad a mi,  ha  mindjárt  minden  tulajdonsága  vagyis  járu- 

léka  meg  is  változik.  Azt  kell  felelnünk,  hogy  a dolog 
lényege  az,  a mi  által  az  illető  lény  mindig  változatla- 
nul megmarad  önbensejében  az  a mi,  ha  járulékos  tu- 
lajdonai mégis  változnak. 

Innét  látjuk  tehát,  hogy  valamely  lény  állaga  alap- 
jában egyenlő  annak  lényegével.  Ekként  érthetjük,  hogy 
sokszor  a közbeszéd  a lényeg  és  állagot  egy  értelemben 
használja. 

A járulék  fölosztatik: 

a)  A szoros  értelemben  vett  járulékra  és  a puszta 
módra  (modus).  A szoros  értelemben  vett  járulék  benső 
és  Így  szoros  viszonyban  van  az  állaggal.  A mód  pedig 
csak  külsőleg  viszonylik  az  állaghoz,  nincs  tehát  benső- 
leg  összekötve  az  állaggal,  hanem  abból  ered  a mint 
mások  az  állagot  fölfogják  különböző  viszonyok  szerint, 
a melyeket  az  állagra  reá  alkalmaznak.  Ezen  módok  le- 
hetnek lényegesek  vagy  esetlegesek,  a mint  a dolognak 
lényeges  vagy  esetleges  viszonyából  származnak. 

Láthatjuk  miszerint  a módok  az  állagra  vonatkozó- 
lag csak  külső  elnevezések  (externae  denominatíones), 
melyek  az  állagot  bensőleg  nem  érintik. 

A „schola“  a módokat  is  a járulékok  közzé  sorolta 
s ennek  megfelelően  megkülönböztette  volt  a valódi  já- 
rulékokat (realia  accidentia)  és  a módozati  járulékokat 
(accidentia  modalia).  A valódi  járulékokat  physikai  vagy 
absolut  járulékoknak  is  nevezték. 

b)  Megkülönböztetendők  továbbá  a természetes  vagy 
szükségképi  járulékok  (accidentia  praedicamentalia)  és  az 
esetleges  járulékok  (accidentia  praedicabilia).  A természe- 
tes járulékok  azok,  a melyek  az  állagból  folynak  és  szük- 
ségkép erednek,  úgy  hogy  bár  nem  alkotják  az  állagot, 
mégis  rendszerint  az  állag  nélkülük  nem  állhat.  Pl.  az  állag 
lényeges  erői,  ilyenek  továbbá  az  egyényesitő  tulajdonságok. 

miket  a logika  „propria“-knak  nevez  (forma,  figura,  lo- 
cus,  tempus,  stirps,  patria,  nőmén).  Az  esetleges  járulé- 
kok pedig  azok,  a melyek  az  állaghoz  hozzá  lehetnek 
kötve  vagy  nem  is,  a nélkül  hogy  az  állag  lén^^eges 
egészét  hiányukkal  sértenék.  Ilyenek  a lényegtelen  tulaj- 
donságok, a múló  működések. 

c)  Végre  vannak  közvetlen  vagy  közvetett  járulékok, 
a mint  közvetlenül  önmaguk  járulnak  az  állaghoz  vagy 
pedig  közvetve  t.  i.  járulékok  által.  Pl.  a cselekvény  és 
a képesség  közvetlenül  a tehetséghez  járul  és  csak  en- 
nek követitésévet  van  az  állaghoz  kapcsolva. 

Kifejtve  ekként  az  állag  és  járulék  fogalmat,  előadva 
a járulékok  különböző  nemeit  most  néznünk  kell  köze- 
lebbről, hogy  a járulékok  önmagukban  valóságok-e?  s 
Így  az  állag  és  a járulékok  között  valódi  különbség  van-e 
vagyis  olyan  a milyen  van  valóság  és  egy  más  valóság 
között. 

Feleletül  szolgájon  a következő  pont. 

47.  §.  A járulékok  valóságáról  (de  realitate 
accidentium). 

Voltak  és  vannak  főleg  az  újabb  bölcselők  között, 
kik  azt  állítják,  hogy  állag  és  járulék  között  valódi  kü- 
lönbség nincsen.  Más  szavakkal  ez  annyit  tesz,  hogy  a 
járulékok  nem  valóságok,  hanem  kivétel  nélkül  nem 
egyebek  mint  módok,  a melyek  tehát  nem  bensőleg,  va- 
lóság alakjában  kapcsolódnak  az  állaghoz,  de  csak  a külső 
felfogás  csatolja  hozzá  őket  ama  különös  viszon3mk  sze- 
rint, a melyekből  az  állagot  tekintjük. 

Ezzel  szemben  mások  elfogadják,  hogy  vannak  mó- 
dok, másként  módozati  járulékok,  de  azt  állítják  misze- 
rint vannak  egyúttal  valódi  járulékok  is,  melyek  tehát 

bensőleg  mint  valóságok  kapcsolódnak  az  állaghoz.  Nem 
minden  járulékot  mondanak  azonban  valódi  járuléknak. 

Ily  módok  a lény  transcendentalis  tulajdonságai  az 
egység,  igazság,  jóság,  vszépség,  tökéletesség.  Valódi  já- 
rulékoknak tekintik  pedig  azt,  a mi  főleg  a már  befe- 
jezett állaghoz  járul  hozzá.  Ily  valódi  járulékoknak  ve- 
szik föl  a mennyiséget  és  a milyenségst.  E nézetet  vall- 
ják főleg  a régebbi  bölcselők  és  a thomistikai  iskolának 
képviselői. 

Ezen  utóbbi  nézet  a helyesebb  és  igazibb  nézet. 
Igazolásul  a következők  hozhatók  föl : 

a)  A mennyiség  mint  a testek  lényeges  tulajdonsága 
nem  egyéb,  mint  azok  kiterjedtsége.  Ha  e terjedtség  nem 
valódi  járulék,  akkor  nem  lehetne  egyéb  mint  vagy  maga 
a testek  lényege  vagy  pedig  a testek  módozati  járuléka. 
Ámde  a terjedtség  nem  alkotja  a testek  lényegét,  mert 
hisz  a testek  állagát  előre  föltételezi  és  csak  ebből  fo- 
lyik. De  nem  is  puszta  módja  a testeknek,  mert  ez  bi- 
zonyos külső  viszony  szerint  illeti  meg  az  állagot,  a mely- 
ről itt  szó  sincsen.  S igy  a terjedtség  és  ez  által  a 
mennyiség  okvetlenül  valódi  járuléka  az  állagnak. 

P)  Ugyanezt  mutatja  a milyenség  is.  Ha  t.  i.  a lényt 
valamely  tulajdonságok  megilletik,  világos  hogy  azok 
nem  alkotják  az  illető  dolognak  állagát,  mert  hisz  fölté- 
telezik és  az  állagból  folynak,  de  nem  is  mondhatók 
puszta  módnak,  mert  valahányszor  valami  módról  van 
szó,  mi  tisztán  fölismerjük  ama  viszonyt,  mely  szerint  a 
dolgot  megilletik,  mig  pl.  ha  valamely  erőről,  képesség- 
ről etc.  van  szó,  nem  lehet  tagadnunk,  hogy  itt  nem 
viszonyról,  de  valóságról  van  szó.  Tehát  a milyenség  is 
okvetlen  az  állag  valódi  járuléka,  ha  sem  állag  sem  mód 
nem  lehet. 

y)  Még  különösebben  mutatja  ugyanezt  a lelki  vi- 

lág.  Ugyanis  az  ember  lelkivilágban  számos  járulék  meg- 
szűnik létezni,  pl.  gondolatok,  érzések,  rossz  szokások 
stb.  Már  pedig  a lélek  állaga  mindig  ugyanaz  marad. 
Okvetlenül  tehát  az  következik,  hogy  a járulékok  a lélek 
állagától  valósággal  különböző  valóságok.  — Másrészt 
pedig  minden  szerzett  tökéletesség  valami  újat  ad  az 
emberhez,  a lélek  állagához.  Ki  tagadhatná  ezt,  ha  csak 
rágondol  a tudományokra,  az  erényekre  stb.  Pedig  a lélek 
állaga  nem  változott,  de  ugyanaz  maradt,  a mi  annak 
előtte  volt.  Kétségtelenül  tehát  e tökéletességek  valódi 
járulékok,  mert  sem  állag,  sem  pedig  puszta  módnak  nem 
mondhatók.^ 

48.  §.  A járulékok  elválaszthatóságáról. 

Megállapitva  a valódi  járulékok  létezését,  képesek 
leszünk  megfelelni  ama  másik  kérdésre  is,  melyet 
a járulékokra  nézve  még  megoldanunk  kell,  hogy  vájjon 
a járulékok  el  választhatók-e  az  állagtól,  melyhez  mint 
alanyukhoz  tartoznak. 

E kérdés  tulajdonképen  a kér.  hitből  származott, 
annak  a bölcsészetre  beható  világossága  kelti  föl  e kér- 
dést. A magára  hagyatott  emberi  ész  e kérdést  tán  nem 
is  vetette  volna  önmagától  soha  sem  föl.  A pogány  böl- 
cselők általában  azon  nézetben  voltak,  miszerint  semmi- 
kép sem  lehetséges,  hogy  a járulék  alanya  (állaga)  nél- 
kül létezhessék.  Kivételt  legfeljebb  pár  Platonikus  képez, 
a kik  akv.  sz.  Tamás  szerint  a terjedemi  mennnyiséget 
önmagában  mondották  létezni  azon  okból,  hogy  az  ér- 
telem által  elválasztatik  magától  az  állagtól."^ 

1 Cf.  Stökl  Albert,  dr.  A Bölcselet  tankönyve  II.  Eger  1885.  II.  k.  198 — 200 
1.  — cf.  Rosset.  i.  ni.  1.  k.  num.  14G  — 148.  p.  37G — 379. 

2 Contr.  Gént.  IV.  cap.  G5.  : „Quod  quidem  precipue  dici  potest  de  quan- 
titatibus  dimensivis,  quas  etiam  platonici  posuerunt  per  se  subsistere,  propter  hoc, 
quod  secundum  intellectum  separantur."  Edit.  cit.  p.  515. 

A keresztény  hitnek  az  oltári  szentségről  szóló  tana 
által  lépett  ezen  kérdés  föl.  Kérdés  már  most  adhat-e 
erre  feleletet  a bölcsészet? 

E kérdést  megoldani  a bölcsészet  csak  tagadólagosan . 
képes  és  nem  positive. 

Tagadólagosan  képes  pedig  az  által,  mert  képes  ki- 
mutatni, miszerint  ez  a tan  nem  ellenmondás,  nem  le- 
hetetlenség és  hogy  az  ellene  fölhozott  érvek  meg 
nem  állnak. 

A természet  törvénye  ugyanis  tagadhatlanul  azt  ta- 
nitja,  hogy  a járulék  az  alanyául  szolgáló  állag  nélkül 
nem  létezhet.  De  e törvény  a természet  összes  törvényei- 
vel együtt  a Teremtőtől  ered  és  függ  teljesen.  A Teremtő 
hozta  e törvényt,  a teremtő  tartja  is  fenn  e törvényt, 
de  ép  e miatt  a Teremtő  változtathat  is  e törvényen 
tetszése  szerint.  E törvény  ugyanis  mintegy  Istennek  a 
szolgája,  a mely  által  a járulékot  létében  fentartja.  Már 
pedig  senki  sem  tagadhatja,  hogy  a mit  képes  az  Isten 
szolgája  által,  azt  képes  okvetlen  önmaga  is  megtenni. 
Képes  tehát  Isten  a járulékot  szolgája  a természet  tör- 
vénye az  állag  által  föntartani,  még  sokkal  inkább  képes 
tehát  a járulékot  e természet  törvény  nélkül  is  vagyis 
állaga  nélkül  is  föntartani.  Joggal  mondja  akv.  sz.  Tamás, 
miszerint  Isten  mindenható  ereje  által  képes  megtenni 
mindent,  mit  a másodlagos  okok  (teremtmény)  csak  lé- 
tesíthetnek s Így  okvetlen  képesnek  kell  lennie  a járulé- 
kot is  alanya  nélkül  föntartani.^ 


1 „Divina  autem  virtus  potest  producere  effectus  quarumcumque  causarum 
secundarum  sine  ipsis  causis  secundis,  sicut  potuit  formare  hominem  sine  semine 
et  sanare  febrem  sine  operatione  naturae ; quod  accidit  propter  infinitatein  yirtu- 
tis  ejus  et  quia  oninibus  causis  secundis  largitur  virtutem  agendi : unde  et  effectus 
causarum  secundarum  conservare  potest  in  esse  sine  causis  secundis."  Contr. 
Gént.  1.  IV.  c.  65.  Ed.  cit.  p.  515. 

Isten  mindenható  erejét  tekintve  tehát  meg  kell  en- 
gedni, hogy  a járulék  állaga  nélkül  is  létezhet. 

Í3e  nem  is  hozható  föl  ez  ellen  komoly  nehézség  és 
ellenvetés,  mely  állításunkat  megdönteni  képes  lenne. 

Ellenvetik  ugyan  1.  hogy  ha  a járulék  állaga  nél- 
kül áll,  akkor  függetlenül  áll  vagyis  állag  s igy  megszűn- 
nék járulék  lenni.  Ámde  bár  a járulék  ily  elválasztás  ese- 
tén alanya  nélkül  áll,  de  nem  áll  önerejéből  alanya  nél- 
kül s a természettörvény  alapján,  de  Isten  akaratából  köz- 
vetlenül a természettörvény  fölött  és  annak  ellenére.^ 

2.  Ellenvetik  miszerint  a termévSzetben  semmi  ter- 
mészetellenes nem  létezhet,  ámde  hogy  a járulék  alanya 
nélkül  létezzék  ez  természet  ellenes  lenne  s igy  nem 
létezhet.  Ámde  a járulék  léte  alanya  nélkül  Isten  min- 
denhatóságából a természet  törvény  fölött  ered  s igy 
nyilván  természet  fölötti  vagy  természeten  kivüli  jelenség, 
de  mert  a természet  urától  ered  semmikép  sem  lehet  ter- 
mészet ellenes. 

3.  Azt  vetik  ellen:  miszerint  lehetetlen,  hogy  tiszta 
elvontság  létezzék  az  emberi  elmén  kivül  a természetben, 
ámde  a járulék  alanya  nélkül  tiszta  elvontság  s igy  nem 
is  létezhet.  Distinguo  minorem.  A járulék  alanya  nélkül 
tiszta  elvontság  a természeti  erőket  tekintve  Concedo, 
az  Istent  tekintve  Nego.  Et  nego  conclusionem. 

49.  §.  Az  állag  fő  nemeiről. 

Midőn  különösen  akarunk  szólani  az  állagról  termé- 
szetszerűleg végig  kell  sorolnunk  az  állag  fő  nemeit  és 
azokról  vSzólanunk,  a mennyiben  már  láttuk  mindazt,  mi 
az  állagra  általánosságban  vonatkozik. 

^ Summ.  Thcol.  III.  p.  qu.  LXXVII.  „effoctus  magis  dependent  a causa  príma 
quam  a causa  secunda.  Deus  qui  est  causa  príma  substaiitíae  et  accídentis,  per 
suam  ínfinítam  vírtutem  conservare  potest  accídens  ín  esse,  subtracta  substantía, 
per  quam  conservabítur  ín  esse,  sícut  per  propríam  causam.“ 

Ennek  folytán  szólani  fogunk  1.  a véges  és  végte- 
lenről és  az  ezekkel  egyenértéküekről,  2.  a teljes  és  a nem 
teljes  állagról,  3.  az  első  és  második  állagról,  4.  az  alany 
és  a személyről. 

50.  §.  Véges  és  a végtelen. 

A véges  (finitum)  alatt  azt  értjük,  a minek  vége, 
határa  van  vagyis  a mi  határolt.  Végtelennek  pedig  azt 
kell  mondanunk,  a mi  ily  határokkal  nem  bir. 

Ez  a vég  (határ)  pedig  első  sorban  a mennyiségnek 
bizonyos  számát  jelenti  pl.  igy  a vonal  végét  jelöli  a 
pont,  másodsorban  pedig  átvitetik  a lényre  is.  Az  első 
adja  a mathematikailag  véges  és  végtelent,  a másik  pe- 
dig a methapysikai  véges  illetve  végtelent.  Valamely  tes- 
tet pedig  annyiban  mondunk  végesnek,  a mennyiben  elért 
bizonyos  nagyságot,  határt  és  azon  túl  nem  terjed.  Mely 
értelemben  egyaránt  lehet  véges  lény  úgy  az  anyagi  mint 
a szellemi  lény  is,  ha  t.  i.  bir  bizonyos  tökéletességi 
fokkal,  de  a további  fokokat  nem  birja.  Ekként  a véges 
és  végtelen  nem  csak  a mennyiségre,  de  általában  a 
lényekre  is  reá  alkalmaztatik. 

Ha  pedig  a véges  fogalmát  elemezzük,  azt  találjuk, 
miszerint  a véges  két  mozanatból  alakul  meg.  Egy  po- 
sitiv  és  egy  negatív  mozzanatból  t.  i.  a végesben  van  posi- 
tiv  valóság,  a mit  állítunk  róla,  de  ez  csak  bizonyos  ha- 
tárig terjed  és  azon  túl  nem  terjed  és  ez  a tagadólagos. 

Viszont  pedig  a végtelen  nem  puszta  tagadólagos 
(negatív)  fogalom,  de  ép  ellenkezőleg  a végtelen  tisztán 
positiv  fogalom.  Mert  a valóság  mit  a végtelenről  állítunk 
nem  csak  megilleti,  de  egyúttal  minden  vég  vagyis  határ 
nélkül  illeti  meg  a végtelent. 

A szerint  pedig  a mint  a végtelen  kizárja  a véget,  a 

korlátot,  kapjuk  a végtelennek  különböző  fajait.  A vég- 
telen ugyanis  lehet. 

1.  lehetőség  szerint  végtelen  {infinitum  in  potentia), 
a mikor  t.  i.  a határnak,  a végnek  okvetlen  meg  kell  len- 
nie, de  mi  nem  tudjuk  megjelölni  azt,  mert  mindig  na- 
gyobbitható  s igy  nem  vagyunk  képesek  elérni  végét. 
Ilyenek  pl.  a vég  nélkül  szaporítható  számsorok.  Láthat- 
juk miszerint  a lehetőség  szerint  végtelen,  a valóságban 
mindég  véges.  E miatt  joggal  mondjuk  sine  hne  hni- 
tumnak  vagy  másként  negative  végtelennek. 

2.  A valósággal  végtelen  (infinitum  in  adu)  vagyis 
a mi  oly  nagy  miszerint  annál  nagyobb  már  nem  lehet. 
A valósággal  végtelen  tehát  a valóságot  (reale)  annak 
egész  telje  szerint  magában  foglalja,  úgy  hogy  ezen  kí- 
vül nem  létezik  e valóság.  Az  infinitum  in  actu  tehát  va- 
lósággal határtalan,  positiv  értelemben,  a miatt  tehát  ha- 
tártalan, mert  sem  nem  nagyobbitható,  sem  nem  szapo- 
rítható s igy  minden  határt  kizár. 

3.  A tényleges  végtelen  lehet  azután  vagy  föltétle- 
nül (simpliciter,  absolute)  vagy  föltételesen  (secundum 
quid)  végtelen.  Föltétlenül  az  végtelen,  a mi  nem  csak 
bizonyos  nemét  vagy  faját  tekintve  a végtelennek  határ- 
talan, de  minden  tekintetben  vagyis  a valóságnak  minden 
nemét  határtalan  módon  egyesíti  magában.  — Láthatjuk 
ennek  folytán,  hogy  az,  a mi  föltételesen  végtelen,  az 
simpliciter  tekintve  véges,  mert  jóllehet  a valóság  ama 
nemében  nincs  nagyobb,  de  más  faj  vagy  rendben  az 
ily  föltételesen  végtelennél  nagyobb  is  található.^ 

1 Akv.  sz.  Tamás.  S.  Theol.  p.  '5.  qu.  10.  a.  3.  ad  3.  „Infinito  simpliciter  et 
quoad  omnia  nihil  est  május ; infinito  autem  secundum  quid  determinatum,  non 
est  aliquid  május  in  illő  ordine,  potest  tamen  accipi  aliquid  aliud  május  extra 
illum  ordinem.  Per  hunc  igitur  módúm  iníinita  sunt  in  potentia  creaturae;  et  ta- 
men plura  sunt  in  potentia  Dei  quam  in  potentia  creaturae.  Et  similiter  anima 
Christi  scit  iníinita  scientia  simplicis  intelligentiae : plura  tamen  scit  Deus  secun- 
dum hunc  intelligentiae  módúm.  Edit.  cit.  tóm.  V.  p.  10. 

Ily  föltételesen  végtelenek,  mint  sz.  Tamás  mondja/ 
Krisztus  emberisége,  az  ember  örök  boldogsága,  a bol- 
dogságos  szűz  Isten  anyjai  méltósága.  Mindezek  Istennel 
való  összekötetésőknél  fogva  a legnagyobbak,  mivel  e 
szempontból  azoknál  nagyobb  nem  lehet. 

A végtelennek  fogalmából  és  fajai  összehasonlitásá- 
ból  láthatjuk,  miszerint  1.  a végtelen  in  actu  meg  nem 
mérhető  (pertransiri  nequit),  mert  mint  határtalan  meg 
sem  mérhető  és  meg  sem  számlálható ; 2.  a tagolt  (mér- 
hető) nagyságok  sohasem  lehetnek  tényleges  végtelenné, 
mert  mindig  nagyobbithatók  és  3.  a mi  végtelen  lehető- 
ség szerint,  az  sohasem  tényleges  végtelen,  a mennyiben 
tagolt  nagyságokból  áll. 

Még  két  kérdésre  kell  megfelelnünk  hogy  1.  honnét 
ered  a végtelen  fogalma  és  2.  hogy  mi  értékkel  bir. 

51.  §.  A véges  és  végtelen.  A végtelen  fogalmá- 
nak eredete. 

Voltak,  kik  tagadták,  hogy  mi  a végtelennek  fogal- 
mával bírnánk,  a mennyiben  a véges  a végtelent  fölfogni 
nem  képes.  Ámde,  hogy  mi  kimentő  és  teljes  fogalmá- 
val a végtelennek  nem  bírunk,  megengedjük,  de  egyúttal 
föntartjuk,  hogy  igenis  bírunk  a végtelennek  fogalmával, 
mely  azonban  nem  teljesen  kimentő  (in  adaequat).  Mutatja 
ezt  íönnebb  a végtelen  fogalmának  a kifejtése. 

Honnét  bírjuk  azonban  a végtelennek  a fogalmát? 
miből  merítjük  azt? 

Locke  a végtelen  fogalmát  a végesből  származtatja 

* „Humanitás  Christi  ex  hoc,  quod  est  unita  Deo,  et  beatitudo  creata  ex 
hoc,  quod  est  fruitio  Dei  et  beata  Virgo  ex  hoc,  quod* est  mater  Dei,  habent  quan- 
dam  dignitatem  infinitam  ex  bono  infinito,  quod  est  Deus;' et  ex  hac  parte  non 
potest  aliquid  melius  fieri  eis,  sicut  non  potest  aliquid  melius  esse  Deo.“  P.  1.  qu. 
25.  a.  6.  ad.  4.  Ed.  c.  p.  193. 

akként, hogy  minden  véges  tökéletességet  a végtelenig 
nagyobbitva,  végre  megkapjuk  a végtelent.  — Csakhogy 
ez  helytelen,  mert  a véges  nagyság  bármennyire  is  na- 
g}^obbitJuk  azt,  csak  a lehetőség  .szerint  végtelent  adhat,  de 
nem  képes  adni  tényleg  végtelent. 

Az  ontologisták  Cartesius  nyomdokain  haladva  ép 
ellenkezőleg  azt  tanítják,  hogy  a végtelent  közvetlenül 
és  elsősorban  ismerjük  meg  és  csak  másodsorban  ismer- 
jük meg  a végest,,  a mire  a végtelen  ismerete  tesz  min- 
ket képessé.  Miért  is  az  ontologisták  szerint  mi  a véges- 
ről csak  negatív  képzettel  bírunk  az  által,  hogy^  határt 
szabunk  a végtelennek  vagyis  tagadjuk,  hogy  végtelen. 
De  ezen  nézet  is  helytelen.  Mert  először  is  a mi  fogal- 
munk a végesről  nem  pusztán  negatív,  mint  fentebb 
láttuk,  de  negatív  és  positiv.  Továbbá  ezen  állítása  az 
ontologistáknak  az  ő egész  elméletükkel,  minek  hamissá- 
gát a noetika  mutatja,  megdül.  Megdül  különösen  itt  a 
miatt  is,  mert  ellenmond  a köztapasztalatnak,  mely  sze- 
rint, nem  igaz  az,  miszerint  mi  a végtelent  ösmerjük 
meg  és  ebből  azután  a végest,  mert  ép  ellenkezőleg  van, 
mi  a végest  ismerjük  meg  és  ebből  emelkedünk  a vég- 
telen ismeretére. 

Ezen  nézetekkel  szemben  a helyes  nézet  az,  misze- 
rint mi  elővSzör  a végesről  alkotunk  fogalmat  és  azután 
a végesből  alkotjuk  a végtejen  fogalmát,  de  n^m  na- 
gyobbitás  vagy  összetétel  által,  hanem  elvonás  által. 
Elvonás  által  nyerjük  a létező  lény  fogalmából  az  álta- 
lános lét,  létezés  és  lény  fogalmát,  a melynek  — miután 
létezik  a véges  lény  — mint  első  oknak  szintén  léteznie  kell. 
Hasonlóképen  vagyunk  a tökéletességek  fogalmával  is, 
minden iket  képzelhetjük  vágy  bizonyos  korlátok  között 
szorítva,  vagy  pedig  minden  korlát  és  határ  nélkül. 
Vagyis  megnyerjük  a végtelen  fogalmát  az  által,  hogy 

valamit  olykép  fogunk  föl,  hogy  ahhoz  semmi  újabb  tö- 
kéletesség nem  járulhat  hozzá. ^ 

A véges  fogalmát  ugyanis  a tapasztalat  szolgáltatja 
az  által,  hogy  mutatja,  hogy  a dolgok  birnak  bizonyos 
tökéletességgel,  valósággal,  de  csak  bizonyos  — fokig,  ^ 
határig.  Továbbá,  hogy  tökéletességeik  tökéletlenségekkel 
vegyülnek. 

A lehetó'ség  szerinti  végtelen  fogalmához  elég,  ha 
ismerjük  a végest  és  tudjuk,  miszerint  végnélkül  na- 
gyobbitható. 

A tényleges,  simplieiter  végtelent  mint  egyetlen 
lényt  kell  fölfognunk.  „Id  quod  est  infinitum  omnibus 
modis,  non  potest  esse  nisi  unum“,  mondja  sz.  Tamás.^ 

S bár  minden  tökéletességek  összegének  is  tekintjük, 
ámde  semmikép  sem  állitjuk  a véges  tökéletességek, 
összehalmozásából  származottnak,  hanem  minden  össze- 
halmazott  tökéletesség  tagadásával,  mint  egyszerű  osz- 
tatlan lényről  alkotunk  fogalmat. 

52.  §.  A véges  és  végtelen.  A végtelen  fogalmának 

tárgyi  értéke. 

A végesnek  általán  ismert  tárgyi  valóságával  szemben 
néznünk  kell  mily  tárgyi  értéke  van  a végtelen  fogalmának. 

Azt  mondjuk  a)  valami  végtelennek  szükségkép  lé- 
teznie  keli  Értelmünk  ugyanis  megismeri  a végtelent. 
Ámde  az  értelem  nem  szüli  a tárgyát,  de  ép  a létezőt 
ismeri  meg.  S igy  ha  ismeri  a végtelent,  annak  léteznie 
kell  is.3  b)  Szükségkép  létezik  végtelen  lényege  szerint 

1 Rosset  i.  m.  tóm.  1.  p.  385 — 387. 

2 S.  Theol.  Sum.  Theol.  p.  3.  qu.  10.  a.  3.  ad.  3.  edit  cit.  p.  10. 

3 Contr.  Gént.  1.  i.  cap.  93.  edit.  cit,  pag.  41.:  „Intellectus  noster  intellG 
gendo  aliquid  in  infinitum  extenditur,  cujus  signum  est  quod,  quantitate  qualibet 
finita  data,  intellectus  noster  majorem  excogitare  possit.  Frustra  autem  esset  haec 
ordinatio  intellectus  ad  infinitum,  nisi  esset  aliqua  rés  intelligibilis  infinita.  Opor- 
tet  igitur  aliquam  rém  intelligibilen  infinitam  esse,  quam  oportet  esse  maximam 
rerum  : et  hane  dicimus  Deum.“ 

Tudjuk  ugyanis,  miszerint  minden  véges  lény  úgy  léte- 
zése, mint  minden  tökéletességére  nézve  okozott  léttel  és 
részesített  valósággal  bir.  Miért  is  okvetlen  egy  első  okot 
követel,  mely  a létet  egész  telje  szerint  végtelenül  birja. 
És  ezen  első  oknak  a létezése  oly  bizonyos,  mint  a mily 
bizonyos,  hogy  véges  lény  létezik,  c)  Szükségkép  létezik 
ügy  a lehetőség  szerint  végtelen,  mint  tényleges,  de  föl- 
tételesen végtelen.  Hogy  a lehetőség  szerinti  végtelen 
létezik,  igazolja  a számtan  és  a geometria,  a számok 
ugyanis  valamint  a vonalok  is  végtelenül  nagyobbithatók 
és  oszthatók.  — Hasonlókép  léteznek  tényleges  végtele- 
nek secundum  quid  mint  fennebb  sz.  Tamás  szerint  föl- 
soroltuk volt.  Valójában  nagyobb  méltóságú  anya  nem 
lehet  mint  az  Isten  anyja.  Ép  úgy  kell  szólanunk  Krisz- 
tusnak mint  embernek  érdemeiről,  kegyelméről,  tudomá- 
nyáról, melyek  bizonyos  értelemben  — végtelenek  tény- 
legesen. 

53.  §.  A véges  és  a végtelennel  egyenértékűek. 

A véges  és  végtelennel  egyenértékűek  a föltétien  és 
viszonylagos  lény,  az  ens  simpliciter  és  a secundum  quid 
lény,  az  önmagától  való  és  a mástól  való  lény,  a része- 
sülés és  a nem  részesülés  általi  lény,  a szükségképeni 
és  az  esetékes  lény,  a változó  és  a nem  változó  lény,  az 
egyszerű  és  az  összetett  lény,  a teremtett  és  a nem  te- 
remtett lény. 

1.  A föltétien  lény  {ens  absolutum)  általában  oly 
lényt  jelent,  mely  mástól  független.  E függés  pedig  két 
módon  lehet  meg  t.  i.  valamely  lény  függhet  egy  más 
lénytől  mint  okától  az  okozat,  vagy  mint  alanyától  a 
járulék. 

Ens  absolutum  kiváló  módon  az  Isten,  mert  ő tőle 
mint  okától  függ  minden  más  lény.  Miért  is  minden 

lény  Istennel  szemben  ens  relativum.  De  Isten  nem 
mondható  oly  értelemben  ens  absolutumnak,  mintha  e 
világ  ő neki  járuléka  • lenne,  mint  ezt  a pantheisták 
akarnák. 

2.  Ens  simpliciter  et  ens  secundum  qnid  rokon  az 
előbbivel.  Az  ens  simpliciter  alatt  ugyan  is  értjük  azon 
lényt,  a melyben  a lét  egyszerűen  vagyis  föltétlenül,  tehát 
minden  korlát  nélkül  és  igy  egész  telje  szerint  van  meg, 
mely  értelemben  Isten  az  ens  simpliciter  és  minden  te- 
remtmény ens  secundum  quid.  b)  De  az  ens  simpliciter 
kifejezi  az  állagot  is  szemben  a járulékkal  és  c)  kifejezi  a 
tényleges  létező  lényt  szemben  a lehetséges  lénnyel. 

3.  Az  önmagától  való  és  a mástól  való  lény.  A 
lény  fölosztásának  legösrnertebb  módja,  mert  minden  lén}^ 
vagy  ens  a a se,  vagy  ens  ab  alio.  A végtelen  lény  ens  a 
se  és  a véges  ens  ab  alio.  Az  a se  kifejezés  azonban  csak 
negativ  jellegű,  de  nem  positiv,  mert  nihil  potest  sui 
ipsius  causa  esse.  E kifejezés  a se  tehát  annyit  jelent, 
non  ab  alio  nem  mástól  van  mint  okától,  de  természetének 
benső  szükségképiségénél  fogva  létezik.  Hogy  mástól  való 
lények  léteznek  mutatja  a mindennapi  tapasztalat,  hogy 
ens  a se  létezik,  mutatja  az  ész,  mely  nem  képes  kel- 
lően megmagyarázni  a mástól  való  lény  létét,  ha  nin- 
csen ens  a se. 

4.  Ens  per  essentiam  (imparticipatum)  és  az  ens 
participatum. 

Ens  per  essentiam  azon  lény,  melynek  lényege  a 
létezése  s igy  azonos  az  ens  a se-vel,  mert  a mi  lé- 
nyege szerint  lény,  arra  nem  közömbös  a létezés,  az 
nem  lehet  e miatt  mástól,  de  okvetlen  ens  a se.  E miatt 
az  ens  per  essentiam  szükségképen  is  létezik  és  egyút- 
tal, mert  minden  létet  egyesit  a legtökéletesebb  lény. 

Mig  a részesülés  általi  lény  (ens  participatum)  ok- 

vetlen  mástól  való  lény,  s igy  nem  szükségképeni  és 
nem  a legtökéletesebb  lény,  de  esetékes  és  tökéletlen. 

5.  A szükségképeni  és  az  esetékes  lény.  (Ens  neces- 
sarÍLim  és  ens  contingens).  A .szükségképi  az,  minek 
ellenmondó  ellentéte  lehetetlen.  A szükségképeni  lehet 
pedig  vagy  methaphysikai  vagy  physikai  vagy  erkölcsi. 
Lehet  továbbá  vagy  absolut  vagy  föltételes.  Vonatkozha- 
tik  végre  e szükségképiség  vagy  a létre  vagy  a cselek- 
vésre, előbbi  esetben  ellentéte  az  esetékesség,  utóbbi  eset- 
ben a vszabadság. 

Az  ens  necessarium  tehát  az,  mely  nem  lehet,  hogy 
ne  létezzék;  mig  az  esetékes  lény  az,  mely  ép  úgy  lé- 
tezhet bennső  természeténél  fogva  mint  nem  is. 

Következő  elveket  kell  itt  megismernünk : 

a)  Minden  lényben  van  valami  szükségképiség,  mert 
semmi  sem  annyira  esetékes,  hogy  minden  lehető  te- 
kintetben esetékes  legyen,  pl.  legalább  a lét  alapelve 
szükségképi,,  mert  ha  t.  i.  létezik,  nem  lehetséges,  hogy 
ugyanakkor  ne  létezzék. 

b)  Csak  az  ens  a se  és  az  ens  simpliciter  föltétle- 
nül szükségképiek.  A mi  ugyanis  ens  ab  alio  oly  kép 
létezik  mindig,  hogy  nem  is  létezhet.  Mig  az  ens  a se 
olyan,  hogy  nem  lehet  nem  léteznie  ép  úgy,  a mint  a 
kör  nem  lehet  szögletes. 

c)  Minden  esetékes  lény  szükségképen  mástól  van 
és  nem  önmagától.  A mástól  való  lény  ugyanis  létezhet 
ép  úgy  mint  nem  is  létezhet  vagyis  a lét  irányában 
önmagában  határozatlan  és  más  által  kell  meghatároz- 
tatnia.  Vagyis  az  esetékes  lény  szükségképen  mástól  van. 

d)  A teremtmény  viszonylagos  szükségképisége  vég- 
elemzésben az  Isten  föltétien  szükségképiségén  alapszik. 
A mástól  való  lény,  hogy  létezzék  végelemzésben  meg- 
kívánja az  ens  a se-t;  az  ens  participatum  megköveteli 

az  ens  inparticipatumot,  ép  úgy  a viszonylagosan  szük- 
ségképeni  lény  megköveteli  a föltétlenül  szükségképeni 
lény  létezését. 

6.  A változó  és  nem  változó  lény. 

Változó  az,  a mi  máskép  is  lehet  mint  a hogy  van, 
változatlan  pedig  az,  a mi  máskép  nem  lehet,  mint  a hogy 
van.  A változás  tehát  bizonyos  esetékességet  zár  magába, 
a változatlanság  pedig  szükségképiséget  követel.  Minden 
változásnál  meg  kell  különböztetnünk  azt,  a mi  változik, 
a mibó'l  változik  és  a mivé  változik  pl.  mikor  a viz  hi- 
degből meleggé  változik,  ott  a változás  alanya  a viz,  a 
változás  két  határa  pedig  a hideg  és  a meleg. 

A változással  rokon  a mozgás,  mely  a test  helyé- 
nek a megváltoztatása  és  továbbá  rokon  a mozgással  az 
átváltozás,  mely  különös  neme  a változásnak,  a meny- 
nyiben ez  a dolog  bnnső  mivoltára  kiterjedő  változás. 

A változás  lehet  állagi  vagy  járulék!,  a mennyiben 
a dolog  állaga  avagy  járuléka  változik.  Az  állagi  válto- 
zás lehet  ismét  vagy  olyan,  a melyben  a dolognak  egye- 
dül az  állaga  változik  meg  kizárólag  vagy  pedig  az 
összes  anyag  is  együtt  változik  az  állagával,  az  elsőt  trans- 
substantionak-  átlényegülésnek  nevezik,  a másik  pedig  a kö- 
zönséges állagi  változás,  mely  a lényekben  közönségesen 
látható,  midőn  egy  dolognak  romlásából  más  dolog 
keletkezik  — corruptio  unius  est  generatio  alterius  pl. 
a bor  megsavanyodik,  s lesz  belőle  ecet. 

A járulékos  változás  vonatkozhat  vagy  a)  a dolog 
mennyiségére  — mikor  is  kisebbedés,  nagyobbodásnak 
nevezzük,  b)  a dolog  milyenségére,  mely  valamely  tulaj- 
donság megszerzése  vagy  elvesztése  illetve  erősbödése 
vagy  gyengülésében  áll  és  ez  a szükebb  értelemben  vett 
változás,  melynél  a lényeg  mindig  változatlanul  meg- 
marad vagy  vonatkozhatik  a viszonyra,  mely  valamely 

régebb  viszony  elvesztésében  vagy  egy  újabb  viszony 
megszerzésében  áll. 

A változásra  a következő  alapelvek  vonatkoznak : 

a)  Az  a mi  bármikép  is  változik  e szempontból  te- 
hetékiségben  (in  potentia)  van;  mert  tagadhatlanul  csak 
az  változhat,  a mi  képes  egy  létezési  módból  a másikba 
átmenni. 

b)  A mi  változik  bizonyos  tekintetben  megmarad  a 
mi  volt,  bizonyos  tekintetben  pedig  mássá  lesz. 

c)  Minden  változó  test  összetett,  mert  mindig  meg 
kell  benne  lenni  a változó  alanynak  és  a változás  két 
határának. 

d)  Minden  változó  lény  legalább  negative  tökéletlen, 
mert  minden  változásban  vagy  hozzájárul  vagy  elvész 
valami  tulajdon,  más  szavakkal  valami  valóság,  — töké- 
letesség, ez  által  pedig  az  illető  dolog  vagy  tényleg  tö- 
kéletesebbé lesz  vagy  pedig  látszólagosan.  S igy  lega- 
lább negative  tökéletlennek  kellett  előzetesen  lennie. 

e)  A teremtményekben  a változásnak  különböző  foka 
van.  A testek  változhatnak  külsőleg,  de  bensőleg  is,  ál- 
lagukat is  tekintve,  csakhogy  az  állagi  változásban  maga 
a dolog  is,  melynek  állaga  változik,  más  lesz.  A nem 
anyagi  lények  pedig  átmehetnek  a nem  létből  a létezésbe 
és  továbbá  a létezésben  járulékaikat  változtathatják,  de 
a nem  anyagi  lények  (szellemi  lények)  már  állagilag 
mássá  nem  változhatnak. 

7.  Az  egyszerű  és  összetett  lény.  Összetett  az,  a 
mi  kettőnek  vagy  többnek  az  egyesüléséből  áll.  Ez  össze- 
tétel lehet  tulajdonképeni  vagy  átvitt  értelemben  véve.  A tu- 
lajdonképeni  összetételhez  megkivántatik,  hogy  a)  a ré- 
szek realiter  különbözzenek,  b)  hogy  a különböző  részek 
valóban  eggyé  egyesüljenek  és  c)  hogyan  egyesült  ré- 
szek kölcsönös  hatással  legyenek  egymásra.  A hol  ezen 

három  föltétel  közül  csak  egy  is  hiányzik,  ott  igaz  ösze- 
tételről  nincs  vSzó,  sem  pedig  összetett  lényről. 

Ezen  reál  összetételen  kivül  van  még  az  erkölcsi 
és  metaphysíkai  összetétel  nem  különben  a művészi 
összetétel.  De  az  erkölcsi  összetételben  nincs  meg  a 
reális  egyesülés ; a metaphysikai  összetételből  pedig 
hiányzik  a révSzek  reál  különbözése.  A művészi  összeté- 
telben meg  van  ugyan  a különböző  részek  némi  össze- 
kötetése — egyesülése,  de  ez  nem  változtatja  az  alkotó 
lények  külön  önálló  természeti  voltát  meg. 

Az  összetettel  szemben  könnyen  megmondhatjuk, 
hogy  mi  az  egyszerű  is.  Egyszerű  ugyanis  az,  a mi 
nem  áll  részekből.  Jóllehet  azonban  tagadólagos  ezen 
meghatározás,  mégis  positiv  valóságot  fejez  ki,  mert  az 
összetétel  hiánya  oly  lénynél,  — mely  összetételre  nincs 
hivatva  — nem  fogyatékosság,  tökéletlenség,  de  épen 
tökéletesség.  Amint  az  összetételnek  sok  neme  van  ép  úgy 
az  egyszerűnek  is  több  nemét  lehet  megkülönböztetnünk, 
a szerint,  hogy  mily  összetételt  zár  ki.  így  van  szám- 
tani egyszerű  az : egység ; van  geometriai  egyszerű  : a 
pont ; van  logikai  egyszerű : az  oszthatlan  gondolat  és 
van  a tárgyi  egyszerű. 

Az  első  három  egyszerű  t.  i.  a mathematikai,  geo- 
metriai és  a logikai  csak  elmebeli  elvonások.  A tárgyi 
egyszerű  lehet  esetleges  vagy  állagi,  a mint  járu- 
lékos vagy  állagi  összetételt  zár  ki.  A tárgyi  állagi 
egyszerű  azután  kizárhatja  vagy  a lényeges  részekből 
való  összetételt  vagy  csak  azon  részekből  való  összeté- 
telt, a melyek  a kérdéses  dolog  teljes  egységéhez  meg- 
kivántatnak  (integritás). 

A föltétlenül  egyszerű  lény  az  Isten,  a kiben  sem- 
minemű összetétel  nincs,  sem  állag  és  járulék,  sem  ter- 
mészet és  alany,  sem  genus  és  ultima  differentia  között. 

Istennel  szemben  minden  más  lény  összetett,  bár 
fokozatosan  tökéletesedő  egyszerűséggel  bírnak  alulról 
kezdve  fölfelé. 

Az  összetett  test  természetére  nézve  a következő 
alapelvek  állnak: 

a)  minden  összetett  lény  későbbi  alkotó  részeinél  és 
azoktól  függ,  mert  hisz  ez  alkotó  részek  az  illető  lény 
lét  okai  s Így  okvetlenül  előbbeniek  okozatuknál. 

b)  Minden  összetett  lény  tökéletesebb  egyes  alkotó 
részeinél,  mivel  nyilván  minden  rész  tökéletességével  bir 
az  összetétel  s igy  okvetlenül  az  egyes  részek  kevésbé 
tökéletesek  mint  az  egész. 

c)  Az  összetett  lény  különbözik  alkotó  részeinek 
puszta  összegétöl  azok  egyesülése  nélkül  A mi  világos, 
mert  pl.  az  ember  valósággal  különbözik  a test  és  lélektől, 
ha  azok  elválasztva  léteznek  és  nem  egymással  egyesülve. 

d)  A mi  egyszerű  az  oszthattam  Ha  ugyanis  áll  az, 
hogy  a mi  összetett  az  osztható,  akkor  az  ellentét  is  ép  úgy 
áll,  hogy  a mi  egyszerű  az  oszthatlan,  nem  osztható. 

8.  A teremtett  lény  és  a nem  teremtett  lény.  Telje- 
sen megegyezik  az  ens  a se  és  az  ens  ab  alio  fogalmai- 
val, csak  hogy  ez  általánosabb  természetű  kifejezés,  mig 
az  ens  creatum  és  az  ens  increatum,  már  nem  oly  álta- 
lános, de  részletesebb,  mely  a teremtés  tényétől  való 
függést  tünteti  föl,  a mi  az  ens  ab  alio  fogalmában  ki- 
fejezésre nem  talál. 

9.  Az  utolsó  elnevezés  az  actus  purus  és  az  ens 
potentiale.  A lény  ugyanis  vagy  nem  bir  semmi  teheté- 
kiséggel,  de  merő  valóság,  cselekvőség,  tökéletesség  és 
igy  actus  purusnak  nevezzük  vagy  pedig  tehetékiséggel 
bir  és  akkor  ens  potentiale.  Láthatjuk,  hogy  ezen  meg- 
nevezés is  egyenlő  az  előbiekkel  és  kiválóan  az  ens 
per  essentiam  és  ens  participatummal. 

54.  §.  A teljes  és  a nem  teljes  állag.  Az  első  és  a 

második  állag. 

Az  állag  lehet  teljes  és  nem  teljes. 

Teljes  akkor  az  állag,  midőn  faját  tekintve  bevég- 
zett,  befejezett  a maga  nemében  ugyannyira,  hogy  mi 
sem  hiányzik  belőle,  mi  faji  befejezettsége  és  tökéletes- 
ségéhez megkivántatik.  E bevégzettséggel  birhat  pedig 
valamely  állag,  vagy  physikai  léte  szerint  vagy  logikai- 
lag, a mint  t.  i.  gondolatunkban  van. 

A nem  teljes  állag  pedig  az,  a mi  csak  része  a 
teljes  állagnak  vagy  részéül  tekinthető,  mert  nem  bir 
mindazzal,  a mivel  a teljes  állag  bir.  így  lesz  valamely 
élő  fa  physikai  teljes  állag,  mig  levele,  galya  vagy  bár- 
mely más  része  physikai  nem  teljes  állag  akkor. 

Logikailag  pedig  teljes  az  állag  akkor,  ha  az  állag 
fogalmát  kitevő  genus  és  ultima  difterentia  meg  van 
benne ; mig  ellenkező  esetben  nem  teljes.  Logikailag 
tehát  teljes,  illetve  nem  teljes  csak  azon  állag  lehet, 
melyben  van  nem  és  differentia  ultima  vagyis  a terem- 
tett állag,  mig  a nem  teremtett  állagra  semmikép  sem 
alkalmazható,  mert  ez  minden  genus  fölött  áll. 

Hogy  valamely  állag  a kifejtett  értelemben  teljes 
legyen  három  kívánalomnak  kell  benne  meglennie.  Szük- 
séges 1.  hogy  meglegyen  minden  lényeges  része.  Ek- 
ként az  ember  teste  lélek  nélkül  tekintve  vagy  viszont 
önmagában  véve  nem  teljes  állagok.  2.  Szükséges  a 
saját  létezés  vagyis  az  önlétüség,  a mi  eszes  lényeknél 
a személyiség.  Hogy  ugyanis  valami  teljes  állag  legyen, 
szükséges,  hogy  ne  csak  bírjon  a lényeges  részekkel,  de 
egyúttal  hogy  önlétezéssel  is  bírjon.  Mert  a teljes  állag 
a természet  és  önlétezésből  alakul  mintegy  meg.  3.  Az 
állag  bevégzettségéhez  még  megkivántatnak  a partes  in- 
tegrantes  vagyis  azon  részek,  melyek  bár  nem  lényeges 

részek,  de  azok  nélkül  az  illető  természet  befejezett  Job- 
ban mondva  teljes  nem  lehetne,  pl.  az  embernél  két  kéz, 
két  láb  stb.  A partes  integrantés  azonban  már  nem  ki- 
vántatnak  meg  oly  feltétlenül  az  állag  teljességéhez.  Miért 
is  az  ember  teljes  állag,  ha  mindjárt  csak  egy  lába  is 
van  vagy  egy  szeme  van  stb. 

Nem  kívántatik  meg  azonban  az  állag  teljességéhez 
a járulék.  Igaz  ugyan,  hogy  a járulék  is  tökéletesíti  az 
állagot,  mindamellett  az  állag  a járulék  nélkül  bevégzett 
és  teljes. 

A scholastikusok  nyomán  meg  szokás  különböz- 
tetni a substantia  príma  és  substantia  secunda-t.  Az  első 
állag  az  egyed  a részleges  állag,  a második  állag  pedig 
azon  állag  nem  részlegesen  valamely  egyedben,  de  egye- 
temlegesen tekintve.  Pl.  ez  az  ember,  ez  a fa,  stb.  mint 
önálló  egyed  tekintve  substantia  príma  ; mig  ha  általában 
vesszük  az  ember,  a fa  stb.  . . . állagokat  tekintet  nélkül 
a konkrét  létezésre,  akkor  substantia  secunda. 

Oka  egyszerű,  mert  az  egyetemleges  vagyis  a faj, 
a nem,  csak  az  egyediben  létezik,  miért  is  előbbi  az 
ember  mint  egyed,  mint  az  egyetemleges  ember  fogalma. 
Elsőbb  tehát  az  egyedi  állag,  mint  a faji  (egyetemevS) 
állag. 


55.  §.  Az  állag  és  a személy. 

Az  állag  három  szempontból  tekinthető : 1 . a meny- 
nyiben önmagában  létezik  (s  nem  másban) ; 2.  a meny- 
nyiben a cselekvés  elve  és  3.  a mennyiben  elkülönített, 
önálló  és  befejezett  léttel  bir.  Az  első  szempontból  te- 
kintve az  állagot,  nyertük  az  állag  fogalmát;  a második 
szempontból  tekintve  az  állagot  nyerjük  a természet  fo- 
galmát és  a harmadik  szempontból  tekintve  kapjuk  az 
önlétüség,  subsistentia  fogalmát  és  az  alany  fogalmát. 

A mi  által  az  állag  ily  elkülönített,  önálló  és  befe- 
jezett léttel  bir,  ezt  nevezzük  subsistentiának,  önlétüség 
vagy  önállóságnak. 

Meghatároznunk  pedig  akként  lehet  az  önállóságot, 
miszerint:  „azon  létezési  mód,  mely  által  a teljes  állag 
elkülönített,  önáltó  és  befejezett  létezéssel  bir  annyira, 
miszerint  cselekedeteinek  teljes  és  tökéletes  elvévé  lesz.'' 

Azon  lényt  pedig,  mely  ekként  létezik,  nevezzük 
alanynak.  Ekként  az  alany  mint  lényi  alkotó  elveiből  az 
állag  és  az  önállóságból  alakul  meg. 

Láthatjuk  ebből,  miszerint  az  alany  a részleges 
vagy  egyedi  állag,  mely  tehát  mint  ilyen  önállóan  és  be- 
fejezetten és  minden  mástól  elkülönítve  létezik. 

A részleges  állag  ugyanis  mindig  egyed  s mint  ilyen 
alany  is.  Mig  az  állag  egyetemlegesen  tekintve  pl.  az 
ember  fajilag  nézve,  ily  egyetemes  alakban  nem  létezik, 
mert  csak  egyedek  léteznek.  Ekkép  ez  az  ember  Péter 
egyed  és  alany,  az  ember  pedig  mint  faj  fogalom  nem 
egyed  és  nem  alany,  mert  egyetemes  és  általános. 

E szerint  kell  meg  is  határoznunk  az  alanyt.  Azt 
kell  tehát  mondanunk,  hogy  az  alany  (suppositum) : az 
egyedi  állag  vagy  jobban  mondva  a mástól  elkülönítve 
önmagában  létező  teljes  állag.^ 

Az  alany  fogalma  ennek  folytán  a következőket  kí- 
vánja meg:  1.  hogy  valami  állag  legyen  és  nem  járulék, 
2.  hogy  fajilag  teljes  állag  legyen,  3.  hogy  egyedi  és 
nem  egyetemes  állag  legyen ; 4.  hogy  ne  legyen  másnak 
természetes  vagyis  szükségképi  járuléka  (propria)  és  5. 


1 S.  Thomas.  p.  3.  qu.  16.  n.  12.  ad  2.:  „Ad  secundum  dicendum,  quod 
„substantia  individuma",  quae  ponitur  in  definitisone  personae,  importál  substan- 
tiam  completam  per  se  subsistentem  separatim  ab  aliis  : alioquin  manus  hominis 
posset  dici  persona,  quum  sit  substantia  quaedam  individna : quia  tamen  est 

substantia  individua  sicut  in  alio  existens,  non  potest  dici  persona."  Edit. 
cit.  tóm.  V.  p.  53. 

hogy  másokkcil  ne  legyen  közös  vagy  tényleg  vagy  le- 
hetőségben, de  hogy  másoktól  elkülönítve  önálló  léttel 
bírjon. 

Az  alany  fogalmából  könnyen  lehozzuk  a szeméi}^ 
fogalmát. 

Ha  ugyanis  valamely  alany  értelemmel  bír  akkor 
az  személy. 

S így  tulajdonképi,  szoros  értelemben  a személy  így 
határozható  meg:  értelmes  alany. 

Ez  a physikai' személy  (persona,  hypostasis). 

Két  alkotó  mozanata  van  e szerint  a személynek : 
a)  hogy  alany  legyen  a most  kifejtett  értelemben,  mert 
az  ember  sem  faji  fogalma  szerint,  mely  egyetemes,  sem 
pedig  alkotó  részei  szerint  pl.  teste,  lelke,  keze,  lába  stb. 
de  csak  annyiban  mondható  személynek,  a mennyiben 
önállóan  létező  egyed,  b)  Hogy  értelmes  legyen,  mert  az 
állat  bár  alany  (suppositum),  kétségtelenül,  de  sohasem 
mondjuk  személynek.  Teljesen  hamis  tehát  egyeseknek 
(Locke,  Günther)  azon  véleménye,  kik  a személyiség 
elvét  az  öntudatba  helyezik. 

Ámde  az  öntudat  mint  működő  tehetség  semmikép 
sem  lehet  a személyiség  alkotó  elve,  mert  különben  a 
gyermekek  személyeknek  tekinthetők  nem  lennének,  ha 
még  a hét  éves  kort  el  nem  érték,  a mikor  általában 
kezdődik  az  ész  használata,  az  öntudatos  cselekvés,  illetve 
a beszámithatóság,  már  pedig  ez  a köztudattal  ellenkezik. 
Ha  pedig  az  öntudatot  mint  észtehetséget  tekintjük, 
akkor  ugyan  alkotó  elve  a személyiségnek,  de  nem  egye- 
düli alkotó  elve. 

Az  önálló  létezés  ennek  folytán  az  alanynak  a for- 
mális alkotó  elve.  Itt  azonban  azon  kérdésre  kell  vála- 
szolnunk, hogy  mi  ezen  önlétüség  önmagában  és  miként 
különbözik  ezen  önlétüség  a természettől. 

56.  §.  Az  önlétüség  és  a természet. 

Ha  az  önlétüséget  (subsistentia)  önmagában  nézzük, 
azt  kell  mondanunk,  miszerint  az  bizonnyal  valami  po- 
sitiv  tökéletesség. 

Ugyanis  a személyiség  (önlétüség)  a természetnek 
megadja  az  ő létezésében  az  utolsó  bevégzettséget.  Már 
pedig  az  ily  utolsó  bevégzettség  vagy  tökéletesség  nyil- 
ván nem  lehet  valami  tagadás,  de  valami  positivnak  kell 
azt  mondanunk.  Ellenesetben  ugyanis  a természet  tökélete- 
sebb lenne  mint  a személy,  mivel  a tagadás  sajátja  va- 
lamit mindig  elvenni,  tagadni.  Miért  is  a személlyé  ala- 
kuló ember  nem  hogy  nyerne  valamit  ez  által,  hanem 
veszítene.  A mi  pedig  nem  áll,  tehát  a személyiség  (ön- 
létüség) positiv  tökéletesség. 

A subsistentia  adja  az  alanynak  a teljességet,  a füg- 
getlenséget és  az  önmaga  feletti  uralmat.  Ugyanis  az,  a 
mi  másban  áll  fönn,  okvetlenül  függ  attól,  a miben 
fönnáll.  Másrészt  pedig  az  önállóság  az,  a mi  önlétüleg 
létezik,  physikailag  független,  teljesen  önmagában  létező 
és  teljes  birtokosa  mindannak,  a mivel  csak  bir.  Ezt  is 
mutatja  a közgyakorlat,  a mikor  ugyanis  nem  a termé- 
szetnek, de  a személynek  tulajdonítjuk  mindazt,  a mi 
valamely  dologban  meg  van.  Onnét  származik  az  alany 
szó  is,  a mennyiben  ő az  (azon  alany),  a melynek  min- 
dent, a mi  csak  a dologhoz  hozzá  tartozik,  tulajdonítunk. 
Ekként  mondjuk,  hogy  a cselekedetek  az  alanyéi : „ Ac- 
tiones  sunt  suppositorum.‘‘ 

Az  önlétüség  bizonyos  módon  különbözik  a termé- 
szettől. Különbözik  pedig  nemcsak,  ha  a természetet  rne- 
taphysikailag  vagyis  elvont  fogalma  szerint  nézzük,  de 
különbözik  akkor  is,  ha  a természetet  konkrété,  egyedi 
létezése  szerint  szemléljük. 

Mi  először  Istent  illeti  azt  kell  mondanunk,  misze- 

rint  e különbség  virtuális,  mert  Istenben  mint  a legegy- 
szerűbb lényben  nem  különbözik  realiter  semmi  sem  az 
állagtól. 

Mi  pedig  másodszor  a teremtményeket  illeti,  vita 
tárgyát  képezi,  vájjon  e különbség  virtuális  vagy  reális. 

Valószinübbnek  látszik  azon  nézet,  mely  reális  kü- 
lönbséget vitat.  Valószinübb  pedig  a következők  miatt : 
a)  Ha  ugyanis  a teremtett  természet  és  annak  önlétü- 
sége  között  nem  lenne  reális  különbség,  akkor  okvetlen 
teljes  állagnak  kellene  azt  mondanunk,  a mely  esetben 
azután  mindaz,  a mi  teljes  állagról  mondható,  egyúttal 
a természetről  is  állitandó  lenne.  Ámde  ez  nem  áll.  Mert 
pl.  azt  nem  mondhatjuk,  hogy  Péter  az  ő emberisége, 
vagy  hogy  az  ember  a saját  emberisége,  b)  Imént  lát- 
tuk mi  .szerint  az  önlétüséget  valami  positiv  realitásnak 
kell  mondanunk.  S igy  a természet  és  az  önlétüség  kö- 
zött okvetlenül  reális  különbséget  kell  fölvennünk. 

Ebből  pedig  láthatjuk  azt  is,  mily  viszony  van  a 
természet  és  az  alany  között.  Az  alany  a természethez 
hozzá  adja  az  önlétüséget,  a természet  ugyanis  az  ön- 
létüséggel  egyesülve  alkotja  az  alanyt.  Az  alany  tehát 
tágabb  terjedelmű  és  sohasem  lehet  meg  a természet 
nélkül,  melyet  magában  foglal.  A természet  pedig  a ter- 
mészet rendes  folyása  szerint  szintén  egyesülve  a subsis- 
tentiával  létezik  egyedül,  de  absolute  más  létezéssel  is 
birhatna.  Ezt  látjuk  Krisztus  urunk  emberségében,  a mely 
nem  saját  emberi,  de  isteni  subsistentiával,  az  isteni  Ige 
létezésében  létezik. 

A természet  és  az  önállóság  tehát  egymás  között 
akkép  különböznek  mint  az  összetett  lénynek  két  alkotó 
eleme. 

Hogy  miben  áll  azonban  ezen  különbség  csak  nagy- 
jából mondhatjuk  meg.  Ugyanis  a subsistentia  nem  is 

állag,  nem  is  járulék  s igy  csak  valami  létezési  mód  lehet. 
De  a másban  létező  teremtmény  nyilván  tökéletlen  és 
tökéletlenségét  nem  is  vetkőzi  le.  Csak  akkor  szűnik  meg 
e fogyatkozás,  a mikor  a természet  nem  másban,  de  ön- 
magában létezik.  Ezen  létezési  mód  tehát,  mely  által  a 
természet  ekként  a maga  nemében  befejezetté  lesz,  min- 
den mástól  elkülönített  s önálló  létüvé,  ez  a subsistentia. 

Ezen  önállóság  a természetre  nézve  természetszerű, 
de  nem  lényeges  alkotó  része.  És  ép  e miatt  absolut 
erővel  fenállhat  a .természet  az  ő természetes  önállósága 
nélkül  is. 

Miért  is  a mint  Isten  képes  a járulékot  az  állag 
nélkül  föntartani,  ép  úgy  képesnek  kell  mondanunk  va- 
lamely teremtett  természetet  a saját  természetszerű  ön- 
létezése nélkül  is  föntartani  létében. 

Az  alanyra  (suppositum)  a következő  elvek  tartan- 
dók szem  előtt,  a)  Az  esztelen  teremtett  lények  is  ala- 
nyok, mert  saját,  minden  mástól  különböző  és  önmagá- 
ban létező  természettel  birnak.  b)  Tökéletesebb  értelem- 
ben alanyok  az  eszes  lények,  mint  a melyek  önmagok- 
ban léteznek,  ismeret  és  szeretettel  urai  természetöknek 
és  tudva  és  akarva  cselekesznek.  E miatt  szemben  az 
észnélküli  teremtménnyel  személy  (persona-  hypostasis) 
a nevök.  c)  A legtökéletesebb  személy  az  Isten,  ép  úgy 
a mint  a másod  okot,  a teremtményt  meg  kell  haladnia 
az  első  oknak,  d)  Valami  még  nem  lesz  alany,  mihelyt 
magában  létezik,  de  viszont  nem  is  szűnik  meg,  mihelyt 
mással  egyesül,  alany  lenni.  Különben  az  ember  levágott 
keze  is  alany  lenne,  a mi  nem  áll.  Viszont  az  összehal- 
mozott vagy  házba  épített  kövek  ezen  egyesülés  által 
nem  szűnnek  meg  továbbra  is  alanyok  lenni.  — Az  első 
esetben  tehát  nem  elég  a külön  létezés,  de  szükséges, 
hogy  ezen  külön  létezés  teljes  és  bevégzett  legyen.  Vi- 

szont  a második  esetben  nem  szűnik  meg  a kövek  mes- 
terséges egyesitése  által  azoknak  benső  teljes  és  bevég- 
zett  létezése. 

Ekként  az  emberi  lélek  is  a testtől  elválva  nem 
személy  vagy  ha  mindjárt  meg  is  engedjük,  miszerint 
személyiség  módjára  létező  lény,  de  nem  teljes  személy.^- 

Végül  még  azt  kell  tekintenünk,  mily  viszonyban 
van  a subsistentia  és  a természet  a cselekvésben. 

Válaszunk  az,  hogy  a subsistentia  közvetlenül  nem 
foly  be  a cselekvésbe.  Ha  ugyanis  a teremtményben  a 
subsistentia  nem  egyéb,  mint  valami  létezési  mód,  akkor 
tagadhatlanúl  előre  föltételezi  már  a természetben  a lény 
egész  lényegét,  a honnét  pedig  a cselekvés  ered.  Minden 
cselekvés  benmaradó  elve  ugyanis  a dolog  lényege,  mely 
vagy  önmaga  által  vagy  a tehetségek  által  működik. 
Mig  a subsistentia  föltétele  a cselekvésnek,  mely  nélkül 
nem  lehet  cselekvés,  bár  nem  elve  a cselekvésnek. 

Mi  tehát  a subsistentia  része  a cselekvésben  ? A sub- 
sistentia megelőzi  a cselekvést,  mert  mindennek  előtt  tel- 
jesen és  befejezetten  léteznie  kell,  hogy  cselekedjék. 
A mennyiben  továbbá  nem  mint  járulék  teszi  a subsis- 
tentia az  állagot  teljessé  és  befejezetté,  e miatt  a cselek- 
vésbe is  nem  mint  járulék  foly  be.  A subsistentia  tehát 
megelőzőleg  és  önmaga  által  foly  be  a cselekvésbe.  E 
miatt  joggal  az  alanyról  mondják,  hogy  lát,  hall  stb. 

Innét  az  alapelv : Actiones  sunt  suppositorum  vagyis 
a cselekvés  az  alanyé. 

De  innét  egyúttal  érthető  az  is,  hogy  \)  a cseleke- 


1 S.  Thom.  p.  1.  qu.  75.  a.  4.  ad.  2.:  „Non  quaelibet  substantia  particu- 
laris  est  hypostasis  vei  persona,  séd  quae  habét  completam  naturam  spéciéi  unde 
manus  vei  pes  non  potest  dici  hypotasis  vei  persona,  et  sirailiter  nec  anima,  cum 
sit  pars  spéciéi  humanae.“  Edit.  cit.  tóm.  I.  p.  455. 

detek  részesei  a cselekvő  alany  méltósága  illetve  méltat- 
lanságának és  b)  hogy  a különböző  elnevezések  az 
alanyt  illetik  meg. 

57.  A járulék  fő  nemeiről. 

Aristoteles  a lénynek  tiz  legfőbb  és  legmagasabb 
nemi  fogalmát  sorolja  föl.  Ezek  a.  következők:  állag, 
mennyiség,  milyenség,  viszony,  hely,  idő,  állapot,  szo- 
kás (habitus),  cselekvés  és  szenvedés. 

E nemi  legfőbb  fogalmak  (kategóriák)  tárgyilag  igaz 
fogalmak,  mennyiben  a lények  csakugyan  birnak  e va- 
lóságokkal és  azok  bennök  megismerhetők  és  tőlük  el- 
vonhatók. 

Ámde  szemmel  látható,  miszerint  e fogalmak  nem 
egymás  mellé  rendelt  fogalmak.  Ugyanis  nyilván  való  mi- 
szerint e tiz  kategória  kettőre  vezethető  jogosan  vissza 
az  állag  és  a járulék  kategóriájára,  mert  mig  az  állag 
önmagában  és  önmaga  által  létezik  (ens  in  se  et  per  se 
existens),  odáig  a többi  kilenc  mind  mint  alanyában  más- 
ban létezik  (ens  existens  in  alio  úti  subjecto.) 

Az  állagról  az  előzőkben  szólottunk. 

Most  tehát  szólani  fogunk  a járulékról,  illetve  fön- 
nebb  elsorolt  nemeiről  egyenkint,  minthogy  a járulék  fo- 
galmát is  láttuk  és  már  kielégítő  módon  megállapítottuk. 

Aristoteles  fennti  tiz  kategóriájával  szemben  Kant 
tizenkét  kategóriát  állit  föl  négy  fő  osztályba  beosztva. 
De  szerinte  ezek  puszta  alanyi  alakok  vagyis  elménk 
szüleményei,  melyeket  nem  a lények  nyújtanak  nekünk, 
de  ép  mi  önkényesen  elménkben  kigondolva  csak  reá 
alkalmazok  a lényekre.  S igy  Kant  kategóriáinál  tárgyi 
igazságról  szó  sem  lehet,  e miatt  pedig  az  ontológiában 
jelentőséggel  sem  bírhatnak,  a mennyiben  az  ontológia  a 
való  lényről  szóló  tudomány  (scientia  de  ente  reali.) 

58.  §.  A mennyiség. 

A mennyiség  szót  más  értelemben  értjük  az  anyagi 
és  a nem  anyagi  lényekről.  A nem  anyagi  lények  mennyi- 
sége nem  egyéb,  mint  erőik  nagysága,  ugyanis  annál  na- 
gyobbak önmaguk  minél  nagyobbak  erőik  és  hatalmok. 
Ámde  ez  a nag}^ság  csak  átvitt  értelemben  mondható 
mennyiségnek. 

Tulajdonképi  értelemben  mennyiségről  csak  ott  van 
szó  a hol : a)  a részek  betöltik  a teret,  b)  a különböző 
részek  vannak  c)  áthatlanul,  hogy  más  hasonló  dolog 
ott  nem  lehet  velők  együtt,  d)  az  ily  állag  részekre  oszt- 
ható és  e)  mérhető. 

S Így  a mennyiség  lényegileg  oly  dolog,  melynek 
több  kiterjedéssel  biró  része  van  s ezek  együttes  egye- 
sülésük által  alkotják  az  illető  testet.  Két  alkotó  mozza- 
nata van  tehát  a testnek  a)  az  egymástól  különböző  több 
rész  b)  mely  kölcsönös  áthatlanság  mellett  egyesül. 

A mennyiségnek  főbb  nemei:  a)  a maradandó  (per- 
manens, extensiv)  mennyiség  melynek  részei  együttesen 
léteznek  és  az  egymásra  következő  (successiv)  meny- 
nyiség,  melynek  részei  nem  együtt,  de  egymást  követve 
léteznek.  Ily  successiv  mennyiség  az  idő,  a beszéd.  Ma- 
radandó mennyiség  pl.  a tér.  b)  A permanens  mennyi- 
ség lehet  folytonos  (continua)  és  szakozott  (discreta). 
Ha  t.  i.  a részek  egymással  össze  vannak  kötve,  akkor 
folytonos.  Ha  pedig  a mennyiség  részei  elkülönültek, 
akkor  szakozott,  c)  A folytonos  mennyiség  lehet  azután- 
physikai  és  mathematikaí.  A physikai  testek  részei  adják 
a physikai  mennyiséget.  Mig  a három  kiterjedési  mérete 
szerint  létrejövő  pont,  vonal,  lap  és  test  adja  a mathe- 
mathikai  menyiséget. 

Szoros  értelemben  a maradandó  (permanens-  exten- 
siv) mennyiséget  tekintjük  és  mondjuk  mennyiségnek. 

A mely  értelemben  a mennyiséget  akkép  lehet  megha- 
tározni, miszerint:  az  állagnak  terjedelmi  járuléka.  (Acci- 
dens  existensivum  substantiae). 

Itt  azonban  közelebbről  kell  néznünk,  hogy  miben  is 
áll  tehát  tulajdonképen  a mennyiség.  Különösen  pedig 
néznünk  kell  a nominalisták  és  másokkal  szemben,  hogy 
a mennyiség  nem  a testek  lényege. 

Azt  mondjuk,  hogy  a)  mennyiség  nem  a testek  lé- 
nyege,  de  attól  realiter  különbözik.  Ez  ugyanis  nyilván 
való  a mathematikai  testekről,  melyek  puszta  elvonásból 
állanak.  Már  pedig  az,  a mi  merő  elvontság,  a mi  semmi 
valósággal  nem  bir,  kétségenkivül  nem  lehet  a testek  lé- 
nyege. — Ép  oly  teljesen  áll  ez  a physikai  mennyiség- 
ről is.  Hisz  a physikai  testek  mennyiségük  által  nagyok 
vagy  kicsinyek,  de  semmikép  sem  mennyiségük  által 
lesznek  azzá,  a mi  pl.  az  arany  aranynyá,  az  ezüst 
ezüstté,  a fa  fává  stb.  A mennyiség  tehát  nem  a testek 
állaga,  de  föltéve  a testi  állagot,  azt  inkább  járulékosan 
meghatározza. 

b)‘  A mennyiség  szükségképi,  physikai  és  szoros  ér- 
telemben vett  járulék.  Ha  ugyanis  a mennyiség  nem  a 
test  állaga,  akkor  csak  járulék  lehet  és  járuléknak  kell 
lennie,  mert  minden  mi  a testben  van  vagy  állag  vagy 
járulék.  — Szükségképi  járulék,  mert  a test  természeté- 
ből szükségképen  ered  és  attól  a természet  rendje  sze- 
rint nem  hiányozhat.  Physikai  járulék  a mennyiben  a 
testben  benlevő  valóság,  nem  pedig  csak  valami  külső 
elnevezés.  — Végre  a mennyiség  szoros  értelemben  vett 
járulék  t.  i.  valami  valóság,  mely  az  állaghoz  hozzá  já- 
rul, nem  pedig  csak  az  állagnak  valami  létezési  módja. 
Ahhoz  ugyanis,  hogy  valamely  test  mennyiséggel  birjon 
vagyis,  hogy  bizonyos  terjedelemmel  birjon,  két  mozza- 
nat kivántatik  meg  t.  i.  egy  erő,  melynél  fogva  a test 


138 


részei  kiterjednek  és  egy  más  erő,  a melynél  fogva  e 
részek  egységgé  egyesülnek.  Már  pedig  minden  erőben 
meg  kell  különböztetni  magát  a bennrejlő  erőt,  képességet 
és  az  ebből  származó  cselekvést.  Ebből  pedig  már  vilá- 
gosan látható,  miszerint  nem  csak  a bennrejlő  erő,  de  a 
cselekvés  is  valami  valóság  és  nem  csupán  logikai  képzet. 
De  ép  úgy  kiviláglik  az  is,  miszerint  e cselekvés  nem 
azonos  az  állaggal,  nem  is  valami  módja  az  állagnak, 
de  szoros  értelmű  járulékja,  minthogy  ezen  cselekvést 
az  állag  a lényegileg  hozzátartozó  erő  által  viszi  végbe. 
S Így  e cselekvés,  — • mely  itt  a kiterjedés  — tagadhat- 
lanul  járulék,  még  pedig  szükségképi,  physikai  és  szoros 
értelemben  vett  járulék. 

Látjuk  egyúttal,  miszerint  a terjedelmi  mennyiség  a 
kiterjedésnek  mintegy  a forrása.  A kiterjedés  tehát  azon 
jelenség,  melyben  a terjedelmi  mennyiség  nyilvánul.  A 
terjedelmi  mennyiséget  e miatt  akként  határozhatjuk  meg : 
az  anyag  azon  physikai  tulajdonsága,  mely  a kiterjedés 
alapja.  A kiterjedés  pedig  nem  egyéb  mint:  az  anyagi 
részek  egymás  mellé  helyezkedése  a térben  (positio  ac- 
tualis  partium  materialíum  extra  partes  in  spatio.)  Vagyis 
kiterjedt  az,  a mi  tényleg  méretekkel  bir  hosszúság,  ma- 
gasság és  szélesség  szerint.^ 

A mint  kiterjedéssel  úgy  mennyiséggel  is  e szerint 
csak  az  anyag  bírhat. 

Ekként  fogva  föl  a járulékot  ez  teljes  összhangba 
hozható  katholikus  hitünk  tanával  az  oltári  szentségről. 
Krisztus  teste  az  oltári  szentségben  jelen  van  a termé- 
szetszerű mennyiség  nélkül,  mint  a Cathechismus  Roma- 
nus  mondja.^ 


1 Lásd  Schouppc,  Theol.  Dogm.  II.  traet.  XIII.  p.  1.  cap.  1.  num.  131  — 133. 

2 Catech.  Rom.  p.  2.  c.  4.  n.  42.:  „Christum  verő  Dominum  ca  ratione  in 
sacramento  esse  non  dicimus,  non  ut  magnus  aut  parvus  est,  quod  ad  quanti- 
talem  pertinet,  séd  ut  substantia  est."  Edit.  Lipsiae  1843.  p.  194. 


— 139 


Már  pedig,  ha  a mennyiség  azonos  lenne  az  állag- 
gal, akkor  ez  metaphysikailag  lehetetlen  lenne,  mig  ha 
a mennyiség  nem  állag,  hanem  csak  járulék,  akkor  e 
járulék  elválasztható  az  állagtól  és  állag  nélkül  létezhet 
nem  ugyan  valami  természeti  eróVel,  de  Isten  erejével. 

Megállapítva  ezekben  a mennyiség  mivoltát  néznünk 
kell  tulajdonságait. 

A terjedelmi  mennyiségnek  három  tulajdonsága  van  : 
a kiterjedés,  az  áthatlanság  és  az  oszthatóság. 

A kiterjedésről  már  kielégitőleg  szólottunk. 

A másik  kettő  szorosan  a physikához  és  a termé- 
szettudósokhoz tartozik.  Nagyon  elég,  ha  pár  szót  is  em- 
lítünk róluk. 

Minden  test  kiterjedésénél  fogva  bizonyos  helyet 
foglal  el,  a mivel  egyúttal  megakadályozza,  hogy  más 
testek  ugyanazon  időben  e helyet  elfoglalhassák.  A test 
ezen  tulajdonsága  az  áthatlanság  (impenetrabilitas).  Az 
áthatlanság  a test  kiterjedéséből  ered,  működő  oka  pedig 
nem  a mennyiség,  de  a test  ellenálló  ereje. 

A test  részekből  állván  e miatt  részekre  is  bontható, 
mely  tulajdonság  a testek  oszthatóságát  alkotja.  Kérdés 
meddig  terjedhet  ezen  oszthatóság?  Voltak  (Pythagoras, 
Zeno),  kik  azt  állitották,  miszerint  a test  egyszerű  és 
oszthatatlan  egységekből  (pontokból)  áll.  De  ekkor  nem 
érthető  és  nem  magyarázható  meg,  miként  származnak  ezen 
egyszerű  és  oszthatlan  pontokból  az  összetett  testek ; 
hisz  az  egyszerű  pontoknak  egyesülniük  kellene,  de  ez 
lehetetlen,  mert  nincsenek  — részeik.  — Mások  szerint 
(Cartesius)  a test  vég  nélkül  osztható.  De  ez  nem  áll, 
mert  a physikai  test  vég  nélkül  nem  osztható,  okvetlen 
van  bizonyos  határ,  a melyen  túl  nem  mehetünk.  — 
Végre  a harmadik  nézet  azt  mondja,  miszerint  a test 
physikai  kiterjedése  szerint  csak  bizonyos  határig  oszt- 

ható  és  nem  a végtelenig,  de  ha  eltekintve  a physikai 
kiterjedéstől  pusztán  a kiterjedés  méreteit  elvontan  te- 
kintjük, akkor  a végtelenig  OvSztható.  Mely  nézet  egyedül 
helyes,  mert  a tényleges  physikai  osztás  csak  bizonyos 
határig  terjedhet,  a melyen  túl  nem  vagyunk  képesek 
menni,  de  elvontan  gondolatban  tekintve  világos,  mi- 
szerint azok  végtelenig  oszthatók. 

Hogy  végre  a physikai  testben  a test  egyes  részei 
realiter  különböznek  egymástól  nyilvánvaló,  mert  senki 
sem  modhatja,  hogy  a test  alapja  nem  különbözik  an- 
nak csúcsától,  ha  mindjárt  elválasztva  nincsenek  is  tényleg. 

A logika  még  pár  tulajdonsággal  megtoldja  a meny- 
nyiség  tulajdonát.  1.  Hogy  a mennyiségnek  nincs  szoros 
ellenálló  (contrarium)  fogalma.  Mind  az  ugyanis,  a mi 
mint  ilyen  szerepel  az  inkább  tagadása  a mennyiségnek, 
s Így  nem  valódi  contrarium.  2.  A mennyiségben  nincs 
nagyobb  és  kisebb,  természetesen  a mennyiség  mivoltá- 
ban és  nem  külső  megjelenésében  a kiterjedésben  tekintve, 
mert  ezen  utóbbi  szempontból  kisebbedhet  és  nőhet.  3. 
A dolgokat  a mennyiségök  szerint  mondjuk  egyenlők 
vagy  egyenlőtleneknek.  A dolog  milyenségéből  származik 
a hasonlóság  és  azonosság,  a dolog  mennyiségéből  pe- 
dig az  egyenlőség,  ha  t.  i.  két  test  mennyisége  meg- 
egyezik, illetve  egyenlőtlenség,  ha  a kérdés  alatti  testek 
mennyisége  meg  nem  egyezik. 

59,  §•  A milyenség.  Fajai. 

A milyenség  különböző  értelemben  használható. 
Ugyanis  a milyenség  majd  valami  lényeges  különbséget, 
állagi  alakot,  majd  járulékos  állapotot  fejez  ki.  Eredeti- 
leg mégis  a járulékos  állapotot  fejezi  ki  e járulék,  mi- 
ről később  vitetett  át  ama  különbség  jelzésére,  miáltal 
az  egyik  nem  a másiktól  különbözik. 

A legfőbb  nemek  általában  is,  de  különlegesen  a 
milyenség  kimeritőleg  (exacte)  nem  határozhatók  meg. 
Oka  ennek  az,  hogy  egyaránt  használható  úgy  szellemi, 
mint  anyagi  dolgokról,  úgy  annyira,  hogy  alig  van  más 
fogalom,  mely  annyira  különböző  dolgokról  mondatnék, 
mint  a milyenség.  E miatt  határozta  meg  Aristoteles*  a 
milyenséget  akkép,  hogy  a milyenség  járulék,  a mely 
szerint  mondjuk  az  állagot  valamilyennek.  Szent  Tamás 
akkép  határozza  meg,  hogy  a milyenség  oly  járulék, 
mely  az  állagot  önmagában  módosítja  vagy  meghatározza, 
(accidens  modificativum  vei  dispositivurn  substantiae  in 
se  ipso). 

E meghatározásban  a genus  a járulék,  a többi  pe- 
dig az  ultima  differentia. 

Minden  járulék  bizonyos  módon  arra  szolgál,  hogy 
az  állag  valami  fogyatkozását  vagy  tökéletlenségét  kipó- 
tolja. Ép  Így  a milyenség  is,  még  pedig  kiválóan  arra 
irányul,  hogy  az  állagot  bensőleg  ékesítse  és  tökélesitse 
vagy  létezésében  vagy  pedig  cselekvésében  (in  suo  esse 
vei  agere). 

A mennyiségből  ered  a test  súlya,  tömege,  helyi 
kiterjedése,  áthatlansága  részeiben.  A viszonyok  nem  po- 
sitiv  ténykedésből,  de  csak  külső  vonatkozásból  származ- 
nak. A többi  járulék  pedig  csak  tágabb  és  nem  tulajdon- 
képi értelemben  járulék,  melyek  inkább  hozzá  kötvék  az 
állaghoz,  sem  hogy  az  állagot  tökéletesbitenék. 

Hasonlókép  ehhez  járul  azon  megfigyelés  is,  hogy 
bár  más  járulék  szerint  meg  is  változunk,  mindamellett 
nem  mondjuk,  hogy  megváltoztunk,  hogy  különbözők 
lettünk,  mig  ha  e változás  a milyenség  szerint  történt, 
akkor  legott  változásnak  mondjuk. 

A nemek  között  fennálló  lényeges  különbözetet  jog- 
gal mondjuk  lényeges  tulajdonságnak,  ép  úgy  azon  járu- 

lékot  is,  mely  ekkép  módosítja,  meghatározza,  ékesíti  vagy 
valamire  eló'késziti  az  állagot  bizonyos  értelemben,  jog- 
gal kell  mondanunk  járulékos  tulajdonságnak. 

Láthatjuk  ezekből,  miszerint  a milyenség  valódi  (ab- 
solutum)  járulék,  mely  a teremtett  állaghoz  valóság  alak- 
jában járul  hozzá  és  bizonyos  értelemben  tökéletesbiti 
vagy  módosítja  vagy  a létben  vagy  a cselekvésben  az 
állagot. 

A teremtett  állag  ugyanis  önmagában  és  önmaga 
által  nem  lehet  befejezetten  tökéletes,  de  csak  más  hoz- 
zájáruló valóságok  által  és  ez  elsőben  a milyenség,  a 
mely  tehát  az  illető  állag  befejezettségét  adja  meg  akár 
a létezésben,  akár  a cselekvésben. 

E miatt  a milyenség  a járulékok  között  az  első. 
mely'  a teremtett  állaghoz,  mint  teremtett  állaghoz  szük- 
ségképen járul  és  nem  csak  egyedül  bizonyos  különleges 
szempont  szerint. 

A mint  a dolog  alakja  a dolog  benső  mivoltát  tö- 
kéletesíti és  teszi  befejezetté  és  adja  neki  a cselekvést 
lényegében,  akkép  a milyenség  is  ugyanezt  eszközli,  de 
járulékosan. 

A milyenség  különböző  nemeit  különböztetjük  meg 
a szerint,  hogy  mikép  járul  a dologhoz  és  módosítja  azt. 

Hozzájárulhat  ugyanis  vagy  akkép,  a)  hogy  általa 
az  illető  lény  jól  vagy  rosszul  legyen,  miből  a habitus 
és  dispositio  ered,  b)  hogy  az  illető  lény  általa  cselekvé- 
sében nyer  vagy  vészit,  ebből  ered  a potentia  és  az  im- 
potentia;  c)  akként,  hogy  a physíkai  mozgással  szemben 
valami  szenvedőséggel  bírjon,  miből  erednek  a patibili- 
tas^és  a passió  és  d)  módosítja  mennyisége  szerint  és  ‘ 
nyerjük  a forma  és  a figurát. 

a)  A habitus  és  a dispositio  a teremtett  lényt  léte- 
zésében módosítja  akkép,  hogy  általa  az  illető  lény  léte- 

zésében  vagy  jobbá  vagy  rosszabbá  lesz.  Legtöbbször 
ugyanis  a teremtett  alany  közömbös  az  iránt,  hogy  léte- 
zésében jól  vagy  rosszul  érezze  magát.  E tekintetben 
positiv  meghatározásra,  módositásra  szorul.  És  ezt  esz- 
közli a habitus  és  a dispositio.  A kettő  között  a különbség 
csak  az,  hogy  a habitus  állandó  jellegű,  mig  a disposi- 
tio az  átmenő,  tehát  nem  állandó  létezési  milyenséget 
fejezi  ki.  E maradandóságot  azon  alap  adja  meg  és  a 
szerint  kell  megítélnünk,  a melyből  erednek.  Pl.  az  em- 
ber önmagában  közömbös  a tudás,  az  erény  stb.  iránt. 
Ha  pedig,  az  ember  tudományra  tesz  szert,  ez  mint  po- 
sitiv milyenség  járul  hozzá.  A tudomány  pedig  habitus, 
a mennyiben  az  alapelvek  tárgyilag  igaz  alapján  mara- 
dandó jelleggel  alapszik.  Ezzel  szemben  az  egészség  és 
betegség  dispositiok,  mivel  alapjuk  nem  maradandó  t.  i. 
a test  benső  állapota  folytonos  változásban  van.  Ép  igy 
a kétely,  a gyanú  a vélemény  .szintén  csak  dispositio, 
mert  alapjuk  nem  állandó  s igy  állandó  jeleggel  nem 
bírhatnak. 

Megjegyzendő  azonban  miszerint  nem  egyszer  az 
alapját  tekintve  legállandóbb  és  legmaradandóbb  jellegű 
habitus  is  az  illető  alany  fogyatékossága  szerint  disposi- 
tio külalakjával  birhát  vagyis  átmenőnek  tűnik  föl. 

b)  Potentia  és  impotentia.  A potentia  mint  milyen- 
ség a cselekvésnek  vagy  szenvedésnek  legközelebbi  elve. 
Miért  is  a potentia  lehet  cselekvő  vagy  szenvedő  képesség. 
Mig  az  impotentiára  meg  kell  jegyeznünk,  miszerint  az 
nem  puszta  tagadás,  mert  ekkor  nem  lenne  mondható 
positiv  milyenségnek,  de  azt  kell  mondanunk  miszerint 
bizonyos  positiv  valóság,  nehézség,  képtelenség  valamely 
cselekvés  vagy  szenvedés  befogadására.  Miért  is  az  im- 
potentia ekkép  tekintve  joggal  mondható  potentia  reni- 
tendi  ellenálló  képességnek,  mellyel  az  illető  alany  va- 

lamely  cselekvés  vagy  szenvedés  befogadása  iránt  vi- 
seltetik. 

c)  Passió  (szenvedés)  és  patibilis  (szenvedő)  milyen- 
ségek. Passió  általában  minden  cselekvés  befogadása.  Kü- 
lönlegesen pedig  oly  cselekvés  befogadása  a passió,  mely 
fájdalmas  a befogadóra.  Passióval  fejezték  ki  továbbá 
az  akarat  ama  tényét,  mellyel  az  előre  tör  a jó  felé  és  vissza- 
riad a rossztól.  Végül  passió  névvel  jelölték  ama  mi- 
lyenséget, mely  vagy  létrehozza  a változást  vagy  követi. 
Itt  a passió  csak  ezen  utolsó  jelentményben  vétetik. 

E világ  teremtett  lényei  között  ugyanis  általánosan 
uralkodik  a változás  iránti  irányzat  és  törekvés.  E válto- 
zásnak legkiválóbb  tényei  a nemzés  és  az  elmúlás  (ge- 
neratio  et  corruptio).  A változásnak  legfőbb  tényezői  pe- 
dig bizonyos  tulajdonságok,  melyek  között  főbbek:  a 
meleg,  hideg,  nedvesség,  szárazság.  Ezekhez  még  szám- 
talan más  csatlakozik,  a melyek  vagy  az  előbbeniekből 
származnak,  pl.  a ritkaság  a melegből,  sűrűség  a hideg- 
ből származik  vagy  pedig  azok  összevegyitéséből  ered- 
nek, mint  az  izek,  szagok,  szinek,  vagy  végre  az  előb- 
beniek  által  okoztatnak  pl.  a fény  által  a szin. 

Mindezen  tulajdonokat  pedig,  a melyek  ekkép  a vál- 
tozással összekötvék  nevezzük  passió  illetve  patibilis  mi- 
lyenségnek. Ha  állandó  jelleggel  bir,  akkor  passiónak 
hivják,  ha  átmenő  jellegű  patibilis  milyenségnek  nevezik. 

d)  A forma  és  figura.  A forma  többféle  értelemben 
használható  t.  i.  kifejezzük  vele : a)  az  anyagot  megha- 
tározó állagi  cselekvőséget,  b)  azon  milyenséget,  mely  a 
mennyiség  részeinek  elrendezéséből  ered.  Itt  ezen  utóbbi 
értelemben  értjük.  Ugyanebben  az  értelemben  vesszük 
itt  a figura-t  is,  mely  máskülönben  kép,  arckép  kifejezé- 
sére is  alkalmazva  van.  S igy  a forma  és  figura  syno- 
nim  kifejezések.  Megfelel  nekik  a magyarban  a külalak. 

, Meghatározható  pedig  akkép,  hogy  a külalak  a 
mennyiségi  részek  különböző  elrendezéséből  származó 
létezési  mód. 

Ekkép  pedig  a külalak  a terjedelmi  mennyiségnek 
valódi  határa,  befejezője  (terminus  quantitatis). 

60.  §.  A milyenség.  Tulajdonságai. 

A milyenség  ezen  elsorolt  fajai  után  tekintsük  a 
milyenség  tulajdonságait. 

Három  tulajdonsággal  ruházzák  fel  a milyenséget. 
1)  A milyenség  birkát  ellentéttel.^  Ezen  ellentét  lehet 
ellenmondó  vagy- ellentétes.  A fekete,  nem  fekete  és  fe- 
hér, zöld  stb.  Igazságos,  részrehajló,  igazságtalan  stb.  2. 
A milyenség  fokozódhat  vagy  csökkenhet  (intentio  vei 
remissio).  A milyenség  e tulajdonsága  is  nyilvánvaló, 
de  eltérés  van  arra  nézve,  hogy  miből  ered,  illetve  mi- 
ben birja  alapját  ezen  fokozás  vagy  csökkenés.  3.  A mi- 
lyenség alapja  a hasonlóság  és  a nem  hasonlóságnak. 
Valami  hasonló  vagy  különbözőnek  egyedül  a milyensé- 
gek szerint  mondható ; valami  ugyanis  egy  másikhoz 
csak  abban  lehet  hasonló,  a mi  e kérdésre  felél  meg 
milyen  ? 

Azok  ugyanis,  melyek  egy  tulajdonra  megegyeznek 
hasonlók,  a melyek  pedig  nem  egyeznek  meg,  különbö- 
zők. A hasonlóságnak  három  fokozata  van,  ha  t.  i. 
ugyanazon  milyenség  a)  ugyanazon  mérvben  van  meg 
valamely  két  dologban,  b)  különböző  mérvben  van  meg, 
c)  az  egyik  lényben  egész  teljessége  szerint,  a másikban 
pedig  csak  bizonyos  részesülés  szerint  van  meg.^ 

1 Contraria  sunt  „ea  quae  sub  eodem  genere  maximé  distant  et  ab  eodem 
subjecto  mutuo  se  expellunt."  Cf.  Rosset.  i.  m.  tóm.  1.  413.  1. 

2 Sum.  Theol.  1,  2.  q.  52.  a.  3. 

Dr.  Hadzsega : Lénytan. 

A milyenség  harmadik  tulajdonsága  minden  milyen- 
séget kivétel  nélkül  megillet.  A két  első  tulajdon  ugyan 
csak  a milyenségeket  illeti  meg,  de  nem  minden  milyen- 
séget pl.  a külalaknak  nincs  ellentéte  és  nem  lehet  benne 
sem  csökkenés  sem  fokozás. 

Azon  milyenségek,  a melyek  a létre  vonatkoznak 
csak  testi  állagoknál  lehetnek  meg.  A működésre  vonat- 
kozó milyenségek  pedig  egyaránt  megillethetik  a testi 
és  nem  testi  állagokat  is. 

A működésre  vonatkozó  milyenségek  között  külön 
említést  érdemelnek  a tehetség  (potentia)  és  habitus  (szo- 
kás). Mindkettőnek  alapfogalmát  — - mint  milyenséget 
tekintve  — láttuk.  Itt  különlegesen  csak  mint  működési 
milyenséget  nézzük  és  tesszük  meg  észrevételeinket. 

A tehetség  tehát  oly  erő,  valóság,  melytől  az  illető 
állag  cselekvő  vagy  szenvedő  képessége  függ  vagyis  a 
cselekvés  vagy  szenvedés  benrejlö  elve. 

A cselekvés  pedig  az,  a mi  által  valami  azzá  lesz, 
a mi  előbb  nem  volt  (id,  per  quod  aliquid  efficitur,  quod 
prius  non  erat.)  A cselekvéssel  együtt  járó  szenvedés 
fogalma  pedig  nem  egyéb,  mint  a cselekvés  befogadása 
által  létre  jött  állapot. 

Tekintettel  pedig,  hogy  a cselekvés  és  szenyedésnek 
elve  a természet  is,  e miatt  a tehetséget  a cselekvés  és 
szenvedés  legközelebbi  elvének  mondhatjuk  szemben  a 
természettel,  melyet  a cselekvés  és  szenvedés  távolabbi 
elvének  (princípium  remotum)  mondunk. 

A cselekvő  tehetség  megkülönböztetendő  a szenvedő 
tehetségtől. 

Ugyanis  a szenvedő  tehetség  a princípium  proxi- 
mum  patiendi,  mely  tehát  nem  arra  irányul,  hogy  va- 
lamit cselekedjék,  de  hogy  egy  más  alany  cselekvését 
befogadja. 

Vannak  oly  tehetségek,  melyek  egyszerre  cselekvők 
és  szenvedők.  Pl.  az  emberi  érzéki  észrevevő  tehetség. 

A mi  a cselekvő  tehetségeket  illeti  lényegileg  kü- 
lönböző cselekvések  lényegileg  különböző  erőket  tételez- 
nek föl.  Már  pedig  a cselekvések  a különböző  tárgyak 
szerint  különböznek  egymástól.  Ekkép  világos  miszerint 
a tehetségek  különbségének  alapja  is  a tárgyak  különbsége 
és  a szerint  határozandó  meg.  (Potentiae  diversificantur 
et  specificantur  per  o.bjecta). 

A tehetség  képes  dispositio  és  habitusra.  Midőn  ugyanis 
a tehetség  bizonyos  cselekvésre  készség,  hajlammal  bír, 
ha  ezek  csak  mulékony  jellegűek,  akkor  dispositio,  ha 
ellenben  nem  mulékony,  de  maradandó  jellegűek,  akkor 
habitusnak  mondatik. 

A habitus  tehát  két  kissé  eltérő  jelentményben  vé- 
tetik, a mint  létezési  vagy  cselekvési  milyenségre  vo- 
natkoztatjuk. Kifejezi  ugyanis  mint  fennebb  láttuk  azon 
maradandó  milyenséget  valamely  állag  létezése  körül, 
quomodo  ens  se  habét.  De  továbbá  kifejezi,  mint  ép 
most  mondottuk,  azon  maradandó  milyenséget  is,  a 
melyben  van  az  állag  bizonyos  működés  tekintetében. 

Itt  csak  ez  utóbbi  vSzempontból  tekintjük.  Akkép 
határozhatjuk  meg  tehát,  miszerint  a habitus  maradandó 
készség,  rátermetség,  hajlam  bizonyos  működésre. 

Midőn  ugyanis  egy  alany  úgy  viszonylik  valamely 
cselekvéshez,  hogy  arra  nemcsak  képesség,  de  állandó 
jellegű  készség,  hajlammal  bir,  ezt  nevezzük  habitusnak. 
Sokan  habitus  operativusnak  mondják,  ellentétben  a ha- 
bilus  essendivel,  miről  fentebb  volt  szó.  Szent  Tamás 
Így  határozza  meg:  „qualitas  difficile  mobilis,  per  quam 
aliquis  faciliter  et  delectabiter  operatur.“^ 


1 Sum.  Theol.  p.  3.  q.  69.  a.  4. 

Dr.  Hadzsega : Lénytan.  10* 

Ily  habitusok  a tudományok,  erények,  művésze- 
tek stb. 

A habitus  tehát  nem  az  állag  maga,  de  az  állaghoz 
hozzájárul,  hozzá  van  adva.  S ekkép  a tehetséggel 
együtt  járulékot  alkot. 

Midőn  pedig  úgy  a tehetség,  mint  a habitus  a cse- 
lekvésre irányul,  kérdés  mily  viszonyban  vannak  egymás 
között?  Könnyen  láthatjuk,  miszerint  a habitus  a tehet- 
ség tökéletesbülése,  állandó  jellegű  milyensége.  S igy 
tehát  a habitus  első  sorban  a tehetséghez  tartozik  és  a 
tehetség  által  járul  a természethez  és  az  illető  alanyhoz. 
A habitusnak  e szerint  legközelebbi  elve  a tehetség,  tá- 
volabbi elve  a természet.  A habitus  tehát  közép  helyet 
foglal  el  a tehetség  és  az  actus  között  és  mindkettőtől 
különbözik.  Különbözik  a potentiától,  mert  a tehetség  a 
cselekvés  és  szenvedés  közvetlen  benső  elve,  a habitus 
pedig  ezen  elvnek  milyensége,  nem  pedig  ezen  elv ; to- 
vábbá a potentia  nem  hiányozhat,  mert  .szükségképi  já- 
rulék, mig  a habitus  hiányozhat.  Különbözik  ép  úgy  az 
actustól  is,  mert  a habitus  maradandó  sajátság,  az  actus 
átmenő  állapot ; a mellett  a habitus  számos  ismételt  cse- 
lekedetből jő  létre  s igy  a habitus  okozata  az  actusnak. 
Miután  a habitus  a rendesnél  fokozottabb,  nagyobb  erő, 
ügyesség  és  képességből  áll,  kétségtelenül  csak  oly  tehet- 
ségeknél fordulhat  elő,  mel3^ek  ily  haladásra  képesitvék 
vagyis  nincsenek  alávetve  szükségképiségnek,  melynél 
fogva  kizárólag  egyetlen  működésre  képesek  és  semmi 
másra.  A mely  tehetség  ugyanis  szükségképi,  ott  hala- 
dásról, nagyobb  erő,  ügyesség  vagy  képességről  nem 
lehet  szó.  Ezekről  ug^^anis  csak  oly  tehetségnél  lehet 
szó,  a hol  különböző  működés  lehetséges,  ekkor  ugyanis 
képes  a tehetség  bizonyos  ügyesség,  könnyűség,  hajlan- 
dóságot elsajátítani. 

Látható  ebből,  miszerint  ily  habitusra  kiválóan  ké- 
pesek az  értelmi  tehetségek,  az  ész  és  a szabadakarat. 
Az  érzéki  vágyó  tehetség  szintén  szükségképiségnek  van 
alávetve,  mert  szükségképen  a jóra  irányul  és  csak  a 
jóra  irányulhat  s igy  önmagában  nem  képes  habitusra. 
Akkor  válhat  azonban  habitus  képes,  ha  egyúttal  az  aka- 
rat szabadságban  is  részt  vesz.  De  ez  oknál  fogva  ha- 
bitussal birhat  a vis  motrix  is. 

A habitusnak  löbb  nemét  különböztetjük  meg.  a) 
Az  értelmi  és  gyakorlati  (intellectivus  et  operativus)  a 
mint  az  értelmi  vagy  gyakorlati  működésre  vonatkozik, 
b)  A természetes,  szerzett  és  beléöntött  habitus  (naturá- 
lis, acquisitus  et  infusus).  A természetes  habitus  oly  rá- 
termettség, készség  és  hajlam  valamely  cselekvésre,  mely 
a természettől  van.  A szerzett  habitus  oly  állandó  kész- 
ség valamely  cselekvésre,  mely  előzetesen  ily  állandó 
cselekvéssel  van  szerezve.  Míg  a beléöntött  habitus  oly 
készség  valamely  cselekvésre,  mely  természetfölötti  mó- 
don Isten  által  öntetik  a lélekbe,  c)  Van  végre  a habi- 
tus bonus,  mely  erkölcsileg  jó  cselekvésre  irányuló  kész- 
ség és  habitus  malus,  mely  erkölcsileg  rossz  cselekvésre 
irányuló  maradandó  készség. 

Mivel  pedig  a habitus  a potentia  maradandó  milyen- 
sége, e miatt  nem  elsőrendű,  de  másod  rendű  milyenség, 
mennyiben  nem  az  állaghoz  járul  mint  járulék  közvet- 
lenül, de  közvetve  egy  más  járulék  által. 

61.  §.  A viszony. 

Aristotelest  követve  sorrendünkben  a mennyiség  és 
milyenség  után  szólani  fogunk  a viszonyról.  Oka  nem 
az,  mintha  a viszony  valóságára  nézve  kiválna  a követ- 
kező járulékok  közül,  mert  a viszony  semmi  önálló  való- 
ság önmagában,  de  oka  az,  hogy  a viszony  részben  egye- 

temes  jellegű,  részben  pedig  a következő  járulékok  meg- 
értését megkönyiti. 

A lények  között  vannak  olyanok,  a melyek  fogalma 
nem  hozza  magával  szükségképen  más  lénynek  a fogal- 
mát, de  másrészt  oly  lények  is  vannak,  melyekre  ha 
gondolunk  okvetlen  más  lényre  is  gondolunk  pl.  az  atya 
fogalma  magával  hozza  okvetlen  a gyermek  fogalmát. 

Ezen  utóbbi  lények  a viszonyos  lények,  mig  az  el- 
sők az  absolut  vagyis  föltétien  lények. 

Ebből  könnyű  lehoznunk  a viszony  fogalmát.  E sze- 
rint a viszony:  egy  lénynek  vonatkozása  a másikhoz: 
respectus  sen  ordo  unius  ad  aliud. 

Minden  viszonyban  megkülönböztetendő : a)  egy 
viszony  alany  (subjectum),  b)  viszony  tárgya  (terminus), 
a melyhez  a viszony  alany  viszonylik  és  c)  egy  viszony 
alap  (fundamentum  relationis)  vagyis  az  a mi  által  a 
két  viszonytag  viszonya  létesül. 

A szerint,  hogy  mi  a viszony  alap  különböző  vi- 
szonyokat jelölünk  meg. 

Ha  ugyanis  a viszony  alap  maga  a dolog  lényege, 
akkor  az  ily  viszony  lényeges  pl.  a teremtmény  viszo- 
nya teremtőjéhez.  Ha  ellenben  a viszonyalap  sem  mint 
állag,  sem  mint  járulék  nem  rejlik  a viszony  alanyban, 
de  más  valamiben,  az  ily  viszony  merő  külső  viszony 
pl.  ismertnek,  tiszteknek  lenni. 

Különbséget  kell  még  tenni  a valóságos  és  gondo- 
lati viszony  között  (relatio  reális  et  relatio  rationis).  A 
valóságos  viszony  valóban  megvan  a viszonytagok  kö- 
zött, mig  a gondolati  viszonyt  csak  gondolkozásunk  létesíti. 

A valóságos  viszony  lehet  mindkét  viszony  tag  ré- 
széről reális,  mikoris  kölcsönös  reális  viszony  van  avagy 
csak  az  egyik  tag  részéről  reális,  mig  a másik  tag  ré- 
széről gondolati  (relatio  non  mutua). 


— 151  — 


Hogy  a dolgok  között  valódi  viszonyok  vannak  két- 
ségtelen dolog.  Tagadhatatlan  ugyanis,  hogy  oly  össze- 
függések vannak  a dolgok  között,  a melyek  nem  a gon- 
dolkodás müvei  s Így  valódiak.  Ugyanezt  mondja  a ta- 
pasztalat is  pl.  az  okozat  és  ok  közötti  viszonyt  min- 
denki valóságosnak  nézi.  Ép  úgy,  hogy  ugyanegy  vi- 
szonytárgyhoz az  egyik  dolog  jobban  viszonylik,  mint  a 
másik  pl.  egy  emberhez  egy  másik  ember  inkább  hason- 
lít, mint  egy  harmadik,  szintén  csak  a reális  viszony 
alapban  bírhatja  okát,  mert  t.  i.  nagyobb  benne  a ha- 
sonlóság vagyis  általában  a viszony-alap  akkor  s e miatt 
a gondolkodás  szerint  is  teljesen  megfelelő  viszony  is 
lehet  köztük. 

Hogy  azonban  valamely  viszonyt  valóságosnak 
mondjunk  szükséges,  hogy  a)  a viszonyalany  és  a vi- 
szony tárgy  valóságosak  legyenek  és  valósággal  külön- 
bözzenek egymástól,  b)  hogy  a viszonyalap  is  való- 
ságos legyen  és  a viszonytárgytól  valósággal  különbözzék. 

A mi  a valóságos  viszony  természetét  illeti  igen  sok 
vélemény  foglalkozott  e kérdéssel.  Mi  csak  két  nézetről 
emlékezzünk  meg.  Az  egyik  azt  mondja,  hogy  a való- 
ságos viszony  a viszony  alaptól  különböző  más  valami 
valóság.  A másik  az  elsőt  tagadja  s azt  mqndja,  hogy 
a valóságos  viszony  azonos  a viszony  alappal.  Az  első 
nézetet  számos  thomista  vallotta  volt,  természetesen  sz. 
Tamásra  hivatkozva.  A másik  nézet  általában  van  ma- 
nap elfogadva,  mely  alaposan  mondható  sz.  Tamás  né- 
zetének is  szemben  az  elsővel. 

Ide  vonatkozólag  azt  mondjuk,  a)  miszerint  a vi- 
szony formaliter  nincs  meg  a viszony  alanyban,  de  a 
viszonyalapja  valósággal  meg  van  a viszonyalanyban. 

Mi  könnyen  belátható.  A viszony  ugyanis  formaliter 
egy  dolognak  vonatkozása  a másikhoz.  Miért  is  a viszony 

formaliter  nem  lehet  sem  egyedül  a viszony  alanyban  sem 
egyedül  a viszony  tárgyban,  de  mint  sz.  Tamás  helyesen 
mondja^  mintegy  átmenőleg  van  meg  egyiktől  a másikhoz 
„in  transitu  ad  aliud.“  De  igenis  a viszonynak  alapja 
okvetlenül  meg  van  a viszonyalanyban.  E viszonyalap 
lehet  azután  vagy  valami  milyenség  vagy  cselekvés  vagy 
a dolog  természete.  Pl.  az  oksági  viszony  az  ok  és  az 
okozat  között  van  meg.  Magja  pedig  ezen  oksági  vi- 
szonynak az  oksági  tény,  a mely  valóságként  van  meg 
az  alanyban.  De  teljesen  áll  ez  még  a gondolati  viszonyra 
is.  Pl.  nem  lehetne  állítani,  miszerint  Péter  ember,  ha 
Péterben  nem  lenne  meg  az  alapja  ezen  állításnak. 

Semmikép  sem  .szabad  tehát  azt  gondolnunk  misze- 
rint a valóságos  viszony  vagy  semmi  vagy  pedig  puszta 
külső  elnevezés.  Mert  a viszony  valóság,  mely  bensőleg 
valósággal  megilleti  az  illető  dolgot  a viszony  alapban. 

A valóságos  viszony  után  tekintsük  a gondolati  vi- 
szonyt. 

A gondolati  viszony  oly  vonatkozás,  melyet  elménk 
helyez  a viszonytagok  közzé.  Mennyiben  a gondolati 
viszony  elménk  szüleménye,  világos  miszerint  valóság- 
gal nem  bir.  Mindamellett  megkivántatik,  hogy  oly  va- 
lami valóság,  mely  a valóságos  viszonynak  alkotó  része, 
valamikép  alkalmat  adjon  elménknek  a gondolati  viszony 
létesitésére.  Oka  az,  hogy  a gondolati  lény  mindig  alap- 
pal kell  hogy  birjon  a dolgokban,  mivel  csak  igy  bir- 
hatunk  felőlünk  igaz  ismerettel  máskép  nem. 

A gondolati  viszonyhoz  sorolandó : minden,  mi  ta- 
gadás, fogyatkozásban  alapszik;  a nem  kölcsönös  viszo- 
nyok ; a nem,  faj  stb.  viszonyai ; a különböző  dolgok 
közötti,  de  elégséges  alap  nélküli  viszonyok. 

1 S.  Thom.  de  potent.  q.  7.  a.  8,  9.  ad  7.  — S.  Theol.  p.  I.  q.  28.  a.  1. 
— Opusc.  48.  cap.  2.  — Sum.  Theol.  p.  1.  q.  13.  a.  7.  — Rosset.  i.  m.  I.  k. 
421—424. 

A viszony  (valóságos  és  gondolati  együtt)  a legál- 
talánosabb járulék. 

b)  Minden  dolog  valami  viszonyban  van.  Nincs 
ugyanis  semmi  oly  dolog,  mely  máshoz  nem  lenne  vagy 
hasonló  vagy  másnak  nem  lenne  oka,  illetve  okozata, 
avagy  más  bárminemű  vonatkozásban  nem  lenne.  Ott,  a 
hol  nincsen  reális  viszony,  meg  van  a gondolati  viszony. 
Még  Isten  is,  jóllehet  teljesen  és  föltétlenül  független 
mástól  (tehát  ens  absolutum  et  non  relativum),  mégis 
szükségképeni  viszonyban  van  minden  mással,  mint 
minden  lehetőnek  alapja  és  célja  is  egyúttal. 

A viszony  eme  általános  jellegén  alapszik  a tranvS- 
cedentalis  és  praedicamentalis  viszony  közötti  megkülön- 
köztetés. 

Ama  viszonyok,  melyek  minden  lényt,  mint  lényt 
általában  kell,  hogy  kivétel  nélkül  megillessék,  ezek  a 
transcendentalis  viszonyok.  Ellenben  ama  viszon}mkat, 
melyek  csak  a lények  bizonyos  határozott  fajától,  nemé- 
ről állanak,  természetes  vagy  szükségképi  (relativ  prae- 
dicamentalis) viszonynak  mondjuk.  A transcedentalis  vi- 
szony tehát  minden  lényben  megvan.  A praedicamenta- 
lis pedig  csak  a lények  bizonyos  fajában.  A kettő  közötti 
különbség  az,  hogy  a transcedentalis  viszony  első  sor- 
ban és  alakilag  valami  általánosat  fejez  ki,  a miben  azon- 
ban az  általános  mellett  valami  viszonylagos  is  pl.  em- 
ber, fa,  növény  stb.  Ellenben  a praedicamentalis  viszony 
első  sorban  és  alakilag  valami  viszonyt  fejez  ki  vagyis 
egy  más  dologhoz  való  vonatkozást  pl.  nagyobb,  kétsze- 
res, kisebb  stb.  Ebből  látható,  miszerint  szorosan  a prae- 
dicamentalis viszony  a valódi  viszony.^ 


1 Joggal  határozza  meg  e miatt  Aristoteles  a praedicamentalis  viszonyt 
akkép:  „Accidens  cujus  totum  esse  est  ad  aliud  se  habere,  id  est,  quod  consistit 
in  puro  respectu."  Lásd  Rosset  i.  m.  1.  k.  p.  426.  1. 

A viszonynak  a viszonyalap  szerint  három  nemét 
ismerjük.  Tekinthetni  ugyanis  a dolgokat  1.  létezésökre, 
2.  cselekvésökre  és  3.  azonosságuk  és  különbségükre 
nézve.  Első  szempontból,  t.  i.  hogy  mint  léteznek  a dolgok, 
nyerjük  az  egymásmelletiség  és  egymásutániság  viszo- 
nyát, t.  i.  a tér  és  az  időt.  Második  szempontból  nyer- 
jük az  előzmény  és  következmény,  a cselekvés  és  a 
szenvedést,  másként  az  oksági  viszonyt.  Harmadik  szem- 
pontból kapjuk  az  azonosság  és  külömbözés  viszonyát. 

Az  okságról  már  szólottunk  volt.  A tér  és  időről 
lejebb  fogunk  szólani.  Itt  egyedül  röviden  nézzük  az 
azonosság  és  különbözés  viszonyát. 

62.  §.  A viszony.  Az  azonosság  és  a különbözés. 

Azonosság  alatt  bizonyos  egyféleség  értendő  két 
vagy  több  dolog  között.  A miben  ugyanis  két  vagy  több 
dolog  összejön  az  az  azonosság  s a mik  ekként  össze- 
jönnek, megegyeznek,  azonos  dolgoknak  mondatnak.  Az 
azonosság  e fogalma  mutatja,  miszerint  az  valóban  viszony. 

Az  azonosság  lehet  valóságos  (reális)  és  gondolati 
viszony  (relatio  rationis). 

Az  azonosságnak  több  nemét  lehet  megkülönböztetnünk. 

Ugyanis  az  azonosság  fokát  tekintve  lehet  föltétien 
(absolut)  és  viszonylagos  {relatív).  Ha  két  dolog  minden- 
ben megegyezik  és  csak  gondolatunkban  különbözik,  ak- 
kor absolute  azono.sak. 

Ha  pedig  az  azonosság  csak  egyik  vagy  másik  szem- 
pontból áll  fönn  az  azonosság  relativ. 

Ha  az  azonosság  nemét  tekintjük,  vonatkozhatik  az 
a két  dolog  létére  vagy  nem  lényeges  tulajdonaira. 

A létre  vonatkozó  azonosság  lehet  azután  nemi,  faji 
és  számszerinti  (egyedi),  a mint  t.  i.  nemre  fajra  vagy 
számra  nézve  megegyeznek.  Az  egy  nemhez  tartozó  dől- 

gok  azonosak  tehát  nemre.  Az  egy  fajhoz  tartozó  dolgok 
azonosak  fajra.  A harmadik  vagyis  a számszerinti  állit- 
ható  az  egyedről  a mennyiben  önmagában  áll  szemben. 

A nem  lényeges  tulajdonokra  vonatkozó  azonosság 
vonatkozhatik  a mennyiségre  és  akkor  egyenlőségnek  ne- 
vezzük és  vonatkozhatik  a milyenségre  és  akkor  ha- 
sonlóságnak hívjuk. 

A számszerinti  azonosság  lehet  physikai,  a mint 
valamely  egyed  állaga  szerint  mindig  ugyanaz  marad 
vagy  erkölcsi,  a mikor  physikai  részei  változnak,  de  ter- 
mészete ugyanaz  marad.  A physikai  számszerinti  azonos- 
ság tehát  absolut.  Az  erkölcsi  pedig  csak  relatív. 

Az  azonosság  ellentéte  a különbözés  (distinctio).  Mi- 
vel pedig  az  azonosság  bizonyos  egyformaság,  e miatt 
a különbözés  ép  az  egyformaság  tagadása  két  vagy  több 
dolog  között. 

A különbség  tehát  az  a mi  által  egy  dolog  nem  a 
másik. 

Nyilván  a különbözés  is  viszony^  mert  nem  önma- 
gában illeti  meg  valamely  dolgot,  de  mindig  egy  más 
dologgal  való  viszonyában. 

A különbözés  lehet  valóságos  és  gondolati  ép  úgy 
mint  az  azonosság.  Reális  különbözés  az,  a hol  a vi- 
szonytagok realiter  különböznek  egymástól  tekintet  nél- 
kül a mi  gondolkodásunkra.  A hol  pedig  a viszonytagok 
között  dologilag  nincs  meg  a különbség  s csak  mi  te- 
szünk ily  megkülönböztetést,  ott  a különbség  gondolati 
(rationis). 

A valóságos  különbség  lehet  azután  föltétien  (ab- 
sóiul)  és  viszonylagos  (relativ).  Az  absolut  különbség 
(distinctio  reális  maior)  két  oly  dolog  között  van  meg, 
melyek  állagra  különböznek  egymástól.  A viszonylagos 
különbség  (distinctio  reális  minor)  ellenben  egy  és  ugyan- 

azon  dolog  különböző  mozzanatai  között  fordul  elő,  pl. 
potentia  és  actus  között. 

Az  absoliit  különbséget  máskép  állaginak  mondják. 
Lehet  pedig  az  állagi  különbség  teljes  (adaequat)  és  nem 
teljes  (inadaequat),  a mennyiben  az  egyik  állag  a mási- 
kat mint  alkatrészt  magában  foglalja  vagy  nem. 

Van  továbbá  hasonlóan  az  azonossághoz  különbség 
nem,  faj  és  egyediség  szerint,  ha  t.  i.  nem,  faj  vagy 
egyediség  szerint  különböznek  egymástól. 

Egyediségben,  ha  különböznek  a dolgok,  e különb- 
ség lehet  azután  vagy  milyenség  szerint,  mikor  is  nem 
hasonlóknak  (dissimiles)  mondjuk  azokat  vagy  mennyi- 
ség szerint,  a mi  egyenlőtlenségnek  (inaequalitas)  nevez- 
tetik. Végre  az  egyedi  különbség  tisztán  számszerinti  is 
lehet,  ha  t.  i.  milyenség  és  mennyiségben  nincs  kü- 
lönbség. 

Nézzük  a distictio  rationis-t  Ez  a gondolkodás 
müve,  a melyben  a dolgok  fogalmai  közzé  különbséget 
helyezünk.  Meghatározható  akként,  hogy  „egy  dolog  több 
fogalmában  az  azonosság  hiánya, “ (carentia  unitatis  in- 
ter  plures  conceptus  ejusdem  rei.) 

A distinctio  rationis  lehet  azután  a)  pure  mentális 
és  virtuális.  Akkor  pure  mentális,  ha  t.  i.  a fogalmak, 
melyek  ugyanazon  dologra  vonatkoznak  tartalmukban 
nem  különböznek  s igy  könnyen  fölcserélhetők.  Pl.  ember, 
eszes  állat  stb. 

b)  Ellenben  virtuális  a különbség,  ha  t.  i.  a fogal- 
mak, melyek  ugyanazon  egy  dologra  vonatkoznak  tar- 
talmukra nézve  mégis  különböznek  és  e miatt  nem  cse- 
rélhetők íel.  — Ennek  oka  magában  az  illető  dologban 
rejlik.  Tudniillik,  ha  a kérdéses  megkülönböztetésre  ala- 
pot maga  a dolog  szolgáltat,  akkor  a különbség  virtuális. 
Miért  is  a distinctio  virtualis-t  e miatt  distinctio  ratio- 

nis  cum  fundamento  in  re-nek  mondjuk  (distinctio  rationis 
rationatae).  Ellenben,  ha  illető  dolog  a különbségtételre 
semmi  alapot  sem  ad,  de  gondolkodásunk  azt  teljesen 
önmagából  alkotja  meg,  akkor  pure  mentális  distinctio 
vagy  másként  distinctio  rationis  sine  fundamento  in  re 
(distinctio  rationis  rationantis). 

A viszonynak  öt  tulajdonságát  sorolja  föl  Aristoteles. 
Ezek  a)  hogy  a viszonynak  nincs  ellentéte,  mennyiben 
viszony  viszony  mellett  még  nagy  számban  is  megfér ; 
b)  a viszony  önmaga  se  nem  nőhet,  se  nem  kisebbedhet, 
bár  a viszonyalap  képes  ily  fokozásra  vagy  apadásra ; c) 
a viszony  megforditható,  mert  a viszonylagos  ^ mindig 
más  iránti  vonatkozásban  mondható  pl.  az  ur,  a szolga 
ura,  de  ép  a megforditottra  is  áll  hogy  a szolga  urának  a 
szolgája;  d)  az  együttlétezés,  mert  a viszonyalany  és 
viszonytárgy  annyira  összetartoznak,  hogy  egymás  nél- 
kül nem  lehetnek,  az  ur  nincs  szolga  nélkül,  de  ép  úgy 
szolga  nincs  ur  nélkül  és  e)  az  együtt  ismer  és,  mennyi- 
ben a viszony  egy  tagjának  ismerete  magával  hozza  a 
másiknak  ismeretét. 

A három  utolsó  tulajdon  szorosan  a kölcsönös  vi- 
szonyt illeti  meg,^  a nem  kölcsönös  viszonyra  pedig  bi- 
zonyos értelemben  reáalkalmazható. 2 ■ 

63.  §.  A cselekvés,  szenvedés  és  a mozgás. 

E háromról  együtt  szólunk,  mert  minden  mozgás 
valamely  cselekvőtől  ered  és  valamely  szenvedőre  irá- 
nyul. S Így  minden  mozgás  együtt  jár  a cselekvés  és  a 
szenvedéssel. 

Minden  okozatban  három  mozzanatot  lehet  megkü- 


1 S.  Thomas,  de  Potentia  art.  2.  ad.  1.  — 

2 Rosset  i.  m.  1.  kötet.  p.  430. 


— 158  — 


lönböztetni : a)  a hogy  az  okból  kilép  az  okozat,  b)  a 
hogy  ezen  okozatot  valamely,  alany  befogadja  és  c)  ama 
mód,  a hogy  létesül  ezen  okozat  önmaga.  Pl.  a meleg 
úgy  származik,  hogy  a tűz  adja  a hőt,  a fa  befogadja  a 
hőt  és  itt  bizonyos  időn  megmarad  a hő  s ekként  jön 
létre  a meleg. 

A mozgás  önmaga  szorosan  véve  nem  járulék  — 
(mert  alapjában  fundamentaliter  járulék)  — mivel  még 
befejezetlen  valami,  a mely  csak  arra  tör,  hogy  befeje- 
zett léttel  birjon,  de  mert  a cselekvés  és  szerrvcdés  kellő 
megértéséhez  jó  szolgálatot  tesz,  e miatt  először  is  szó- 
lunk a mozgásról  (motus). 

Itt  a mozgást  a helyi  mozgás  mintájára  átvitt  érte- 
lemben vesszük.  Még  pedig  a)  legtágabb  értelemben  moz- 
gásnak mondunk  minden  még  a bennmaradó  működést, 
ténykedést  is,  igy  ily  értelemben  az  életet,  a létet,  az  isme- 
retet és  az  akarást  is  mozgásnak  mondjuk,  b)  Szoro- 
sabb értelemben  minden  változást,  legyen  az  testi  vagy 
szellemi  is,  mozgásnak  mondunk.  Ekkép  mondjuk,  hogy 
Isten  immobilis,  mivel  immutabilis.  Végül  c)  szorosan 
az  érzéki  testek  bizonyos  nemű  változását  nevezzük  moz- 
gásnak, mely  változás  az  illető  dolgok  létállapotával  függ 
össze.  Ily  értelemben  határozzuk  meg  a mozgást  e sza- 
vakkal: A tehetéki  lény  oly  működése  mely  működés  te- 
hetékben  (in  potentia)  van.  Vagyis  nem  akár  milyen  mű- 
ködés ezen  motus,  hanem  a tehetéki  lénynek  egyedül 
ama  működése,  mel}^  még  be  [nem  fejezett,  tehát  még 
mindig  létesülésben  (in  fieri)  van  s ekép  tehetékben  in 
potentia  is  van.^ 

Itt  egyedül  a motusnak  e harmadik  neméről  szólunk. 

Ezen  mozgás  folytatólagos  haladás,  mely  nyilván  két 


1 S.  Thomas  III.  Phys.  lect.  1. 

határ  közöttt  halad,  a mennyiben  kiindulási  pontjától  tö- 
rekszik célja  felé. 

A kiindulási  pont  a terminus  a quo,  a másik  határ- 
pont pedig  a terminus  ad  quem.  Kettő  közötti  utat  teszi 
meg  pedig  a mozgás.  Ezen  ut  valódi  terjedelem,  távol- 
ság, mely  mérhető,  részekre  is  osztható,  mint  minden 
haladás.  Miért  is  a két  terminusnak  okvetlen  egymástól 
különböző,  ellentétes  s egymást  kölcsönösen  kizáró  va- 
lóságoknak kell  lenniök.  De  ép  úgy  positivnak  kell  lenni 
a két  terminus  közötti  távolságnak,  mert  ha  e két  ter- 
minus között  e positiv  távol  nincs  valóság  alakjában 
meg,  akkor  ott  semmi  nemű  mozgás  sem  létesülhet.  így 
a lény  és  a nem  lény  között  semmi  közép  valóság  nem 
lévén,  e miatt  ott  motus  nem  is  létesülhet. 

Ez  okból  csak  a mennyiség,  a milyenség  és  a tér 
az,  a melyekben  mozgás  létesülhet.  Mert  itt  megvan  a 
két  megkivánt  határ  (terminus)  és  megvan  közöttük  a 
positiv  távolság,  mely  valóság  s mely  táv  e miatt  mint 
valódi  ut  folytatólagos  mozgással  megfutható.  E három- 
nál ugyanis  folyamatos  egymásutánban  helye  van  a na- 
gyobbodás, kisebbedésnek,  fokozódás,  csökkenésnek,  szó- 
val a változásnak  e miatt  ezek  a fennti  értelemben  mond- 
hatók is  motus-  mozgásnak. 

Mig,  ha  valami  dolog  állagi  változáson  megy  keresz- 
tül, akkor  e változás  nem  folytatólagos  egymásutánban, 
de  pillanatnyilag  megy  végbe,  közbeeső  átmenet  nincs 
s e miatt  valami  haladásról,  mozgásról  sem  lehet  szó. 
Egynek  romlása  a másiknak  a származása.  (Corrup.tio 
unius  est  generatio  alterius). 

Hasonlókép  áll  a dolog  a viszonnyal,  habitussal, 
situssal  és  az  idővel  is.  De  nincs  ily  mozgás  a cselek- 
vés, illetve  szenvedésnél  sem,  mert  ezekkel  tulajdonkép 

egybeesik  s igy  világos,  hogy  nincs  közöttük  átmenet, 
tehát  mozgás  egyikről  a másikra. 

A mozgás  célja  nem  önmaga,  de  a másik  határ,  a 
melyre  irányul,  mert  egész  teljességében  e miatt  létesül 
a mozgás.  E miatt  e cél  szerint  kell  a mozgást  meg  is 
különböztetni.  Ily  terminus  pedig,  mint  láttuk  három  van, 
mennyiség,  milyenség  és  a tér.  Ekként  különböztetjük 
meg  a mozgást  (változást)  a menynyiségnél  és  nevez- 
zük nagyobbodás  és  kisebbedésnek,  a milyenségnél  a 
mozgás  létesíti  a fokozódás,  csökkenés  és  változást ; mig 
a helyi  mozgást  lehet  egyenes,  kör  vagy  vegyes  mozgás. 

Közönségesen  a helyi  mozgást  nevezzük  azután  ki- 
zárólag mozgásnak.  Jóllehet  alapjában  ez  is  csak  oly 
mozgás,  haladás  akár  a mennyiségben  illetve  milyenség- 
ben levő  haladás,  mozgás. 

A mozgás  egysége  és  megkülönböztetése  az  alany, 
terminus  és  idő  egységén  alapszik,  a mennyiben  egy 
alanyon,  egy  mozgás  észlelhető  és  pedig  egy  időben  is, 
mert  mihelyt  ezek  bármelyike  megváltozik  maga  a moz- 
gás változik  meg.  Alapjában  (fundamentaliter)  ugyanis  a 
mozgás  összeesik  a cselekvéssel  és  passióval  és  igy  ek- 
ként ép  oly  járulék,  mint  ezek.  Ekként  pedig  megköve- 
teli a saját  egységes  alanyát.  Mennyiben  pedig  célirá- 
nyos haladás,  e miatt  megköveteli  egységes  célját  (uni- 
tatem  termini).  Mennyiben  pedig  folytatólagos  egymást- 
követő  haladás,  ennyiben  megszakitás  nélkül  egy  időben 
kell  történnie,  hogy  igy  lehessen. 

64.  §.  A cselekvés  és  a szenvedés. 

A cselekvés  közép  helyet  foglal  el  a cselekvő  mint 
ok  és  az  ő tőle  származó  okozat  között.  A scholastiku- 
sok  akként  határozzák  meg,  miszerint  azon  járulék,  a 

mely  által  az  ok  ténylegesen  okká  lesz  (accidens  quo 
causa  constituitur  actu  causans). 

Az  ok  az  által  működik,  ha  által  megy  mintegy  az 
okozatba,  ép  úgy  cselekvésnek  azt  kell  mondanunk,  a 
mi  által  az  ok  tényleg  létrehoza  okozatát. 

A cselekvés  tehát  nem  egyéb,  mint  az  oknak  oko- 
zatát létesítő  befolyása.  E befolyás  pedig  nem  maga  a 
működő  erő,  mert  ezen  erő  működés,  cselekvés  nélkül  is 
meglehet.  Nem  mondható  továbbá  puszta  viszonynak 
sem,  mely  az  ok  és  okozat  között  állana  fönn,  mivel  ez 
már  föltételezi  az  okozatot  s igy  az  azt  létesitő  cselek- 
vést is.  Nem  is  mondható  végre  ezen  erő  puszta  össze- 
kötetésének vagy  érintkezésének  a szenvedő  alannyal, 
mert  az  oksághoz  nem  elég,  hogy  az  erő  csak  együtt 
legyen  vagy  érintkezzék  az  okozattal,  de  hogy  általa  lét- 
rehozzassék.  E miatt  okvetlen  a cselekvés  valami  posi- 
tiv  valóság,  mely  az  okhoz  hozzá  járul,  egyúttal  ő tőle 
realiter  különbözik  és  az  okból  kiindulva  az  alany  által 
befogadtat  ik. 

A mondottak  első  sorban  a szülő  ok  (causa  efficiens) 
sajátlagos  okságáról  állanak  és  onnét  vannak  kivéve.  Igaz 
ugyan  miszerint  minden  oknál  az  okozat  és  az  ok  kö- 
zött bizonyos  függés  van,  de  ez  minden  oknál  más  és 
más  természetű  és  egyedül  a szülő  ok  létesíti  okozatát 
szoros  értelmű  cselekvés  által. 

E cselekvés  lehet  azután  kétféle  benmaradó  (inma- 
nens)  vagy  külreható  (transiens).  A bennmaradó  cselek- 
vés a cselekvő  okon  belül  marad,  mig  a külreható  átmegy 
más  dologra,  mely  az  októl  különböző  léttel  bir.  A kül- 
reható cselekvés  e szerint  tökéletesíti  a kivül  álló  dolgot, 
mig  a benmaradó  cselekvés  tökéletesíti  magát  a működő 
lényt.  Ily  benmaradó  cselekvés  pl.  az  érzés,  gondolkodás  ; 
külreható  cselekvés  pedig  az  ütés,  verés,  építés  stb. 

Dr.  Hadzsega  : Lénjaan. 

Mondottuk  pedig  miszerint  úgy  a külreható,  mint  a 
benmaradó  cselekvés  tökéleíesit.  Oka  az,  hog}^  minden 
cselekvés  positiv  valóság  létesítésére  tör.  Már  pedig  min- 
den, quod  est  bonum  ea  propter  et  perfectum  est. 

Ha  pedig  a cselekvés  ekként  positiv  valóságot  léte- 
sítve tökéletesít,  világos  miszerint  directe  nem  irányul 
arra,  hogy  valamit  lerontson,  megsemisitsen.  Midó'n  pe- 
dig a cselekvés  mégis  ront,  semmisít,  ezen  okozatra  di- 
recte nem  irányul,  de  legfeljebb  indirecte  az  által  t.  i. 
hogy  valamely  alannyal  oly  létalakot  közöl,  mely  a 
tényleg  meglevő  létezési  alakkal  ellenkezésben  van.  Ezen 
ellentét  pedig  nem  egyezhetik  meg  az  alannyal,  azon 
egy  eset  kivételével,' ha  oly  természetű,  hogy  a két  ellen- 
tétes egyaránt  megilleti  őt,  mint  tulajdonai.  Miért  is  min- 
den más  esetben  ezen  ellentét  az  alany  megsemmisíté- 
sére vezet  részben  vagy  egészben.  És  megsemmisül  az 
alany  ily  ellentét  esetén,  ha  a cselekvésben  viszont  nincs 
elég  erő,  hogy  az  alany  tényleg  fennálló  alakját  lerontva 
másat  létesítsen. 

Actio  sequitur  esse  vagyis  a létet  követi  a cselekvés. 
Előbb  ugyanis  léteznie  kell  valaminek,  hogy  azután  cse- 
lekedjék. Másrészt  pedig  a mily  valameh^  lény  létezésé- 
ben, csak  annak  megfelelő  lehet  cselekvésében,  mert  az 
okozat  soha  sem  lehet  több,  mint  az  ok,  qualis  causa 
talis  et  effectus.  Világos  ugyanis,  hogy  csak  az  cselek- 
vSzik,  a mi  létezik  és  csak  annyiban  cselekszik,  a menyi- 
ben létezik. 

A cselekvés  természetét  tekintve  az  első  sorban  a 
cselekvő  alanytól  függ,  hogy  milyen  legyen.  E szempont- 
ból különböztettük  meg  a kivülreható  és  a bennmaradó 
cselekvést. 

Másodsorban  a cselekvés  természetét  tekintve  függ 
a szenvedő  alanytól  is,  melyre  a cselekvés  irániad,  mert 

nem  marad  a cselekvőn  belül.  E miatt  pedig  a cselekvés 
természetére  befoly  egyúttal  a szenvedő  alany  is.  Ebből 
kifolyólag  különböztetjük  meg  az  állagi  cselekvést  (actio 
substantialis)  és  a járuléki  cselekvést  (actio  accidentalis). 
A megkülönböztetés  onnan  van  véve,  hogy  minden  cse- 
lekvés létet  ad,  ha  tehát  állagoknak  ad  létet,  akkor  ál- 
lagi cselekvésnek  nevezzük,  viszont  ha  járulék  létesítésére 
irányul  járuléki  cselekvésnek  mondjuk.  Állagi  cselekvés  a te- 
remtés és  anemzés  stb.  Járuléki  cselekvés  a járás,  faragás  stb. 

Teremtett  ok  minden  cselekvése  szenvedő  alanyt  is 
föltételez,  mert  e nélkül  semmit  sem  létesíthet,  mennyi- 
ben ő reá  áll  ex  nihilo  fit  nihil. 

A benmaradó  cselekvésnél  a cselekvés  alanyából 
indul  ki  a cselekvés  s önmagára  irányul  is. 

A külreható  csalekvésnél  pedig  a cselekvés  a cse- 
lekvő alanyból  ered,  de  physikai  valósága  szerint  meg- 
van a szenvedő  alanyban  is  mint  annak  hasonlókép  alanyi 
ténye.  Ezt  tanítja  sz.  Tamás  Aristoteles  nyomán.  „Licet 
actio  sit  ab  agente  ut  a quo,  est  tamen  in  patiente  tam- 
quam  recepta  in  eo.^ 

De  állításunk  eléggé  ki  is  mutatható.  Ugyanis  az 
ellentétes  dolgoknak  létezésökben  is  ellentéteseknek  kell 
lenníök.  Ámde  a bennmaradó  és  kivülreható  cselekvés 
valósággal  ellentétesek.  Ellentéteseknek  kell  lenniök  tehát 
létezésökben  is.  Mivel  pedig  a benmaradó  cselekvés  ter- 
minative  magában  a cselek /ő  alanyban  marad,  az  ellen- 
tét miatt  a kivülreható  cselekvésnek  nem  lehet  szintén 
a cselekvő  alanyban  maradnia,  de  a szenvedő  alanyban 
kell  maradnia  terminative  vagyis  mint  határában. 

A mellett  nem  csak  az  okozat,  de  maga  a cselekvés 
is  a cselekvő  alanyból  ered  s pedig  önmaga  által  s nem 
más  valami  ténye  által.  Már  pedig  a kivülre  ható  cselek- 

1 S.  Thom.  II[.  Phys.  lect,  5. 

vésnél  a cselekvő  alanyból  semmi  sem  ered  akkép,  hogy 
mégis  önmagában  benmaradjon.  A cselekvő  ugyanis  szo- 
rosan mint  cselekvő  tekintve  csak  járulékosan  változik 
az  által  t.  i.  hogy  előzetesen  inditatik  a cselekvésre  vagy 
pedig  már  mozgás  közben  illetve  annak  végén  nyeri  ezen 
inditást.  Már  pedig  önmagában  kellene  okvetlenül  vál- 
toznia a cselekvő  alanynak,  ha  a belőle  eredő  cselekvést 
egyúttal  önmaga  fogadná  is  be.  Miért  is  a külreható  cse- 
lekvést a szenvedő  alany  fogadja  be. 

A cselekvő  alannyal  szemben  levő  másik  dolgot  pe- 
dig, melyre  a cselekvés  irányul  és  a mely  a most  mon- 
dottak szerint  a cselekvést  befogadja,  szenvedő  alany- 
nak mondjuk.  Ama  tény  pedig,  mellyel  a cselekvés  be- 
fogadja a szenvedés.  A szenvedés  akkép  határozható  meg : 
Actus  secLindus  potentiae  passivae,  vagyis  ama  járulék, 
mely  által  az  alany  ténylegesen  befogadja  a cselekvőnek 
az  okozatát. 

A cselekvést  és  szenvedést  azonban  nem  szabad 
akként  felfognunk,  mint  ha  természetöknél  fogva  külön- 
böznének. Az  egész  különbség  virtuális  vagyis  gondo- 
lati, mely  azonban  magában  a tárgyban  birja  alapját. 

Ugyanazon  tény  a cselekvő  alanyban  a cselekvés 
és  ugyanazon  tény  a szenvedő  alanyban  a szenvedés.  A 
mennyiben  tehát  a cselekvőből  kiindul,  cselekvés;  a 
mennyiben  pedig  a szenvedőben  befogadtatik,  szenvedés.^ 
De  az  is  tagadhatatlan,  miszerint  ezen  azonosság  mellett 
is,  mégis  van  valami  alap  magában  a dologban  a cse- 
lekvés és  szenvedés  megkülönböztetésére.  E miatt  joggal 


1 Rosset  i.  m.  tóm.  I.  p.  444.:  „quippe  una  et  eadem  entitás  v.  g.  cale- 
factio  prout  concipitur  egrcdiens  ab  igne  tamquam  diffusio  caloris  ejus  est  actio 
ignis;  prout  autem  recipitur  in  ligno  tamquam  illius  mutatio,  dicitur  illius  passió. 
Demum  prout  est  via  ac  tendentia  ad  terminum  scilicet  ad  caloreni,  dicitur  motus." 
S.  Thom.  I.  p.  q.  45.  a,  2.  • 

mondottuk,  miszerint  a cselekvés  és  szenvedés  között 
virtuális  különbség  van. 

A cselekvés  és  szenvedés  között  három  mozzanat 
foglal  helyet:  a)  a reális  külömbség  (distinctio  reális), 
mert  semmi  sem  lehet  ugyanazon  szempont  alatt  cselekvő 
és  szenvedő.  Hisz  ez  annyit  jelentene  mint  ens  és  non 
ens,  a mi  pedig  nyilvánvaló  ellenmondás.  E reális  kü- 
lönbség sokféle  lehet,  mint  pl.  alany  és  alany  között,  az 
egész  és  részei  között,  tehetség  és  tehetség  között,  b)  A 
szenvedő  alanynak  arányban  (proportio)  kell  lennie  a cse- 
lekvéshez, mert  különben  nem  lesz  képes  befogadni  a 
cselekvést;  pl.  fából,  vasból 'lehet  szobrot  faragni,  de  viz- 
ből  nem,  mert  nincs  e cselekvéssel  semmi  arányban,  c) 
A szenvedő  alanynak  a cselekvő  alannyal  vagy  önmagá- 
ban, vagy  más  által  jelen  kell  lennie  (propinquitas),  mert 
már  föntebb  láttuk,  hogy  nincsen  cselekvés  a távolra 
(actio  in  distans). 

65.  §.  Az  idő. 

Az  idő  fogalma  két  mozzanatot  zár  magában : a) 
bizonyos  tartóság,  maradandóságot  a létezésben  (duratio) 
és  b)  bizonyos  változás,  egymásra  következés  vagyis 
mozgást.  Ezeket  azonban  ki  kell  bővebben  fejtenünk. 

A maradandóság  (duratio)  nem  egyéb  mint  bizonyos 
maradandó,  tartós  létezés.  Midőn  tehát  az,  a mi  létet 
nyer,  ezen  létben  megmarad,  ezen  maradandó  vagy  tar- 
tós létezését  mondjuk  maradandóságnak. 

A maradandóság  lehát  realiter  nem  különbözik  a 
léttől,  de  azonos  a léttel  és  csak  gondolatilag  cum  fun- 
damento  in  re  lehet  megkülönböztetni.  Mi  onnét  látható, 
hogy  a maradandóság  semmi  újabb  valóságot  nem  ad  a 
léthez,  másrészt  pedig  annyira  összefügg  a maradandó- 
ság és  a létezés,  hogy  a milyen  a létezés,  olyan  a ma- 

radandóság  is,  ha  például  esetleges  a lét,  esetleges  akkor 
a maradandóság  is,  ha  pedig  örök  a létezés,  örök  a ma- 
radandóság  is. 

Gondolatilag  azonban  cum  fundamento  in  re  (te- 
hát virtualiter)  megkülönböztethetők  a létezés  és  a 
maradandóság.  Mutatja  ezt  a közfelfogás,  mutatja  az, 
hogy  a létezés  még  önmagában  nem  foglalja  a mara- 
dandó létezést,  mert  egyformán  jelezheti,  akár  a pillanat- 
nyi létet,  akár  a tartós  létet.  Ekként  pedig  a lét  fogalma 
önmagában  közönyös  a lét  tartóssága  iránt.  Miért  is  jog- 
gal lehet  virtualiter  megkülönböztetni  egyszerűen  tekintve 
a létet  a maradandó  léttől  vagyis  a maradandóságtól. 

Az  idő  második  alkat  eleme  a változás  vagyis  egy- 
másra következés,  másként  mozgás.  Ugyanis  az  időt  úgy 
fogjuk  föl,  hogy  az  valami  maradandó  lét,  de  egyúttal 
fogalmához  még  azt  adjuk  hozzá,  hogy  bár  folytonos 
valami,  mégis  folytonos  haladás,  mozgás  észlelhető  benne, 
a mely  által  a jelen  múlttá  lesz,  a jövő  pedig  jelenné. 
Minden  teremtett  lény  bir  ugyanis  bizonyos  maradandó 
és  lényegiségével  arányban  levő  létezéssel,  de  az  is  ta- 
gadhatlan,  miszerint  nem  akként  birja  e maradandóságot, 
hogy  azt  egész  teljességében  birná,  még  kevésbé,  pedig 
akként,  hogy  ezta  maradandóságot  mindenkorra  birná.  E 
miatt  minden  lény  maradandóságában  egymásra  követke- 
zés, haladás,  mozgás,  folytonos  egymást  követő  változás 
van.  E miatt  az  időt  mozgással  mérjük  pl.  a csillagok 
járásával,  az  óra  haladásával.  És  az  is  tagadhatlan,  hogy 
a ki  nem  veszi  észre  a mozgást,  ezen  folytonos  válto- 
zást az  az  időről  sem  vesz  tudomást.  Kézzel  foghatólag 
mutatja  ezt  az  alvás,  a mikor  hosszú  álomból  is  föléb- 
redve úgy  tetszik,  mintha  csak  épen  lehunytuk  volna 
szemünket. 

Az  idő  ekként  felfogva  azonos  a teremtett  dolgok 

létezésével.  Önmagában  nem  állag,  de  járulék,  mely  a 
lények  létezéséhez  hozzá  járul.  Meghatározható  akként, 
hogy  folytonos  maradandóság,  egymásra  következő  ma- 
radandóság.  A mennyiben  pedig  ezen  idő  azonos,  ek- 
ként a dolgokkal  s azok  létezésével,  e miatt  joggal 
benső  időnek  nevezzük. 

Ezen  benső  idő  mellett  azonban,  mely  ekként  a te- 
remtett lényeken  belül  létezik,  meg  kell  különböztetnünk 
bizonyos  külső  időt,  mely  mintegy  rajtuk  kivül  létezik 
és  a mely  által  a teremtett  lények  maradandó  létezését 
mérjük. 

Ezen  külső  időt  Aristoteles  nyomán  sz.  Tamás  igy 
határozza  meg:  numerus  motus  secundum  prius  et  pos- 
terius  vagyis  a mozgásnak  (egymásrakövetkezés)  száma 
az  előbbi  és  a későbbi  szerint  Az  idő  ugyanis  csak  a 
folytonos  és  egymásra  következő  mozgás  lehet,  mert 
semmi  sincs  folytonos  létesülésben  csak  a mozgás,  mint 
láttuk.  A mozgás  pedig  magába  zár  bizonyos  cselekvés 
és  szenvedést,  a melyekből  áll  és  melyek  tőle  virtualiter 
különböztethetők  meg. 

E miatt  mondjuk  a meghatározásban  az  időt  moz- 
gásnak. Továbbá  azt  mondjuk  a meghatározásban,  mi- 
szerint az  idő  az  előbbi  és  későbbi  szerinti  mozgás,  mert 
egymást  követő  mozgás,  melynek  egyik  része  a másik 
után  van  és  nem  a másik  mellett.  Végre  azt  mondjuk, 
miszerint  az  idő  a mozgás  száma.  A valóságban  ugyanis 
csak  a jelen  van.  A múlt  csak  volt  valamikor,  a jövő 
pedig  nincs  meg,  de  lesz.  Az  idő  azonban  a múltat  is 
és  a jövőt  is  magába  foglalja,  e miatt  elménkben  szük- 
séges ezeket  is  összefoglalni,  a mi  pedig  csak  a mozgá- 
sok számolása  és  összegezése  által  lehetséges. 

A mondottak  alapján  láthatjuk,  miszerint  a benső 
idő  annyiféle  a hányféle  létezés,  maradandóság  és  ezek 

hányféle  változása  csak  lehetséges.  Mig  a külső  időnek 
állandó  és  egy  félének  kell  lennie.  E miatt  használjuk  az 
idő  mérésére  a csillagok  járását,  mert  ezek  mozgása  ál- 
landó, egyforma  és  egyenletes. 

Láthatjuk  azt  is  mi  a jelen  vag^ns  a most.  A jelent 
ugyanis  osztatlan  pillanatnak  kell  mondanunk,  mert  mi- 
helyt osztható  lenne  vagyis  mérhető  terjedelemmel  birna, 
már  eo  ipso  nemcsak  most  lenne,  de  múlt  és  jövő  is  lenne. ^ 

Megérthetjük,  hogy  mi  a való  idő  és  mi  a lehetsé- 
ges idő.  A való  idő  ugyanis  a változó  léttel  biró  lények 
maradandó  létezése.  E miatt  pedig  okvetlen  összeesik  a 
való  idő  a változó  idő  létezésével  vagyis  a világgal  s 
Így  a világ  előtt  nem  lehet  időről  szó,  sem  pedig  a vi- 
lág elmúlása  után.  A lehetséges  idő  pedig  egyenlő  a le- 
hetséges vagyis  gondolati  idővel  vagyis  a lehetséges  és 
gondolati  lény  maradandóságával.  Ily  tisztán  lehetséges 
időt  fölvenni  a világ  létezése  előtt  vagy  annak  létezése 
után  is  lehet.  Mely  szempontból,  a mint  örök  a lehetséges, 
ép  úgy  a lehetséges  időnek  sincs  sem  kezdete  sem  vége. 

Láthatjuk,  hogy  a benső  idő  mindig  valóságos  idő. 
A külső  idő  pedig  lehet  valóságos  vag}^  lehet  tisztán 
eszmei  idő.  Ha  t.  i.  a külső  idő  azonosnak  vétetik  va- 
lamely változó  lény  vagy  lények  létezésével,  annyiban 
valóságos  idő.  A mennyiben  pedig  való  lény  maradan- 
dóságától  elvonatkozva  gondoljuk  az  időt,  annyiban  el- 
vont fogalom,  mely  azonban  mindamellett  a valő  mara- 
dandóságból  van  megalkotva. 

66.  §.  Az  idő.  Meghatározás. 

Ezekből  láthatjuk  azt  is,  miért  oly  nehéz  kellő  fo- 
galmat alkotni  az  időről.  A fennti  alkotó  mozzanatok 

1 Aristot.  c.  K3.  „Momentum  praesens  temporis  continuatio  est.  Praeteritum 
tempus  futurumque  connectit,  atque  omnino  temporis  terminus  est,  siquidem  hujus 
principium  est,  illius  finis,"  Sz.  Ágoston.  Confess.  1.  11.  a.  15,  a,  20. 


ugyanis  együtesen  véve  használatosak  az  idő  fogalmá- 
ban. A legközönségesebben  használjuk  az  idő  szót,  fo- 
galmát megalkotni  nehezen  tudjuk,  végelemzésben  pedig 
megmondani,  hogy  mi  tehát  az  idő  önmagában  semmi- 
kép sem  vagyunk  képesek.^ 

Az  időre  nézve  irányadóul  a következő  két  elvet 
kell  vSzem  előtt  tartanunk: 

1.  Az  idő  nem  pusztán  alanyi  fogalmunk,  de  tár- 
gyilagos alapját  magukban  a dolgokban  birja. 

igazolásul  szolgál  az  időnek  már  előadott  meghatá- 
rozása. Ugyanis  az  idő  a változó  lény  maradandó  léte- 
zése. Ámde  a létezés,  a változás  és  a maradandóság  va- 
lami tárgyilagos  valóság.  Tehát  az  idő  nem  puszta  el- 
vontság, de  tárgyi  alappal  bir  a dolgokban. 

Helytelen  tehát  Kant  felfogása  az  időről,  a ki  azt 
mondja,  miszerint  az  idő  puszta  alanyi  felfogás,  mely 
azon  a gondolkodó  alanyon  kivül  merő  semmi. 

2.  Minden  teremtmény  időben  létezik,  Isten  létezése 
pedig  minden  idő  fölött  van  vagyis  örök. 

Minden  teremtmény  ugyanis  változásnak  alávetett 
maradandó  léttel  bir  s igy  eo  ipso  időben  létezik  és 
időnek  van  alávetve,  mint  láttuk. 

Isten  pedig  nincs  időnek  alávetve,  de  minden  idő- 
fölött  van,  mert  örök. 

Hogy  ugyanis  valami  időnek  legyen  alávetve  szük- 
séges, hogy  a létet  ne  egész  teljessége  szerint  birja,  de 
folytonos  egymást  követő  részekben  vagyis  ekként  válto- 
zásnak alávetett  létezéssel  birjon.  Már  pedig  Isten 

1 S.  Ágoston.  II.  Confess. : „quid  eniin  est  tempus,  quis  hoc  facile  breviter- 
que  explicaverit?  . . . quid  ergo  est  tempus?  Si  nemo  ex  me  quaerat  scio,  si  quae- 
renti  explicare  velim  nescio.“  Rosset,  i.  m.  tóm,  I.  p.  451. 

2 Kant,  Kritik  dér  reinen  Vernunft,  I.  Thoil.  2.  Abschn.  pag.  35.:  „Die  Zeit 
ist  lediglich  eine  subjective  Bedingung  unserer  Anschauung,  und  an  sich  ausser 
dem  Subjecte  ist  sie  Nichts,"  Egger.  i.  m.  p.  336. 

a létet  egész  teljessége  szerint  együttesen  bírja  miért  is 
semmikép  sem  mérhető  időv^el  meg,  továbbá  Isten  a lé- 
tet a legtökéletesebben  bírja,  miért  is  benne  változás, 
egNmiásrakövetkezésnek  nincs  helye.  V^agyis  Isten  nincs 
időnek  alávetve,  hanem  az  idő  felett  van. 

Isten  maradandó  létezése  tehát  minden  idő  felett  van. 
E maradandóságnak  tehát  1.  sem  kezdetesem  vége  nincs, 
de  nem  is  mérhető  és  2.  változatlan.  Lsten  maradandó- 
ságát  e miatt  méltán  nevezzük  örökké  valóságnak  (aeter- 
nitas).  Meghatározható  akként,  hogy  az  örökvalóság  a föl- 
tétlenül változatlan  és  tökéletes  ténynek  maradandó  léte- 
zése. Boctius  szerint  az  örökvalóság : a határtalan  élet 
egész  teljességének  együttes  és  tökéletes  (intermi- 

nabilis  vitae  tota  simul  ac  perfecta  pessessio). 

E szerint  tehát  azt  mondjuk,  hogy  az  örökvalósága 
végtelen,  azaz  határtalan  életnek  a bírása,  még  pedig 
annak  egész  teljessége  szerint.  Nincs  tehát  benne  sem 
kezdet,  sem  vég,  a mi  csak  valóság  vagyis  élet  az  mind 
megvan  ottan  és  pedig  együttesen,  egyszerre  és  a tö- 
kéletes alakban,  miért  is  benne  semmi  változás  sem  le- 
hetséges. 

Lényeges  különbség  van  e szerint  a teremtett  lé- 
nyek maradandóága  és  az  Isten  maradandó  létezése  kö- 
zött. A mint  az  Istent  egyedül  illeti  meg  az  isteni  ter- 
mészet, akkép  az  örök  valóság  is  egyedül  Istent  illeti  meg. 

A teremtménynek  megfelel  a változó,  egymásra  kö- 
vetkező maradandóság ; a Teremtőt  pedig  megilleti  a vál- 
tozatlan örök  valóság. 

Miután  pedig  egyedül  Istent  illeti  meg  az  örök  va- 
lóság, e miatt  a teremtmény  csak  Istenben  és  Isten  által 
révSzesülhet  az  örök  valóságban. 

Ezen  részesülés  által  nyert  örök  valóság  azután  szin- 
tén örökvalóságnak,  avagy  helyesebben  a latin  szerint 

örökkévalóságnak  (aevum)  neveztetik.  De  természetesen 
nem  mondható  szoros  értelemben  örökvalóságnak  a fen- 
tebb kifejtett  értelemben,  legfeljebb  hasonlat  szerint. 

Mert  mig  az  aeternum  valósággal  örökkévalóság,  a 
határtalan  élet  egész  teljességének  együttes  és  tökéletes 
birása,  melyben  változásnak  árnya  sem  lehet,  addig  a 
teremtmény  örökvalósága  (aevum)  bir  kezdettel  s bár  a 
létben  változatlan,  de  igenis  változó  a cselekvésben.  Ily 
teremtményi  örökkévalóságnak  részesei  a tiszta  szellemek 
és  az  emberek  is,  midőn  végcéljukat  elérve  örökre  meg- 
állapodnak, maradandóságuk  az  örökkévalóság  jellegét 
ölti  magára.  Miért  is  a teremtmény  örökkévalóságát  en- 
nek folytán  kifejezhetni  ekkép : a teremtmény  állandó  és 
végnélküli  maradandósága  a végcélnál.  A mit  a titkos 
jelenések  szavai  oly  mély  értelmüleg  fejeznek  ki : „És 

megesküvék  az  örökkön  örökké  élőre,  ki  az  eget  terem- 
tette a benne  valőkkal  és  a földet  a bennevalókkal : hogy 
idő  nem  leszen  többé,  hanem  a hetedik  angyal  szavá- 
nak napjaiban,  mikor  megfujja  a harsonát,  bevégződik 
az  Isten  titka,  a mint  ezt  kihirdette  az  ő szolgái  a pró- 
féták általd 


1 Titkos  Jel.  10.  6 — 7.  — Az  aeternum,  aevum  és  az  időnek  viszonyát  szé- 
pen fejezi  ki  Sz.  Tamás  1.  p.  q.  10.  a.  5.:  „Cum  aeternitas  sit  mensura  esse  per- 
manentis,  secundum  quod  recedit  permanentia  essendi,  secundum  hoc  recedit  ab 
aeternitate.  Quaedam  autem  sic  recedunt  a permanentia  essendi,  quod  esse  eorum 
est  subjectum  transmutationi  vei  in  transmutatione  consistit,  et  hujusmodi  men- 
SLirantur  tempore ; sicut  omnis  raotus  et  etiam  esse  omnium  coruptibilium.  Quaedam 
verő  recedunt  minus  a permanentia  essendi,  quia  esse  eorum  nec  in  tramsmuta- 
tione  consistit,  nec  est  subjectum  transmutationis,  tamen  habent  trausmutationem 
adjunctam  vei  in  actu  vei  in  potentia ; sicut  patet  de  angelis,  quod  habent  esse  in- 
transmutabile  quantum  ad  eorum  naturam  pertinet,  cum  transmutabilitate  secundum 
electionem  et  cum  transmutabilitate  intelligentiarum  et  affectionum  et  locorum  suo 
modo ; et  ideo  hujusmodi  mensurantur  aevo.  Esse  autem  quod  mensurat  aeternitas 
non  est  mutabile,  nec  mutabilitati  adjunctum.  Sic  ergo  tempus  habét  prius  et  pos- 
terius : aevum  autem  non  habét  in  se  prius  et  posteríus,  séd  ei  conjungi  possunt ; 
aeternitas  non  habét  prius  et  posteríus,  nec  ea  compatitur." 

67.  §.  A tér  és  a hely. 

Megismerésünk  menete  az  egyediről  halad  az  álta- 
lánosra, az  egyetemes  felé.  így  először  ösmerjük  az  egyes 
konkrét  létező  dolgokat,  csak  ebből  emelkedünk  annak 
ismeretére,  hogy  mi  a test  általában. 

Ép  Így  előbb  ismerjük  a konkrét  helyet  s csak  azu- 
tán alkotjuk  ebből  a hely  és  a tér  általános  fogalmát. 

Legelső  ugyanis  ösmeretünkben,  hogy  valami  itt 
vagy  ott  van,  mielőbb  még  vszorosan  fogalmunk  is  lenne, 
hogy  mi  az  a hely  s még  kevésbé,  hogy  mi  a tér. 

E miatt  minekünk  előbb  a helyet  kell  meghatározni, 
hogy  ebből  ésszerűen  megalkossuk  a tér  fogalmát. 

Aristoteles  akként  határozza  meg  a helyet : terminus 
continentis  immobilis  primus.  Magyarul  mondhatjuk:  a 
mozdulatlan  befoglaló  első  határa.  A hely  ugyanis  va- 
lami befoglalónak  tűnik  föl,  a mely  az  illető  dolgot  mint- 
egy  befoglalja  és  magába  zárja,  mint  annak  határa.  E 
miatt  mondatik  terminus  continentis.  Továbbá  úgy  tűnik 
föl,  hogy  ezen  Defoglaló,  melyben  a dolog  benlétezve 
hellyel  bir,  mozdulatlan ; változtathatja  a dolog  a helyét, 
hogy  itt  vagy  ott  legyen,  de  nem  ezen  befoglaló.  Végre 
a helynek  csak  azon  befoglalót  értjük,  mely  a helyet 
mint  annak  első  határa  közvetlenül  körülhatárolja.  Mely- 
től megkülönböztetendő  tehát  a távolabbi  befoglaló,  a 
mely  közvetve  és  más  dolgokkal  közösen  foglal  be  va- 
lamely dolgot.  Pl.  az  asztal  a mint  saját  határaival  ha- 
tárolva létezik  az  az  ő helye  vagyis  a mozdulatlan  be- 
foglaló első  határa.  Mig  ugyanazon  asztal  más  dolgokkal 
van  együtt  a szobában  és  ez  lesz  a második  vagy  köz- 
vetett helye.  Aristoteles  szerint  a dolog  határai  által  köz- 
vetlenül határolt  befoglaló  a hely. 

Minden  test  lényeges  természetéhez  hozzátartozik 
■ ugyanis  a kiterjedés,  mert  csak  azt  nevezzük  testnek,  a 

mi  hosszúság,  szélesség  és  magasságban  vagyis  a hár- 
mas kiterjedésben  ekként  kiterjed.  A test  ezen  terjedelmi 
mennyiségéből  folyik  az,  hogy  részei  vannak,  a me- 
lyek egymás  mellé  helyezkedve  alkotják  a testet.  A test 
részeinek  ezen  egymás  mellé  hel}^ezkedése  által  egyúttal 
térbeli . is.  A mennyiben  ezen  egymás  mellé  helyezkedés 
csak  bizonyos  határig  terjed  e miatt  bir  a test  hellyel. 

Aristoteles  tehát  a helyet  akképen  fogja  föl  és  ha- 
tározza meg  a mennyiben,  mint  egy  nagy  befoglaló  a 
testeket  közvetlenül  befoglalja. 

Ez  tehát  mindig  viszonyban  más  testekkel  illeti  meg 
a testet,  a melyek  által  körül  véve  és  határolva  van. 

De  világos,  hogy  a hely  akkor  is  megvan,  ha  va- 
lamely test  után  már  semmi  más  test  nem  is  következ- 
nék, a mely  által  határolva  lenne  vagy  az  esetben  ha  csak 
egy  test  létezne  is. 

E miatt  a helyet  magában  a dologban  kell  keres- 
nünk és  meghatároznunk. 

Kiindulási  pont  a hely  hármas  kiterjedése. 

Mondható  a hely  a test  hármas  kiterjedését  tekintve, 
hogy  a hely  a testek  hármas  kiterjedésének  határa  vagyis 
a hely  a test  határolt  jelenléte. 

Vagy  a mennyiben  csak  a véges  lények  birnak  ha- 
tárokkal és  vannak  e miatt  határolva  jelen  mindenütt,  a 
hol  csak  vannak,  e miatt  mondhatjuk,  hogy  a hely  a 
véges  lények  határolt  jelenléte. 

És  ez  lesz  a hely  általános  fogalma  és  meghatáro- 
zása, mely  azonban  a lényeket  bensőleg,  benső  mivoltuk 
szerint  illeti  meg,  miért  is  benső  helynek  (locus  intrin- 
secus)  joggal  nevezhető  akár  tényleg  létezőknek  tekint- 
sük azokat  akár  nem.  Ettől  megkülönböztethető  azon 
hely,  melyet  más  lényekkel  határolva  foglal  mintegy  álta- 
luk körül  határolva  el  s a mely  külső  helynek  (locus 


extrinsecus)  nevezhető.  A külső  hely  tényleges  (reális). 
Ezt  határozza  meg  Aristoteles  első  sorban.  E külső  hely 
a mennyiben  a dolgoknak  más  dolgokkal  való  viszonyá- 
ban áll,  e miatt  Leibnic  szerint  jogosan  határozható  meg 
akként,  hogy  ordo  coexistentium  quatenus  coexistentium 
vagyis  az  együtt  létezőknek,  mint  együtt  létezőknek  a 
rendje. 

A hely  fogalmából  könnyű  megalkotni  a tér  fogal- 
mat is.  Ugyanis  a)  minden  helyet  együtt  .véve,  melyet 
valami  test  foglal  el,  térnek  mondunk.  Ez  a valóságos 
(reale  spatium  sive  repletum)  tér.  Miért  is  a tér  ennek 
folytán  a kiterjedés  szerinti  távolságnak  mondandó,  b) 
Ha  valamely  helyből  a testet  eltávolítjuk,  oda  más  test 
jöhet.  Már  most  föltéve,  hogy  minden  testet  tova  gon- 
dolunk, akkor  nyerjük  az  üres  térnek  a fogalmát,  c) 
Végre,  ha  a valóságos  tért  összehasonlítjuk  az  üres  tér- 
rel, úgy  találjuk,  miszerint  a valóságos  tér  a mint  a va- 
lóságos testektől  függ,  okvetlenül  határolt,  a mennyiben 
a testek  is  határoltak.  Ezzel  szemben  pedig  az  üres  tér 
a világ  határain  túl  végnélkül  képzelendő,  mert  bár  mily 
határt  vennénk  föl,  az  mindig  tovább  és  messzebb  gon- 
dolható. Tovább  a való.ságos  tér  mint  a való  dolgoktól 
függő,  csak  azokkal  együtt  keletkezhetett  és  természete- 
sen azokkal  együtt  meg  is  szűnik. 

Mig  az  üres  tér  már  a világ  teremtése  előtt  meg- 
volt, mint  olyan,  a mely  a világot  befogadhatta  és  a vi- 
lág megszűnése  után  is  megmarad,  mint  olyan,  a mely 
a világot  újra  képes  lenne  befogadni.  Ez  a föltétien  tiszta 
vagy  képzeleti  tér  fogalma. 

68.  §.  A tér  és  a hely.  Lénytani  elvek. 

A tér  tárgyi  fogalmát  tekintve  a következő  alapel- 
veket kell  szem  előtt  tartanunk: 

\.  A tér  nem  puszta  alanyi  alakja  ismerő  teheésé- 
günknek.  Kantnak  volt  a nézete,  miszerint  a tér  produc- 
tuma  ismerő  tehetségünknek,  tehát  pusztán  alanyi  érték- 
kel bir.  Csakhogy  ez  ellenkezik  öntudatunkkal,  ellenkezik 
a köztudattal,  a mely  valahányszor  valami  helyet  vagy 
tért  gondolunk,  mindig  valami  kivülünk  létezőt  állit  elénk 
és  sohasem  valami  olyat,  mi  rajtunk  belül  lenne  és  kö- 
vetkezéskép elménknek  vagy  testünknek  valami  érzéki 
állapota  volna.^ 

Igaz  ugyan,  hogy  a hely  s a tér  fogalmát  nem 
nyerjük  közvetlenül  az  érzéki  ösmeretből  mint  pl.  sza- 
got, szint  stb.  Ámde  tagadhatlan,  miszerint  a tapaszta- 
lat szolgáltatja  a hely  és  tér  fogalmához  az  alapot.  Az 
érzéki  észrevevés  által  ismerjük  meg  közvetlenül  a tes- 
teket, azok  mennyiségét,  részeik  összetartozását,  áthat- 
lanságát  és  ezen  alapuló  kiterjedését,  úgy  szintén  a ta- 
pasztalat tanit  minket  arra,  hogy  a saját  létezésünket 
mint  véges  korlátozott  és  másoktól  különböző  létezést 
ösmerjük  meg.  Ezen  ösmeretek  pedig  alapját  alkotják  a 
hely  és  tér  fogalmai  megalkotásának,  mint  fennebb  lát- 
tuk. — Kant  fölfogása  ha  igaz  lenne,  ha  t.  i.  a hely  és 
tér  fogalma  merő  alanyi  alak.  lenne,  akkor  megszűnik 
következéskép  értelmünk  minden  tárgyi  valósága. 

2.  A tér  még  sem  oly  módon  létezik  a valóságban, 
mint  értelmünkben  fölfogjuk. 

Könnyen  igazolható.  Ha  ugyanis  a tér  a mi  fölfo- 
gásunk szerint  léteznék,  akkor  az  sem  test,  sem  szellem 
nem  lehetne.  Nem  lehetne  ugyanis  test,  mert  mi  ugyan 


1 Kant  „Kritik  dér  reinen  Vernuft"  1.  Th,  i.  Absch.  p,  23.:  „Dér  Rauin  ist 
kein  empirischer  Begriff  dér  von  iiuszeren  Erfaruhngen  abgezogen  worden  . . . 
Demnach  kann  die  Vorstellung  des  Raumes  nicht  aus  den  Verháltnissen  dér  áuss- 
zeren  Erscheinung  durch  Erforschung  erborgt  sein,  sondern  dicse  ausszere  Erfahrung 
ist  selbst  nur  durch  gedachte  Vorstellung  allerest  möglich."  Lásd  Egger.  i.  m. 
336,  1. 

a ^ért,  mint  egy  végtelen  és  örök  betogadót  kell,  hogy 
képzeljük,  ámde  ily  tulajdonokkal  t.  i.  végtelenséggel  és 
örökléttel  test  nem  birhat.  De  szellem  sem  lehetne, 
ugyanis  a tért,  mint  hosszúság,  szélesség  és  magasság 
szerinti  terjedelmi  valóságot  képzeljük,  mi  pedig  a szel- 
lemet nem  illetheti  meg. 

Helytelen  e miatt  a régi  Epicureisták  nézete,  kik  az 
időt  és  teret,  két  örök,  végtelen  önállóan  létező  lénynek 
nézték,  melyben  minden  létezik,  mint  végtelen  örök  be- 
fogadójukban még  Isten  is. 

Helytelen  e miatt  Clarké  és  Newtonnak  nézete,  kik 
a térről  és  az  időről  azt  tanították,  miszerint  az  Istennek 
a tulajdonságai  s pedig  az  egyik  Isten  örökvalósága  pe- 
dig az  Isten  mérhetetlensége.  A véges  lények  pedig  idő 
és  térben  léteznek,  a mennyiben  az  Istenben  levő  idő  és 
tér  egy  részének  megfelelnek.  Mely  téves  tan  akként 
jött  létre,  hogy  a lehetséges  időt  és  teret  valóságos  idő 
és  térnek  vették  föl.  Ha  pedig  az  idő  és  tér  valóságok, 
akkor  csak  vagy  állagok,  vagy  járulékok.  Ámde  nem 
állagok,  mert  in  se  et  per  se  nem  léteznek,  okvetlen  te- 
hát járulékoknak  kell  lenniök.  Minthogy  pedig  egyúttal 
az  idő  és  tér  végtelen,  örök,  megsemmisithetlennek,  e 
miatt  egyedül  Istennek  lehetnek  milyenségei.^ 

3.  A tér  fogalma  a dolgokban  tárgyilagos  alappal 
bir,  először  azok  mennyiségében  és  végül  azok  véges 
voltában. 

Hogy  a tér  fogalma  a dolgokban  tárg3nlagos  alappal 
bir,  már  az  előzőkből  következik.  Ha  ugyanis  a tér  nem 
puszta  alanyi  alak,  minden  tárgyi  valóság  nélkül,  akkor 
okvetlenül  alappal  kell  birnia  magukban  a dolgokban. 

Ezen  alap  pedig  a dolgok  benső  mivoltában  rejlik 
és  nem  pusztán  valami  külső  fölfogásban.  Először  ugyan 


1 Lásd  Rosset  1.  m,  í.  köt.  463.  1, 

Úgy  tűnik  föl,  mintha  a hely  valami  a dolgon  kivül 
fekvő  lenne,  de  rögtön  észre  vesszük,  hogy  egyúttal  ennek 
oka  a dolgokban  van,  pl.  abban,  hogy  a gyermek  kisebb 
helyet  foglal  el,  mint  a felnőtt,  legott  látjuk,  hogy  ennek 
oka  önmagában  benrejlik.  Ez  pedig  az  illető  dolgok 
mennyisége. 

A tér  tárgyilagos  alapja  tehát  a testek  kiterjedésében 
van.  A tért  ugyanis  mint  hosszúság,  szélesség  és  ma- 
gasság szerint  hármas  kiterjedést  fogjuk  fel,  a kiterjedés 
pedig  a mennyiségből  ered.  Még  pedig  a valóságos  (reál) 
mennyiségből  ered  a valóságos  tér.  Mig  a lehetséges 
mennyiségből  származik  a lehetséges  tér,  mely  utóbbi 
végtelen  és  örök,  mert  a kiterjedéssel  biró  testek  lehető- 
ségé is  végtelen  és  örök. 

Végső  oka  pedig  vagyis  legvégső  alapja  a térnek  a 
dolgok  véges  voltában  rejlik.  Hogy  ugyanis  a dolgok  a 
térben  léteznek,  ennek  oka  az,  hogy  részei  vannak,  ezen 
részeknek  viszont  a végessége,  korlátolt  s határokkal  biró 
volta  teszi  lehetségessé  egyedül  azt,  hogy  egy  rész  a 
másikhoz  járuljon  és  ekként  belőlük  terjedelmi  mennyi- 
ség jöjjön  létre.  Áll  ez  még  a szellemi  lényekre  is,  mert 
ezeknek  is  megvan  határozott  helyük  pl.  az  emberi  lélek 
az  emberi  testben  van,  de  másrészt  nem  lehet  egyúttal 
sok  helyütt  jelen.  Ennek  oka  pedig  csakis  véges  voltuk- 
ban kereshető.  S igy  a tér  a dolgok  végességében  birja 
végokát. 

4.  A térben  más  a testek  jelenléte  és  más  a szel- 
lemeké. 

A térbeli  létezés  végelemzésben  azonos  a korlátolt 
lények  jelenlétével  vagyis  létezési  módjával.  Már  pedig 
az  anyagi  lények  és  az  anyagtalan  lények  létezési  módja 
lényegesen  különbözik  egymástól.  S igy  az  anyagi  lények 
másként  vannak  a térben  és  az  anyagtalan  vagyis  szellemi 

lények  ismét  s pedig  lényegesen  másként.  E különbség 
három  mozzcinatra  vihető  vissza:  a)  az  anyagi  lények 
circumseriptive  vannak  a térben,  hogy  t.  i.  a test  egyes 
részei  a tér  egyes  részeinek  felelnek  meg  és  viszont.  A 
test  akként  van  a térben,  hogy  valósággal  azonossá  lesz 
magával  a téri'el,  melyet  betölt.  Az  anyagtalan  lények 
pedig  egészben  vannak  az  egész  határolt  tér-  részben  és 
annak  minden  részében  (definitive),  de  nem  az  által, 
mintha  azonosak  lennének  vele,  hanem  csak  az  által, 
hogy  nincsenek  másutt.^  Mig  tehát  az  anyagi  testek  a 
betöltött  tér  által  egyúttal  megméretnek,  az  anyagtalan 
lények  semmikép  sem  mérhetők  azon  tér  által,  melyben 
jelen  vannak,  b)  Az  anyagi  lények  akkép  vannak  a térben, 
hogy  a tér  és  az  ő terjedelmök  tényleges,  kölcsönös  ér- 
zéki érintkezésben  van.  Ellenben  az  anyagtalan  lények, 
mivel  terjedelmi  inennyiséggel  nem  bírnak  érzéki  érint- 
kezésben nem  lehetnek  a térrel,  összekötvék  tehát  a tér- 
rel erőbelileg  vagyis  erejök  s annak  gyakorlása  által. ^ Az 
által  t.  i.  hogy  ott  cselekszik  és  képes  hatni'  erejével  az 
ott  létező  testre. 

c)  Az  anyagi  lény  (test)  helyét  áthatlanul  tölti  be, 
hogy  ott  más  test  nem  lehet,  sem  pedig  önmaga  egy- 
szerre különböző  helyeken  nem  lehet.  Ellenben  az  anyag- 
talan lény  képes  együtt  létezni  az  anyagi  testtel.  Ez 
azonban  a testnek  természeti  létezése,  mely  nem  zárja 
■ki,  hogy  természetfölöttileg  másként,  mondjuk  a szelle- 
mek módjára  létezzék.  Ugyanis,  a térbeli  létezés  a dol- 
gok terjedelmi  mennyiségében'  birja  alapját,  nem  a dol- 

1 S.  Thomas  p.  1.  qu.  52.  a.  2.  „Corp^us  est  in  loco  ciramseriptive,  quia 
commensuratur  loco,  angeliis  autem  non  circumseriptive  cum  non  commensuretur 
loco,  séd  definitive,  quia  ita  est  unó  loco,  quod  non  est  in  alio.“  Edit.  cit.  p.  341. 

2 S.  Thom.  p.  1.  q,  52.  a.  1.  corpus  est  in  loco  „secundum  contactum  di- 
mensivae  quantitalis,  quae  quidem  in  angclis  non  est,  séd  est  in  cis  quantitas  vir- 
tualis.»  Per  applicationem  igitur  virtutis  angelicae  ad  aliquem  locum  qualitercumque 
dicitur  angelus  esse  in  loco  corporeo."  Edit.  cit.  p.  340. 

gok  lényegében,  és  a lényegtől  realiter  különböző.  E 
miatt  nincs  benne  ellenmondás,  hogy  a terjedelmi  mennyi- 
ség valamely  lénytől  elvétevSsék  az  Isten  mindenhatósága 
által,  a nélkül  hogy  az  illető  lény  megszűnnék  az  lenni, 
a mi.  Isten  mindenhatósága  megteheti  ugyanis  azt,  a mi 
bensőleg  nem  ellenmondás.  Ekkor  pedig  mi  sem  akadá- 
lyozza, hogy  valamely  test  oly  jelenléttel  birjon,  mint  az 
anyagtalan  testek  t.  i.  hogy  mással  ugyanazon  helyen 
legyen,  hogy  egészben  legyen  jelen  az  egész  térben  és 
a tér  minden  részében  és  hogy  egy  időben  több  helyen 
legyen  jelen. 

5.  A test  viszonyában  a térrel  eredményezi  mozgást 
és  nyugvást,  mig  a térmennyis^g  más  térmennyiséggel 
eredményezi  a távolságot.  Láthatjuk  végül,  hogy  a helyi 
mozgás  a test  helyének,  mellyel  érintkezik  a folytonos  vál- 
tozása. Szoros  értelmű  helyi  mozgásra  tehát  csak  a szo- 
ros értelemben  vett  anyagi  testek  képesek.  A szellemi 
lények  csak  átvitt  értelemben  mozognak,  az  által  t.  i. 
hogy  per  accidens  részt  vesznek  a test  mozgásában,  a 
mellyel  állagi  egységet  képeznek  pl.  az  emberi  lélek, 
vagy  az  által,  hogy  különböző  helyen  működnek.^ 

A mozgás  ellentéte  a nyugvás,  mely  az  elfoglalt 
hely  állandó  megtartásában  áll.  Lehet  pedig  a nyugvás 
vagy  föltétien  vagy  viszonylagos.  Viszonylagos  nyugvás, 
midőn  egy  tekintetben  nyugszik,  de  más  tekintetben  mo- 
zog pl.  önmagában  nyugszik,  de  más  testekkel  együtte- 
sen mozgásban  van. 

A teret  mint  terjedelmi  mennyiséget  más  meghatá- 
rozott terjedelmi  mennyiséggel  mérjük.  E mértéket  távol- 
ságnak nevezzük. 


1 Sz.  Tamás  p.  1.  q.  53.  a.  1.  ,,Motus  angeli  in  loco  nihil  aliud  est,  quain 
di versi  contactus  diversorum  locorum  successive."  Edit,  cit.  p.  343. 

69.  §.  ZÁRSZÓ. 

Az  előzőkben  négy  külön  fejezetben  megadtuk  a 
kielégítő  választ  a föltett  négy  főkérdésre  névleg : 1 . hogy 
mi  a léoy?  2.  melyek  a lényeknek  a tulajdonságai?  3.  hogy 
honnét  vannak  a lények  ? és  4.  hogy  milyen  lények  vannak  ? 

Tisztáztuk  tehát  .mindazon  kérdéseket,  a melyek  a 
lényekre  általánosan  vonatkoznak  és  ezáltal  megismertük 
mindazt,  a mi  a lényeket  általában  megilletti. 

Következnék  természetszerűleg,  hogy  most  már  az 
általános  után  részlegesen  foglalkozunk  a lénnyel.  Ez 
azonban  már  más  tannak,  a bölcsészet  más  részének  a 
részleges  metaphysicanak  a tárgya,  melynek  alapját  az 
előzőkben  Isten  segitség’ével  erőnkhöz  képest  megalkottuk 
s melynek  ezzel  a további  bölcsészeti  kutatást  átengedjük. 

32.  §.  A teremtmény  cselekvésének  föltétele  77 

33.  §.  A közönséges  szülő  okok  fölsorolása.  I.  A természet...  79 

34.  §.  A közönséges  szülő  okok  fölsorolása.  II.  Az  erőszak...  80 

35.  §.  A közönséges  szülő  okok  fölsorolása.  III.  Mesterség  ...  81 

36.  §.  A közönséges  szülő  okok  fölsorolása.  IV  Szerencse, 

véletlen,  vaksors  82 

37.  §.  A lény  külső  elvei.  B)  A célok  (causa  finalis) 84 

38.  §.  A célokra  vonatkozó  alapelvek  87 

51.  A véges  és  a végtelen.  A végtelen  fogalmának  eredete  117 


— 183  — 


Oldal 

52.  §.  A véges  és  a végtelen.  A végtelen  fogalmának  tárgyi 

értéke  119 

53.  §.  A véges  és  a végtelennel  egyenértékűek 120 

54.  §.  A teljes  és  nem  teljes  állag.  Az  első  és  a második  állag  127 

67.  §.  A tér  és  a hely 172 

68.  §.  A tér  és  a hely.  Fénytani  elvek 174 

69.  §.  Zárszó... 180 


Érdemlegesebb  sajtóhibák. 


Oldal 

5.  Nem  lény  tehát  az,  a mi  nem  bir  valósággal  és  nem  csak 
tényleg  nem  létezik,  de  nem  is  lehetséges,  helyett : Nem 
lény  az  a mi  nem  bir  valósággal  és  vagy  csak  tényleg  nem 
létezik  vagy  nem  is  lehetséges. 

6.  3.  §-ban.  1.  a tényleg  létezést  tagadjuk  helyett ; 1.  a tény- 
leges létezést  tagadjuk. 

9.  Nihil  sine  ratisne  sufficienti  helyett : Nihil  sine  ratione  suffi- 
cienti. 

17.  8.  §.  cimben  A lény  különböző  állapotában  helyett:  A lény 
különböző  létállapotában. 

75.  De  a teremtményben  a cselekvés  több  módja  van . . . helyett ; 
De  a teremtményben  a cselekvésnek  több  módja  van. 

88.  Jegyzetben  iS.  Thom.  1 .11.9.  1.  ahelyett : 4S.  Thomas  I.  II.  qu.  1. 

114.  Jegyzetben:  Sum.  Theol.  III.  p.  qu.  LXXVII.  helyeit : Summ. 
Theol.  p.  III.  qu.  LXXVII.  a.  I. 

136.  a)  a maradandó  (permanens,  extensiv)  mennyiség  helyett:  az 
együtt  létező  (permanens,  extesiv)  mennyiség. 

138.  2.  jegyz.  Christum  verő  Dominum  ea  ratione  in  sacramento 
esse  non  dicimus  helyett : Christum  verő  Dominum  ea  ratione 
in  sacramento  esse  dicimus. 

176.  Helytelen  e miatt  Clarké  . . . pedig  az  egyik  Isten  örökvalósága 
pedig  az  Isten  mérhetlensége  helyett : Helytelen  e miatt 
Clarké . . . pedig  az  egyik  Isten  örökvalósága,  a másik  pedig 
az  Isten  mérhetlensége. 

Az  elvétve  előforduló  kisebb  betühibák  könyen  kijavithatók, 

mert  az  értelmet  meg  nem  zavarják. 


Az  Unió  könyvnyomda  részvénytársaságnál,  illetve  a 
szerzőnél  is  kaphatók  még  a szerző  következő  művei: 

1 . Maas  A.  J.  S.  J.  Egy  nap  a jeruzsálemi  templomban.  An- 

golból fordította  Dr.  Hadzsega  Bazil.  Ára  2 kor.  194.  I — V. 
lap.  Melyről  a „Havi  Közlönyt  következőket  írja : „E  füzet  Maas 
jezsuitának,  az  észak-amerikai  woodstocki  kollégium  híres 
keleti-nyelvtanárának,  „A  day  in  the  Temple“  cimü  munká- 
ját adja  magyarul.  Maguk  az  amerikaiak  nagy  elismeréssel 
fogadták.  Maas  e művében  megismerteti  velünk  a régi  zsidó 
templomot  valamivel  Kr.  Urunk  előtt.  Zachariás  és  tanít- 
ványa, Sámuel  társaságában  járjuk  be  a szt.  várost,  a tem- 
plomot. Az  akkori  élet,  társadalom,  a szertartások,  az  akkori 
tanítók  gyors  egymásutánban  tűnnek  fel  szemeink  előtt.  Az 
evangéliumnak  sok  helyével,  körülményeivel  behatóan  meg- 
ismerkedünk. Mindezt  Sámuel  érdekes  története  élénkíti,  a 
nélkül,  hogy  a munka  tudományos  becsét  bármiben  is  csök- 
kentené. A fordítást  nem  vetettük  össze  az  angol  szöveggel, 
elég  pontosnak  látszik,  de  nem  mindig  magyaros.  Az  érdekes 
munkát  remélhetőleg  sokan  fogják  forgatni.  „Havi  Közlönyt 
1903.  junius  havi  fűzet  759.  lap. 

2.  Van-e  szükség  a papi  nőtlenségre?  Irta  és  fölolvasta  1897. 

szeptember  20-án  az  ungvári  kir.  püspöki  gk.  theologiai  ly- 
ceum  hittanhallgatóinak  mint  a tanév  elején  szokásos  érteke- 
zést: Dr.  Hadzsega  Bazil.  Ungvár.  Nyom.  Jáger  B.  könyvnyom- 
dájában 1898.  59.  1.  Ára  35  kr.,  70  fill.  Melyről  „A  hittudo- 
mányi Folyóirat -hova  a következők  olvashatók : „A  szerzőt  jelen 
művecskéjének  megírására  az  indította,  hogy  1897-ben  „Egy 
plébános  “-tói  mű  jelent  meg,  mely  a papi  nőtlenségről  ked- 
vezőtlenül szólt.  Célja  volt  ezzel  szemben  kimutatni  a papi 
nőtlenség  szükséges  voltát  s megvédeni  azt  az  ellene  hangoz- 
tatott vádakkal  és  ellenvetésekkel  szemben,  mint  az  tartalmá- 
ból kiviláglik : Bevezetés.  — Mi  a coelibatus  ? — A nőtlenség 
méltósága.  — Az  új-szövetségi  papság  méltósága.  — Az  egy- 
ház java  követeli  az  űjszövetségi  papság  nőtlenságét.  — . A 
társadalom  közjava  követeli  a papi  nőtlenséget.  — Összege- 
zés. — Ellenvetések.  — I.  ellenvetés  : A papi  nőtlenség  ellen- 
kezik Isten  fogalmával.  — II.  ellenvetés : A papi  nőtlenség 


ellenkezik  az  eg\^én  természetjogaival.  III.  ellenvetés : A 
papi  nőtlenség  ellenkezik  a társadalom  érdekeivel.  — IV.  ellen- 
vetés : A papi  iiőtlenség  ellenkezik  a kath.  egyház  igazi  érde- 
keivel. — A coelibatus  és  a görög-katbolikus  papság.  — 
Zárszó.  — A szerző  tárgyalása  mindenütt  alapos,  ügyes,  meg- 
győző. Érvelésének  kiváló  súlyt  ad  az  a körülmény,  hogy  ő 
görög-katholikus  pap  s mint  ilyennek,  alkalma  volt  tapasz- 
talni a nős  papot,  életmódját,  családi  életét,  műveltségét,  er- 
kölcsi állapotát,  papi  működését  és  a világiakhoz  való  viszo- 
nyát. A papjelölteknek,  mielőtt  arra  vállalkoznának,  teljesen 
tisztába  kell  jönniök  a papi  nőtlenség  jelentőségével ; azért 
mindenekelőtt  ezeknek  ajánlom  e könyvecskét.  Ajánlom  to- 
vábbá minden  papnak,  hogy  bárhol,  társaságban  is,  megtud- 
jon e kérdésben  felelni.  Végül  ajánlom  világiaknak  is,  kellő 
tájékozódás  végett.  Az  is  nagyon  ajánlja,  hogy  rövid  lélegzetű. 
Budapest.  Mikros.  „Hittudományi  Folyóirat/'  1899.  I — II.  fű- 
zet 2C0— 261.  lap. 

3.  Csodatevő  sz.  György  élete.  Népfűzetke.  Ungvárt.  Nyom.  A 

Sz.  Bazil  Társulat  nyomdájában  1899.  Ára  10  hllér.  Kapható 
magyar  és  ruthén  nyelven. 

4.  A munka  és  az  ember.  Irta  és  az  ungvári  „Kathelikus  Kör“ 

fölolvasó  estélyén  1900.  március  4-én  fölolvasta : Dr.  Had- 
zsega  Bazil.  Ungvárt.  1900.  Nyomatott:  A Sz.  Bazil  Társulat 
könyvnyomdájában.  32  1.  Ara : 40  fillér.  „A  szerző  e felolva- 
sásában tanulságosan  és  kellemesen  értekezik  a munkáról . . . 
Fig3' elemre  méltó  fűzet,  melyet  szívesen  ajánlunk. “ „Havi 
Közlöny"  1900.  Júniusi  fűzet  723.  1. 

5.  Hitünk  ésszerüssége.  Irta  és  fölolvasta  1900.  szept.  23-án,  az 

ungvári  püspöki  gk.  theologiai  lyceum  hittanhallgatóinak  mint 
a tanév  elején  szokásos  értekezést : Dr.  Hadzsega  Bazil.  Ung- 
várott  1900.  Nyom.:  ASz.  Bazil  Társulat  könyvnyomdájában. 
42  1.  Ára:  50  fillér. 

6.  Sz.  Athanáz  élete.  Ruthén  nyelven,  népfűzetke.  Ara:  10  fül. 

7.  A B.  Szűz  Védelmének  ünnepe.  Ruthén  nyelven,  népfűzetke. 

Ára:  10  fillér. 

Megrendelések  legcélszerűbben  eszközöltetnek  a pénznek  utal- 
ványon való  beküldése  mellett,  mikor  is  ha  a rendelés  1 koronát 
megiialad  bérmentve  küldetnek  a művek. 

Megrendeléseket  elfogad  a szerző  és  az  Unió  könyvnyomda 
Részvénytársaság  Ungvárt. 


